
FORTALE. 


Is  it  not  evident,  tbat  what  we  have  liitlierto 
callecl  liistoiT.  is  not  history  at  all  ? 

J.  E.  Seeley. 


JJette  Skrifts  Titel  falder  i  to  Dele,  af  hvilke  den  første 
er  iSTavnet  Gunde  Rosenkrantz.  Undersøgelsen  af  hans 
Historie  har  fremkaldt  denne  Bog,  hvor  en  Forklaring  af 
Aarsagen  til  hans  Flugt  fra  Danmark  er  given,  der  lyder 
anderledes  end  den  Forklaring,  som  længe  har  været  gjen- 
tagen  i  vor  historiske  Literatnr.  Som  Grundlag  har  jeg 
benyttet  en  Række  Aktstykker  af  forskjellig  Art.  hvilke 
hidtil  ikke  have  været  fremdragne.  Der  har  været  lagt 
som  en  Martyrglands  om  Gunde  Rosenkrantz:  en  uskyl- 
dig, hæderlig  dansk  Adelsmand  Offer  for  Forfølgelse  af 
Tydskere,  af  en  energisk  tydsksindet  Dronning  og  af  en 
svag  Konge,  som  vare  daarede  af  disse  Fremmede.  Efter 
min  Fremstilling  har  Gunde  Rosenkrantz  skabt  sig  et  ind- 
bildt Martyrium,  hans  Ulykke  skyldes  hans  egne  Fejlgreb, 
han  var  sin  egen  Forfølger. 

Den  anden  Del  af  Titlen  er:  Et  Bidrag  til  Danmarks 
Historie  under  Frederik  den   Tredie.     Det  er  Tydskheden 

i  Danmark  under  Christian  den  Fjerde  og  Frederik  den 
Tredie,  det  er  Overgangstiden  fra  Haandfæstningerne  til 
Kongeloven  jeg  taler  om.  Det  er  et  stort  Æmne,  som 
bør  staderes  og  gjennemarbejdes  langt  udførligere  end  jeg 
har  kunnet  gjøre  det,  men  et  Bidrag  til  at  besvare  nogle 
af  de  mange  Spørgsmaal,  saadanne  Studier  kunne  rejse,  vil 
altid  være  paa  sin  Plads.  Det  kan  maaske  synes,  at  jeg 
derved  er  kommen  for  langt  bort  fra  min  Hovedopgave. 
Men  hertil  kan  svares,  at  saavel  Gunde  Rosenkrantz's 
Skrifter  som  Fortolkningen  af  dem  og  den  hidtil  givne 
Forklaring  af  hans  ulykkelige  Flugt  1664  berettige  til  at 
give  en  saadan  Undersøgelse  Plads  i  et  Skrift  om  ham. 
Hans  Navn  og  hans  Families  Navn  kommer  da  ogsaa  paa 
forskjellig  Maade  frem  under  Skildringen. 

Som  Rosenkrantz's  Hovedfjende,  som  den  der  især 
skal  have  bidraget  til  at  styrte  ham  i  Ulykke,  nævnes 
Christoffer  Grabel,  Rosenkrantz  taler  gjentagne  Grange  om 
ham.  Jeg  har  benyttet  Lejligheden  til  at  fortælle  denne 
3Iands  Liv.  Allerede  for  flere  Aar  siden  begyndte  jeg  paa 
Udarbejdelsen  af  et  Skrift  om  Christoffer  Gabel,  men  nød- 
sagedes til  at  lægge  dette  Arbejde  hen. .  Det  er  tvivlsomt, 
om  jeg  vil  kunne  optage  det,  her  er  da  gjort  Brug  af 
Noget  af  det  store  Materiale,  jeg  havde  tilvejebragt. 

Af  Titlens  anden  Del  vilde  jeg  gjerne  der  skulde  læg- 
ges noget  P^ftertryk  paa  Navnet  Frederik  den  Tredie.  Jeg 
har  ikke  havt  Anledning  til  at  drage  Kongen  frem  i  For- 
grunden af  hele  mit  Skrift,  men  han  er  nævnet  ofte,  og 
der  er  mange  Steder  i  det.  hvor  han  staar  ligesom  i  Bag- 
grunden. Den  Regjeringsforandring  i  Danmark,  som  Fre- 
derik den  Tredie  førte  igjennem,  var  af  en  saa  gjennem- 
gribende  Betydning,    den  Tilstand,   i  hvilken  Landet  paa. 


hin  Tid  befandt  sig,  var  saa  fortvivlet,  at  det  skulde  kunne  ven- 
tes, at  Historikerne  havde  følt  sig  særlig  dragne  til  at  granske 
denne  Tid  og  stille  Forholdene  klart  frem.  Dette  er  dog 
ikke  sket.  Derimod  har  den  nyere  Tids  Revolutions-Aand, 
den  nyeste  Tids  demokratiske  Aand  og  den  nationale  Fø- 
lelse ført  med  sig,  at  Frederik  den  Tredie  omtales  i  Ud- 
tryk, som  ofte  vidne  om  en  sygelig  Lidenskabelighed,  saa 
voldsomme,  saa  fordømmende  kunne  de  Ord  være,  der 
læses  om  ham  —  endogsaa  i  et  fornylig  udkommet  Skrift. 
Her  er  meget  at  rette,  her  maa  Bedømmelsen  modtage 
betydelige  Forandringer,  her  maa  Undersøgelse  og  Frem- 
stilling ske  med  Ro  i  Sindet.  Det  vil  da  vistnok  vise  sig, 
at  Danmark  har  Grund  til  at  prise  sig  lykkelig  ved, 
paa  hine  skjæbm  svangre  Begivenheders  Tid,  at  have  havt 
en  Konge,  der  med  Sindighed,  Klogskab  og  Uforfærdet- 
hed  bragte  sit  Folk  gjennem  de  store  Farer  og  de  over- 
vældende Vanskeligheder. 

Hvorledes  dømte  Gunde  Rosenkrantz  om  Frederik  den 
Tredie?  Man  læse  hans  Memoire  af  1660  igjennem,  og 
man  vil  faa  et  Indtryk  af,  at  Rosenkrantz  næsten  klynger  sig 
til  ham  som  til  Redningsmanden.  Man  læse  Rosenkrantz's 
latinske  Apologi  fra  1665,  skreven  Aaret  efter  at  han  var 
flygtet  fra  Danmark  til  Sverig,  han  kalder  sin  gamle 
Konge:  »rex  clementissimus  Fridericus  III  diu  multumque 
desideratus,  Pater  Patriæ,  restaurator  regni.«  Er  det  vel 
klingende  Fraser,  Rosenkrantz  her  har  udtalt?  Eller  vil 
man  tro  ham  paa  hans  Ord? 

Jeg  har  ikke  lagt  an  paa  at  udarbejde  dette 
Skrift  i  en  populær  Form,  den  Opgave,  jeg  har  stil- 
let mig,  og  det  Materiale,  jeg  har  havt  at  raade  over, 
har   ikke   tilladt   en    saadan   Behandlingsmaade.      Under- 

sogelsen  er  ført  gjennem  en  stor  Mængde  Enkeltheder, 
som  ikke  kunde  nøjes  med  en  strejfende  Omtale  i  en 
Skildring,  men  maatte  fremdrages  helt.  Dette  var  saa 
meget  mere  uundgaaeligt,  som  Æmnet  Gunde  Rosenkrantz 
paa  en  vis  Maade  er  overmaade  lidet,  og  væsentlig  har 
faaet  Betydning  ved  den  Brug,  der  er  gjort  af  hans  Navn 
og  hans  Historie,  og  Urigtigheden  heraf  maatte  godtgjøres 
gjennem  de  historiske  Dokumenter.  Saameget  som  mulig 
har  jeg  benyttet  Citater  og  aftrykt  Aktstykker,  Samtiden 
fortæller  og  forklarer  selv  bedre  end  den  kan  gjøre  det, 
som  efter  to  Hundrede  Aars  Forløb  i  sine  egne  Ord  skil- 
drer hin  svundne  Tid. 

Kjøbenhavn,  den  22.  Juni  1884. 

Chr.  Bruun. 

GUNDE  ROSEMRANTZ. 


Gunde  Rosenkrantz  i  den  historiske  Literatur. 


et   har  længe    været  antaget  som  en  i  Danmarks 

Historie  sikker  Kjendsgjerning,  at  den  ædle  danske  Adels- 
mand Gunde  Rosenkrantz  uforsk^ddt  nødsagedes  til  i  Aaret 
1664  at  forlade  sit  Fædreland.  Denne  Begivenhed  er 
bleven  forklaret  saaledes:  i  sin  Iver  for  at  hævde  den 
danske  Nationalitet  imod  Tjdskheden,  som  efter  Enevæl- 
dens Indførelse  mere  og  mere  bredte  sig  i  Danmark,  og 
for  at  opretholde  den  danske  Adel  imod  det  nye  Regimente 
og  dettes  tydske  Tjenere,  stødte  Gunde  Rosenkrantz  an 
imod  de  nye  Magter  og  blev  knust  af  dem.  Han  paadrog 
sig  saavel  sin  Konges  Mishag  som  deres  Had,  hvem  han 
vilde  holde  tilbage  indenfor  de  rette  Grændser;  han  blev 
Gjenstand  for  en  planmæssig  Forfølgelse  af  det  tydske 
Hofparti;  ved  dettes  Kabaler  og  især  ved  Christoffer  Gabels 
Intriger  blev  Stillingen  tilsidst  gjort  utaalelig  for  ham,  og 
han  havde  da  intet  andet  Redningsmiddel  end  at  flygte 
bort  fra  sit  elskede  Fædreland.  Denne  Gunde  Rosenkrantz's 
sørgelige  Lod  er  bleven  fremdraget  i  mangfoldige  nyere 
Skrifter  om  Danmarks  Historie,  hans  Navn  staar  jævnsides 
Kaj  Lykkes  og  Korfitz  Ulfeldts,  alle  tre  Mænd  tages  som 
Vidnesbyrd  om  det  Omslag,  der  foregik  i  Frederik  den 
Tredies    indre  Politik,    efterat    han    var    bleven    enevældig 


Konede,  og  om  den  Voldsomhed,  med  hvilken  man  gik  frem 
imod  den  danske  Adel. 

Det  er  Rigtigheden  af  denne  Opfattelse,  som  i  det 
Følgende  skal  blive  prøvet  for  Gunde  Rosenkrantz's  Ved- 
kommende. 

Man  kan  ikke  sige,  at  Opfattelsen  hviler  paa  en  Tra- 
dition, der  kan  føres  lige  ned  til  Aaret  1664  eller  til  Gunde 
Rosenkrantz's  egen  Levetid.  Vel  kan  der  paavises  en  en- 
kelt Udtalelse,  som  er  fremkommen  paa  denne  Tid,  hvor 
der  er  sigtet  til  Begivenheden,  men  Forfatteren  har  aaben- 
bart  været  meget  ufuldstændig  underrettet,  thi  Udtalelsen 
indeholder  egentlig  ingen  Oplysning  ^  Hverken  Andreas 
Hojer  eller  Ludvig  Holberg  taler  om  Rosenkrantz's  Flugt 
i  deres  Danmarks-Historier  (1719  og  1735).  Det  er  først 
i  Aaret  1746,  altsaa  82  Aar  efter  at  Rosenkrantz  havde  for- 
ladt Danmark,  at  Forholdet  bliver  Gjenstand  for  lidt  ud- 
førligere Omtale,  idet  Tycho  Hofman  i  sine  Portraits  hi- 
storiques  des  bommes  illustres  de  Dannemark^  foruden  at 
jiftrykke  et  Brev,  som  Gunde  Rosenkrantz  strax  efter  sin 
Bortrejse  skrev  til  de  danske  Rigsraader,  fortalte  om,  hvor- 
ledes Rosenkrantz  havde  paadraget  sig  Kongens  Unaade 
formedelst  en  mistænkelig  Omgang,  han  havde  havt  i  Got- 
torp med  Hertugen  af  Holsten,  da  han  kom  fra  Kieler- 
Omslaget;  det  blev  forbudt  ham  at  komme  til  Hove  og  at 
sidde  i  Højeste-Ret;  i  et  Brev  til  Kantsleren  Peter  Reedtz 
havde  han  beklaget  sig  over  Christoffer  Gabel;  han  havde 
paadraget  sig  en  Gjæld  paa  60,000  Rd.,  enten  ved  Krigen, 
ved  Forstrækninger  til  Kongen  eller  ved  de  Skrifter,  han 
havde  bekostet  udgivne.   Denne  samme  Fortælling  gik  1778 


*  Theatrum  Europæum,  IX.,  J672,  S.  1288.  Rosenkrantz's  Brev  til 
Rif«'sraa»ierne  omtales:  »et  almindeligt  Eaab  rejste  sig  om,  at 
han  var  dragen  bort  fra  Danmark  for  at  søge  en  Konge,  der 
kunde  beskytte  ham  imod  hans  egen,  hvilket  blev  optaget  meget 
ilde." 

2  T.  Hofman,  Portraits  historiques,  IV.,  S.  27-29. 


over  i  den  danske  Bearbejdelse  af  Hofmans  Værk,  det  be- 
kjendte  Skrift,  Historiske  Efterretninger  om  fortjente  danske 
Adelsmænd  \  og  disse  to  Bøger  bleve  i  længere  Tid  Kilden 
for  hvad  der  fortaltes  om  Gunde  Rosenkrantz.  I  sit  Værk 
om  Danmarks  Historie  fortalte  Gebhardi  ^,  at  Rosenkrantz 
havde  lagt  sig  ud  med  Hans  Schack,  og  havde  med  by- 
dende Gebærder  forlangt  af  Kongen,  at  man  skulde  følge 
hans  Raad;  Kongen  lod  give  et  eftertrykkeligt  Svar  paa 
Rosenkrantz's  Brev  til  Rigsraaderne  og  forbød  ham  sine 
Riger.  I  Mallets  Danmarks  Historie  fortaltes  1788,  at 
Rigsraaden  Gunde  Rosenkrantz  blev  dømt  og  jaget  i  Land- 
flygtighed, fordi  han  ikke  havde  vist  Respekt  mod  Kongen^. 
Noget  Nyt  om  Rosenkrantz  kom  ikke  frem  i  lang  Tid, 
men  nok  noget  ganske  Urigtigt.  Suhm  havde  1776  i  sin 
lille  Lærebog  i  Danmarks  Historie  næsten  som  i  Forbi- 
gaaende  nævnet  Rosenkrantz's  Navn,  men  en  Udgiver,  Profes- 
sor Jørgen  Kierulf,  lagde  i  en  Udgave  af  denne  Bog,  som  han 
besørgede  1802,  dette  til,  at  RosenTirantz  blev  dømt  som 
Majestætsforbryder.  Denne  Meddelelse  forsvandt  i  Werlauffs 
Udgave  fra  1813,  men  Suhms  Ord,  at  »man  fandt  exem- 
plarisk  Straf  fornøden  for  at  gjøre  den  kongelige  Majestæt 
æret  og  frygtet,«  blev  staaende^.  Først  1817  fik  Fortæl- 
lingen en  lidt  bredere  Form,  da  Rasmus  Nyerup  i  sine 
Efterretninger  om  Frederik  den  Tredie  dvælede  ved  Gunde 
Rosenkrantz,  meddelte  Udtog  af  et  Forsvarsskrift,  som 
denne  havde  forfattet  og  som  hverken  den  Gang  var  trykt 
eller  senere  er  blevet  det,  og  i  Nyerups  Bog  begynder  For- 

L.  A.  Gebhardi,  Gesch.  d.  Konigr.  Dannemark  u.  Norwegen.    II., 

1788,  S.  115. 

Suhm,  Historie   af  Danmark,    Norge  og  Holsten,    Kbh.  1776,  S. 

146.  Udg.  Kbh.  1802,  S.  148.     Udg.  Kbh.  1813,  S.  1.55. 


Ivlarin^ren  at  komme  frem  om  Grunden  til  at  Rosenkrantz 
forlod  Danmark,  nemlig  fordi  han  blev  forfulgt  af  Tyd- 
skerne ved  det  Danske  Hof,  som  stemte  Kongen  ugun- 
stig imod  ham:  det  var  blevet  en  Brøde,  at  høre  til  den 
danske  Adel  ^  Dog  slog  denne  Forklaring  ikke  rigtig  Rod, 
hvilket  f.  Ex.  ses  deraf,  at  Gustav  Ludvig  Baden  i  sin 
Danmarks  Riges  Historie  1 832  endnu  siger  ^,  at  der  hersker 
Uvished  om  Grunden  til  at  Rosenkrantz  gjorde  det  skjæbne- 
svangre  Skridt;  han  føjer  til:  »hans  Fald  var  iøvrig  ikke 
forbundet  med  videre  Uheld  end  en  selvvalgt  Landflygtig- 
hed;« Gabel  nævnes  som  den,  der  skal  have  bidraget  til 
Rosenkrantz's  Ulykke. 

I  Aaret  1839  fremkom  en  temmelig  udførlig  Afhand- 
ling om  Gunde  Rosenkrantz  den  Lærde,  som  er  skreven  af 
Tyge  Becker  og  er  trykt  i  det  af  ham  redigerede  Tidsskrift 
Orion  ^.  Til  denne  Afhandling  har  Becker  benyttet  et  Par 
Memoirer  af  Rosenkrantz,  som  ikke  tidligere  vare  blevne 
omtalte  og  som  indeholde  interessante  Oplysninger  om, 
hvorledes  Rosenkrantz  opfattede  Tiden  nærmest  før  Rigs- 
dagen 1660.  Men  til  sin  Fortælling  om  Rosenkrantz's 
personlige  Forhold  og  navnlig  til  Opklaring  af  Aarsagen 
til  hans  Flugt  har  Becker  ikke  benyttet  meget  mere  end 
hvad  hans  Forgængere,  Hofman  og  Nyerup,  havde  frem- 
draget. Becker  nærer  Beundring  for  Gunde  Rosenkrantz, 
Had  til  Souveræneteten  og  til  dens  tidligste  Mænd,  som 
omtrent  alle  gjøres  til  Tydskere,  og  udrustet  saaledes,  der- 
til forsynet  med  Fantasi  og  Kombinations-Evne,  har  han 
skrevet  sin  Karakteristik  af  Gunde  Rosenkrantz  og  hans 
Samtid,  som  han  har  fastholdt  senere '^  og  som  er  Kilden  til 

^  K.  Nyerup,   Efterretninger  om  Kong  Frederik    den  Tredie,    Kbh. 
1817,  S.  347  ff. 

2  G.  L.  Baden,  Danmarks  Kiges  Historie,  V.,  8.  2 — 3. 

3  Orion.     Historisk-geogr.  Maanedsskrift.     Kedigeret  af  T.  Becker, 
Kbh.  1839,  8.  71—124. 

4  T.  A.  Becker,  Danske  Herregaarde,  III.,  1845,  Skafføgaard.  VIII., 
1856,  Fuirendal  (Vindinge). 


den  nyeste  Tids  Opfattelse  og  Fremstilling  af  denne  Mand  og 
lians  Skjæbne.  Siden  1839  er  der  næppe  kommet  et  eneste 
nyt  Bidrag  af  Vigtighed  frem  om  Rosenkrantz,  og  der  er  ikke 
Nogen,  som  enten  har  underkastet  Beckers  Skildring  en 
Kritik,  eller  paa  ny  har  gjort  Rosenkrantz's  Forhold  til 
Grjenstand  for  Undersøgelse  ^. 

En  saadan  Undersøgelse  skal  jeg  nu  foretage  mig. 
Jeg  begynder  med  at  meddele  Noget  om  Gunde  Rosen- 
krantz's Liv,  en  Fortælling  som  dog  ikke  gjør  Fordring 
paa  Fuldstændighed  i  alle  Henseender,  en  Samling  af  en- 
kelte Fakta,  ikke  en  udarbejdet  Skildring,  dertil  er  der 
ikke  Materiale  nok.  Jeg  nødsages  til  at  forbigaa  at  tale 
udførligere  om  ham  som  Godsbesidder,  hvortil  der  hører 
Forarbejder,  som  ligge  mig  fjærnt  og  som  let  vilde  fordre 
vidtløftige  Undersøgelser,  uden  at  disse  vilde  faa  nogen 
Indflydelse  paa  Forklaringen  af  den  Begivenhed  i  Rosen- 
krantz's Liv.  som  det  er  min  Agt  fortrinsvis  at  dvæle  ved. 


^  I  Allens  Haandbog  i  Fædrelandets  Historie  fortælles  som  Vid- 
nesbyrd om  enkelte  uretfærdige  Handlinger  af  Frederik  den 
Tredie,  i  hvilke  Dronning  Sofie  Amalie  havde  den  største  Del, 
at  »Gunde  Rosenkrands,  en  af  de  gamle  Eigsraader,  maatte,  fordi 
han  havde  paadraget  sig  Kongens  personlige  Mishag  og  havde 
dennes  Yndling  Gabel  til  Fjende,  forlade  sit  Fædreland,  for  hvis 
Forsvar  han  havde  offret  to  haabefulde  Sønner.«  —  Se  ogsaa 
Almennyttigt  dansk  Konversat,  Lexikon,  VH.,  Kbh.  1856,  S.  2143 
— 48.  —  I  sin  Afhandling  om  den  gamle  danske  Adels  Fald  og 
hegyndende  Opløsning  under  Frederik  III.  i  Det  nittende  Aarh., 
3877,  April-Septb.,  har  Dr.  phil.  Fridericia  S.  117 — 18  omtalt 
Konflikten  mellem  Kongen  og  Gunde  Rosenkrantz,  »en  af  den 
danske  Adels  fornemste  Medlemmer.«  Naar  jeg  særlig  nævner 
denne  Forfatter,  er  det  ikke  for  at  ville  kritisere,  men  for  at 
gjøre  opmærksom  paa,  at  denne  omhyggelige  Forsker  i  Aaret 
1877  ganske  har  sluttet  sig  til  den  Nyerup-Beckerske  Opfattelse. 


FØRSTE  KAPITEL. 


Gunde  Eosenkrantz's  Historie  indtil  1660.     Hans  Skrifter.     Memoiren 
af  1659.     Memoiren  af  1660. 


G, 


unde  Rosenkrantz  er  født  den  2.  December  1604^ 
paa  Rosenholm.  Hans  Forældre  vare  den  bekjendte  Hol- 
ger Rosenkrantz  og  Sofie  Brahe,  Datter  af  Axel  Brahe  til 
Elvedgaard.  Om  hans  Barndom  og  Ungdom  vides  meget 
Lidt.  1616  rejste  han  udenlands  med  sine  Fættre  Erik, 
Otto  ug  Falk  Giøe,  Sønner  af  Henrik  Giøe  til  Thureb,ygaard 
og  Gundes  Moster  Fru  Birgitte  Brahe  fra  Elvedgaard,  under 
Ledsagelse  af  Mester  Jakob  Hassebart  og  Oluf  Slangerup 
som  Hofmestre.  Det  unge  Selskab  studerede  ved  forskjellige 
Akademier  i  Tydskland,  især  i  Giessen  ogStrasborg,  1619 
kom  de  hjem^.  Sammen  med  Laurids  Ulfeld,  Søn  af  Ri- 
gens Kantsier  Jakob  Ulfeld,  rejste  Rosenkrantz  Aaret  efter, 
1620,  atter  udenlands,  som  »Famulus»  havde  de  Peter 
Wandal,  senere  Sognepræst  til  Magstrup^.  De  besøgte 
Helmstådt.  senere  Holland,  hvor  de  unge  Adelsmænd  bleve 
indskrevne  ved  Universitetet   i  Leiden  den  6.  September 


'   Efter  en  Notits  af  Kali  Easmussen. 

2  O.  Bentsen,  Ligprædiken  over  Otto  Giøe  til  Thurebygaard.  Kbh. 
1642,  Bl.  E-Eij. 

3  Worm,  Lexicon  over  dansko  lærde  Mænd,  IL,  S.  546. 


1621,  Gunde  Kosenkrantz  som  »lit.  stud.«  \  endelig  Frank- 
rig. Efter  Hjemkomsten  har  Gunde  Rosenkrantz  vist  faaet 
sin  Opdragelse  og  Undervisning  fuldendt  paa  Rosenholm 
under  sin  Faders  Ledelse;  fra  1623  til  1630  var  Laurids 
Jakobsen  Hindsholm,  senere  Odense  -  Biskop ,  Sønnernes 
Hofmester. 

Som  et  lille  Bidrag  til  Familiens  Historie  meddeles 
nogle  Uddrag  af  en  Skrive-Kalender  for  1625^,  der  er 
ført  af  Gunde  Rosenkran tz's  Søster  Mette,  gift  med  Chri- 
stian Thomesen  Sehested,  som  den  6.  Maj  i  dette  Aar  var 
bleven  Rigens  Raad: 

»16.  April.  Kom  min  Fader  og  Moder  og  min  Broder 
Gunde  til  Frederiksborg  til  Christen  og  mig.  [Sehested 
var  Hofmester  hos  Prinds  Christian.] 

24.  Maj.  Drog  jeg  fra  »Onse«  og  til  »Mellfar*  og 
»fulle«  min  Broder  Gunde  mig. 

4.  Juli.  Drog  min  Fader,  Christen  og  jeg  fra  Sla- 
gelse og  til  Korsør,  og  min  Broder  Gunde. 

10.  November.  Kom  min  Moder  og  Broder  fra  Jyl- 
land igjen.  Gud  ske  Lov. 

10.  November.  Drog  Christen  fra  Hagenskov  og  til 
Bollerslev  og  udaf  Landet  til  Kongen  og  siden  Gesandtvis 
i  Nederland  og  Saxen  og  »Braneborg,«  Gud  naadelig  be- 
vare hannem  for  Jesus  Skyld. 

20.  November.  Drog  Otte  Giøe  herfra  Oiisekloster 
og  ud  af  Landet  i  Krigen,  Gud  bevare  hans  Liv  og  Hel- 
bred naadeligen  og  sende  hannem  glad  hjem  til  os  igjen  ^.« 

I  Aaret  1628  traadte  Gunde  Rosenkrantz  ind  i  Chri- 
stian   den  Fjerdes  Kancelli.      Sin  Tjeneste   her    fratraadte 


1  Se  Personalhistor.  Tidsskrift,  IL,  S.  113. 

2  Ny  kgl.  Saml.  8°,  Nr.  393. 

2  Den  1.  Marts  1626  kom  Gunde  Eoseukrantz  i  Besøg  til  Jørgen 
Brahe  paa  Hagenskov.  Vedel  Simonsen,  Jørgen  Brahe.  Odense 
1845,  S.  27. 

lian  1630,  da  han  var  bleven  udnævnt  til  Hofjunker  02^ 
ansat  som  Kammerjunker  hos  Kongens  Søn  Hertug  Ul- 
rik^. I  et  Brev,  skrevet  af  »Sveno  Petræus«  Pintseaften 
1630  til  Gundes  Broder  Jørgen^,  som  var  paa Udenlands- 
rejse, omtales,  at  Gunde  lige  før  Paaske  havde  været  paa 
Rosenholm  for  at  tage  Afsked  med  sine  Forældre,  da  han 
skulde  ledsage  Hertug  Ulrik  paa  Rejse  til  Holland,  Frank- 
rig og  Italien.  Rejsen  blev  dog  ikke  strakt  saa  langt, 
fordi  Pesten  rasede  i  Norditalien.  Stillingen  som  Kam- 
merjunker fratraadte  han  1631.  Ved  Festlighederne  1634 
i  Anledning  af  Prinds  Christian  (V.)'s  Formæling  nævnes 
Gunde  Rosenkratz  som  Deltager  i  et  af  Ridder-Optogene. 

Den  18.  Maj  1636  udnævntes  Gunde  Rosenkrantz  til 
Landsdommer  i  Skanne^,  han  fik  Heine  Kirke  og  Froste- 
Herred  til  Len  (sat  1642  til  1414  Rdl.),  desuden  fik  han 
et  Kanonikat  ved  Lundekapitel,  som  indbragte  ham  2000 
Rdl.  Species  (Lnperiales)  om  Aaret,  han  var  en  Tid  Dekan 
ved  Kapitlet.  Biskop  Hans  Michelsen  har  noteret  i  sin 
Dagbog"^,  at  Gunde  Rosenkrantz,  Landsdommer  i  Skaane, 
den  28.  Maj  1638  gjorde  et  Gilde  i  Lund  i  Anledning  af, 
at  Peter  Winstrup  Dagen  forinden  var  bleven  ordineret 
til  Lunde-Biskop  af  Hans  Michelsen;  Broderen  Erik  Rosen- 
krantz var  tilstede. 

Ved  Frederik  den  Tredies  Kronings-Højtidelighed  den 
23.  November  1648  var  Gunde  Rosenkrantz  en  af  de  24 
Adelsmænd,  som  under  Processionen  til  og  fra  Frue  Kirke 
bar  Himmelen  over  Kongen. 

Den  30.  December  1648  blev  Gunde  Rosenkrantz  Lens- 


'    Joh.  Grundtvig,  Meddelelser   fra  Eentekamfaerarchivet,    1872,   S. 

]68;  148;  132. 
2  Bøllingske  Brevsamling  i  st.  kgl.  Bibi.,  Breve  til  Rosenkrantzerne. 

Brevet  er  i  Afskrift. 
*  Cronholm,  Skånes  politiska  Historia,  IL,  S.  622. 
-*   Samlinger  til  Fyens  Historie,  VE.,  1878,  S.  127. 

mand  paa  Kalø  Slot.  1653  blev  han  Medlem  af  Higens 
Eaad,  den  22.  Juni  aflagde  han  og  Otte  Kragh  deres  Rigs- 
raads-Ed^.  Da  Frederik  den  Tredie  1653  opfordrede  Rid- 
derskabet til  at  skrive  sig  for  Bidrag  til  Landets  Forsvar, 
skrev  Gunde  Rosenkrantz  sig  for  400  Tdr.  Ruo"  og  Byg, 
3  Skp.  Flæsk,  3  Tdr.  Smør,  samt  i  Tilfælde  af  Krig  at 
ville  paa  sin  egen  Bekostning  hverve  et  Kompasni  til  Hest 
med  Officerer  paa  70  Mand  og  besolde  det  i  to  Maaneder  ^. 
1655  tilbød  han  i  lignende  Anledning  6000  Rdl.  ^.  Paa 
Rigsdagen  i  Odense  1657  skal  Gunde  Rosenkrantz  have 
stemt  med  dem,  der  vare  ivrige  for  at  Krigen  med  Sverig 
besluttedes,  han  stræbte  derefter  at  mane  Adelen  og  de 
andre  Stænder  til  at  yde  Kongen  virksom  Hjælp  til  Kri- 
gens Førelse. 

Den  7.  August  1657  fik  Gunde  Rosenkrantz  Befaling 
om  at  komme  til  Fjen,  for  med  andre  Fyens  og  Jyllands 
Rigens  Raad  at  befordre  Landsens  Defension  og  hvad  Ti- 
derne udkrævede*.  Da  Karl  Gustav  den  31.  Januar  1658 
kom  til  Odense,  var  Gunde  Rosenkrantz  der,  han  blev 
med  fire  andre  Rigsraader  tagen  til  Fange.  Det  fortælles, 
at  Rigsraaderne  fremstillede  sig  for  Karl  Gustav  uden 
Kaarde,  og  at  Kongen  bad  dem  tage  den  paa,  det  søm- 
mede sig  for  deres  høje  Værdighed.  Til  Gunde  Rosen- 
krantz henvendte  Kongen  de  Ord:  »Tag  Du  kun  din 
Kaarde,  med  den  skal  Du  ingen  Skade  gjøre  mig.«  En 
anden  Beretning  melder,    at  Gunde    Rosenkrantz  spurgte 


1  Vedel  Simonsen,  Jørgen  Brahe.  Kbh.  1845,  S.  J12.  —  Allerede 
1648  var  Gunde  Rosenkrantz  paa  Valg;  han  hk  104  Stemmer  af 
den  jydske  Adel;  ogsaa  i  Eigsraadet  fik  han  mange  Stemmer. 
Aktstykker  til  Oplysn,  af  Danmarks  indre  Forhold  i  ældre  Tid, 
IL,  Odense  1845,  S.  97  ff.,  Notitser  af  Jørgen  Brahe;  Originalen 
til  disse  findes  nu  i  ny  kgl.  Saml. ,  J'olio,  Nr.  634. 

2  Danske  Magazin,  III.  E.,  2.  B.  S.  120. 
^  Danske  Magazin,  III.  E.,  4.  B.,  S.  277. 
■*  Eigsraads-Brevene  i  Geh.  Archivet. 

Kongen,  om  han  maatte  tage  Kaarden  paa,  og  at  Karl 
Gustav  svarede:  »En  ved  liver  Side.«  Efter  en  tredie 
Beretning  skal  Karl  Gustav  have  udtalt  Haabet  om,  at 
Kosenkrantz  ikke  vilde  drage  Sværdet  imod  ham. 

Længere  fremme  paa  Aaret  skrev  Gunde  Kosenkrantz, 
den  4.  Maj,  et  Brev  til  Rigsraadet  fra  Middelfart  K  Han 
jamrer  over  alle  de  Klager,  som  strømmede  ind  fra  Jyl- 
land og  Fy  en,  fordi  Ej  enden  efter  Ereden  ikke  hurtig 
nok  rømmede  Landet,  Wrangel  anførte  som  Grund  hertil, 
at  Traktaterne  ikke  bleve  fuldkommede;  Kosenkrantz  til- 
raader  at  fremme  Ereden,  for  at  frelse  de  Arme  og  Elen- 
dige ;  Svogeren  Mogens  Høeg  vil  rejse  bort,  han  selv  har 
ingen  Penge,  kort  det  er  Elendighed  Alt  tilhobe. 

Under  Kjøbenhavns  Belejring  var  Kosenkrantz  i  Hoved- 
staden, paa  Stormdagen  d.  ll.Eebruar  1659  stod  han  paa 
Volden  og  deltog  i  Forsvaret. 

Det  er  en  ofte  anført  Fortælling,  at  det  i  Fredstrak- 
taten, der  siges  snart  den  roskildske,  snart  den  kjøben- 
havnske,  blev  fastsat,  at  Rosenkrantz's  polemiske  Skrifter 
imod  Sverig  skulde  undertrykkes  og  tilintetgjøres,  at  han 
aldrig  skulde  faa  Tiltræde  ved  Hoffet,  og  ikke  maatte  be- 
nyttes i  nogen  Forretning,  som  kunde  berøre  Sverig. 
Denne  Fortælling  savner  vistnok  al  Grund. 

Den  9.  April  1660  blev  Gunde  Kosenkrantz  forflyttet 
fra  Kalø  til  Skanderborg  Len,  hans  Broder  Erik  hk  Kalø. 

Gunde  Kosenkrantz  ægtede  1632  ^  Pernille  Kosenkrantz, 
Datter  af  Jakob  Kosenkrantz  til  Arreskov,  Sødskendebarn  til 
Holger  Kosenkrantz  til  Kosenholm,  og  Pernille  Gyldenstjerne. 
Biskop  Hans  Michelsen  anfører  i  sin  Dagbog,  at  den  6.  August 
1634  gjorde  Gunde  Kosenkrantz's  Hustru  efter  Barsel  sin  Kirke- 


^   Kigsraads-Brevene  i  Geli.  Archivet. 

^   Gunde  RoBenkrantz's  Efterskrift  til  Pernille  Rosenkrantz's  Bog: 
Guds  Børns  Tro  og  Tillid  til  Gud  i  Bedrøvelser.    Lund  1673. 

gang  i  St.  Knuds  Kirke  i  Odense  ^  I  dette  Ægteskab 
fødtes  otte  Sønner  og  fem  Døttre  ^.  Fem  Sønner,  deriblandt 
Forældrenes  Førstefødte,  og  to  Døttre  døde  ganske  unge. 
Den  næstældste  Søn,  Jakob,  døde  i  Stockholm  1668.  Han 
havde  i  et  Aar  været  Kammerjunker  hos  Prinds  Christian, 
da  han  den  23.  Maj  1659  begav  sig  paa  Udenlandsrejse 
under  Ledsagelse  af  Niels  Vanstad,  en  vel  berejst  Mand, 
som  senere  blev  Sognepræst  til  Skamstrup  og  Torbenfeld. 
Om  den  unge  Rosenkrantz  kom  længere  end  til  Neder- 
landene, og  om  han  kom  tilbaore  til  Kjøbenhavn  den  12. 
November  1660,  som  Præceptoren  gjorde^,  vides  ikke. 

Den  tredieældste  Søn  Jørgen  blev  Chef  for  et  Regi- 
ment, som  hans  Fader  oprettede.  Herom  haves  følgende 
Meddelelser: 

I  Foraaret  1657  tilbød  G-unde  Rosenkrantz  paa  egen 
Bekostning  at  stille  et  Regiment  til  Fods  paa  1000  Mand. 
Efter  hans  egen  Fortælling  i  den  latinske  Apologi  tillod 
Kongen  ham  at  udtage  300  unge  Mænd  af  fire  Len  (præ- 
fecturæ)  i  Jylland  og  udnævnte  Sønnen  Jørg .n  Rosen- 
krantz til  Oberst  for  Regimentet;  denne  tjente  da  under 
Turenne.  Gunde  Rosenkrantz  kunde  kun  faa  140  Mand 
istedenfor  300,  han  hvervede  700  i  Løbet  af  sex  Uger. 
Regimentet  samledes  paa  Lolland,  kom  derfra  til  Nyborg 
og  marscherede  til  Middelfart.  Her  blev  et  Kompagni 
mønstret  af  Kongen,  som  var  i  højeste  G-rad  tilfreds  med 
det.  Den  næste  Dag  var  Regimentet  opstillet  langs  Lande- 
vejen, da  Kongen  og  Dronningen  rejste  til  Odense;  man 
var  i  det  Hele  glad  og  forbauset  over  Resultatet.      Dagen 


^    Samlinger  til  Fyens  Historie,  VII..  S.  74—75. 

'•*  Rosenholm-Rosenkrantzerne  vare  frugtbare  Farailjer.  Holger  Ro- 
senkrantz havde  sex  Sønner  og  syv  Døttre;  Sønnen  Jørgen  havde 
fem  Sønner  og  fem  Døttre;  Sønnen  Erik  havde  syv  Sønner  og 
syv  Døttre. 

3  Kirkehist.  Saml.,  III.  R.,  2.  B.,  S.  627. 

efter  gik  Regimentet   over   til  Trederiksodde,   det  var  paa 
800  Mand. 

Af  officielle  Aktstykker  har  O.  Vaupell  gjort  følgende 
Uddrag  med  Hensyn  til  Rosenkrantz's  Regiment  ^ : 

3.  Marts  1657.  Jørgen  Rosenkrantz  hverver  et  Fod- 
regiment  paa  10  Kompagnier  med  Løbeplads  paa  Lolland; 
Regimentet  skal  være  fuldstændigt  i  Løbet  af  12  Uger; 
hans  Udlæg  skal  godtgjøres  med  Jordegods. 

4.  April.  Jørgen  Rosenkrantz  indmelder,  at  hans 
Fodregiment  kan  mønstres. 

2.  Juni.  Rosenkrantz's  Regiment  [skal]  sendes  til 
Skaane. 

11.  Juli.  Forplejningen  af  Rosenkrantz  s  Regiment 
bestemmes. 

11.  Juli.  Rosenkrantz  s  Fodregiment  er  paa  Vejen  til 
Lejren  i  Holsten  [?]. 

27.  Juli.  Rosenkrantz  s  Regiment  skal  fra  Lolland 
føres  til  Ekernførde  og  derfra  over  Rendsborg  til  Hovedhæren. 

31.  Juli.  Rosenkrantz  s  Fodregiment  skal  føres  fra 
Sjælland  gjennem  Fyen  til  Frederiksodde;  derpaa  gaar  det 
til  Ekernførde  og  derfra  til  Hæren  i  Holsten. 

18.  August.  Jørgen  Rosenkrantz  overføres  med  sit 
Fodregiment  fra  Fyen  til  Frederiksodde. 

13.  Oktober.  Rostjenesten  skal  holdes  i  Beredskab  og 
Sognerytterne  udrustes  under  Jørgen  Rosenkrantz.  Gunde 
[?]  Rosenkrantz  skal  samle  sit  og  Liebrechts  Regiment.  — 

Jørgen  Rosenkrantz  blev  dødelig  saaret  under  Belej- 
ringen af  Fredericia. 

Han  blev  begravet  »med  adelig  Proces«  i  St.  Knuds 
Kirke  i  Odense  den  30.  Juni  1658,  Biskop  Laurids  Jakobsen 
Hindsholm  talte  over  ham  ^    Efter  en  samtidig  udtalt  Dom 


1    O.  Vaupell.  Den  dansk-norske  Hær,  IL,  S.  790  ff. 
*   J.  Bircherods  Dagbøger  ved  Ch.  Molbech,  S.  8.    Bloch,  Fjenska 
Gejstlighed,  I.,  S.  128. 

skal   Jørgen  Rosenkrantz    ikke   have    været  paa  sin  Plads 
som  Oberst;  Dommen  om  ham  lyder  ikke  fordelagtig. 

Den  fjerde  ældste  Søn,  Holger,  blev  dødelig  saaret 
ved  sin  Faders  Side  under  Stormen  paa  Kjøbenhavn. 

En  Datter,  Pernille,  døde  ung.  Hun  var  forlovet  med 
Jørgen  Due,  Søn  af  Mandrup  Due  til  Halkjær  og  Anne 
Skeel;  Forlovelsen  blev  hævet,  de  døde  begge  ugifte. 

Datteren  Mette  var  født  i  Kjøbenhavn  den  2.  Novem« 
ber  1647.  I  sit  tiende  Aar  blev  hun  sendt  ud  af  For-^ 
ældrenes  Hus,  for  efter  Tidens  Brug  at  modtage  sin  videre 
Opdragelse  hos  nære  Slægtninge.  Først  var  hun  i  Huset 
hos  sin  Moster,  Jomfru  Margrethe  Rosenkrantz  til  Gunde-. 
strup,  dernæst  hos  Mosteren  Fru  Edle  Rosenkrantz,  gift 
med  Knud  Ulfeld  til  Totterupholm  (nu  Rosendal,  Faxe 
Herred),  endelig  hos  sin  Mosters  Datter,  Fru  Sohe  Bilde 
til  Damsbo  ^ ,  salig  Hr.  Mogens  Rosenkrantz  s  til  Glim- 
minge.  Den  3.  Oktober  1683  ægtede  hun  dennes  Søn 
Holger  Rosenkrantz  til  Glimminge.  Dette  Ægteskab  var 
barnløst.  Hun  døde  den  1.  April  1696  og  blev  begraven 
den  2.  September  i  Walby  Kirke  nær  ved  Cimbritshamn  ^. 
Rosenholm -Rosenkrantzernes  Linie  blev  ikke  forplantet 
gjennem  Gundes  Børn. 

Paa  Rigsdagen  1660  var  Gunde  Rosenkrantz  en  af 
Rigsraadets  tre  Deputerede,  som  havde  at  forhandle  med 
de  andre  Stænders  Deputerede.  Efter  de  Efterretninger  at 
dømme,  som  ere  bevarede  om  Forhandlingerne  paa  denne 
Rigsdag,   har  Rosenkrantz  ikke  spillet  nogen  fremragende 


^  Hun  var  en  Datter  af  Anders  Bilde  til  Damsbo  og  Sofie  Rosen- 
krantz, Søster  til  Pernille  Rosenkrantz,  gift  med  Gunde  Rosen- 
krantz. 

-  Ake  Nielsson  Reesløf ,  Ligprædiken  over  Fru  Mette  Rosenkrantz. 
Lund  (1696).  Hertil  hører  et  Kobberstik  med  Portrætter  af 
Holger  og  Mette  Rosenkrantz,  beskrevet  af  A.  Strunk,  Samlinger 
til  en  Katalog  over  Portraiter  af  Danske,  Norske  og  Holstenere. 
Kbh.,  1865,  S.  517,  Nr.  2412. 

Eolle;  som  oftest  synes  Otte  Kragh  at  have  været  de  tre 
Deputeredes  Ordfører.  Rosenkrantz  har  underskrevet  Rigs- 
raadets  Erklæring  af  12.  Oktober  1660  om  at  overdrage 
Frederik  den  Tredie  Eiget  som  Arverige.  Derimod  var  han 
ikke  Medlem  af  det  kombinerede  Udvalg,  som  Kongen  ned- 
satte for  at  udtale  sig  om,  hvorledes  »den  besluttede  Sag 
om  Arveriget  paa  bedste  Maner  videre  burde  at  omgaas,« 
og  som  i  sin  Betænkning,  afgiven  den  14.  Oktober,  udtalte 
sig  for,  at  Kongen  skulde  »sin  Ed  remitteres  og  Haand- 
fæstningen  overleveres  ham.«  Ved  Arvehyldingen  den  18. 
Oktober  førte  Gunde  Rosenkran tz  den  10  Aar  gamle  Prind- 
sesse  Vilhelmine  Ernestine  i  Processionen. 

Om  Rosenkrantz's  offentlige  Hverv  efter  Souverænete- 
tens  Indførelse  vil  blive  talt  længere  fremme  i  denne  Af- 
handling. Til  hvad  hidtil  er  meddelt  skal  jeg  endnu  til- 
føje Navnene  paa  de  Godser,  han  har  ejet  (dog  næppe  alle 
paa  en  Gang):  i  Sjælland  Vindinge  (nu  Euirendal)  og 
Valdbygaard  (nu  Juellinge) ;  i  Skaane  Allerup  og  Boserup ; 
i  Jylland  Skabygaard  (nu  Skafføgaard)  og  Skaarupgaard, 
begge  i  Randers  Amt. 

Hvis  man  kunde  tænke  sig,  hvorledes  Eftertiden  vilde 
have  dømt  om  Gunde  Rosenkrantz  i  det  Tilfælde,  at  hans 
Liv  var  blevet  afsluttet  ved  Udgangen  af  Aaret  1660,  vilde 
man  vist  have  mødt  en  saadan  Dom,  at  denne  Adelsmands 
Liv  ikke  havde  adskildt  sig  fra  saa  mange  andre  af  hans 
8tandsfællers  og  at  der  ikke  var  meget  at  fortælle  om  ham. 
Hans  Virksomhed  i  Statens  Tjeneste  havde  udviklet  sig 
paa  samme  Maade  som  deres,  han  havde  som  de  taget  sin 
Del  af  de  Nydelser  og  Goder  som  ogsaa  af  de  Byrder, 
Datidens  Liv,  hans  Stilling  og  Historiens  Gang  førte  med 
sig,  han  havde  maaske  i  Aaret  1657  været  ivrigere  stemt 
end  mange  af  den  adelige  Stand  for  at  begynde  Krig  med 
Sverig,  men  han  havde  lidt  et  større  Tab  end  de  fleste  af 
sine  Kammerater,    thi  Krigene  havde  berøvet  ham  to    af 

hans  Sønner.  Men  nogen  fremragende  politisk  Rolle  havde 
Gunde  Rosenkrantz  ikke  spillet. 

Der  er  imidlertid  en  Retning,  hvor  der  er  mere  at 
sige  om  Gunde  Rosenkrantz  end  om  Mængden  af  hans 
Samtidige.  Som  Forfatter  rager  han  frem  blandt  dem  paa 
en  meget  mærkelig  Maade,  ja  han  maa  nu  i  denne  Hen- 
seende staa  for  os  som  en  enkelt  sort  Svane  i  den  store 
hvide  Flok. 

For  den,  som  havde  Lyst  til  Bogen  og  Anlæg  til  at 
føre  Pennen,  maatte  Opholdet  paa  Rosenholm  og  Samlivet 
saavel  med  Familiens  øvrige  Medlemmer  som  med  de  unge 
Mennesker,  der  ble  ve  opdragede  paa  denne  Herregaard 
under  deres  Hofmestres  Vejledning,  blive  af  Betydning. 
Vi  se  da  ogsaa,  at  Rosenholm-Rosenkrantzerne,  baade  Fa- 
deren og  hans  tre  Sønner,  vare  Forfattere;  —  Gundes 
Søn  Jakob  blev  forøvrig  ogsaa  Forfatter.  Faderen^  »den 
lærde  Holger,«  var  en  religiøs  Mand,  den  Opdragelse,  som 
blev  hans  Sønner  til  Del,  var  fremfor  Alt  en  christelig,  og 
derom  bære  deres  Skrifter  Vidne.  Alle  de  fire  Rosenkrantzer 
have  udgivet  religiøse  Skrifter,  især  af  opbyggelig  Karakter. 

De  Skrifter  af  denne  Art,  som  Gunde  udgav,  ere  føl- 
gende. 1655  udkom  trykt  i  Sorø:  De  Helliges  Bønner: 
Davids  Psalmebog,  med  nogle  gudelige  Tanker,  af  den  En- 
foldighed, som  er  udi  Christo  Jesu,  fremsat  af  den- som 
venter  udi  i  sit  Hjerte  Guds  Riges  Komme.  Det  er  en  Bog 
i  Kvart-Format  paa  666  Sider,  Forfatteren  har  skjult 
sit  Navn  i  Forbogstaverne  af  Titelens  tre  sidste  Ord.  Bogen 
er  dediceret  til  hans  Børn,  Dedikationen  er  dateret  fra 
»Heine  Kirke  udi  Skaane,  Anno  1643.«  Bogen  indeholder 
Davids  Psalmer  paa  Dansk,  ledsagede  af  Betragtninger  til 
Opbyggelse.  1651  udkom  trykt  i  Kjøbenhavn  14^,  75 
Blade:  Saligheds  Vej  udi  vor  christelig  Børne  Lærdom 
vist  af  vores  christelig  Kirkes  ærværdige  Lærefader  D. 
Martino  Luthero    forklaret  og  ved   Guds  egne  Ord  stad- 

2 


18 

fæst,  Førstliche  Tanker  udi  at  øve  og  prøve  af  den  frem- 
sat som  glæder  sig  udi  Guds  Riges  Komme.  Det  er  Ka- 
tekismen med  Forklaring,  dediceret  til  den  fem  Aar  gamle 
Prinds  Christian;  Dedikationen  er  paa  12  Blade.  1653 
udkom,  trjkt  i  Sorø  i  Oktav,  180  Sider  stort,  et  Skrift 
om  Nadverens  Sakrament :  De  sacrosanctæ  Coenæ  Dominicæ 
vero  sensu  et  usu  ad  filios  paterna  admonitio.  Skriftet  ind- 
ledes med  en  Dedikation  til  de  tre  Sønner,  samt  med  tre 
Breve  indeholdende  bifaldende  Udtalelser  om  Afhandlingen 
fra  Professor  Hans  Svane,  dateret  Kjøbenhavn  17.  Juli 
1650,  Biskop  Peter  Winstrup,  dateret  Lund  31.  Maj  1652 
og  Biskop  Jakob  Matthisen,  dateret  Aarhus  19.  Januar 
1653.  Gunde  Rozenkrantz,  hvis  Navn  staar  paa  Titel- 
bladet, har  da  sysselsat  sig  med  dette  Skrift  i  flere  Aar. 
Det  udkom  paa  Svensk  1694,  oversat  af  Stefan  Olofsson 
Enbom,  og  paa  Tjdsk  1715  i  Michaelstein.  Paa  Dansk 
blev  Skriftet  oversat  1720  af  Sofie  Thott,  Oversættelsen 
blev  ikke  udgiven,  den  er  bevaret  i  Haandskrift^  Disse 
Skrifter  vise  os  Gunde  Bosenkrantz  som  den  oprigtig 
troende  Christen,  for  hvem  Religionen  er  en  Livssag,  og 
hvem  det  er  magtpaaliggende,  at  den  religiøse  Følelse  kan 
baade  vækkes  og  styrkes  hos  dem,  til  hvem  han  taler. 

Gunde  Bosenkrantz  træder  frem  i  disse  tre  Bøger  ^ 
ikke  saa  meget  som  den  lærde  Theolog,  langt  mere  der- 
imod som   den  gudfrygtige,  bibelfaste  Mand;    han  kjender 


1  Thottske  Saml.,  Folio,  Nr.  104. 

2  Der  er  bevaret  i  Haandskrift  et  Arbejde  af  G.  Kosenkrantz,  uda- 
teret, men  skrevet  medens  han  endnu  var  Landsdommer  i  Skaane. 
Titelen  er:  Gundæi  Rosenkranzii  ad  Capitulum  Lundense  de  litibus 
fugiendis  et  concordia  fovenda  frateina  admonitio.  Uldallske 
Saml,  Folio,  Nr.  160.  —  Thomas  Bartholin  tænkte  allerede  1646 
paa  at  dedicere  Gunde  Eosenkrantz  sit  Skrift:  Anatomicæ  Vindiciæ 
pro  Parente.  Hafn.  1648.  Epistolæ  O.Wormii  IL,  S.  733;  samme 
Sted,  S.  736,  udtaler  Worm  sin  Billigelse  af  denne  Tanke,  thi 
G.  Rosenkrantz  var  Bartholin  venlig  stemt,  »ut  ex  nupero  ejus 
colloqvio  (apud  nos  enim  jam  moratur)  satis  intellexi.« 

sin  Bibel,  han  forstaar  at  citere  den.  Dette  sidste  kommer 
ogsaa  tilsyne  i  den  anden  Eække  Skrifter,  han  er  Forfatter 
til ,  de  historisk-politiske,  hvilke  omtrent  alle  ere  skrevne 
paa  Latin.  Men  i  disse  Arbejder  komme  ogsaa  Vidnes- 
byrdene til  Syne  om  Gunde  Kosenkrantz's  store  Lærdom. 

Krigen  1644  fremkaldte  den  første  Eække  af  disse 
Skrifter,  som  begynder  med  en  Bog  i  4^,  30  Blade  stor, 
med  Titel:  Dania  ad  exteros  de  perfidia  Svecorum.  Her 
fremstilles,  hvorledes  de  Svenske,  uden  at  Danmark  havde 
givet  Anledning  dertil,  brød  Traktaterne  og  overfaldt  de 
Danske.  Samme  Aar  udkom  i  Folio,  32  Blade  stort, 
Skriftet:  Soterion  in  honorem  Christian  lYti,  expulsis 
Svecorum  classibus.  Det  er  en  panegyrisk  Lovtale  over 
den  gamle  Konge,  der  saa  opoffrende  stillede  sit  Liv  i 
Yove  til  Fædrelandets  Forsvar.  Bogen  er  skreven  før  Sø- 
slaget, i  hvilket  Pros  Mund  faldt,  den  13.  Oktober  1644, 
dette  Slag  nævnes  ikke  ^. 

1645  udkom  en  Bog  i  Folio  paa  14  Blade,  der  i  nogle 
Exemplarer  har  Titelen :  Corona  amoris  et  obedientiæ,  quam 
Christiano  IV.  ob  desiderium  restituendi  violatæ  pacis  securi- 
tatem  offerunt  servati  cives,  i  andre  har  Titelen:  Corona  pacis 
Christiano  IV.  oblata.  Krigen  var  nær  ved  at  blive  endt, 
Stemningen  var  nu  bleven  en  anden,  Tonen  i  dette  Skrift 
lyder  meget  forskjellig  fra  den,  som  klinger  i  det  fore- 
gaaende.  Begejstringen  har  faaet  et  Knæk,  Landet  vaander 
sig,  kun  Freden  kan  hele  Saarene.  Endelig  kom  i  samme 
Aar  Skriftet,  i  Folio,  20  Blade  stort:  Tuba  Danicæ  pacis 
eucharistica  Deo  dicata:  Ulykker  have  ramt  Fædrelandet, 
nu  maa  man  søge  Trøst  og  Styrke  ved  at  vende  sig  til 
Gud.     Bogen  er   et  længere  Opbyggelsesskrift,    støttet  paa 


^  Ole  Worm  skriver  i  Anledning  af  dette  Skrift  den  14.  September 
1644  til  Stephaniiis:  »Gimdæus  Kosencrantzius  .  .  .  triplicem  na- 
valem  victoriam  multis  exaggerat.«    Wormii  Epistolæ,  IL,  S.  257. 

Citater  fra  Bibelen,    især  fra  det  gamle  Testament;    Cita- 
ternes Antal  er  ikke  mindre  end  533. 

Der  fulgte  nu  stille  Aar,  Rosenkrantz  udgav  i  dem  de 
ovenfor  nævnte  religiøse  Skrifter.  Men  da  Krigen  udbrød 
1657,  mødte  han  paa  Arenaen.  I  dette  Aar  udkom  ano- 
nymt Skriftet:  En  Patriots  trohjærtig  Erindring  til  sit 
Fædernelands  tro  Indbyggere  om  de  rette  og  fornødne 
Aarsager,  hvorfor  de  danske  Skibe  konjungerede  sig  til- 
sammen med  de  Højmægtige  Herrer  G-eneral-Staterne  over 
de  Nederlandske  Provincer,  som  de  vare  i  Forbund  med, 
deres  Skibsmagt  for  Danzig;  hvorfor  vi  samtligen  med  ens 
Sind  og  tilfælles  Yaaben  bør  af  yderste  Formue  at  sætte 
os  imod  de  offentlige  Rigers  og  Freds  Forstyrrere,  30 
Blade  i  4  o.  Dette  Skrift  udkom  paa  samme  Tid  paa 
Dansk,  Latin  ogTydsk;  den  latinske  Bog  maa  sikkert  be- 
tragtes som  den  originale  i.  Den  lange  Titel  angiver  til- 
strækkelig hvad  Bogen  gaar  ud  paa,  nemlig  at  forklare 
Aarsagerne  til  at  Danmark  nødvendigvis  maatte  erklære 
Sverig  Krig,  og  at  opmuntre  alle  gode  danske  Mænd,  især 
Adelen,  til  at  støtte  Kongen  og  at  møde  Fjenden.  Skriftet 
er,  som  sagt,  anonymt.  Bl.  E  siger  Forfatteren:  »Jeg  er 
intet  meget  opfødt  udi  Krigsvæsen;  min  Tid  haver  jeg 
fast  ganske  til  Hove   og  udi  Retten  at  bisidde  og    anden 


*  I.  Worm  anfører  i  sit  Forfatter-Lexikon  III.,  S.  677,  denne  Bog 
med  sin  danske  Titel  under  Christen  Skeel  som  Forfatter,  uvist 
om  det  er  ham  til  Fusingø,  eller  ham  til  Gammel  Estrup,  medens 
han  II.,  S.  283,  anfører  Bogen  med  sin  latinske  Titel  under 
Gunde  Rosenkrantz.  R  Nyerup  nævner  i  sit  Forfatter-Lexikon, 
S.  526  den  danske  Bog  under  Christen  Skeel  til  Fusingø,  S.  502, 
den  latinske  under  Gunde  Eosenkrantz  med  Bemærkningen:  »ud- 
kom ogsaa  saavel  paa  Tydsk  som  paa  Dansk.«  I  Kataloget  over 
Hielmsticrnes  Bogsamling  (1782),  som  under  P.  F.  Suhms  Tilsyn 
er  udarbejdet  af  J.  J.  Weber,  nævnes  S.  379  Christen  Skeel  som 
Forfatter  til  Skriftet  paa  Dansk;  paa  Latin  og  paa  Tydsk  findes 
Bogen  ikke  i  dette  Bibliothek. 

verdslig  Handel,  men  en  ringe  Del  i  Krigen  fortæret.« 
Dette  passer  paa  Gunde  Rosenkrantz,  Stil  og  Fremstilling 
ligner  den,  som  møder  i  hans  andre  Skrifter.  Der  tales 
ikke  om,  at  Krigen  allerede  er  begyndt.  Blad  Ev^  siges: 
»Vær  velkommen,  du  vor  Fædernelands  Blomster,  som  vi 
se  Torvet  at  være  opfyldt  med.«  lil.  Eijv^  nævnes 
»denne  Forsamling,«  hvilket  kan  tyde  paa,  at  Afhandlingen 
er  skreven  under  Rigsdagen  i  Odense  i  Februar  Maaned. 

1659  udgav  Rosenkrantz  uden  Navn  Bogen:  Speculum 
fidei  Danicæ  et  perfidiæ  Suedicæ,  4^,  126  Sider,  dette 
Skrift  udkom  ogsaa  paa  Tydsk  ^.  I  det  latinske  Skrift,  S. 
5,  nævnes  Frederik  den  Tredies  berømte  Ord:  »moriar  in 
nido^«  Samme  Aar  kom  en  lille  Bog  i  4^,  kun  5  Blade, 
trykt  i  Holland :  Dissertatio  juridico-politica  de  legato  Sue- 
cico  durante  obsidione  Hafniensi  a  rege  Daniæ  jure  detento 
authore  G.  R.  K.  Her  er  Forfatterens  Navn  antydet. 
Der  kom  snart  Svar  paa  det  i  et  kort  Skrift  trykt  1659  i 
Amsterdam:  Gundæus  Baubator  Danicus,  dette  Svar  til- 
lægges Sam.  Pufendorf.  1660  kom  endelig  det  største 
Skrift  uden  Navn:  Tela  Suecici  aranei  leviter  et  vane  injustitiæ 
armorum  Suecicorum  prætexta  quæ  defendit  liber  cui  titulus 
est:  Expositioca  usarum  qnibus  S.  R.  M.  Sueciæ  bellum 
a  rege  regnoque  Daniæ  sibi  illatum,  etiam  post  pacem 
Roschildiæ  initam  continuare  coacta  fuit  anno  1658:  S.  R. 
M.  Daniæ  jussu  a  fideli  ae  bono  patriæ  cive  disrupta,  en 
Bog  i  4^  paa  ialt  536  Sider.      Dette  Skrift  var  det  altsaa 


^  Nyerup  siger  i  sit  Forfatterlexikon,  at  denne  Bog  ogsaa  udkom 
paa  Hollandsk.  Dette  er  dog  ikke  rigtigt.  Det  hollandske  pole- 
miske Skrift :  Sweedsche  Spiegel,  udkommet  1659,  som  Nyerup  vist 
har  tænkt  paa  (se  om  dette  Skrift  Warmholtz,  Bibliotheca  hist. 
Sv.  Goth.,  IX.,  S.  83),  er  ikke  Eosenkrantz's  Speculum. 

2  Sml.  Hist.  Tidssk.,  IV.  R.,  5.  Bd.,  S.  384,  hvor  C.  L.  Løven- 
skjold  har  henvist  til  Hjob,  XXIX.,  18:  »med  min  Rede  skal 
jeg  dø.« 

af  Kongen  overdraget  Gunde  Rosenkrantz  at  skrive;  det 
er  en  Gjendrivelse  af  et  latinsk  Skrift  af  P.  J.  Coyet: 
Expositio  causarum  etc.  Ligesom  dette  er  Rosenkrantz's 
Modskrift  ledsaget  af  stor  Del  Dokumenter. 

Disse  politiske  Skrifter  ere  Tendentsskrifter.  Opgaven 
er,  at  fremstille  Modstanderen  i  et  saa  uheldigt  Lys  som 
muligt,  at  lægge  Skyld  og  Brøde  i  fuldeste  Maal  over 
paa  ham.  Det  er  djærve  Slag,  som  Rosenkrantz  overvælder 
Fjenden  med.  Skrifterne  give  os  en  ret  tydelig  Forestil- 
ling om  deres  Forfatters  Fysiognomi.  Stilen  er  ofte 
meget  tung  og  uklar,  men  der  er  gode  Vendinger  i  Frem- 
stillingen, gode  Pointer,  en  livlig  og  bevæget  Aand  har 
raadet  over  den.  Skrifterne  bære  Vidnesbyrd  om,  at  deres 
Forfatter  har  været  hjemme  i  den  hellige  Skrift  og  i  sine 
Klassikere,  det  bugner  med  Citater  fra  Bibelen  og  fra  den 
græske  og  romerske  Oldtids  Forfattere,  ofte  saa  mange  og 
hyppige,  at  de  virke  standsende  og  blive  trættende,  men 
det  er  jo  det  lærde  Tidsrum,  saadan  Pynt  forlangte  Tiden, 
Skrifterne  have  et  for  Nutidens  Læsere  vel  deklamatorisk 
Præg.  Men  Skrifterne  bære  ogsaa  Vidnesbyrd  om,  at 
deres  Forfatter  har  studeret  Verdens-Historien,  baade  den 
gamle  og  den  nye,  og  ikke  mindre  sin  danske  Historie,  at 
han  har  studeret  Rommerretten  og  dens  Fortolkere,  og 
at  han  er  hjemme  i  Folkeretten  og  Statsretten.  Citat 
følger  paa  Citat,  Henvisning  paa  Henvisning,  —  mindst 
gjælder  dette  om  det  sidst  nævnte  Arbejde.  Endelig  vidne 
Skrifterne  om,  at  Forfatteren  er  gjennemtrængt  af  den 
varmeste  Kjærlighed  til  sit  Fædreland  og  til  det  danske 
Folk,  og  at  han  nærer  en  oprigtig  Hengivenhed  til  sine 
Konger,  Christian  den  Fjerde  og  Frederik  den  Tredie. 
»Fædernelandet  haver  mange  Velgjerninger  i  sig,  og  man 
er  det  større  Tjenester  skyldig  end  sine  Forældre,«  sige 
Rosenkrantz  et  Sted  ^ 


En  Patriots  trohjærtig  Erindring,  Bl.  Eij. 

Gunde  Rosenkrantz  har  sikkert  oftere  skriftlig  fremsat 
sin  Mening  om  Sager,  der  skulde  forhandles  i  Rigsraadet, 
eller  om  Foranstaltninger,  der  skulde  sættes  i  G-ang.  Han 
var  en  Mand,  der  med  Alvor  tog  sig  af  Statens  Anliggen- 
der, tænkte  sig  om  og  holdt  af  at  skrive.  En  Række 
Betænkninger  fra  hans  Haand  vilde  have  været  af  stor 
Værdi  for  Eftertiden.  JSTu  kan  man  kun  slutte  fra  det 
Lidet  til  det  Større.  Der  er  nemlig  bevaret  en  saadan 
Betænkning,  skreven  med  Gunde  Rosenkrantz's  Haand,  men 
uden  hans  Underskrift  og  uden  Datum^  Det  er  dog  ikke 
vanskeligt  at  bestemme,  naar  den  er  skreven,  nemlig  1657, 
første  Halvaar,  under  Forberedelserne  til  Krigen.  Rosen- 
krantz udvikler,  hvorledes  man  skal  gaa  frem,  for  at  for- 
maa  Adelen  og  de  andre  Stænder  til  at  hjælpe  Kongen, 
saa  at  han  kan  føre  Krigen  med  tilstrækkelig  Styrke.  I 
sit  Skrift  »En  Patriots  trohjærtig  Erindring«  var  han  mod 
Slutningen  kommen  ind  paa  dette  Spørgsmaal,  men  han 
dvælede  ved  det  ganske  i  Almindelighed,  han  opfordrer 
Rigsraadet  og  Adelen  at  tænke  paa  Faren,  huske  paa  det 
elskede  Fædreland,  yde  dette  al  mulig  Hjælp  og  ikke 
skaane  sig.  Det  er  vistnok  ærligt  og  oprigtigt  følt,  naar 
Rosenkrantz  indtrængende  maner  sine  Landsmænd  til  at 
rejse  sig^  og  anfører  Forfædrenes  Bedrifter  under  Vikinge- 
tiden og  paa  Normannertogenes  Tid  som  Exempel  for  dem. 
Men  læser  man  hans  Formaninger,  hans  Opraab  igjennem, 
faar  man  let  Indtryk  af  megen  Følelse,  megen  Patriotisme, 
men  ogsaa  megen  Bombast.  Kaar  man  læser  f.  Ex.  denne 
Sætning  2;  »Man  kan  ingen  Ting  bekvemmere  ligne  Dan- 
marks Riges  Magt  ved  end  en  Elefant,  den  veed  ikke  sin 
egen  Styrke,  men  alle  forundre  sig  dog  derover,  som  den 
og  er  stor,  dersom  man  vidste  at  bruge  hende,«  og  naar  man 


1  Det  st.  kgl.  Bibliothek,  Nj  kgl.  Samling,  4^  Nr.  1037  b.  Betænk- 
ningen er  aftrykt  i  Tillæget  til  dette  Skrift,  Nr.  1. 
«  Anf.  Skrift,  Bl.  Gv«. 

husker  Krigens  Førelse  og  dens  Resultat,  staar  det  klart, 
at  der  skulde  mere  til  den  Gang  end  klingende  Ord.  For- 
øvrig er  i  den  latinske  Udgave  af  Skriftet  Deklamationen 
bedre  dækket  under  det  fremmede  Sprogs  Former. 

Den  nævnte  Betænkning  er  nu  en  Slags  Appendix  til 
dette  Afsnit  af  Patriotens  Erindringer,  idet  Rosenkrantz 
skizzerer  en  Plan  for,  hvorledes  man  skal  formaa  Stænderne 
til  at  yde  Hjælp:  hist  Theori,  her  Praxis.  Men  hvilken 
Forsigtighed,  hvilken  Ængstelighed  gaar  der  ikke  gjennem 
Forslagene  om  at  banke  paa  hos  Adelen!  Er  det  Begejst- 
ring, er  det  Opoffrelse?  Er  det  Landets  egne  Sønner,  der 
tales  om?  Det  er  som  en  fremmed  Magt,  man  skulde 
nærme  sig  med  Bønner  og  beskedne  Miner!  Og  at  den 
danske  Adel  næsten  skal  drages  frem  ved  at  omtale,  hvad 
den  holstenske  Adel  mulig  vil  gjøre  for  Kongen,  er  det 
Vidnesbyrd  om  stærk  Patriotisme?  Betænkningen  er  kun 
paa  otte  smaa  Blade,  men  der  ligger,  synes  mig,  et  lille 
Stykke  Danmarks-Historie  skjult  i  den.  I  en  anden  Hen- 
seende er  Betænkningen  ogsaa  af  Interesse:  den  tunge 
Form,  som  undertiden  gjør  det  helt  vanskeligt  at  forstaa 
Forfatterens  Mening,  vidner  om  Ubehjælpsomhed  hos  Gunde 
Rosenkrantz  i  at  skrive  Dansk,  og  lader  formode,  at  der 
maa  være  filet  ikke  saa  lidt  paa  de  danske  -Skrifter, 
som  han  har  ladet  trykke. 

Denne  Betænkning  har  tydelig  nok  været  bestemt  til 
at  foredrages  i  Rigsraadet.  To  Aar  efter  skrev  han  en 
anden  Betænkning,  hvortil  slutter  sig  en  ny,  forfattet  det 
følgende  Aar,  begge  af  betydeligt  Omfang.  Tyge  Becker 
har  indlagt  sig  Fortjeneste  ved  for  første  Gang  at  drage 
disse  to  mærkelige  Memoirer  frem  i  sin  ovenfor  anførte 
Afhandling  om  Gunde  Rosenkrantz.  Han  har  der  givet 
store  Uddrag  af  dem,  men  forøvrig  betragtet  dem  fra  et 
noget  ensidigt  Standpunkt.  Disse  Memoirer  fortjente  at 
udgives  fuldstændig,  ledsagede  af  en  Kommentar.     Det  er 

ikke  let,  og  det  vilde  paa  dette  Sted  føre  for  langt  til 
Side,  at  give  en  Analyse  af  hele  deres  Indhold,  men 
nogle  Bidrag  til  deres  Karakteristik  maa  jeg  nødvendigvis 
give,  de  kunne  læses  ved  Siden  af  Beckers  IJdtog. 

Den  første  Memoire  med  Titel  ^ :  En  dansk  Patriots 
velmente  Raad  og  Betænkende,  hvorledes  hannem  synes 
(en  anden  Tid,  naar  Gud  af  Naade  giver  Fred)  at  Fæderne- 
landets  Velstand  bør  tages  i  Agt  og  Regjeringen  anstilles, 
begynder  med  en  Indledning,  dateret  Hafniæ  15.  De- 
cember 1658.  Rosenkrantz  siger  vel,  at  han  vil  have  sin 
Memoire  undergiven  de  gode  Herrer  Rigens  Raad  og  andre 
gode  Patrioters  bedre  Betænkende  og  skarpsindige  Censur. 
Men  han  føjer  strax  til,  »at  dette  er  ikkun  hans  egen  ringe 
Mening  og  Forslag  sig  selv  dermed  at  kontentere  i  denne 
forvirrede  og  omvendte  Tilstand.«  Selve  Memoiren  er 
allersidst  dateret  den  29.  Januar  1659.  Den  Opgave,  som 
Rosenkrantz  har  sat  sig,  er,  at  skizzere  en  Plan  til  en 
Regjeringsform  for  Danmark  saaledes,  at  han,  som  han 
selv  siger,  overfører  den  svenske  Regjeringsform  af  1634 
paa  de  danske  Forhold.  Hyppig  har  han  ligefrem  oversat 
Stykker  fra  det  svenske  Forbillede.  Og  det  er  da  Op- 
rettelsen af  fem  Kollegier:  Rentekammeret,  Kancelliet, 
Militsen,  Admiralitetet  og  Justitien,  Kollegiernes  Sammen- 
sætning og  deres  Administrations-Omraader,  som  Rosen- 
krantz giver  en  Plan  til.  Det  er  første  Gang  en  saadan 
Plan  fremsættes,  men  Ideen  til  den  er  fremkommen  tid- 
ligere. I  en  Betænkning,  som  Rigsraadet  skrev  den  22. 
April  1658^  om  en  Proposition  fra  Kongen,  udtalte  det 
Ønsket  om,  at  Kongen  »vilde  naadigst  være  tilfreds  med, 
at  visse  Collegia  maatte  forordnes,  efterdi  andre  Regje- 
ringer,  endog  de,  som  mest  absolute  udi  Europa  ere,  sig 
derved  have  vel  befundet,  iblandt  hvilke  alle  Rigens  fore- 


^   En  Fossisk  Afskrift  i  gi.  kgl.  Saml.,  4^  Nr.  2699. 
-   Eigsraads-Brevene  i  Geh.  Archivet. 

faldende  Ærinder  deles.«    Det  Tar  en  kollegial  Regjerings- 
form,  som  Frederik  den  Tredie  indførte,  da  han  var  bleven 
souveræn  Konge,  denne  Regjeringsform  laa,  som  man  siger, 
i  Luften.    Rigsraadet  havde  først  bragt  Ideen  hertil  frem, 
en  Rigsraad  har  udkastet  den  første  Plan,   det  er  en  Ind- 
rømmelse   af,    at   den    hidtil    bestaaende  Maade,    at    styre 
Statens   Anliggender    paa,    ikke    længere   slog   til.      Dette 
fremgaar  nu  ogsaa  saavel  af  Rigsraadets  korte  Motivering 
i  den  nævnte  Betænkning  som  af  Rosenkrantz's  vidtløftige 
Motivering:  Statsmaskinen  var  ved  at  gaa  i  Staa,  den  var 
opslidt.      Men    Rosenkrantz's    Plan    er   ikke    bleven    fuld- 
stændig   gjennemtænkt,    der    er  især   et   stort  Hul   i  den, 
det   udvikles    ikke,   hvorledes  Kollegiernes   Stilling    skulde 
være  ligeoverfor  Rigsraadet.    Men  det  er  altsaa  forholdsvis 
noget   helt    Nyt,    her  er  bragt  paa  Bane.     Det    er    ogsaa 
noget   Nyt,    som  Rigsraaden,    Adelsmanden,    udtaler    med 
Hensyn    til    Besættelsen    af   højere   Embeder,    at  »Fædre- 
landet kunde  af  sine  Egne  have  dygtige  og  duelige  Ministrer 
[dette  Ord  maa  dog  ikke  tages   i  den  sædvanlige  Betyd- 
ning   om    Statens    højeste    Embedsmænd],    eftersom    der 
fandtes    vel  mangen   ærlig  Karl,    baade  Adel  og  U-Adel, 
som  dertil  kunde  blive  saa  dygtig  og  tro,  som  nogensinde 
de  Fremmede.«     Rigsraadet   havde    i  sin  ovenfor   nævnte 
Betænkning  udtalt  sig  paa  en  lignende  Maade,   »idet  de  i 
hvert  Collegio  vidste  hvad   dem  med  sine  Til-  og  Under- 
Forordnede  af  Adel  og  Privatstand  at  forrette  og  svare  til 
vedkom.«       Repræsentanterne    for    det   hidtil    Bestaaende 
gjorde  altsaa  den  Indrømmelse,  at  dygtige  Kræfter  uden- 
for   den  adelige  Stand    burde    drages    frem   og  benyttes  i 
Statsforvaltningen.     Frederik  den  Tredie   satte  baade  Ade- 
lige  og  Ikke-Adelige   ind  i  Kollegierne.      Af  nye  Former, 
som    bringes    paa  Bane,    skal  nævnes  den,    at  naar  Noget 
fra  Kancelliet    skulde    forelægges   Kongen    til  Underskrift, 
skulde  det  være  undertegnet  (paraferet)  af  Kantsleren  eller 

en  af  Sekretærerne:    dette  er  taget  fra   den   svenske   Re- 
gjeringsform,  Artikel  12. 

Rosenkrantz  giver  i  sin  Memoire  et  tydeligt  Billede 
af  sig  selv  som  Statsmand.  Paa  den  ene  Side  holder  han 
paa  Reformerne,  han  er  Fremskridtsmand;  paa  den  anden 
Side  er  han  Konservativ  og  det  til  det  Yderste.  Han 
holder  fast  paa,  at  som  det  af  Arilds  Tid  har  været,  saa- 
ledes  bør  det  ogsaa  herefter  blive,  »at  næst  Kongens  Høj- 
hed haver  Regjeringen  været  hos  Rigens  Raad.«  Denne 
Sætning  er,  med  en  rigtignok  ikke  uvæsentlig  Forandring, 
tagen  fra  den  svenske  Regjeringsform,  hvor  det  i  Artikel 
5  hedder:  »Nest  Konungens  hoghet  hafver  af  alder  varit, 
och  skall  hår  efter  blifva  storsta  vordning  hos  Riksens 
Råd,  som  Konungen  sig  tager  och  våljer  af  infoddom 
Riddarom  og  Swennom.«  De  fundamentale  Konstitutioner 
ønsker  han  opretholdte,  kun  forandrede  ved  Beslutning 
tagen  paa  et  Møde  af  alle  Stænder  • —  Haandfæstningen 
skulde  altsaa  kunne  ændres  ved  en  saadan  Beslutning? 
Det  er  atter  en  Indrømmelse.  Han  holder  af  at  vise  til- 
bage til,  hvorledes  det  gik  til  i  Christian  den  Fjerdes,  ja 
i  Frederik  den  Andens  Tid,  og  ønsker,  at  der  maa  tages 
Exempel  derfra.  Hans  patriotiske  Følelse  kommer  frem 
i  Udtalelser  som  denne:  »I  dette  Land  ere  de  bedste  Love 
og  Forordninger  gjorte,  som  nogensteds  findes  kan.« 

Det  er  ørkesløst  at  fremsætte  det  Spørgsmaal:  Vilde 
Gjennemf øreisen  af  Rosenkrantz's  Plan  have  fjærnet  alle 
de  Ulemper,  som  den  danske  Stats  Styrelse  led  af?  Og, 
det  ligger  alligevel  nær  at  gjøre  Spørgsmaalet.  Svaret  maa 
vist  blive,  at  mange  Mangler  vilde  være  blevne  rettede, 
men  Hovedfejlen  ved  Forfatningen  vilde  ikke  være  bleven 
fjærnet.  Planen  bevarede  det  af  mange  Medlemmer  be- 
staaende  Rigsraad  som  det  Centrum,  hvor  Magten  samlede 
sig  ander  Haandfæstningens  Fane.  Kongen  vilde  fremdeles 
have  været  i  højeste  Grad  bunden.     Men  Begivenhederne 

burde  have  lært,  at  det,  der  mest  havde  manglet,  var  en 
stærk  koncentreret  Magt  og  Myndighed  hos  den,  der  var 
Statens  øverste  StjTer,  nemlig  Kongen.  Der  trængtes  ikke 
alene  til  en  Forandring  i  Statsforvaltningen,  men  ogsaa  til 
en  Forandring  i  Statsforfatningen. 

Denne  Plan  maa  bedømmes  med  Mildhed,  det  er  et 
velment  Arbejde,  men  ikke  noget  udmærket  Arbejde,  kun 
en  Skizze. 

Der  var  næppe  nogen  saa  overlegen  Personlighed  i 
Danmark  dengang,  at  han  kunde  have  frembragt  et  Ud- 
kast til  en  Regjeringsform  saa  gjennemtænkt  og  saa  hel- 
støbt som  den  svenske  af  1634,  skabt  af  Gustav  Adolf  og 
Axel  Oxenstjerna.  I  Danmark  blev  Eegjeringsformen  til 
stykkevis,  den  kom  maaske  derved  til  at  mangle  Holdning, 
men  det  var  da  altid  temmelig  let  at  indføre  Forbedringer. 
Den  svenske  Regjeringsform  har  Frederik  den  Tredie  natur- 
ligvis kjendt  og  benyttet,  da  den  kollegiale  Regjeringsform 
blev  indført  af  ham  i  Danmark. 

Der  er  i  Rosenkrantz's  Memoire  en  hel  Del  Bemærk- 
ninger, som  have  ikke  ringe  historisk  Interesse  til  Oplys- 
ning af,  hvorledes  han  dømte  om  Forholdene  i  Tiden  før 
Souverænetetens  Indførelse. 

Rosenkrantz  har  nemlig  ikke  alene  givet  sin  Plan  til 
den  kollegiale  Styrelse,  men  ogsaa  givet  en  Mængde  Mo- 
tiver til  den.  Disse  Motiver  ere  ikke  samlede  f.  Ex.  som 
Indledning,  de  ere  spredte  rundt  om  i  Afhandlingen,  som 
derved  er  bleven  noget  uheldig  bygget.  Det  Indtryk,  man 
faar  af  Skildringen  af  Tiden,  som  den  her  er  given, 
er  ikke  fornøjeligt.  Der  gaar  en  Stemning  af  Util- 
fredshed igjennem  den,  ofte  fremsat  med  Harme  og  Bit- 
terhed; Vidnesbyrdet  gaar  i  det  Hele  ud  paa,  at  der  her- 
skede en  stor  Konfusion,  ja  næsten  Opløsning.  Imidlertid 
maa  det  vel  tages  i  Betragtning,  paa  hvilket  Tidspunkt 
Memoiren  er  skreven,  nemlig  under  Kjøbenhavns  Belejring, 

kun  to  Uger  før  Karl  Gustav  forsøgte  paa  ved  Storm  at 
indtage  Hovedstaden,  medens  Landet  havde  lidt  frygteligt 
ved  en  Krig,  og  det  nu  ved  en  anden  atter  var  givet 
Fjenden  i  Vold.  Der  var  god  Anledning  til  at  se  Alt  saa 
mørkt  som  muligt.  Klagerne  over  Tilstandene  gjælde  dog 
sikkert  ikke  alene  Øjeblikket,  men  ogsaa  Tiden  som  gik  forud 
for  Krigene  1657 — 59,  og  da  bliver  Indtrykket  ikke  mindre 
stærkt  af  en  Tid  med  mange  svage  og  skrøbelige  Sider, 
for  hvilke  Skylden  laa  paa  flere  end  et  Sted.  Som  oftest 
ere  Klagerne  holdte  i  stor  Almindelighed,  saa  at  det  ikke 
er  let  at  føre  dem  hen  til  de  rette  Vedkommende.  De 
maa  derfor  benyttes  med  Forsigtighed,  saa  meget  mere 
som  Rosenkrantz  kan  have  seet  for  mørkt  paa  Forholdene. 
Et  Par  af  disse  Klager  ville  blive  dragne  frem  længere  hen 
i  denne  Afhandling,  her  skal  jeg  dvæle  ved  en  enkelt  af  dem. 
Idet  Rosenkrantz  forklarer,  hvorledes  Kongens  Hof- 
holdning skulde  forestaas  af  en  Rigs-Marskalk  ^  eller  Hof- 
Marskalk,  kommer  han  ind  paa  at  tale  om  den  kostbare 
Hofholdning,  som  han  ønsker  indskrænket.  Det  var  en 
Sag,  som  Rigsraadet  tidligere  havde  erindret  om.  Da 
Frederik  den  Tredie  besteg  Thronen, .  vare  Landets  Finantser 
i  en  højst  trykket  Forfatning,  og  det  var  ikke  let  for 
Kongen  at  komme  igjennem  med  Pengene^.  I  Juli  1650 
omtaler  Christen  Skeel,  at  »Kongelig  Majestæt  selv  haver 
begyndt  at  reformere  og  formindske  sin  Hofhalting,  hvor- 
ved det  hele  Land  sig  glæder^.«    Hofholdningen  var  imid- 


^  Denne  Benævnelse  for  den  øverste  Hofembedsmand  er  ny  i  Dan- 
mark, den  er  laant  fra  Sverig. 

2  I  ny  kgl.  SamHng  bevares  som  Nr.  635  i  Folio  et  gammelt  Hefte 
i  Pergamentsbind  indeholdende:  »Rigtig  Fortegnelse  paa  Danmarks 
Riges  Adels  Fordring  og  Forstrækning  udi  Krigstid,  forfattet 
1650.«     Summen  beløber  sig  til  over  400,000  Rdl. 

'  Danske  Magazin,  III.  R.,  4.  Bd.,  S.  35.  Sml.  den  svenske  Resi- 
dent M.  Durels  Indberetninger  fra  Danmark  i  P.  W.  Beckers 
Samlinger  til  Frederik  den  Tredies  Historie,  I.,  S.  11  (1649),  35, 
38  (1650),  72  (1655). 

lertid  en  Institution,  som  det  var  vanskeligt  stadig  at  holde 
indenfor  snævre  G-rændser,  og  nogle  Aar  senere,  da  Kongen 
mindede  Rigsraadet  om,  at  der  maatte  tænkes  paa  Landets 
Forsvarsvæsen  og  Midler  dertil,  udtalte  det  i  sin  Betænk- 
ning i  denne  Anledning  den  25.  August  1655  blandt  Andet, 
at  »Eders  Kgl.  Majestæt  naadigst  ville  lade  moderere  den 
store,  unødige  og  usædvanlige  Omkostning  paa  Hofstaten, 
hvorved  underdanigst  formenes,  en  anselig  Summe  kunde 
samles  til  videre  højtrængende  Fornødenhed,  eftersom  vi 
ere  forsikrede.  Eders  Kgl.  Majestæt  selv  dertil  ingen  Be- 
hagelighed haver,  hvorfore  vi  og  saa  meget  des  mere 
herom,  i  al  Underdanighed,  vores  velmente  Betænkende  at 
andrage,  foraarsages^.«  Omtrent  paa  samme  Tid  noterer 
Christen  Skeel  i  sin  Dagbog  blandt  nogle  Deliberations- 
Momenter:  »Hofstaten  reformeres,  ingen  Grifte.  ^«  Hofstaten 
bestod  af  en  talrig  Stab,  især  løb  de  Underordnedes  Tal 
betydelig  op.  Bespisningen  af  alle  disse  Mennesker  kostede 
mange  Penge,  og  maatte  give  Anledning  til  Misligheder 
og  Underslæb.  Rosenkrantz  siger  selv  i  sin  anden  Memoire, 
hvor  han  atter  kommer  til  at  tale  om  Hofstaten:  »Hus- 
holdning er  en  hemmelig  Tyv.«  Frederik  den  Tredie 
havde  stadig  sin  Opmærksomhed  henvendt  paa  at  ordne 
Hofstatens  Forhold,  men  han  naade  intet  endeligt  Resultat 
inden  Krigen  brød  ud  i  Aaret  1657. 

I  denne  første  Memoire  taler  Rosenkrantz  imidlertid 
ogsaa  om  Kongens  og  Dronningens  nærmeste  Omgivelser, 
og  nævner  baade  Christian  den  Fjerde  og  hans  Dronning 
Anna  Katharina  (død  1612)  som  Exempler  paa,  hvorledes 
man  kunde  nøjes  med  faa  Kammerjunkere  og  Kammer- 
jomfruer. Skulde  dette  efter  Rosenkrantz's  Mening  gjælde 
under    normale  Forhold,    kunde  man  vistnok  sige,    andre 


^  Danske  Magazin,  anf.  St.,  S.  272. 
2  Danske  Magazin,  anf.  St,  S.  276. 

Tider,   andre  Sæder,    hvad   der  passede  ved   Aaret  1600, 
passede  ikke  ved  Aaret  1660. 

Hvis  Hoffet  har  været  kostbart  udstyret  i  Tiden  før 
1657—60,  da  kan  det  have  havt  sin  Grund  i  den  konge- 
lige Families  Lyst  til  at  omgive  sig  med  Pragt,  det  kan 
ogsaa  have  havt  sin  Grund  i,  at  Kongens  Hofholdning  ikke 
burde  staa  tilbage  for  Undersaatternes  Udstyrelse. 

Tidsalderen  krævede  Pragt  og  Overdaadighed,  den 
danske  Adel,  saavelsom  de  andre  Stænder,  holdt  ikke  igjen 
i  det  Kapitel,  det  var  jo  nødvendigt  gjentagne  Gange  ved 
Luxus-Forordninger  at  sætte  Skranker  for  Ødselheden,  — 
Forordninger  som  næppe  ere  blevne  overholdte ,  Forord- 
ninger af  Christian  IV.:  2.  Aug.  1617,  22.  Oktbr.  1617, 
I.Maj  1618,  1.  Juli  1619,  20.  Febr.  1621,  23.  August  1621 
(2  Forordninger),  1.  Maj  1625,  Christian  IV.s  store  Reces, 
27.  Febr.  1643,  II,  Kap.  8;  fra  Frederik  III.s  Tid: 
Forordn,  af  24.  Septemb.  1651  om  ufornøden  Overflødigheds 
Afskaffelse  blandt  Adelen,  »efterdi  Adelen  selv  indstændig 
derom  haver  anholdet,«  Forordn,  af  4.  ^ovemb.  1655  i 
lignende  Eetning  for  den  gejstlige  og  verdslige  Stand, 
Forordn,  af  26.  April  1656  om  Overflødighed  ved  Begra- 
velser blandt  den  gejstlige  og  verdslige  Stand.  Ja  ved  en 
Anordning  af  19.  Novemb.  1655  blev  Henrik  Tellemand, 
Provincial-Toldforvalter  i  Fyen,  Lolland,  Falster  og  Lange- 
land beskikket  til  som  Fiskal  at  forordne  god  Inspektion 
i  enhver  Kjøbstad  »over  alt  vort  Rige  Danmark«  med  at  disse 
Forordninger  bleve  efterkomne.  Adelens  Overdaadighed  var 
ikke  saa  ringe  en  Anledning  til  at  den  ruinerede  sig  —  natur- 
ligvis med  Undtagelser.  Yed  Aaret  1650  klager  Christen  Skeel 
gjentagne  Gange  ^  over,  hvorledes  først  den  tydske,  saa  den 
svenske    Krig,    endelig    Bilager,    Brylluper,    Begravelser, 


1  Danske  Magazin,  III.  E.,  4.  Bd.,  S.  25,  34,  35-36,  40. 

Møder  [o:  Selskaber],  Klædedragt  havde  foranlediget  stor 
Gjæld  og  ruineret  baade  den  adelige  Stand  og  de  andre 
Stænder,  »som  i  Tydskland,  Frankrig  og  andre  Steder  ikke 
brugeligt  er.«  Jens  Bircherod  fortæller  i  sin  Dagbog  12. 
September  1658^:  »Førend  denne  Krig  med  vores  Naboer 
anno  superiori  angik,  var  det  kommet  paa  det  Højeste 
med  Folks  Overdaadighed,  særdeles  i  Spise  og  Drikke. 
In  urbe  natali  mea  (som  min  Fader  mig,  da  jeg  blev 
voxen,  fortalte)  vare  de  til  en  umaadelig  Fraadsen  for- 
nemmelig hengivne;  men  Svensken  bragte  vores  Diæt  til 
en  meget  skikkelig  Keduktion.«  Efter  Souverænetetens 
Indførelse,  da  Landet  kom  i  Ro  og  Forholdene  stillede 
sig  bedre,  kom  Overdaadigheden  igjen^. 

Gunde  Rosenkrantz  opholder  sig  over,  at  der  ædes  og 
drikkes  for  meget  ved  Hoffet,  og  han  nævner  som  Exem- 
pler,  hvor  mange  Ammer  Rhinsk  Yin  »der  er  ham  be- 
rettet« at  være  drukket  ved  en  af  Dronningens  Jomfruers 
og  en  af  Dronningens  Pigers  Bryllup.  Han  gjør  Forslag 
om,  hvorledes  der  kan  holdes  Kontrol  med  Spisningen, 
»som  skete  udi  SI.  og  højlovlig  Ihukommelse  Kong  Fre- 
derik den  Andens  Tid,  medens  nu  ædes  og  ødes  det  meste 
af  Rigens  Indkomst,  hvorudover  Kgl.  Majestæt  haver  Intet 
til  at  føre  Krig  eller  til  anden  fornøden  Rigens  Udgifter.« 
Er  det  dog  ikke  noget  smaaligt  af  Rosenkrantz,  at  drage 
dette  frem,  medens  han  har  saa  mange  vigtigere  Sager  at 


J.  Bircherods  Dagbøger  ved  C.  Molbech,  S.  14.  Bircheiod  var 
født  i  Odense  1658. 

I  Aaret  1667  indgik  Oluf  Daa  til  Kongen  med  en  Klage  over,  at 
han  havde  bekostet  Axel  Arenfeldts  Begravelse,  uden  at  Fami- 
lien vilde  godtgjøre  ham  hans  Udlæg.  Arenfeldt  havde  efterladt 
sine  Arvinger  over  80,000  Rdl.,  Begravelsen  havde  kostet  6000  E/dl. 
Sml,  ora  Festlighederne  ved  Holger  Thotts  Bryllup  med  Helvig 
Rosenkrantz  den  8.  Juni  1673  paa  Egholm  Meddelelsen  i  Skaan- 
lunds  Autobiografi  i  Hist.  Tidsskr.,  III.,  Christiania  1875, 
S.  101. 

behandle?  Kunde  man  ikke  have  ventet,  at  han  havde 
Indsigt  nok  i  Forholdene  til  at  forstaa,  at,  naar  Rigets 
Indkomster  ikke  strakte  til  til  Krigsførelse  og  andre  Rigets 
Fornødenheder,  saa  laa  Grunden  ikke  i  at  der  blev  spist 
og  drukket  vel  rigeligt  ved  Hoffet,  men  i  en  daarlig  Ord- 
ning af  Landets  Finantser?  Han  vidste  meget  vel,  at  Sta- 
tens aarlige  Indtægter  og  Udgifter  aldrig  balancerede,  at, 
naar  der  var  Udsigt  til  en  Krig,  maatte  Kongen  vende 
sig  til  Adelen  med  de  gode  Len,  og  opfordre  den  til  at  for- 
strække sig  med  Penge,  eller  Kongen  maatte  paalægge  Skatter 
og  gjøre  Laan.  Han  vidste  ligesaa  godt  som  det  nu  vides, 
at  det  var  en  gammel  Skik,  at  Kongen  og  Dronningen 
hyppig  gjorde  Adelsfolks  Brylluper,  naar  de  tjente  i  Kon- 
gens og  Dronningens  Hus  ^,  at  dette  var  en  af  de  Former, 
ved  hvilke  Hoffet  viste  Adelen  Opmærksomhed,  og  at 
Lejligheden  benyttedes  til  undertiden  at  byde  fremmede 
Ministre  og  fornemme  Besøgende  i  Hovedstaden  til  Gjæst. 
Det  var  jo  ogsaa  Skik,  at  Kongen  og  Dronningen  bekostede 
underordnet  Hofpersonales  Bryllup.  Ved  saadanne  Lejlig- 
heder beværtede  de  kongelige  Værter  deres  Gjæster  rigelig. 
Kunde  Landet  ikke  taale  de  Udgifter,  som  foranledigedes 
derved,  saa  det  sandelig  kummerligt  ud  for  det.  ISTu,  det 
gjorde  det  ogsaa,  men  Aarsagen  laa  andre  Steder. 

Jeg  skal  nævne  et  Par  Exempler  paa  Adels-Bryl- 
luperne.  Den  14.  August  1649  viede  Hofprædikant  Laur. 
Jakobsen  Hindsholm  om  Natten  Kl.  12  velb.  Jørgen  Kaas, 
Dronningens  Kammerjunker,  og  velb.  Jomfru  Margrethe 
Kathrine  von  Buchwald,  en  af  Dronningens  Hofjomfruer, 
strax  efter  viede  Hofpræst  Magister  Bremer  to  andre 
Adelspersoner  af  Hoffet,  Ant.  Ernst  von  Krebs  og  Jomfru 
Sibylla  Juliana  von  Riissau.      I  Anledning  af  disse  Bryl- 


Exempler  herpaa  fra  anden  Halvdel  af  16.  Aarh.  ere  nævnede  af 
Mejborg,  Livet  ved  Christian  den  Femtes  Hof.  Kbh.  1882,  S. 
166.68. 

luper  havde  Kongen  udstedt  Indbydelser  til  Adelsmænd 
og  Adelsfruer,  til  det  første  over  et  Hundrede,  om  at  del- 
tage i  Bryllupsfesten  ^  Den  22.  Oktober  1650  viede  Hof- 
prædikant Laur.  Jakobsen  Hindsholm  Peder  Juel  til  Hunds- 
bek  og  Jomfru  Margrethe  Juel  i  Kongens,  Dronningens, 
Prindsessernes,  nogle  Gesandters,  Rigets  Raads  og  mange 
af  Adelens  Nærværelse  2.  Kongen  gjorde  deres  Bryllup. 
Bruden  var  i  »Hendes  Kgl.  Majst.  Dronningens  Hof^.« 
Margrethe  Juel  var  en  Datter  af  Jens  Juel  til  Kjeldgaard, 
som  1617  havde  været  Hofmester  for  Hertug  Frederik  paa 
hans  Rejse  til  Bremen. 

1655  gjorde  Frederik  den  Tredie  Frands  Brockenhus's 
Bryllup  med  ■  Christence  Lj^kke,  Søster  til  Kaj  Lykke,  hun 
var  Hofjomfru  hos  Dronningen^. 

Da  Peder  Juel  og  hans  Hustru  kort  efter  Bryllupet 
rejste  til  Stockholm,  tog  de  den  unge  Jomfru  Ide  Rosen- 
krantz  med  sig.  Hun  var  Datter  af  Grunde  Rosenkrantz's 
Broder  Jørgen  Rosenkrantz  til  Kjeldgaard  og  Christence 
Juel,  Datter  af  Jens  Juel  til  Kjeldgaard,  Søsterdatter  til 
Peder  Juels  Kone.  1651  døde  denne  sidste  og  den  unge 
Pige  blev  sendt  ned  til  Kjøbenhavn.  Efter  faa  Aars  For- 
løb blev  hun  forlovet  med  Hugo  Liitzow  til  Backendorff; 
Dronningen  beviste  dem  begge  den  Naade  og  Ære,  paa 
hans  Vegne  at  begære  hende  af  hendes  Forældre  ved  Hof- 
mesterinden  og  Hofmarskalkens  Frue.  Det  var  i  Aaret 
1656.  Strax  efter  tog  Dronningen  hende  »af  hendes  For- 
ældres Hus  udi  sit  adelige  Fruentimmer,  hvor  hun  opvar- 
tede til  22.  Juni  næstefter  samme  Aar,«   »da  Dronningen 


1  L.  Jakobsen  Hindsholms  Dagbog,  Kbh.  1779,  S.  43.  Vedel  Si- 
monsen, Rugaard,  II.,  S.  27.  Otte  Kraghs  Dagbog,  Danske  Saml, 
IL  K,  2  Bd.,  S.  71 

2  L.  Jakobsen  Hindsholms  Dagbog,  Kbh.  1779,  S.  47. 

8  Joh.  D.  Barsker,   Ligprædiken  over  Peder  Juel,   Sorøe  (1657),  S. 

41-42. 
*  Hist.  Tidsskr.,  IV.  R.,  5.  Bd.,  S.  189. 

gjorde  dem  et  prægtigt  og  herligt  Bryllup  paa  Kjøbenhavns 
Slot,  hvor  der  var  forsamlet  foruden  Danmarks  Eiges 
Kaad  og  den  største  Del  af  Adelen  herudi  Riget,  adskillige 
fyrstelige  Personer  og  de  Hr.  Staters  Gesandter  samt 
mange  af  deres  Generals-Personer  af  deres  Flaade^.« 

Saadanne  Festligheder  gav  Anledning  til  at  drikke 
Tin.  Om  der  end  ikke  blev  drukket  saa  meget  under 
Frederik  den  Tredie,  der  selv  var  maadeholden  i  sin  Ny- 
delse, som  under  Christian  den  Fjerde,  vedblev  man  dog 
at  tage  godt  til  sig  af  Drikkevarerne  ved  festlige  Lejlig- 
heder. Et  Vidnesbyrd  herom  er  fremdraget  for  faa  Aar 
siden,  nemlig  Franskmanden  Philippe  Boudon  de  la  Salle's 
Beskrivelse  af  en  Fest,  som  Frederik  den  Tredie  gav  til 
Ære  for  den  nederlandske  Gesandt  Nanning  Keyser  paa 
Kjøbenhavns  Slot  i  Begyndelsen  af  Aaret  1653;  den  franske 
Herre  var  tilstede  ved  Festen-. 

Rosenkrantz  fortæller,  at  han  selv  har  set,  »at  imod 
Maaltids  Tid  da  gaar  der  saa  mange  op  med  store  Flasker 
at  hente  af  Kgl.  Majestæts  Kj ælder  saa  meget,  som  et 
hvert  familia  til  et  Maaltid  behøver,  foruden  hvis  som  i 
Regnskaberne  indføres.«  Rosenkrantz  fortæller  ikke,  naar 
han  har  set  det.  Har  det  været  under  Belejringen,  kan 
Kongen  jo  have  givet  Tilladelse  til  denne  rigelige  For- 
plejning. Har  det  været  før  Belejringen,  under  rolige, 
daglige  Forhold,  kan  det  ganske  vist  have  været  utilladeligt 
Slendrian.  Braadne  Kar  i  alle  Lande,  det  har  næppe 
været  hverken  første  eller  sidste  Gang,  at  Sligt  har  fundet 
Sted  under  Hofholdningen. 

Om  Hofstatens  Forhold  under  Kjøbenhavns  Belejring, 
altsaa  paa  den  Tid  Rosenkrantz  skrev  sin  første  Memoire, 


^   Preben  Wandals  Ligprædiken   over  Ide  Kosenkrantz,  Kbh.  1669, 

S.  30-31. 
■^  Meddelt   efter  et    fransk   Tidsskrift   af  J.  A.  Fridericia  i  Histor. 

Tidsskrift  V.  E.,  2.  Bd,  S.  238-40. 

liar  Overhofmarskal  Løvenskjold  meddelt  flere  interessante 
Oplysninger  \  blandt  hvilke  bør  fremhæves,  at  en  Del  af 
det  underordnede  Personale  fik  Kostpenge  istedenfor  Spis- 
ning^, og  at  der  i  November  1659  blev  sluttet  Kontrakt 
med  Hofmønsterskriveren  Hans  Bøyesen  om  at  levere 
Varer  og  Kontanter  til  Hofstaten  til  et  fast  Beløb.  Rosen- 
krantz  foreslaar,  »at  man  kunde  handle  med  en,  som  kunde 
tage  sig  Spisningen  an  for  en  vis  Summa,  eller  akkordere 
med  ham  i  Maaltider-Tal  hvad  han  skulde  have  for  hvert 
Maaltid  baade  for  de  Høje  og  for  de  Lave  at  spise.«  Re- 
gjeringens  og  Rosenkrantz's  Tanker  mødtes  altsaa  her. 
Kostpenge  vare  iøvrig  kjendte  og  anvendte  ved  Hoffet 
mange,  mange  Aar  før  Rosenkrantz  skrev  sin  Memoire. 

Forøvrig  er  det  nærmest  finantsielle  Hensyn,  som 
giver  Rosenkrantz  Anledning  til  at  tale  om  Hofstaten,  og 
det  ligger  da  nær  at  fremsætte  en  Tvivl,  om  han  ogsaa 
kjendte  Tilstrækkeligt  til  dens  Konstruktion  og  dens  indre 
Forhold,  i  Embeds  Medfør  havde  han  Intet  med  den  at 
gjøre.  En  anden  Bemærkning,  som  det  ogsaa  ligger  nær 
at  gjøre  i  Anledning  af  Memoiren  som  Helhed,  er  den, 
at  Rosenkrantz,  der  taler  om  saa  mange  forskjellige  Ting, 
ikke  har  dvælet  ved  det  mest  saarbare  Sted  i  det  danske 
Statslegeme,  nemlig  Statens  Finantser,  eller  snarere  dens 
Gjæld,  thi  Indtægter  var  der  ikke  mange  af  paa  den  Tid. 
Det  er  ikke  muligt,  enten  at  fortælle  om  Statens  Tilstand 


1  Hist.  Tidsskr.,  IV.  E.,  5.  Bd,  S.  404  ff.,  Bidrag  til  Oplysning 
om  Forhold  ved  det  danske  Hof  1658-60.  Den  23.  April  1659 
udgik  Ordre  til  Rentemestor  Sten  Hondorf  og  Kammerskriver 
Christoffer  Gabel  om  at  træde  sammen  med  Hofmarskalk  Kørbitz, 
for  at  udtænke  Middel  til  Hofspisningen. 

2  Blandt  dette  Personale  var  Hertug  Ernst  Giinthers  Folk,  22  Per- 
soner. Han  havde  frit  Bord  og  fri  Stald  hos  Kongen.  Eosen- 
krantz  taler  i  sin  Memoire  herom,  det  kostede  Kongen  meget 
»og  kunde  vel  have  været  sparet.«  Ernst  Giinther,  Hertug  af 
Slesvig-Holsten-Sønderborg,  ægtede  15.  Juni  1651  Augusta,  Prind- 
sesse  af  Slesvig-Holsten-Gliicksborg. 

eller  om  denne  Tilstands  Forbedring,  uden  at  komme  ind 
paa  Skildringen  af  den  finantsielle  Misere,  det  er  saa  at 
sige  Tidens  Alfa  og  Omega.  Derfor  bliver  Rosenkrantz's 
Memoire  noget  fragmentarisk,  men  det  har  han  vist 
selv  set. 

Hvorledes  man  end  vil  dømme  om  denne  Memoire, 
hvor  strengt  man  end  kan  gaa  i  Rette  med  Forfatteren 
med  Hensyn  til  grundig  Prøvelse,  forstandig  Skjælnen 
mellem  det  Væsentlige  og  det  Uvæsentlige,  stilistisk  Be- 
handling, saa  maa  Dommen  om  Forfatteren  blive  til  hans 
Fordel.  Den  Plan,  han  har  udviklet  i  den,  og  som  ikke 
er  original,  har  vist  beskjæftiget  ham  længe  før  han  ned- 
skrev Memoiren  i  Januar  1659.  At  Rosenkrantz  kunde 
gjøre  dette  under  de  da  værende  Forhold,  vidner  om  ikke 
ringe  Styrke  hos  ham  og  om  en  oprigtig  Stræben  efter  at 
komme  sit  stakkels  Fædreland  til  Hjælp. 

Derefter  gaar  jeg  over  til  at  omtale  den  anden  Memoire ^ 
Denne  Memoire  er  udateret  og  uden  Navn.  Det  om- 
tales imidlertid  lige  i  Begyndelsen  af  den,  at  Freden  er  i 
Udsigt,  og  et  andet  Sted  hedder  det:  »saasnart  Portene 
blive  aaben.«  Freden  blev  sluttet  den  27.  Maj  1660,  Kjø- 
benhavns Porte  bleve  aabnede  senere,  den  14.  Juli  kom 
Bøndernes  Vogne  første  Gang  paa  Torvet,  følgelig  er  Me- 
moiren forfattet  i  Maj — Juli  1660.  Et  Sted  nævner  For- 
fatteren »min  S.  Svoger  Hr.  Kanseler,«  det  er  Christian 
Thomesen  Sehested,  Rigens  Kantsier  fra  1630,  Kongens 
Kantsier  fra  1640^.     Et  andet  Sted  nævnes  »min  Broder 


^  Et  Exemplar  af  denne  Memoire,  skrevet  af  Gunde  Rosenkrantz 
selv,  bevares  i  den  Thottske  Samling,  4*^,  Nr.  1633.  En  Afskrift 
i  gamle  kgl.  Saml.,  Folio,  Nr.  914. 

-  Titlen  Storkantsler,  Benævnelsen  Groskantsler  er  vel  kjendt  fra 
Christian  den  Femtes  og  Frederik  den  Fjerdes  Tid.  Ret  mær- 
keligt er  det,  at  finde  Christian  Thomesen  Sehested  i  Aaret  1654 
blive  kaldet  af  Jens  Lauridsen  Wolf:  »Kgl.  M.  Grosz  Cantzeler.« 
Encomion  regni  Daniæ,  Kbh.  1654,  S.  327. 

Erik  Rosenkrantz,«  heraf  fremgaar  tydelig  nok,  at  en  Ro- 
senkrantz  har  skrevet  Memoiren,  og  man  behøver  ikke 
at  læse  mange  Sider  igjennem,  før  man  gjenkjender  Gunde 
Rosenkrantz's  Tanke  og  Form.  Memoiren  er  stilet  til 
Kongen,  som  tiltales  helt  igjennem  den.  Hvorvidt  den  er 
bleven  Kongen  overrakt,  vides  ikke.  Men  Hovedtankerne  i 
Memoiren  ere  vist  ikke  blevne  Kongen  ubekjendte,  thi  i 
sin  Apologi  fortæller  Rosenkrantz,  at  han  ikke  kunde  blive 
træt  af  at  gjentage  for  sine  Venner  blandt  Adelen  sine 
Forslag  til  Landets  Vel,  netop  saadanne  Forslag, 
som  ere  omtalte  i  denne  Memoire.  Af  disse  mange  Øre- 
vidner maa  Kongen  vistnok  have  lært  Rosenkrantz's  Ideer 
at  kjende.  Der  er  noget  ved  Memoiren,  som  kan  tale  for 
den  Mening,  at  Afhandlingen  ikke  er  bleven  helt  færdig, 
der  er  ingen  rigtig  Afslutning  paa  den,  den  ender 
noget  brat. 

Dette  sidste  skulde   man  netop  ikke  vente  ved  denne 
Memoire,  fordi  den,  bortset  fra  nogen  Ubehjælpsomhed  og 
fra  at  flere  Steder  ere  affattede  temmelig  dunkelt,  i  formel 
Henseende  er  meget  bedre  anlagt  end  den  tidhgere.    Læser 
man  de  to  Memoirer  igjennem  i  chronologisk  Orden,    faar 
man   let  Indtrykket  af,    at  Forfatteren   ved   den   sidste   af 
dem    har    givet    sig  mere  Tid;    han    har  havt  mere  Ro  i 
Sindet,  Krigen  var  jo  nu  ogsaa  sin  Ende  nær.     Der  gaar 
en  hel  anden  Tone  igjennem  denne  Memoire  end  igjennem 
den  første,   det  Bittre   og  Harmfulde  lindes  ikke,   derimod 
en  værdig,  alvorlig  Tone.     Dette  kan  ogsaa  have  havt  sin 
Grund   i,    at  Memoiren  er  henvendt  til  Kongen.     Og    det 
er  værdt  at  fremhæve  den  Maade,  paa  hvilken  Rosenkrantz 
taler  til   sin  Konge,   frimodigt,    ærbødigt,    med  Udtryk  af 
oprigtig  Hengivenhed.    Et  andet  Vidnesbyrd  om,  at  Sindet 
er  kommet    i  Ligevægt    hos  Rosenkrantz,    ere    de  hyppige 
Citater  fra  græske  og  romerske  Forfattere.    De  bringe  ofte 
en    heldig  Afvexling,    thi  det  kan  ikke  nægtes,    at  Rosen- 

krantz  docerer  og  moraliserer  vel  meget,  mere  end  det  vist 
behøvedes,  for  at  en  klog  og  forstandig  Mand  som  Frede- 
rik den  Tredie  kunde  forstaa  hans  Mening. 

Memoiren  har  følgende  Titel:  Underdanigste  og  tro- 
hjærtig  Erindring  og  Betænkende  om  fire  vigtige  og  for- 
nødne Spørgsmaal.  Disse  Spørgsmaal  dreje  sig  om:  1.  Op- 
rettelsen af  en  regulær  Armé  af  hværvede  Folk;  2.  hvor- 
ledes Kronens  Indtægter  kunde  forbedres;  3.  Uddannelsen 
af  en  brugbar  højere  Embedsstand  og  dens  Lønning;  4. 
Afbetaling  og  Formindskelse  af  Kronens  Gjæld.  Jeg  kan 
ikke  her  gaa  ind  paa  en  udførligere  Analyse  af  hvorledes 
Spørgsmaalene  besvares,  jeg  henviser  til  Tyge  Beckers 
Uddrag  og  nøjes  med  nogle  almindelige  Bemærkninger  og 
med  at  fremdrage  nogle  enkelte  Yttringer. 

Der  møder  ogsaa  i  denne  Memoire  mærkelige  Vidnes- 
byrd om  Eosenkrantz  som  Fremskridtsmanden  og  som  den 
konservative  Politiker  paa  en  Gang.  Inden  han  naar  til 
Behandlingen  af  det  første  Spørgsmaal,  taler  han  om  den 
vigtige  Sag:  Supplering  af  Kigsraadet  og  Udnævnelsen  af 
en  Kantsier  og  en  Marsk.  Kautsler  Christian  Thomesen 
Sehested  og  Marsk  Anders  Bilde  vare  begge  døde  i  Aaret 
1657.  Det  var  naturligvis  en  Mangel,  at  Kaadet  ikke  var 
fuldtalligt  og  at  de  to  høje  Statsembeder  ikke  vare  besatte, 
og  Rigsraadet  havde  ogsaa  gjort  Kongen  opmærksom  der- 
paa  i  en  Betænkning  skreven  den  11.  Oktober  1658,  altsaa 
medens  Kjøbenhavn  var  belejret  af  Karl  Gustav.  Den  16. 
Oktober  svarede  Kongen:  at  han  ikke  vil  foretage  nogen 
Elektion  paa  Rigens  Raad  eller  andre  deslige  Ministre  før 
Krigen  er  endt,  da  vil  han  gjøre  det  »upaamindet.<;  I  sin 
første  Memoire  havde  Rosenkrants  berørt,  hvor  nødvendigt 
det  var,  at  faa  Rigens  Raad  forøget,  »som  nu  synes  at 
være  uddøde,  af  de  faa  som  ere  tilbage,  ere  en  Part  svage 
og  skri^belige,  og  andre  formedelst  deres  høje  Alder  ubruge- 

lig-e  og  emeriti^«  men  det  maa  vel  indrømmes,  at  det 
under  Hovedstadens  Belejring  ikke  var  noget  heldigt  Tids- 
punkt at  vælge  til  at  faa  Raadet  suppleret.  Det  er  nu 
interessant  at  se,  hvorledes  Gunde  Rosenkrantz,  Medlem 
af  Rigsraadet,  atter  kommer  ind  paa  denne  vigtige  Sag. 
Paa  den  ene  Side  maa  han  holde  paa  Rigsraadets  Ret, 
paa  den  anden  Side  føler  han,  at  der  maa  tages  særlig 
Hensyn  til  hvad  Kongen  kan  ønske.  Han  ligesom  krydser 
sig  frem  mellem  farefulde  Skjær,  med  mange  Omsvøh  og 
stor  Forsigtighed  nærmer  han  sig  den  Tanke,  som  egentlig 
ligger  ham  paa  Hjerte.  De  Forandringer,  som  hør  ske, 
»bør  at  ske  med  Eders  Kgl.  Majestæts  Vilje  og  af  Hs. 
Kgl.  Myndighed,  men  at  frugte  udi  disse  vanskelige  Tider, 
ikke  som  at  komme  fra  Eders  Kgl.  Majestæt,  eller  at  ske 
med  hans  Vilje  alene,  men  som  komme  fra  Eders  Kgl. 
Majestæts  Rigens  Raad  og  efter  deres  Betænkende.«  Rosen- 
krantz's  Raad  er  da  det,  at  Kongen  paa  egen  Haand  skal 
besætte  Kantsier-Embedet,  medens  efter  Haandfæstningens 
§  45  Rigsraadet  skulde  indstille  tre  Kandidater,  af  hvilke 
Kongen  skulde  forordne  en  til  det  ledige  Embede.  Om 
Udnævnelsen  af  en  Marsk  havde  Rosenkrantz  i  sin  første 
Memoire  udtalt,  »at  vi  haver  ikke  mange  af  vore  egne,  som 


^  Den  6.  JuU  1657  underskrev  Eig^sraadets  Medlemmer  (13  Under- 
skrifter) en  Overenskomst  om,  at,  naar  i  et  Rigsraadsmøde  Vote- 
ring om  en  Sag  var  begyndt,  maatte  Intet  andet  bringes  paa 
Bane,  og  man  maatte  ikke  begynde  paa  nye  Diskussioner,  før 
Voteringen  var  shittet;  den,  som  forbrød  sig  mod  denne  Aftale, 
skulde  betale  to  Edlr.  til  de  Fattige,  disse  Penge  skulde  ind- 
fordres af  den  nederste  (Peter  Eeedtz)  i  Eigsraadet.  Eigsraadets 
Breve  i  Geh.  Archivet.  —  Til  at  forstaa  denne  Eigsraads-Boslut- 
ning,  kan  det  være  godt  at  minde  om  Christen  Skeels  Notits  i 
i  hans  Dagbog  den  20.  September  1656:  »NB.  Jeg  sagde,  at 
vi  gaar  her  op  og  ned  med  Bedrøvelse  og  med  en  ond  Samvittig- 
hed, for  vi  snakker  der  om  og  gjøre  Intet  der  ved,  og  »det  hele 
Land  raaber  paa  os  og  vi  gjøre  dog  Intet  der  ved,  saa  Gud  maa 
ikke  være  iblandt  os.«     Danske  Ma^azin,  III.  E.,  4.  Bd.,  S.  291. 

haver  betjent  høje  Charger,  som  til  Rigens  Marsk  kunne 
bruges,  saa  kunde  han  være  god  og  Riget  gavnlig  nok, 
naar  han  kun  er  en  ærlig  dansk  Mand  og  en  god  Patriot.« 
Men  i  den  anden  Memoire  lyder  hans  Ord  saaledes:  »Jeg 
bekjender  vel,  at  vi  udi  disse  Riger  (af  Aarsag  den  danske 
Adel  hidintil  saa  lidet  haver  Krigen  kontinueret)  haver 
faa  at  gaa  udi  Valg  iblandt,  som  ere  capables  til  saadan 
høj  Charge  at  betjene,  saa  findes  dog  vel  de,  som  den 
Charge  kunde  med  Fornuft  og  Troskab  forestaa.  Jeg  be- 
finder vel  efter  min  ringe  Mening,  at  Eeltmarskalk  Schack 
var  en  capable  Mand  til  Rigens  Marsk  Plads  at  betjene, 
som  den  der  er  en  klog,  kjæk  og  forfaren  Mand,  men  om 
enten  Eders  Kgl.  Majestæt  selv  kunde  have  nogen  Betæn- 
kende hannem  dertil  at  forordne  eller  per  ordinarium 
modum  votando  [nemlig  af  Rigsraadet]  var  saa  snart  ikke 
at  formaa  [sid],  kunde  han  dog  noksom,  dersom  Eders  Kgl. 
Majestæt  det  naadigste  saa  behager  og  begjærer,  komme 
udi  Rigens  Raad  som  Yice-Marsk,  ligesom  tilforne  haver 
været  udi  Eders  Kgl.  Majestæts  Hr.  Faders  Regjerings  Tid 
en  Vice  Rigens  Admiral,  som  var  Hr.  Niels  Trolle:  thi 
først  er  Eeltmarskalk  Schack  en  kvalificeret  Mand,  kjender 
dette  Lands  Art  og  Manér,  foruden  født  under  Eders  Kgl. 
Majestæt,  naturaliseret,  er  ogsaa  ikke  uden  Exempel  eller 
imod  Haandfæstningen,  thi  efter  Eders  Kgl.  Majestæts  Hr. 
Faders  højlov  Ihukommelse  naadigste  Vilje  og  Befaling 
med  Rigens  Raads  da  værende  Vilje  og  Samtykke  kom 
Hr.  Anders  Sinklar,  som  var  en  indfødt  Skotte,  udi  Rigens 
Raad,  saa  ogsaa  Hr.  Hendrik  Belov,  som  var  en  Meckel- 
borger.« 

Det  var  Regel  paa  Frederik  den  Tredies  Tid,  at,  naar 
en  Rigsraad  var  død,  skulde  Adelen  i  den  Provinds,  hvis 
Rigsraad  den  Afdøde  havde  været,  træde  sammen  og 
vælge  sex  eller  otte  Kandidater,  af  hvilke  Rigsraadet 
skulde    vælge  tre,    som  Kongen  endelig  skulde   vælge    en 

iblandt.  Nu  foreslaar  Kosenkrantz,  at  Kongen  skal  befale- 
de Adelsmænd,  som  ere  tilstede  i  Kjøbenbavn,  at  træde 
sammen  og  vælge  de  dygtigste  til  Medlemmer  af  Rigs- 
raadet  uden  Hensyn  til,  i  bvilken  Provinds  de  bave  deres 
Hjem;  ofte  bavde  Adelen  i  en  Provinds  valgt  Mænd  af 
denne  deres  Provinds,  i  bvilken  Retning  der  var  begaaet 
Fejl.  Fremdeles  foreslaar  ban,  at  Kongen  selv  skal  vælge 
til  Medlemmer  af  Rigsraadet  saa  mange,  at  Tallet  (23)  kan 
blive  fuldt,  da  Skaane  nu  ikke  mere  bører  til  Riget  og 
den  skaanske  Adel  altsaa  ikke  kan  sende  Repræsentanter 
for  sig. 

Sagen  blev  i  Virkeligbeden  ordnet  saaledes.  Den  21. 
Juli  1660  udgik  flere  kongelige  Skrivelser  om  Valg  paa  nye 
Rigsraader.  De  i  Kjøbenbavn  værende  Rigsraader  skulde 
med  Adelen  i  Kjøbenbavn  votere  paa  enRigsraad  isteden- 
for  den  skaanske  Raad  Tbage  Tbott  til  Eriksbolm,  Lens- 
mand paa  Børringe  Kloster,  som  var  død  den  3'.  April 
1658.  Den  1.  August  afgav  Raadet  Beretning  om  Vote- 
ringen; af  de  sex  Adelsmænd,  som  bavde  faaet  de  fleste 
Stemmer,  bavde  Raadet  givet  deres  Stemmer  til  Ivar 
Krabbe,  Hans  Scback  og  Ove  Juel,  Kongen  anmodedes  om 
at  vælge  en  af  dem.  Kongens  Valg  faldt  paa  Hans  Scback. 
Raadet  i  Sjælland  skulde  med  den  sjællandske  Adel  afgive 
Stemmer  til  fire  sjællandske  Raader,  Raadet  i  Fyen  med 
den  fyenske  Adel  skulde  afgive  Stemmer  til  en  fyensk 
Raad.  Den  7.  September  indgav  Raadet  i  en  Forestilling 
en  Liste  over  15  Adelsmænd,  som  bavde  faaet  de  fleste 
Stemmer.  Kongen  skulde  nu  vælge  blandt  dem,  men  ban 
valgte  ingen,  Sagen  blev  lagt  tilside  ^ 

Naar  Kantslerens  og  Marskens  Pladser  ere  besatte  og 
Rigsraadet  er  blevet  fuldtalligt,    skal  Kongen  efter  Rosen- 


*  Efter  LangeUeks  Souverænetets-Historie.  Langebek  veed  ikke 
om  der  blev  gjort  Forslag  til  Besættelse  af  en  ledig  jydsk  Plads, 
men  han  anser  det  for  utvivlsomt,  at  det  er  sket. 

krantz's  Forslag  indkalde  Stænderne,  men  disse  skulle  ikke 
selv  vælge  deres  Deputerede,  Kongen  skal  »lade  forskrive 
til  sig  saa  mange  af  Adelen,  som  havde  betjent  nogle  Be- 
stillinger udi  disse  Krigstider,  saa  ogsaa  de  som  ellers 
formaaede  Noget  udi  Landet,  enten  ved  nogen  Auktoritet 
eller  Formue,  at  den  Ene  fast  Intet  vidste  af  den  Anden, 
desligeste  Bisperne,  som  formaar  meget  hos  Præsterne  og 
Præsterne  igjen  hos  Almuen.«  Universitetet,  Kjøbstæderne, 
Bondestanden  nævnes  ikke  udtrykkelig.  Det  vilde  altsaa 
nærmest  være  blevet  en  Slags  i^otabel-Forsamling.  For 
denne  skulde  saa  Kantsleren  udvikle  IS'ødvendigheden  af 
at  komme  Landet  til  Hjælp,  for  at  sætte  det  i  Stand  til 
at  udvikle  sit  Forsvar,  og,  for  at  formaa  Stænderne  til  at 
hjælpe  Kongen  hertil,  skulde  der  fra  Kongens  Side  gjøres 
Tilbud  om  forskjellige  Goder,  som  han  vilde  tilstaa  hver 
enkelt  Stand.  Disse  Forslag  ere  udførlig  blevne  omtalte 
af  T.  Becker  i  Orion,  og  jeg  skal  derfor  ikke  opholde  mig 
ved  dem  her.  Især  er  der  dvælet  ved  den  Maade,  paa 
hvilken  Bønderne  omtales.  Rosenkrantz  mener  vel,  at 
Bondens  Xatur  er  en  saadan,  »at  han  ikke  kan  taale  for 
megen  Frihed,  men  er  født  til  Arbejde  og  Servitut,«  men 
Bondens  Betydning  i  Samfundet  er  saa  stor,  at  det  ikke 
er  mere  end  christelig  Pligt  at  tænke  paa  hans  Vel  og 
forbedre  hans  Yilkaar.  Blandt  Forslagene  i  denne  Retning 
gaar  et  ud  paa,  at  Kongen  skal  give  Bønderne  paa  sine 
Slotte  og  Huse  fri  for  Hoveri,  et  andet  gaar  ud  paa,  at 
Kongen  skal  give  »alle  sine  Tjenere  udi  Sjælland  og  Lol- 
land og  Falster  fri  for  Vom,  at  de  ej  skulle  drives  til 
Stavn,  dog  er  her  endnu  adskilligt  at  skrupulere  paa  pro 
et  contra.«  Christian  den  Fjerde  havde  arbejdet  paa  at 
hæve  Vornedskabet  \    Hannibal   Sehested  gjorde  senere   i 


'   Se    herom    foruden    L.    Engelstofts    Afhandling   i    Skandin.  Lit. 
Selskabs  Skrifter,   1813,  S.  1-52,  Tyge  Beckers  Meddelelser:  Om 

«it  saakaldte  »Testamente«  opmærksom  paa  Vigtigheden 
for  Landet  af  at  ophæve  Hoveri  og  Vornedskab  \  Tanken 
herom  var  ikke  Tiden  fremmed,  om  der  end  ikke  ofte 
blev  talt  derom.  Det  vil  altid  erindres  med  Taknemmelig- 
hed, at  Gunde  Rosenkrantz  hørte  til  Bondens  Talsmænd, 
om  end  hans  Røst  maaske  ikke  er  bleven  hørt  af  Nogen 
eller  hans  Memoire  ikke  er  bleven  læst  af  Nogen  i  hans 
egen  Tid.  Men  det  maa  paa  den  anden  Side  indrømmes, 
dels  at  Tidsforholdene  vare  saadanne,  at  det  vilde  have 
været  umuligt  at  gjennemføre  saa  indgribende  Reformer, 
dels  at  skulde  saadanne  Reformer  være  bragte  til  Udførelse, 
da  maatte  de  ikke  indskrænkes  til  Kronens  Godser,  men 
Skridtet  maatte  være  gjort  helt  ud,  og  Adelens  Godser 
tagne  med. 

Langt  om  længe  kommer  Gunde  Rosenkrantz  til  at  be- 
handle det  furste  Spørgsmaal,  som  er  nævnet  paa  Titelbladet, 
Spørgsmaalet  om  Oprettelsen  af  en  regulær  Armé  af 
hværvede  Folk,  en  Sag  som  ogsaa  er  Gjenstand  for  Omtale 
i  den  første  Memoire.  Det  er  naturligvis  ikke  en  fuld- 
stændig gjennemarbejdet  Arméplan  han  bringer  frem,  det 
drejer  sig  væsentlig  for  ham  om,  at  en  Armé  oprettes,  og 
om  hvorledes  den  skal  betales,  og  det  er  noget  betydeligt 
der  tales  om,  en  Armé  Alt  i  Alt  paa  16,000  Mand^ 
hvoraf  9000  ere  hværvede  Soldater,  som  aarlig  ville  koste 
448,000  Rdl.3. 


Afløsning  af  Kongeægter  og  Hoveri  paa  Krongodset  1623  og 
1625,  i  Danske  Magazin,  III.  E.,  4.  Bd.,  S.  139-71,  241-62;  Joh. 
Steenstrup,  Christian  den  Fjerde  og  Vornedskabet  (1646)  i  Histor. 
Tidsskr.,  V.  K.,  4.  Bd.,  S.  521  ff. 

^  Hannibal  Sehesteds  politiske  Testamente,  i  Nye  Danske  Magazin, 
4.  Bd.,  S.  293. 

''   Heraf  2000  Mand  fra  Holsten  (d  :  Slesvig  og  Holsten). 

^  Den  staaende  Hær,  som  Frederik  den  Tredie  oprettede  1661, 
kom  efter  forskjellige  Eeduktioner  til  at  bestaa  af  10,000  Mand, 
Udgiften  blev  beregnet  til  372,000  Kdl.  for  Kongeriget,  130,000 
Kdl.  for  Hertugdømmerne,  ialt  502,000  Rdl.  aarlig. 

Af  de  øvrige  Spørgsmaal  skal  jeg  henlede  Opmærk- 
somheden paa  det  tredie,  der  drejer  sig  om  Uddannelsen 
af  den  højere  Embedsstand.  Hvis  man  i  Rosenkrantz's 
Udvikling  af,  hvorledes  han  mener  at  dette  skal  ske,  tør 
søge  en  Kritik  af,  hvorledes  det  virkelige  Forhold  var  paa 
den  Tid,  Memoiren  er  skreven,  saa  maa  Resultatet  af 
Kritiken  blive,  at  Embedsstanden  lod  meget  tilbage  at 
ønske,  og  at  Reformer  vare  højst  nødvendige.  Rosen- 
krantz  foreslaar,  at  forøge  Chargerne  for  at  give  Flere 
Lejlighed  til  at  ove  sig,  og  for  at  Kongen  kunde  have 
Flere  at  vælge  imellem.  Der  forekommer  følgende  mærkelige 
Ord,  som  sigte  til  Adelen:  »Vore  danske  Tngenia  fejler 
Intet  uden  Brugen,  og  naar  de  haver  Intet  at  anvende 
deres  Esprit  paa,  og  de  kommer  enten  hjem  fra  Rejsen 
eller  fra  Hove  paa  Landet  at  bo,  blive  de  til  Øxen- 
Kjøbmænd,  Kornpugere,  Ladefogeder,  Jægere,  og  E.  K. 
Majestæt  skal  dog  bruge  dem  siden  til  sin  Rigens  Raad 
og  følge  deres  Raad,  somme  have  Intet  lært,  somme, 
fordi  de  Intet  ere  bleven  brugt,  glemt  det,  de  haver 
kunnet,  somme  af  Alder  og  Skrøbelighed  uformuelige  [o: 
ubrugelige].« 

Af  Memoiren  skal  jeg  tilsidst  anføre  følgende  mær- 
kelige Citat.  Talen  er  om  Rigsraaderne,  af  hvilke  de 
fleste  ere  gamle  Mænd,  som  nødig  vilde  fra  den  gamle 
Skik  og  raade  til  noget  Njt.  Rosenkrantz  siger  da: 
»Det  kan  man  hverken  kalde  en  Standhaftighed,  som 
man  var  morum  antiqvorum  tenacissimus,  ej  heller  er  det 
nogen  Kloghed,  at  man  ej  skikker  sig  udi  Tiderne,  som 
ville  have  deres  frie  Løb  og  ikke  ville  føje  sig  efter  os, 
men  drager  efter  sig  enten  vores  Consiha  eller  Ulykke. 
Aptare  se  tempori  summa  est  prudentia.  Men  det  er 
langt  snarere  en  Blindhed,  at  vi  seendes  ikke  ville  se 
den  Ulj^kke,   som   os   overhænger.      Jeg  lader  Enhver  sin 

Mening,  men  det  er  mit  Raad,  at  vi  konsidererer  Tiderne, 
Yor  Nabos  Tilstand,  vore  Allieredes  Interesser  og  deres 
Ustadighed,  og  hvad  Sikkerhed  vi  derfor  i  dem  haver,- 
vor  Nød  derimod  og  Tilstand  hidintil  ved  vor  Hals- 
starrighed udi  vore  gamle  Skikke  at  leve  og  regjere, 
hvilket  vel  overvejet  skal  enhver  redelig  Patriot  med 
mig  sige:  omnia  hæc  alia  consilia,  alios  mores  po- 
stulant. « 


Denne  Hædersmand,  denne  fædrelandskjærlige,  Kongen 
hengivne  Rigens  Raad,  der  saa  rigtigt  og  fordomsfrit  saa 
paa  Tidens  svage  Sider,  og  frimodig  udtalte  sig  om  dem, 
hvem  Kongen  brugte  til  i  Skrifter  at  forsvare  sin  og  sit 
Lands  Ret  imod  Fjenden,  ham  skulde  Frederik  den 
Tredie  fire  Aar  efter  have  behandlet  saaledes,  at  han 
kun  ved  at  flygte  ud  af  sit  Fædreland  kunde  søge  sin 
Frelse!  Kan  det  virkelig  have  været  muligt? 

Ja  men,  svares  der,  det  var  ikke  Kongen,  som  var 
Aarsag  heri,  det  var  Kongens  tydske  Omgivelser,  det  var 
de  Fremmede,  som  efter  Souverænetetens  Indførelse  fik 
Indflydelse,  det  var  dem,  som  forfulgte  den  gode  danske 
Patriot,  og  som  bragte  Kongen  til  at  føje  dem  i  deres 
Bestræbelser  for  at  faa  Rosenkrantz  skubbet  til  Side, 
disse  Fremmede,  som  Rosenkrantz  i  sin  første  Memoire 
havde  omtalt  med  saa  skarpe  Ord,  og  hvis  Fjendskab  han 
derved  havde  paadraget  sig. 

Det  er  vist,  at  Rosenkrantz  i  skarpe  Ord  har  udtalt 
sin  Misfornøjelse  med  »de  Fremmede.«  Men  hvem  er  det, 
han  sigter  til?  Det  skal  jeg  forsøge  at  oplyse.  Men 
forinden  vilde  jeg  gjerne  fremsætte  nogle  Bemærkninger 
om  »de  Fremmede,«  de  Tydske,  om  Tydskheden,  saavel 
den    der    kan    have    havt    Indflydelse    ved    Hoffet,     som 

den  der  i  det  Hele  kan  være  trængt  ind  i  Landet  i  det 
17.  Aarhundrede.  Hvad  jeg  i  den  Anledning  vil  omtale, 
er  ikke  noget  Nyt,  Alt  er  enkeltvis  draget  frem  eller 
har  været  bekjendt  for  længe  siden,  men  det  er  ikke 
blevet  samlet  eller  sammenstillet  saaledes,  som  jeg  skal 
prøve  paa  at  gjøre  det  her  til  mit  Øjemed. 


ANDET  KAPITEL. 

Tydskheden  i  Danmark   under  Christian  den  Fjerde   og  Frederik  den 

Tredie.     Kongefamilien.     Kongens  Sønner.     Adelen.     Sorø  Akademi. 

Borgerstanden.     Oluf  Rosenkrantz's  Udtalelse  om  de  Tjdske  i 

Danmark. 


Aydskheden  i  Danmark!  Hvor  ofte,  hvorlænge  ad 
Gangen  har  Danmark  været  fri  for  at  blive  trykket  af 
den?  Freden  i  Wien  1864  satte  en  Skranke  for  dens  Ind- 
flydelse, først  da  blev  Danmark  uafliængig  af  Tydskland. 
Begyndelsen  af  Trykket  ligger  næsten  saa  langt  tilbage 
som  ved  det  danske  Eiges  Stiftelse.  Og  det  kunde  ikke 
undgaas.  Landets  geografiske  Beliggenhed,  dets  Form, 
den  jydske  Halvø  med  sin  Rod  nede  i  Tydskland,  med  en 
Befolkning  nede  mod  Syd,  der  var  tydsk  og  var  som  Ud- 
løber for  det  store  bagved  boende  tjdske  Folk,  maatte 
med  uundgaaelig  ISiødvendighed  føre  til,  at  tydske  Strøm- 
ninger snart  i  langsom  Bevægelse,  snart  i  stormende  Fart 
rullede  ind  over  Landet.  Intet  bredt  adskillende  Vand 
imellem  Danmark  og  de  tydske  Lande,  ingen  skarp  Grændse 
mellem  Sprogene,  de  flyde  over  i  hinanden.  Danmarks 
geografiske  Beliggenhed  maatte  aabne  Vej  for  Tydskheden. 
Danmarks  politiske  Forhold  bidrog  ikke  til  spærre  Vejen 
for  Tydskheden.    Hvad  bleve  f.  Ex.  Hansestæderne  ikke  for 

den?  En  Side  af  den  politiske  Samvirken  mellem  Dansk 
og  Tydsk  vil  let  komme  til  Syne,  naar  man  betragter  den 
danske  Kongefamilies  Historie. 

Svend  Estridsens  Stamme  uddøde  i  det  femtende  Aar- 
hnndrede.  I  det  samme  Aarhundrede  bleve  tre  tydske 
Prindser  fra  forskjellige  Egne  af  Tydskland  Konger  i  Dan- 
mark: Erik  af  Pommern,  Christoffer  af  Baj  em  og  Christian 
af  Oldenborg.  Med  denne  sidste  stiftedes  en  ny  Konge- 
slægt, flere  af  de  første  Konger  af  den  vare  maaske  lige- 
saa  meget  Tydske  som  Danske  ^  Efterhaanden  trængtes 
Tydskheden  tilside  for  Kongernes  Vedkommende,  men  For- 
holdet stiller  sig  anderledes,  naar  man  betragter  Dron- 
ningerne. 

I  Middelalderen  søgtes  Dronningerne  til  Danmark 
rundtomkring  fra,  fra  Norge,  Sverig,  Kusland,  Polen, 
Bøhmen,  Venden,  Tydskland,  England,  Portugal.  Efter- 
haanden snævredes  Kredsen  ind.  Brydningerne  under 
Unionen  og  Følgerne  deraf  bidrog  til,  at  Danmark  og 
Sverig  ikke  mere  ved  Giftermaal  i  Kongeslægten  kom 
hinanden  imøde.  Erik  Menveds  Dronning  Ingeborg  er 
den  sidste  svenske  Prindsesse,  som  bar  siddet  paa  den 
danske  Throne.  Hun  døde  1319,  først  i  det  19.  Aarhun- 
drede er  en  svensk  Prindsesse  bleven  giftet  ind  i  den 
danske  Kongefamilie.  Erik  Glippings  Datter  Margrethe 
ægtede  1298  Kong  Birger  af  Sverig,  hun  døde  1341,  og  der 
gik  tre  Hundrede  og  fvrgetyve  x\ar  hen,  før  en  dansk 
Prindsesse  kom  til  at  bære  Sverigs  Krone,  Frederik  den 
Tredies  Datter  L^lrikke  Eleonore,  Karl  den  Tolvtes  Moder^ 


^  Christian  den  Tredies  og  Dronning  Dorotheas  Eevers  paa  deres 
Søn  Frederiks  Vegne  i  Anledning  af  hans  Hylding  1642  og  Fre- 
derik den  Andens  Eevers  som  udvalgt  Konge  1557  ere  paa  Tydsk. 
Aarsberetninger  fra  det  kgl.  Geheimearchiv,  II.,  S.  90 — 94. 

-  Forsøget  paa  at  stifte  et  Ægteskab  imellem  Christian  den  Fjerdes 
Søn,  Frederik,  og  Gustav  Adolfs  Datter,  Christina,  mislykkedes. 

Om  Yaldemar  Atterdags  Dronning  skal  betragtes  som 
tydsk  Prindsesse  eller  som  dansk,  veed  jeg  ikke,  Erik  af 
Pommerns  Dronning  var  fra  England,  Christian  den  Andens 
fra  Nederlandene,  men  af  et  tydsk,  det  habsborgske  Hus, 
alle  øvrige  Dronninger  fra  Christoffer  den  Andens  Dage 
indtil  Christian  den  Sjettes  vare  tydske  Prindsesser,  —  na- 
turligvis med  Undtagelse  af  Dronning  Margrethe,  der  var 
den  eneste  danske. 

Frederik  den  Andens  Dronning,  Sofie,  var  fra  Mek- 
lenborg,  Christian  den  Ejerdes  Dronning,  Anna  Katharina, 
var  fra  Brandenborg,  hans  Søn,  den  udvalgte  Prinds  Chri- 
stians Gemalinde ,  Magdalena  Sibylla,  var  fra  Sachsen, 
Frederik  den  Tredies  Dronning,  Sofie  Amalie,  var  fra 
Brunsvig-Lyneborg,  Christian  den  Femtes  Dronning,  Char- 
lotte Amalie,  var  fra  Hessen-Kassel,  Frederik  den  Fjerdes 
Dronning,  Louise,  var  fra  Meklenborg,  Christian  den 
Sjettes  Dronning,  Sofie  Magdalene,  var  fra  Brandenborg- 
Kulmbach.  Fjendskabet  imod  Sverig  og  Antipathi  imod 
Katholicismen  har  uden  Tvivl  bidraget  ikke  Lidet  til,  at 
Tydskland  mere  og  mere  blev  det  Land,  hvor  den  kon- 
gelige Familie  knyttede  sine  ægteskabelige  Forbindelser. 
Dette  gjaldt  ikke  alene  for  den  Prinds,  som  skulde  følge 
sin  Fader  paa  Thronen,  men  det  gjaldt  ogsaa  Kongernes 
Døttre:  af  Frederik  den  Andens  Døttre  ægtede  Elisabeth 
Hertug  Henrik  Julius  af  Brunsvig-Wolffenbyttel,  Augusta 
ægtede  Hertug  Johan  Adolf  af  Holsten-Grottorp,  Hedvig 
ægtede  Kurfyrst  Christian  den  Anden  af  Sachsen.  Chri- 
stian den  Fjerde  havde  ingen  Prindsesser  at  gifte  bort. 
Frederik  den  Tredies  Datter  Anna  Sofie  ægtede  Kurprinds 
(senere  Kurfyrste)  Johan  Georg  (den  Tredie)  af  Sachsen, 
Frederikke  Amalie  ægtede  Hertug  Christian  Albrecht  af 
Holsten-Gottorp,  Vilhelmine  Ernestine  ægtede  Kurprinds 
(Kurfyrste)  Karl  af  Pfalz.  Det  er  sex  danske  Prindsesser, 
der    i  Løbet   af   et  Hundrede  Aar    ere   gaaede  til    tydske 

Lande.  Kun  to  kom  til  andre  Lande,  Frederik  den  An- 
dens Datter  Anna,  som  blev  gift  med  Jakob  den  Sjette  af 
Skotland,  og  Frederik  den  Tredies  Datter  Ulrikke  Eleonore, 
som  blev  gift  med  Karl  den  Ellevte  af  Sverig.  Kongernes 
Familieskab,  deres  Svogerskab,  var  i  det  16.  og  17.  Aar- 
hundrede  væsentlig  at  søge  i  Tydskland^ 

Det  gik  omtrent  i  Sverig  som  i  Danmark.  Vasa- 
slægtens  fleste  Ægteskaber  stiftedes  med  tydske  Prindser 
og  Prindsesser.  En  af  Grustav  Vasas  Sønner  ægtede  en 
polsk  Prindsesse,  en  Katholikinde,  Ægteskabet  gav  An- 
ledning til  store  politiske  Brydninger.  Danmark  søgte 
Alliance  med  Rusland,  hvor  Valdemar  den  Stores  Dron- 
ning Sofie  var  født.  Fire  Hundrede  Aar  efter  ægtede  en 
dansk  Prinds,  Christian  den  Tredies  Søn  Magnus,  en  rus- 
sisk Prindsesse,  Maria,  til  liden  Baade  for  ham  selv,  uden 
enten  Gavn  eller  Skade  for  Danmark.  Snart  efter  stiftedes 
et  Ægteskab  imellem  Frederik  den  Andens  Søn  Hans  og 
den  russiske  Prindsesse  Axinia,  men  Prindsen  døde  før 
Ægteskabet  blev  fuldbyrdet.  Christian  den  Fjerdes  Forsøg 
paa  at  faa  sin  Søn  med  Kirstine  Munk,  Grev  Valdemar 
Christian,  gift  med  en  russisk  Storfyrstinde  lykkedes  ikke. 
Der  gik  saa  over  to  Hundrede  Aar.  før  det  danske  og  rus- 
siske Hof  nærmede  sig  hinanden,  det  var  nu  en  dansk 
Prindsesse,  der  blev  Czarewna. 

Det  kunde  naturligvis  ikke  være  Andet,  end  at  disse 
Familieforbindelser  maatte  vedligeholde  en  vis  tydsk  Strøm- 
ning frem  og  tilbage  frisk  og  levende  ^.  Dette  gjælder  i 
Almindelighed  for  hvert  enkelt  Aar:  Brevvexling,  Besøg, 
Sendebud  med  Lykønskninger  og  med  Gaver,  diplomatiske 

^  Frederik  den  Tredies  Søn  Prinds  Jørgen  ægtede  1683  den  engelske 
Prindsesse  (senere  Dronning)  Anna. 

'2  Christian  den  Fjerde  var  kun  syv  Uger  gammel,  da  hans  Mor- 
moder tog  ham  med  sig  til  Meklenborg,  hvor  han  i  to  Aar  blev 
opfødt  hos  Bedsteforældrene  tilligemed  sine  to  Søstre,  Elisabeth 

og  Anna. 

Forliandlinger.  Med  det  træder  især  frem  paa  en  ejen- 
dommelig Maade  ved  de  store  Højtideligheder,  som  af  og 
til  indtraf.  Da  Christian  den  Fjerde  blev  kronet  den  29. 
August  1596,  var  der  indbudt  fremmede  Gjæster  til  denne 
Fest.  Fra  Kongens  Søster,  Dronning  Anna  af  Skotland, 
mødte  to  Gesandter  med  et  Følge  af  60  Personer.  De 
andre  Gjæster  kom  fra  Tydskland  (Holsten  heri  medregnet), 
de  Fremmede  tilsammen  udgjorde  saa  stort  et  Antal,  at 
deres  Heste  beløb  sig  til  2200,  Listerne  over  de  fyrstelige 
og  fornemme  Personer  med  Følge  ere  trykte  sidst  i  Au- 
gust Erichs  Beskrivelse  af  denne  Kroningsfest.  Hvor  maa 
ikke  det  tydske  Sprog  have  lydt  rundt  om  i  Slottets  Sale, 
hos  Gjæsternes  Værter,  paa  Torve  og  Gader!  Komedie 
blev  der  spillet  paa  Tydsk.  Kongens  Søster,  Prindsesse 
Augusta,  blev  ved  denne  samme  Lejlighed,  den  30.  August, 
formælet  med  Hertug  Johan  Adolf  af  Holsten-Gottorp, 
Vielsen  udførtes  af  den  tydske  Hofprædikant  Mag.  Chri- 
stoffer Knopf. 

Den  næste  store  Fest  fandt  Sted  i  Oktober  1634,  da 
Prinds  Christian  blev  formælet  med  Kurprindsesse  Mag- 
dalena Sibylla  af  Sachsen.  Blandt  Gjæsterne  var  der  Ke- 
præsentanter  for  Kejseren,  Sverig,  Frankrig,  Spanien, 
Polen,  men  de  fremmede  fyrstelige  Gjæster,  som  personlig 
indfandt  sig,  vare  alle  tydske.  Har  man  end  hørt  ikke 
saa  lidt  Latin,  Fransk,  Spansk  o.  s.  v.,  saa  maa  dog  Tydsk 
have  været  det  fremmede  Sprog,  som  hørtes  mest.  Vielsen 
foretoges  paa  Tydsk  af  Dr.  Christian  Matthiæ,  Professor 
og  Præst  i  Sorø,  tidligere  Superintendent  i  Ditmarsken. 
Under  Festen  faldt  ogsaa  Bryllupet  mellem  Christian  den 
Fjerdes  Datter  med  Kirstine  Munk,  Sofie  Elisabeth,  og 
Grev  Pentz,  Vielsen  fuldbyrdedes  den  10.  Oktober  af  den 
tydske  Præst  i  Kjøbenhavn,  Mag.  Vilhelm  Langhorst.  Til 
Underholdning  for  Gjæsterne  blev  der  spillet  to  Komedier, 

de  vare  skrevne  paa  Tydsk  af  Rostockeren,  Johan  Laurem- 
berg,  Professor  i  Sorø. 

Ved  denne  i  mange  Henseender  saa  mærkelige  Br}'!- 
lupsfest  blev  den  første  Ballet  fremstillet  i  Danmark.  Fra 
Medici'erne  i  Florenz  og  G-onzaga'erne  i  Mantua  kom  den 
Skik  i  Brag  at  opføre  Balletter  ved  Hofterne.  Denne  Skik 
blev  især  optagen  i  Frankrig,  og  den  bredte  sig  derfra  til 
andre  Lande.  I  kulturhistorisk  Henseende  ere  disse  Bal- 
letter ikke  uden  Betydning.  Ikke  alene  var  det  en  smuk 
Idé,  at  forene  Poesi  med  Musik  og  Dands,  at  sætte  disse 
skjønne  Kunster  i  Forbindelse  med  det  Mimiske  og  Dra- 
matiske, men  det  var  ogsaa  en  ædlere  Nydelse,  der  blev 
givet  Tilskuerne,  end  Dands,  Ringrenden  og  Kostume- 
Optog.  Balletten  fik  et  eget  Præg  derved,  at  der  blev 
givet  Damerne  Lejlighed  til  at  træde  frem,  og  ved  deres 
Ynde  og  Kunstfærdighed  at  forhøje  Festens  Glands  og 
Selskabets  Glæde.  I  Frankrig  blev  det  Skik,  at  de  aller- 
fomemste  Damer  havde  deres  Roller  i  Balletten,  ja  baade 
Kongen  og  Dronningen  optraadte  i  den,  og  det  blev  snart 
Brug  rundt  om  i  Evropa,  at  opføre  Balletter  med  konge- 
lige og  fyrstelige  Personer  som  Agerende.  I  Frankrig  be- 
gynde Hofballetterne  ved  Aaret  1581  ^,  en  af  de  tidligste 
i  Tydskland  er  maaske  den,  som  blev  opført  i  Dessau  den 
29.  Oktober  1614  hos  Fyrst  Johan  -G-eorg  af  Anhalt,  da 
Georg  Rudolf,  Hertug  af  Schlesien,  blev  formælet  med 
Sofia  Elisabeth,  Hertuginde  af  Schlesien,  født  Hertuginde 
af  Anhalt.  Til  Balletterne  høre  Programmer,  i  hvilke 
Indholdet  af  dem  er  fremstillet  i  poetisk  Form. 

Den  Ballet,  som  opførtes  den  7.  Oktober  1634  i  Kjø- 


^  Paul  Lacroix,  Ballets  et  Masoarades  de  cour  de  Henri  III.  å 
Louis  XIV.  (158-1652),  Paris  1868-70,  1-6.  Bind.  Om  disse  Bal- 
letter ved  Ludvig  den  Trettendes  Hof  se  A.  Baschet,  Le  roi  chez 
la  reine,  Paris  1866,  S.  223  ff.,  Chap.  X,  Divertissements  de 
Louis  XIII. 


54 

benhavn,  blev  efter  Programmet  »repræsenteret«  af  Brud- 
gommens Broder,  Hertug  Frederik,  Erkebiskop  af  Bremen. 
Texten  til  Balletten  er  paa  T3^dsk,  skreven  af  Alexander  v. 
Kiickelsom,  Sprogmester,  Regnemester  og  Dandsemester  hos 
Christian  den  Fjerdes  og  Kirstine  Munks  Døttre.  Men  det 
er  muligt,  at  Christian  den  Fjerde  har  ladet  Hertug  Fre- 
derik give  Navn  til,  medens  det  er  Kongen  selv,  der  har 
sat  Sagen  i  Gang.  Idetmindste  har  Kongen  i  flere  Breve 
skrevne  fra  Skanderborg  til  Rentemestrene  berørt  denne 
Ballet.  I  Februar  1634  omtales,  at  Karl  van  Mander  er 
befalet  at  »gjøre  Afridsning«  til  Balletten,  i  Juni  skriver 
Kongen  til  Kantsier  Christian  Friis  og  Rigens  Marsk 
Jørgen  Urne  om  »Herremændenes«  Indstudering  af  Dandsen 
i  Balletten,  de  skulde  besøge  Dandseskolen  flittigere  end 
hidtil  ^  —  Det  er  ret  interessant,  at  det  var  Christian  den 
Fjerdes  Søster,  Dronning  Anna,  som  indførte  Balletterne 
ved  det  engelske  Hof,  hvor  de  fornemste  Herrer  og  Damer 
havde  deres  Roller  i  dem.  Men  her  var  det  en  indfødt 
Kunstner,  som  forestod  Arrangementerne,  Inigo  Jones,  og 
det  var  indfødte  Digtere,  der  skrev  Texterne  i  Landets 
eget  Sprog,  Mænd  som  Ben  Jonson  og  George  Chapman^ 
Christian  den  Fjerdes  Død  fremkaldte  paa  mange 
Maader  store  Forandringer,  ikke  mindst  ved  Hoffet.  Hans 
Dronning  Anna  Katharina  var  død  1612.  Hans  Moder 
Enkedronning  Sofie  levede  som  Enke  fra  1588  til  1631, 
hun  boede  stadig  paa  Nykjøbing  Slot,  hendes  Hofpersonale 
bestod,  som  det  synes,  fornemmelig  af  tydske  Mænd  og 
Kvinder.  Kongens  morganatiske  Hustru  Kirstine  Munk 
var  forvist  fra  Hoffet  siden  1630,   hans  Døttre  med  hende 


^  Se   om  denne  Ballet  J.  Paludan,   i  Hist.  Tidsskr.,    V.  E.,   2.,  S. 

43.     Christian  den  IV.s  Breve  ved  C.  F.  Bricka  og  J.  A.  Fridericia, 

1632-35,  S.  236,  242,  253,  271. 
2  H.  Walpole,    Anecdotes   af   Painting   in  England,   II.,    1762,    S. 

147  ff. 

vare  efterliaanden  blevne  gifte,  har  en  og  anden  af  dem 
levet  sin  Fader  nær  i  længere  eller  kortere  Tid  —  især 
Eleonore  Kirstine  — ,  saa  var  dog  i  hans  sidste  Leveaar 
den  kvindelige  Side  ved  hans  Hof  mest  repræsenteret  af 
hans  Frille,  Fru  Vibeke  Kruse.  At  Hoffet  maa  have  lidt 
under  saadanne  Forhold,  og  at  en  Dronning  maa  være 
bleven  savnet  i  disse  mange  Aar,  det  er  Noget,  som  følger 
af  sig  selv.  Med  Frederik  den  Tredie  besteg  hans  Ge- 
malinde Sofie  Amalie  Danmarks  Throjje^  Hun  var  ung, 
kun  tyve  Aar  gammel,  allerede  Moder  til  en  Søn  og  en 
Datter.  Istedenfor  det  mere  stille  Hof  hos  den  afdøde 
Konge,  kom  Hoffet  nu  til  at  bestaa  af  en  hel  ny  Verden, 
og  dermed  fulgte  en  meget  forandret  Levevis.  En  Ting  var 
dog  ikke  Nyt,  at  Dronningen  var  fra  Tydskland,  det  danske 
Sprog  var  hende  fremmedt.  Herom  haves  en  ret  interes- 
sant Notits.  I  Januar  1649  nød  Kongen  og  Dronningen 
Alterens  Sakramente  paa  Frederiksborg  Slot,  Mag.  Johan 
Bremer,  den  tydske  Hofpræst,  fungerede  ved  denne  Lejlig- 
hed. Kongen  sendte  sin  Kammertjener  og  Dagen  efter 
sin  Sekretær  Otte  Kragh  til  den  danske  Hofpræst,  Laurids 
Jakobsen  Hindsholm,  for  at  meddele  ham,  at,  da  Dron- 
ningen ikke  forstod  Dansk,  var  Mag.  Bremer  bleven  brugt 
til  Kommunion  og  Altergang,  medens  Jakobsen  forsikredes 
om  Kongens  Gunst  ^.  Mag.  Bremer  benyttedes  stadig  ved 
lignende  Lejlighed,  Jakobsen  fik  hver  Gang  sendt  24  Bdl. 
»Beichtpenge.«      Aaret  forinden  havde  Kongen  sendt   sin 


Erkebiskop,  Hertug  Frederiks  Bryllup  med  Prindsesse  Sofie 
Amalie  stod  i  Glykstad  1.  Oktober  1643.  Den  10.  Oktober  1643 
skriver  den  udvalgte  Prinds  Christian  (V.)  fra  Eendsborg  til 
Korfits  Ulfeld:  »Alin  Broders  Bilager  er,  Gud  ske  Lov,  vel  over- 
standen, og  er,  Gud  ske  Lov,  nu  klaret  imellem  ham  og  mig, 
hvilket  dog  haver  holdt  haardt.«  Afskrift  i  Ny.  kgl.  Saml.,  4^ 
Nr.  1024  d. 
L.  Jakobsen  Hindsholms  Dagbog,  Kbh.  1779,  S.  38. 

Hofmarskalk  til  Jakobsen  for  at  meddele  ham,  at  det  var 
Kongens  Vilje,  at  den  tydske  Prædiken,  som  ellers  holdtes 
paa  Gemaket,  for  Fremtiden  skulde  holdes  i  Kirken,  efter 
at  den  danske  Prædiken  var  endt  »for  des  større  Andagts 
Skylde«  Saaledes  fulgtes  bestandig  under  Frederik  den 
Tredie  Dansk  og  Tydsk  Side  ved  Side^. 

Kongen  og  Dronningen  satte  Pris  paa,  ved  de  Fester, 
der  bleve  givne  ved  Hoffet,  at  vise  at  de  fulgte  med  Tiden, 
jeg  skal  her  minde  om  de  theatralske  Forestillinger,  som 
bleve  foranstaltede  ved  saadanne  Lejligheder,  især  Bal- 
letter. Om  end  fransk  og  italiensk  Sprog  komme  tilsyne 
i  Programmerne  til  disse,  saa  er  Tydsk  dog  Hovedspro- 
get, og  de  fleste  Programmer  ere  forfattede  paa  dette 
Sprog.  Det  var  dog  ikke  særdeles  mange  Balletter,  der 
opførtes  i  Danmark,  det  danske  Hof  kunde  ikke  maale  sig 
med  mangt  et  Hof  i  Udlandet,  f.  Ex.  Hoffet  i  Stockholm, 
og  det  er  kun  om  et  Par  af  dem,  om  hvilke  udførlig  Om- 
tale er  sket.  Balletterne  bleve,  saavidt  de  nu  kjendes,  op- 
førte ved  en  Familiefest  i  det  kongelige  Hus,  eller  ved  en 
Fest  af  særlig  Betydning.  Før  Souveræneteten  blev  der 
givet  Balletter:  1649  i  August  ved  Prindsesse  Frederikke 
Amalies  Barselgilde  ^,    1650  i  Oktober  Maaned  ved  Prind- 


Smst.  S.  36. 

Ved  Prinds  Frederiks  Jordefærd  9.  April  1652  blev  der  i  Slots- 
kirken prædiket  Dansk  af  Hofprædikanten,  Tydsk  af  en  tydsk 
Prædikant.  Vedel  Simonsen,  Jørgen  Brahe,  Odense  1845,  S.  100. 
Prindsen  var  født  11.  Juni  1651,  ban  døde  14.  Marts  1652. 
Otte  Kraghs  Kalenderoptegnelser,  iidg.  af  J.  A.  Pridericia  i  Danske 
Saml.,  II.  K.,  2.,  S.  70.  Sml.  E.  Mejborg,,  Christian  den  Femtes 
Hof,  S.  90  ff.  —  I  September  1649  vare  Prederik  den  Tredie  og 
Sofie  Amalie  tilstede  paa  Gottorp  Slot  ved  Hertug  Frederiks 
Datters  Bryllup  med  Hertug  Johan  af  Anhalt.  Der  opførtes  en 
Komedie  og  en  Ballet,  i  hvilken  Hertuginden  af  Holsten  med 
to  af  hendes  Døttre,  deriblandt  Bruden,  dandsede  med.  Otte 
Kraghs  Kalenderoptegnelser,  Danske  Saml.,  II.  R.,  2.,  S.  72. 

sesse  Vilhelmine  Ernestines  Barselgilde  ^  1651  i  Juni 
Maaned  ved  Hertug  Ernst  Grimther  af  Slesvig-Holsten- 
Sønderborgs  Bryllup  med  Hertuginde  Augusta  af  Slesvig- 
Holsten-Glyksborg  '^,  1653  i  Juli  Maaned  ved  Prinds  Jørgens 
Barselgilde,  Balletten  blev  en  Uge  efter  »igjen  holden  paa 
Slottet  for  Dronningens  yngste  Broder^,«  1655  i  Juli 
Maaned  ved  Prinds  Christians  Hyldingsfest.  Af  denne 
Eest  har  Grev  Rebolledo  givet  en  Beskrivelse,  som  er  ud- 
udførlig  gjengivet  af  Nyerup'*;  det  er  den  eneste  Ballet, 
om  hvilken  det  udtrykkelig  er  sagt,  at  Sofie  Amalie  er 
optraadt  i  den,  men  Rebolledo  er  saa  betagen  af  Dron- 
ningens skjønne  Fremtræden  ved  denne  Lejlighed,  at  det 
ligger  nær  at  slutte,  at  det  ikke  var  første  Gang,  hun 
viste  sig  paa  den  Maade.  Efter  Souverænetetens  Indførelse 
holdtes  der  lige  indtil  Kongens  Død  kun  en  stor  Fest, 
nemlig  i  Anledning  af  Prindsesse  Anna  Sofies  »solenne« 
Forlovelse  med  Kurprinds  Johan  Georg  af  Sachsen  (en 
foreløbig  Forlovelse  havde  fundet  Sted  Aaret  forinden)  ^. 
Prindsen  og  hans  Moder,  Kurfyrstinde  Magdalena  Sibylla, 
gjæstede  i  September  1663  Kjøbenhavn  med  et  Følge  af 
312  Personer.  Besøget  gav  Anledning  til  en  Række  Fest- 
ligheder. Den  25.  September  blev  i  Frederiksborg  Dyre- 
have   »paa   ret   italiensk  Vis  spillet   og  sunget«  Balletten 


^  Efter  Ballet-Programmet. 

2  E.  Gigas,  Grev  Kebolledo,  Kbh.  1883,  S.  93. 

^  Vedel  Simonsen,  Jørgen  Brahe,  Odense  1845,  S.  113,  314. 

*  Nyerup,  Frederik  den  Tredie,  Kbh.  1817,  S.  418  ff. 

'"  Derimod  blev  der  givet  Maskeballer  ved  Hoffet,  f.  Ex.  i  Februar 
]  665.  P.  W.  Becker,  Samlinger  til  Frederik  den  Tredies  Historie, 
II.,  S.  58.  —  Der  haves  vel  et  Program  til  en  Ballet,  som  skal 
være  opført  1666  i  Oktober  Maaned,  da  Anna  Sofie  blev  for- 
mælet med  Kurprindsen.  Det  kan  dog  være  et  Spørgsmaal,  om 
denne  Ballet  virkelig  er  bleven  opført,  da  Dronningen  ikke  be- 
fandt sig  vel.  Den  svenske  Resident  Gustav  Lilljecrona  taler 
kun  om  et  Bal  ved  denne  Lejlighed,  men  han  var  ikke  selv  til- 
stede.  P.  W.  Becker,  Saml.  til  Frederik  III.s  Historie,  IL,  S.  170. 

»Kadmiis,«  Dagen  efter  blev  der  paa  samme  Sted  spillet 
en  Maskerade  eller  Ballet  »die  Waldlust,«  som  varede  i 
tre  Timer.  Til  begge  Balletter  høre  Programmer  med 
tydske  Texter,  (Texten  til  den  første  Ballet  er  føjet  til  i 
italiensk  Oversættelse )\ 

Naar  man  nu,  saa  fjærnt  fra  hin  Tid,  ser  tilbage  paa 
al  denne  Tydskhed  ved  det  danske  Hof  i  det  17.  Aar- 
hundrede,  kommer  man  let  til  at  danne  sig  en  Forestilling 
om,  hvor  skadelig  og  saarende  dette  Forhold  maa  have 
været  for  de  Danske.  Ganske  i  Almindelighed  har  dette 
dog  næppe  været  Tilfældet,  det  vil  ikke  være  let  at  finde 
mange  Udtalelser,  som  vidne  om  Misfornøjelse  derover. 
Slægt  efter  Slægt  var  blevet  vænnet  til  at  se  paa  de  to 
Ketningers  fredelige  Samliv.  Man  kan  sige,  at  i  Danmark 
levede  der  den  Gang  tre  Sprog,  Dansk,  Tydsk  og  Latin, 
det  ene  gik  ikke  det  andet  i  Vejen.  Men  der  var  dog  For- 
hold, hvor  man  var  opmærksom  paa,  at  det  Tydske  kunde 
have  en  uheldig  Indflydelse,  og  hvor  man  derfor  nogle 
Gange  gjorde  Skridt  for  at  hindre  dette.  Det  var  For- 
holdet med  Kongens  Børns  Opdragelse,  især  den  ældste  Søns. 

Kort  efter  Frederik  den  Andens  Død  indsendte  Adelen 
den  6.  Juni  1588  en  Kække  Artikler  til  Rigsraadet  om 
Sager,  som  den  ønskede  iagttagne.  Den  fjerde  Artikel  gik 
ud  paa,  at  Prindsen  skulde  »forsørges«  med  det  Første 
med  en  indfødt  dansk  Adelsmand  til  Hofmester,  efterdi 
han  er  en  udvalgt  Konning  til  Danmarks  Rige^.  Hof- 
mesteren var  fra  1582  Pommeraneren  Henrik  Rammel,  en 
iøvrig  meget  dygtig  Mand,  som  snart  blev  Rigsraad,  tydsk 
Kantsier  og  blev  brugt  meget  af  Regjeringen.     I  sit  Svar 


1  Om  Text-Programmerne  tU  alle  disse  Balletter  se  J.  Paludan, 
Hist.  Tidsskr.,  V.  R.,  2.,  S.  50  ff. 

2  K.  Erslev,  Aktstykker  til  Rigsraadets  Historie  i  Kristian  den  IV.s 
Tid,  Kbh.  1883,  S.  18  og  22.  Sagen  er  omtalt  af  Slange,  Hol- 
berg o,  s.  V. 

af  14.  Juni  afslog  Eigsraadet  Forlangendet,  da  den  afdøde 
Konge  selv  havde  beskikket  denne  Hofmester,  som  havde 
svoret  Kongen  sin  Ed.  Den  unge  Konge  beholdt  sin  Hof- 
mester, dog  kun  til  1590,  da  Hak  Holgersen  Ulfstand  blev 
hans  Efterfølger.  Til  Lærer  havde  Prindsen  den  dygtige 
Pædagog  Hans  Mikkelsen,  tidligere  Rektor  ved  Herlufs- 
holm Skole,  senere  Sjællands  Biskop.  Som  bekjendt  opholdt 
Christian  den  Fjerde  sig  nogle  Aar  ved  Sorø  Skole  ^ 

Christian  den  Fjerde  drog  Omsorg  for  at  hans  Sønner 
fik  en  god  Opdragelse.  Prinds  Christian  havde  til  Hof- 
mestre Mænd  som  de  senere  Kantslere  Christian  Friis  til 
Kragerup  fra  1615  til  1616,  og  Christian  Thomesen  Sehested 
fra  1616  til  1627  ^;  hans  »Tugtemestere«  vare  Mag.  Xiels  Jør- 
gensen fra  1610  til  1617^  og  Dr.  Jesper  Brochman  fra 
1617  til  1620.  Hertug  Frederik  havde  til  Lærere  Rektor 
ved  Herlufsholm  Hans  Christoffersen  Knopf,  fra  1617  til 
1619,  —  den  forhen  nævnte  Mag.  Niels  Jørgensen  skal 
have  været  Lærer  i  to  Aar  for  Hertug  Frederik  og  to  Aar 
for  Hertug  Ulrik  — ,  Mag.  Rasmus  Jensen  fra  1619  til 
1622,  endelig  fra  1622  til  1629  Hans  Borchardsen,  Søn  af 
en  Borger  i  Kjøbenhavn,  som  senere  blev  Sognepræst  ved 
Vor  Frue  Kirke  i  Kjøbenhavn  og  endelig  Biskop  i  Ribe. 
Aarene  1624 — 1627  tilbragte  Hertugen  med  sin  Lærer  ved 
Sorø  Akademi,  hvor  han  boede  i  en  Oaard,  hans  Fader 
havde  ladet   opføre  til  ham,   og  hvor  han  havde  sin  egen 


C.  Molbech,  Christian  den  Fjerdes  Opdragelse,  N.  hist.  Tidsskrift, 
m.,  S.  245  ff. 

C.  Molbech  har  i  N.  hist.  Tidsskr.,  III,  S.  307,  udgivet  en  In- 
struktion paa  Tydsk  for  Eitmester  H.  C.  v.  Lichtenberg  som 
Hofmester  for  Christian  den  Fjerdes  Børn  med  Kirstine  Munk, 
1629. 

Prindsens  latinske  og  danske  Stilebog  fra  1612  bevares  i  det  st. 
kgl.  BibUothek,  GL  kgl.  Saml.,  4^  Nr.  2650.  —  N.  Jørgensen 
blev  senere  Kannik  i  Lund,  han  døde  1.  Februar  1642,  78  Aar 
gammel.    Hans  Svanes  Diarium,  Ny  kgl.  Saml.,  4^,  Nr.  2126. 

Hofstat  ^.  Hertug  Ulrik  havde  til  Lærer  Magister  Niels 
Frandsen  fra  1617  til  1627;  Hertugen  studerede  ogsaa  ved 
Sorø  Akademi. 

Da  der  i  Aaret  1650  forhandledes  om  at  vælge  Fre- 
derik den  Tredies  Søn  Prinds  Christian  til  Thronfølger, 
paalagde  den  jydske  Adel  sine  Deputerede^,  at  huske  paa 
»om  den  unge  Herres  Opdragelse,  at  gode  Dannemænd 
tilforordnes  ham.«  Dette  Paalæg  efterfulgtes,  idet  Adelen 
paa  Yalgrigsdagen  den  19.  Juni  androg  paa,  »at  Prindsens 
Edukation  gode  og  ærlige  danske  Mænd  maatte  betros, 
som  hans  fvrstelige  Naades  Gemvt  til  den  danske  Nation 
og  dens  Velstand  at  søge  og  favorisere  itide  kunde  dispo- 
nere.« Kigsraadet  rettede  den  9.  August  en  Begjæring  til 
Kongen  i  denne  Eetning,  to  Dage  efter,  den  11.  August, 
svarede  Kongen:  »Skulle  Os  Intet  mere  være  imod  end  at 
han  jo  altid  skalle  blive  tilholdt  den  danske  Nation  at 
elske,  og  favorisere  alle  de,  som  den  kunde  komme  til 
Ære  og  Bedste.  Vi  ville  og  ikke  forbigaa  Os  af  indfødte 
danske  Mænd,  som  ere  kapable,  udi  hans  Edukation  at 
betjene,  og  udi  de  og  alle  andre  Maader  Vores  naadigste 
Affektion  til  Vores  kjære  Fæderneland  bevise  og  bete.« 

Prinds  Christian^  fik  til  Hofmestre  først  1650  Holger 
Wind,  derefter  Ove  Skade  fra  1653  til  sidst  i  Aaret  1660, 
endelig  Christoffer  Parsberg,  alle  tre  danske  Adelsmænd. 

Hans  første  Lærer  var  vistnok  Hieronymus  Weitz*, 
en  Tydsker,  som  Christian  den  Fjerde  1642  havde  givet 
Bestalling  som  Lærer  for  de  slesvigske  Prindser,  Hertugerne 


^  Tauber,  Sorø  Akademis  Forfatning,  S.  48-49. 

2  Nyt  hist.  Tidsskrift,  V.,    S.  393,  398;    Danske  Magazin,   IH.  E., 

4.,  S.  49,  52. 
^   »Hr.  Christian  den  Sjette,  Prinds  over  Kongerigerne  Danmark  og 

Norge,«    kalder  J.  L.  Wolf  ham.     Encomion  regni  Daniæ,    Kbh. 

1654,  S.  384. 
■*   C.  F.  Bricka  og   J.  A.  Fridericia,    Christian  den    Fjerdes   Breve 

1641-44,  S.  37. 

Frantz  Filip  og  Hans  Bugislav.  Efter  Kongens  Død  gik 
han  til  Rostock,  men  kaldtes  tilbage  af  Frederik  den 
Tredie  for  at  være  Prinds  Christians  Lærer.  1653  tog 
han  Magistergraden  i  Sorø,  var  Professor  eloqventiæ  der 
fra  1663  til  1665,  han  døde  1679.  Lægen  Povel  Moth 
skal  ogsaa  have  været  Prindsens  Informator  (1651?)^. 
Som  saadan  nævnes  endvidere  Mathias  Stub,  en  Søn  af 
den  bekjendte  Mag.  Kjeld  Stub;  forholder  det  sig  rigtigt, 
maa  han  have  været  Lærer  hos  Prindsen  i  dennes  meget 
unge  Aar-.  Prindsens  følgende  Lærere  vare:  Mag.  Niels 
Friis  ved  Bestalling  af  26.  Oktober  1655,  Mag.  Willem 
Lange  ved  Bestalling  af  9.  April  1656,  Henrik  Matthesius 
ved  Bestalling  af  23.  November  1658. 

Niels  Friis  er  maaske  den  Niels  Hansen  Friis,  som 
blev  Student  1639,  tog  Magistergraden  1647,  senere  blev 
Laugmand  i  Skien  og  døde  i  Kjøbenhavn  1658^.  I  hans 
Bestalling  staar,  at  han  skal  have  god  og  tilbørlig  Tilsyn 
med,  at  Prindsen  »det  tjdske  og  latinske  Sprog  med  Lyst 
og  Flid  lærer,  udi  Læsen  og  Skriven  sig  øver,  saavelsom 
og  lærer  det  danske  Sprog  at  tale  og  forstaa.«  I  Bestallingen 
for  Mag.  Willem  Lange,  der  var  Professor  ved  Universi- 
tetet^ og  er  en  vel  bekjendt  Mand,  hedder  det  ligeledes, 
at  han  skal   have  Tilsyn  med,  at  Prindsen    »det    latinske 


1   Joh.  Møller,  Cimbria  litterata,  I.,  S.  420. 

'2  C.  Eothe,  Brave  danske  Mænds  og  Qvinders  Eftermæle,  IL,  S. 
422.     Gjessing,  Jubellærere,  III..  1.,  S.  826. 

3  Personalhist.  Tidskr.,  IV.,  S.  64.  Anders  Bording  skrev  et  Digt 
til  ham  i  Anledning  af  hans  Bryllup,  det  er  uden  Aar,  Brudens 
Navn  er  ikke  angivet.     A.  Bording,  Poetiske  Skrifter,  S.  201. 

*  Da  Willem  Lange  disputerede  den  27.  Juli  1650,  var  Frederik 
den  Tredie  tilstede  med  Kantsleren,  nogle  Eigens  Eaad,  Otte 
Kragh  og  mange  fornemme  Mænd.  Opponenter  vare  Eektor 
Magnificus  Dr.  Hans  Svane,  Dr.  Hans  Eesen  og  i)r.  Laurids 
Mortensen  Skabo  (Scavenius).  J.  L.  Wolf,  Encomion  regni  Daniæ, 
Kbh.  1654,  S.  348. 

Sprog  med  Lyst  og  Flid  lærer,  udi  Læsen  og  Skriven  sig 
øver,  saavelsom  og  lærer  det  danske  Sprog  at  tale  og  for- 
staa.«  Disse  to  Lærere  fik  hver  400  Kdl.  i  Løn  om 
Aaret. 

Om  Henrik  Matthesius  veed  jeg  kun  ^,  at  denne  »hæ- 
derlige, vellærde  og  fornemme  Mand«  rejste  udenlands 
med  Marsken  Anders  Bildes  Sønner,  Jakob  og  Erik  Bilde, 
som  deres  Hofmester  i  Aarene  1649 — 53;  de  besøgte 
Tydskland,  Frankrig,  Italien  indtil  Neapel  og  vendte  hjem 
igjennem  Tydskland^.  I  Bestallingen  nævnes  »Henrik 
Matthesii«  som  »vores  forrige  Agent  og  publicus  Minister,« 
nemlig  i  Danzig.  Han  skal  undervise  Prindsen  i  Religion 
og  »udi  det  latinske  Sprog  skal  han  og  hans  Kjærlighed 
med  al  Flid  og  Vindskibelighed  uden  Nogens  Forhindring 
informere.«  Hans  Løn  var  800  Rdl.  aarlig,  han  fik  en 
Hofklædning  til  sin  Tjener,  selv  skulde  han  nyde  frit 
Bord  hos  Prindsen,  Tjeneren  skulde  »spises«  "ved  Pagernes 
Bord^.  Matthesius  var  endnu  Prindsens  Lærer  paaUden- 
sandsrejsen  1662 — 63.  Han  blev  senere  Høj este-Rets- As- 
sessor og  var  en  af  Griffenfeldts  Dommere. 

Endelig  kan  nævnes  som  Lærer  for  Prinds  Christian 
Povel  Melsen,  som  senere  blev  Sekretær,  derpaa  Assessor 
i  Kancelliet,  adledes  med  Navnet  Rosenpalm  og  er  bekjendt 
som  Forfatter  af  Fortalen  til  Christian  den  Femtes  danske 


Navnet  Matthesius  synes  ikke  at  forekomme  ofte.     1611    har   en 

Christ.  Matthesius   Kindecopii    ladet   trykke    i  Kbh.    et  Digt   til 

Christian  Bording  (Hielmst.  Bogsaml.,    S.   474,    Nr.  48);    i    Sorø 

Skole  gik   1640   en  Baggo  Matthesius,     Tauber,    Sorø  Akademis 

Forfatning,  S.  XLV. 

Frands  Kosenbergs  haandskrevne  Ligtale  over  Erik  Bilde  1656,  i 

Ny  kgl.  Saml.,  4'',  Nr.  1985. 

Bestallingen  er  trykt  i  Tritogeneia,   IL,    S.  31.   —    I  Resens  In- 

scriptiones  Havnienses  anføres  S.  227  en  Gravskrift  over  »Ernst 

Matthesius«  Søn  af  Heinricus  Matthesius,  »Henrici  Ernstii  nepos 

ex  filia,«  i.  21.  JuU  1667,  d.  26.  JuU  1667. 

Lov.  I  en  udateret  Ansøgning,  paa  hvilken  der  faldt  Re- 
solution i  Maj  1667  \  omtaler  han,  at  han  havde  været 
10  Aar  i  Kongens  Tjeneste,  deraf  i  fire  Aar  opvartet  ved 
Hs.  kgl.  Højheds  Information.  Povel  Nielsen  var  den 
første  Bibliotheks-Amanuensis  ved  det  nuværende  store 
kgl.  Bibliothek,  i  hans  Bestalling,  dateret  den  4.  Maj  1657, 
staar,  at  han  »ogsaa  skal  opvarte  Vores  Elskel.  kjære  Søn 
Prindsen  og  hannem  in  minutiis  grammaticalibus  eller  hvis 
hannem  af  Hofmesteren  Os  Elskel.  Ove  Skade  etc,  eller 
Os  Elskel.  hæderlig  og  højlærd  Mester  Willem  Lange  be- 
falet vorder,  at  informere-.« 

Disse  Oplysninger  og  de  givne  Udtog  af  nogle  af 
Lærernes  Bestallinger  maa  vistnok  kunne  omstøde  Rigtig- 
heden af  den  Fortælling,  som  fra  Slutningen  af  18.  Aar- 
h  undre  de  saa  ofte  er  bleven  gjentaget.  at  Frederik  den 
Tredie  ved  en  Samtale  med  Islænderen  Thormod  Torve- 
sen erfarede,  at  hans  ældste  Søn  ikke  kunde  tale 
Dansk  ^ :  Torvesen  havde  af  Kongen  faaet  Befaling  om  at 
fremstille  sig  for  Prindsen,  denne  talte  Tjdsk  til  ham, 
men  af  Patriotisme  vilde  Torvesen  ikke  tale  det  fremmede 
Sprog,  som  han  til  Nød  kunde;  Frederik  den  Tredie  fik 
af  Torvesen  at  vide,  hvorledes  Audientsen  var  løben  af,  og 
dette  gav  Anledning  til  at  Prindsen  lærte  Dansk,  som  han 
til  den  Tid  ej  kunde,  hvilket  Kongen  ikke  vidste,  fordi 
man  da  almindelig  talte  Tydsk  ved  Hove  K  Torvesen  blev 
indskreven  som  Student  ved  Universitetet  iForaaret  1655; 
1657  tog  han  theologisk  Examen,  rejste  derefter  til  Island, 


Indlæg  til  Sjællandske  Tegneiser  for  1667. 

E.  C.  Werlauff,    Histor.  Efterretn.   om   det  store  kgl.  Bibliothek, 

2.  Udg.,  Kbh.  1844,  S.  45. 

Saml.  Afhandlingen  af  A.  D.  Jørgensen   i   Nordisk  Maanedskrift 

for  folkefig  og  kirkelig  Oplysning,    1876,    IL,    S.  161  ff. :     Kong 

Christian  den  Femtes  formentlige  Tydskhed. 

Suhm,  Saml.  Skrifter,  X.,  1793,  S.  51. 

kom  atter  til  Kjøbenhayn  i  Juli  1659,  IForaaret  1660  fik 
han  af  Frederik  den  Tredie  Ansættelse  som  Oversætter  af 
islandske  Skrifter.  Til  Tiden  1660—64  henlægger  J.  C. 
Berg  Begivenheden  \  da  havde  Prindsen  i  henimod  fem 
Aar  havt  Lærere,  som  skulde  lære  ham  at  tale  og  forstaa 
det  danske  Sprog.  Torvesens  kyndige  Biograf  John 
Erichsen  (1788)  har  ikke  et  Ord  om  denne  Historie. 
Er  der  noget  Sandt  i  den,  kan  det  maaske  forklares  der- 
ved, at  Prindsen  ikke  har  forstaaet  Torvesens  Islandsk- 
Dansk.  Et  egenhændigt  Brev  paa  Dansk,  som  Prindsen 
den  24.  Juli  1661  har  skrevet  til  sin  Fader  og  som  nu 
findes  i  det  kgl.  Geheime-Archiv,  er  udgivet  1875  ^. 

Paa  sin  Udenlandsrejse  havde  Prinds  Christian  i  sit 
Følge,  foruden  sin  Hofmester  Christoffer  Parsberg  og  sin 
Præceptor  Matthesius,  Kammerjunker  Morten  Skinkel,  en 
dansk  Adelsmand,  og  Dr.  med.  Christian  Hansen  Leegaard, 
en  Gaardmandssøn  fra  Jylland^. 

Prinds  Christian  var  i  sin  tidlige  Ungdom  fin  og 
skrøbelig,  der  blev  taget  med  Varsomhed  paa  ham.  I  et 
Brev  skrevet  fra  Paris  9.  Februar  1663  til  Gabel  siger 
Christoffer  Parsberg :  »pour  les  etudes  je  ne  puis  répondre, 
car  S.  A.  B.  a  une  aversion  pour  les  livres,  riuclination 
naturelle  n"y  est  pas,  et  un  Prince  de  tel  åge  difficilement 
s'y  laisse-t-il  forQer. « 

Paa  dette  Sted  indskydes  følgende  lille  Notits,  som 
Sekretæren  i  Collegium  status  har  skrevet  i  sin  Protokol: 
»Den  18.  Januar  1664  begyndte  Hs.  kgl.  Højhed,  vores 
naadigste  Arveprinds  og  Herre,    at   frekventere  Collegium 


^  Samlinger  til  den  norske  Historie,  II.,  S.  567. 

2  Udgivet  af  Chr.  Bruun  i  Danske  Saml.,  II.  R.,  4.  Bd.,  S.  254. 
Allen  har  omtalt  Brevet  i  sin  Haandbog  i  Fædrelandets  Historie. 

•  G.  L.  Wad,  Meddelelser  om  Dimittender  fra  Herlufsholm,  Næst- 
ved 1882,  S.  49  fF. 

status.«  Det  er  da  næppe  sandt,  hvad  Riegels  har  sagt\ 
at  Dronning  Sofie  Amalie  vilde,  at  hendes  Søn  skulde 
Intet  alvorligt  foretage  sig,  hvilket  hun  lagde  for  Dagen, 
da  han  ikke  fik  Tilladelse  til  enten  som  Assessor  i  Consilium 
(o:  Collegium)  status  eller  i  noget  andet  Kollegium,  at 
gjøre  sig  bekjendt  med  Regjeringen. 

Prinds  Jørgen  havde  til  Lærere  først  Ulrich  Luft'^, 
fra  1665  Christen  Lodberg,  en  Bondesøn  fra  Thy,  som 
var  med  ham  paa  hans  Udenlandsrejse,  senere  blev 
Sognepræst  og  Domprovst  i  Roskilde  og  endelig  Biskop 
i  Ribe. 

Som  det  var  af  Vigtighed  for  de  unge  Prindser,  hvem 
der  oplærte  dem,  saa  var  det  ogsaa  af  Betydning  for  dem, 
hvorledes  deres  Hofstat  var  sammensat.  Gjennemlæser 
man  Listen  over  Frederik  den  Andens  Hofstat^,  maa  man 
nødvendigvis  studse  over  den  store  Mængde  af  tydske 
Navne,  man  støder  paa;  at  dømme  efter  dem  maa  denne 
Konges  Hof  næsten  have  været  ligesaa  meget  tydsk  som 
dansk.  Der  er  dog  herved  en  Bemærkning  at  gjøre. 
Unge  tydske  Adelsmænd  sendtes  til  Danmark,  for  under 
fremmede  Omgivelser  at  modtage  Indtryk  fra  et  stort  Hof 


N.  D.  Eiegels,  Christian  den  Femtes  Historie,  S.  16.  —  Dog 
maa  det  noteres,  at  Hannibal  Sehested  meddeler,  at  »Hs.  Kgl. 
Højhed  Prindsen  kaldes  ikke  til  nogen  Andel  i  Forretningerne.« 
P.  W.  Becker,  Samlinger  til  Frederik  den  Tredies  Historie,  H., 
S.  435.  Prindsen  kan  have  været  Auskultant  ved  Forhandlin- 
gerne i  Collegium  status,  uden  at  være  bleven  tagen  med  paa 
Kaad. 

Bestallingen,  uden  Datum,  er  trykt  i  Tritogeneia,  II.,  S.  33. 
Efter  G.  L.  Wads  Meddelelser  om  Dimitterede  fra  Herlufsholm, 
Næstved  1882,  S.  39,  fik  Ulrich  Luft  den  6.  Februar  1669  Be- 
stalling som  Prindsessernes  Præceptor.  Det  kan  mærkes,  at  i 
et  Mandtal  i  Anledning  af  Prindsessestyret  1664  nævnes  under 
de  kgl.  Prindsessers  Hofstat  »Præceptor  Ulrich  Luft.« 
Joh.  Grundtvig,  Frederik  II.s  Hofpersonale,  i  Meddelelser  fra 
Eentekammerarchivet,  1873-76,  S.  144  S. 

og  gjøre  sig  skikkede  til  Hoftjenesten  i  deres  Fædre- 
land, og  paa  samme  Maade  sendtes  unge  danske  Adels- 
mænd til  fremmede  Hoffer  især  i  Tydskland,  for  at  mod- 
tage en  lignende  Uddannelse  der  ^  Dette  kan  forklare  den 
noget  brogede  Samling  af  Navne,  som  Listerne  over  det 
danske  Hofpersonale  vise  paa  de  Tider,  som  her  ere  G-jen- 
stand  for  Omtale.  Noget  bedre  see  Listerne  ud  over 
Christian  den  Fjerdes  Hofstat,  det  danske  Element  er  det 
overvejende,  men  mange  tydske  Navne  møde  dog.  Jeg 
skal  her  blive  staaende  først  ved  Prinds  Christians  Hofstat  og 
nævne  hans  Kammerjunkere,  nemlig^:  Christian  Thome- 
sen  Sehested,  Frederik  Rantzau,  Malte  Juel,  Otto  Kruse, 
Sivert  Urne,  Jobst  Frederik  von  Pappenheim;  som  Hof- 
junkere nævnes:  Jacob  Freville  (Dandsemester) ,  Gert  v. 
Meidel,  Christian  Biilow.  Forholdet  forandrede  sig,  da 
Prindsen  var  bleven  formælet  med  Kurprindsesse  Magda- 
lena Sibylla.  Allerede  ved  Formælingen  1634  havde  han 
ni  »Edelknaber,«  Pager,  som  alle  have  tydske  Navne  ^. 
Dionysius  von  Pudevels  fra  Pommeren  blev  Hofmarskalk 
hos  Prindsen,  blandt  hvis  Hofpersonale  var  den  sachsiske 
Adelsmand  Johan  Christoff  von  Kørbitz.  Dog  har  Prind- 
sen ogsaa  havt  dansk  Hofpersonale,  Jochum  Gersdorf  blev 
1638  Hofjunker  hos  ham  og  samme  Aar  Kammerjunker 
hos  Prindsessen  indtil  1641  *.  Hos  Hertug  Ulrik  nævnes 
Kammerjunkerne:  Vincents  Steensen,  Mogens  Høeg,  Mo- 
gens Sehested,  Niels  Krabbe,  Gunde  Rosenkrantz.  Dette 
ser  jo  godt  ud,  men  for  den  næstældste  Søn,  Hertug 
Frederik,  kom  Sagerne  til  at  stille  sig  helt  anderledes. 

1  Denne  Iagttagelse  er  meddelt  raig  af  Cand.  theol,  S.  Gjellerup. 

2  Joh.  Grundtvig,    Christian   IV.s  Hof-    og  Eegjeringspersonale,    i 
Meddelelser  fra  Eentekammerarchivet,  1872,  S.  123  ff. 

3  C.  F.  Bricka   og  J.  A.  Fridericia,    Christian  den  Fjerdes  Breve, 
1632-35,  S.  268. 

*   C.  F.  Bricka  og  S.  M.  Gjellerup,    Den  danske  Adel  i  det  16.  og 
17.  Aarh.,  1.,  Kbh.  1874-75,  S.  208-9. 

Frederik  den  Anden  havde  allerede  stræbt  efter  og 
ogsaa  opnaaet,  at  en  af  hans  Sønner  blev  tydsk  Kirke- 
fyrste,  Hertug  Ulrik  blev  Biskop  af  Schwerin.  I  Christian 
den  Fjerdes  Politik  var  det  et  af  Maalene,  at  udvide  sin 
Magt  og  Indflydelse  i  Tydskland  \  og  dette  søgte  han 
blandt  Andet  at  naa,  ved  ligeledes  at  skaffe  sine  Sønner 
tydske  Bispedommer.  Hertug  Ulrik  fik  Bispedømmet 
Schwerin,  men  døde  tidlig.  Hertug  Frederik  blev  Erke- 
biskop  i  Bremen.  Allerede  i  Aaret  1617  gjorde  Prindsen, 
kun  otte  Aar  gammel,  sin  første  Rejse  til  Bremen  fra  2. 
Juli  til  9.  September  med  et  temmelig  stort  Følge  for- 
nemmelig bestaaende  af  danske  Adelsmænd  ^.  I  Følget  var 
ogsaa  en  Kammerjunker  Jørgen  Schult.  Denne  Mand  var 
en  Adelsmand  fra  Bremen,  fodt  1593.  Den  2.  Februar 
1617  var  han  Christian  den  Fjerdes  Gjæst  paa  Skander- 
borg, samme  Dag  fik  han  af  Kongen  Bestalling  som  hans 
Eaad  og  Tjener  og  som  Kammerjunker  hos  Hertug  Fre- 
derik^ —  indtil  1624.  I  dette  Aar  blev  han  Hertugens 
Hofmester,  1621  havde  han  ledsaget  Hertugen  paa  en 
Rejse  til  Bremen.  1625 — 26  var  han  Hofmarskalk  hos 
Christian  den  Fjerde.  1627  rejste  han  udenlands  med 
Hertug  Ulrik,  Maj  1629  til  21.  Juli  1630  ledsagede  han 
Hertug  Frederik  paa  hans  Udenlandsrejse  til  Frankrig*, 
var  derefter  Hofraad  hos  Christian  den  Fjerde,  men,  da 
Hertug  Frederik  1634  rejste  til  Bremen  for  at  overtage 
Erkebispedømmet,  blev  Jørgen  Schult  i  to  Aar  hans  Hof- 


^  J.    A.   Fridericia,    Danmarks   politiske    Historie    1629-60,    I.,    S. 

24  ff. 
-  Iver  Vinds  Levnetsoptegnelser  i  Danske  Samlinger,    IV.,  S.  7. 
^  Christian  IV.s  Kalenderoptegnelser  for  1617  i  Danske  Saml.,  V., 

S.    50.       J.   A.  Fridericia,     Danmarks    ydre    politiske    Historie 

1629-60,  I.,  S.  93. 
■*  Danske  Samlinger,  II.  K.,  3.  B.,  S.  380,  382. 

mester  her  ^  Schult  blev  Gehejme-  og  Hofraad  og  blev 
forlenet  med  Abrahamstrup,  senere  med  Beldringe.  Han 
ejede  Finstrup  i  Fyen.  1630  ægtede  ban  Anna  Margareta 
von  Gøtzen,  som  havde  været  Kammerjomfru  hos  Enke- 
dronning Sofie.  Han  døde  1652,  hans  Lig  blev  sat  ned  i 
St.  Knuds  Kirke  i  Odense  22.  September  1652  ^  Blandt 
de  Adelsmænd,  som  besøgte  ham  under  hans  sidste  Syge- 
leje, nævnes  Gunde  Rosenkrantz  ^.  Jørgen  Schults  Datter 
Anna  Katharina  blev  gift  med  Niels  Banner  til  Hagen- 
skov, som  fra  tidlig  Tid  havde  været  i  Frederik  den  Tredies 
Tjeneste  og  1669  blev  Gehejmeraad  (d.  1670).  Navnet 
Schult  forekommer  forøvrig  allerede  i  Listen  over  Frede- 
rik den  Andens  Hofpersonale. 

En  anden  A  delsmand  fra  Bremen,  som  blev  knyttet  til 
Hertug  Frederik,  var  Arent  von  der  Kuhla,  født  1599.  Han 
blev  Kammerjunker  hos  ham  1628  ^  ledsagede  ham  i  dette 
Aar  paa  en  Udenlandsrejse  til  Nederlandene,  og  var  lige- 
ledes med  ham  paa  Udenlandsrejsen  til  Frankrig  1629— 
30.  1632  udnævntes  han  til  Staldmester  hos  Christian 
den  Fjerde.  Han  blev  gift  1642  med  Anna  Wind,  Datter 
af  Ivar  Wind  til  Nørholm.  Han  blev  forlenet  med 
Dalum  Kloster,  derpaa  med  Kronborg,  Frederiksborg  og 
Abrahamstrup,  endelig  med  Kronborg  alene.  Han  døde 
1658.      Fremdeles    havde    Hertug    Frederik    fra   1622    til 


1  Christian  den  Fjerde  noterer  i  sin  Skrivekalender  den  13.  De- 
cember 1634  (i  Flensborg):  »Drog  min  Søn  Hertug  Frederik  paa 
Vejen  henad  det  Stift  Bremen.  Den  alsommægtigste  Herre  og 
Gud  give  Naade  og  Lykke  dertil.«  Danske  Samlinger,  II.  E., 
3.  Bd.,  S.  385. 

■^  Vedel  Simonsen,  Jørgen  Brahe,  Odense  1845,  S.  105. 

3  Laur.  Jakobsen  Hindsholms  Ligprædiken  over  Jørgen  Schult,  paa 
Dansk,    Kbh.  1653. 

^  1627  efter  Ligprædikenen  over  ham,  paa  Dansk,  af  Joh.  Dirich- 
son  Barskier,  Kbh.  1660. 

1625  en  Kammerjunker  Lorents  Wensin  —  en  Poul  Wensin 
Tar  Hofjuuker  hos  Frederik  den  Anden  1584 — 88  — ,  fra 
1633  til  1635  en  Kammerjunker  Just  Schult.  Som  Hof- 
junker hos  ham  nævnes  Just  Asche  t.  Hardenberg  fra 
1626 — 27,  1634  havde  han  i  Kjøbenhavn  flere  Edelknaber. 
som  have  tydske  K'avne^.  Ved  1636  nævnes  en  holstensk 
Adelsmand  Klaus  Sehested  som  Hofmarskalk  hos  Erke- 
biskoppen. 

Det  var  fornemmelig  T3'dskere,  der  hørte  til  Hertug- 
Frederiks  Hofstat  før  1634,  hvilket  faldt  naturligt  nok,  da 
det  var  hans  Bestemmelse  at  blive  tydsk  Fvrste.  Som 
saadan  betragtede  Christian  den  Fjerde  ham  ogsaa,  han 
skrev  sine  Breve  til  ham  paa  Tydsk,  han  sendte  1643  sin 
tvdske  Kantsier  Ditlev  Reventlow  til  Celle,  for  at  bringe 
Ægteskabet  istand  imellem  denne  Søn  og  Prindsesse  Sofie 
Amalie  ^.  Osf  doo-  førte  Begivenhederne  det  med  sig.  at 
Erkebiskoppen  blev  sin  Faders  Efterfølger  paa  Danmarks 
Throne.  Det  maa  ikke  have  faldet  let  for  ham,  der  fra 
tidlig  Tid  var  vænnet  til  tydske  Omgivelser,  i  en  Række 
Aar  havde  levet  som  Fyrste  i  Tydskland,  og  ved  sit 
Oiftermaal  var  blevet  knyttet  til  et  tydsk  Fyrstehus,  at 
bevare  sin  danske  Nationalitet  og  sit  danske  Modersmaal 
friskt,  saa  at  han  alligevel  blev  en  god  dansk  Konge.  De 
danske  Breve,  han  har  skrevet  som  Konge,  ere  affattede 
i  et  godt  Sprog  og  i  en  værdig  Form,  ofte  med  en  mær- 
kelig alvorlig  Klang. 

En  dansk  Adelsmand '  havde  Erkebiskoppen  dog  hos  sig 
i  Bremen,  nemlig  Ove  Skade,  f.  1609,  som  fra  1615  havde 
været  knyttet  til  Hertug  Ulrik.  Han  ledsagede  Erkebiskop 
Frederik  til  Bremen  1634  og  var  Kammerjunker  hos  ham 


^   C.  F.  Bricka    og  J.  A.  Fridericia,    Christian    den  Fjerdes  Breve, 

1632-35,  S.  268. 
-   Danske  Magazin,  V.,   S.  137.     Kautsleren  havde   dog  i  sit  Følge 

tre  danske  Adelsmænd,  Christian  Friis,  Hans  Friis,  Jakob  Lindenow. 

indtil  1644.  Ove  Skade  var  først  gift  med  Mette  Qvitzow, 
efter  hendes  Død  ægtede  han  1637  Augusta  Margrethe 
Marschalch,  Datter  af  Christian  den  Fjerdes  tydske  Kants- 
ler,  Levin  Marschalch,  som  hørte  til  den  meget  ansete 
bremenske  Adelslægt  af  dette  Navn. 

Af  de  Embedsmænd,  som  Erkebiskoppen  havde  ho& 
sig  i  Bremen,  skal  jeg  endnu  nævne  to:  Bremeren  Filip 
Julius  Bornemann  ^  —  i  Slægt  med  Familierne  Marschalch 
og  van  der  Meden  — ,  som  1629  af  Christian  den  Fjerde 
blev  ansat  i  det  tydske  Kancelli,  1634  blev  Kammersekre- 
tær hos  Erkebiskoppen,  1637  atter  blev  kaldet  af  Christian 
den  Fjerde  til  det  tydske  Kancelli.  Han  døde  1652  og  er 
Stamfader  til  den  i  Danmark  vel  bekjendte  Familie  Borne- 
mann. Den  anden  Mand  er  Theodor  Eeinking,  af  en 
westphalsk  Slægt,  født  i  Kurland  1590,  som,  efterat  have 
været  Kantsier  i  Meklenborg,  1636  blev  Kantsier  hos 
Erkebiskoppen  i  Bremen  og  1648  af  Frederik  den  Tredie 
blev  udnævnt  til  Kantsier  i  »Fyrstendømmerne«  o:  Sles- 
vig og  Holsten.     Han  døde  1664. 

Idet  jeg  slutter  de  Bemærkninger,  jeg  vilde  frem- 
sætte om  tydsk  Retning  ved  det  danske  Hof  i  denne 
Periode,  skal  jeg  anføre  en  Sætning  af  Gunde  Rosen- 
krantz's  Memoire  fra  1660.  Han  taler  om  de  Embeds- 
mænd, han  mener  der  bør  være  ved  Kongens  Hof,  og 
siger  saa:  »Ingen  burde  at  ordineres  til  daglig  Hoftjeneste 
eller  Bestillinger,  med  mindre  han  havde  tjent  nogle  Aar 
udi  Krigen  og  der  betjent  Charger,  eller  og  havde  tjent 
udi  fremmede  Herrers  Hove  udi  Tydskland.«  Det  er  en 
mærkelig  Yttring  af  den  patriotiske  danske  Adelsmand, 
Tydskland  var  dog  det  Land,  som  laa  Danmark  nærmest, 
og  med  hvilket  Forbindelsen  var  mest  levende  og  na- 
turligst. 


1  Hans  Biograa  paa  Tydsk  i  Ny  kgl.  Saml.,  4°,  Nr.  1977  b. 

Derefter  skal  jeg  gaa  over  til  at  tale  om  Adeler.. 

Blandt  de  Forslag,  som  Adelen  den  6.  Juni  1588 
indsendte  til  Kigsraadet,  gik  det  sjette  ud  paa,  at  de  Len, 
som  »Udlændske«  havde  imod  Haandfæstningen,  skulde  be- 
sættes med  indfødt  dansk  Adel.  Kigsraadet  afslog  det, 
da  en  Del  »TJdlændske,«  som  havde  Rigens  Len,  vare 
gifte,  bosatte  og  besvogrede  »med  os  her  i  Riget,«  havde 
Hustruer,  Børn  og  Arvegods,  og  desuden  havde  den  af- 
døde Konges  forseglede  Breve  derpaa,  men  det  lovede  med 
Tiden  og  Lejligheden  efterhaanden  at  tage  Hensyn  til 
Adelens  Ønsket  Paa  Rigsdagen  i  Odense  1654  bad 
Adelens  Deputerede  Rigsraadet  i  Fremtiden  at  i  Agt  tage, 
at  Ingen  blev  nobiliter'et ,  uden  han  havde  fortjent  det  i 
Marken  mod  Rigets  Fjender;  fremdeles  gjorde  de  opmærk- 
som paa,  at  adskillige  fremmede  Adelsmænd  kom  ind  i 
Riget,  bleve  naturaliserede,  nød  adskillige  Friheder  og 
Privilegier,  og  benaadedes  med  Rigets  og  Kronens  Slotte 
og  Len.  hvilket  efter  Haandfæstningen  var  forbeholdt  den 
indfødte  danske  Adel-.  I  denne  sidste  Paastand  havde 
Adelen  ikke  ganske  Ret.  Thi  den  sidste  Passus  af  Artikel 
19  af  Frederik  den  Tredies  Haandfæstning  tillod  Naturali- 
sation af  udenlandsk  Adel,  naar  det  skete  med  Rigsraadets 
Samtykke;  disse  Naturaliserede  fik  Ret  til  at  nyde  den 
danske  Adels  Privilegier,  og  maatte  da  efter  Haandfæst- 
ningens  Artikel  5  med  Rigsraadets  Samtykke  ^  kunne  blive 


^  K.  Erslev,  Aktstykker  til  Eigsraadets  Historie  i  Kristian  IV.s 
Tid,  Kbh.  1883,  S.  18,  23. 

'^  Holberg,  Danmarks  Kiges  Historie,  (Levins  Udg.),  III.,  S.  116. 

^  Naturalisations-Patenterne  fra  Frederik  den  Tredies  Tid  fog  vist- 
nok ogsaa  fra  tidligere  Tider)  slutte  med  disse  Ord :  »da  have 
Vi  med  Os  Elskel.  Kigens  Eaads  Samtykke  naadigst  bevilget  og 
samtykt,  saa  og  hermed  bevilge  og  samtykke,  at  N.  N.  og  hans 
rette  ægte  Børn  maa  for  danske  Adelsfolk  antages  og  anses,  og 
nyde  de  Privilegier  og  Immuniteter,  som  indfødte  danske  Ede- 
linge   ere    med    forlente.«      Sml.   Haandfæstningens    §   46,    efter 

forlenede  med  Kronens  Slotte  og  Len.  Men  hegge  disse 
Udtalelser  fra  Adelens  Side  vise  t3^delig,  at  den  saa  skjævt 
til,  at  Fremmede  optoges  i  den  danske  Adelstand.  Saa- 
ledes  som  de  indre  Forhold  vare  ordnede,  var  det  ikke  let 
for  borgerlig  Fødte  at  gjøre  sig  saa  bemærkede,  at  Kongen 
kunde  finde  Anledning  til  at  nobilitere  dem.  Derimod 
vare  Naturalisationer  almindelige,  idet  fremmede  Adels- 
mænd, næsten  altid  af  tjåsk  Herkomst,  i  ikke  ringe  Tal 
kom  i  Kongernes  Tjeneste  og  da  snart  bleve  naturaliserede. 
Saavel  Frederik  den  Anden  som  Christian  den  Fjerde  for- 
nyede paa  den  Maade  den  danske  Adel,  og  det  gjentog 
sig  hj^ppig,  hvad  Rigsraadet  svarede  1588,  at  disse  Frem- 
mede indgik  Forbindelser  med  danske  adelige  Familier. 
Nogle  Exempler  ville  oplyse  dette.  Henrik  Below  til 
Spøttrup,  Danmarks  Riges  Raad.  stammede  fra  Meklenborg, 
han  ægtede  Elisabeth  Skram,  Datter  af  Laurids  Skram  til 
Hastrup  og  Marie  Bille,  Kongen  gjorde  deres  Bryllup  paa 
Koldinghus  1583.  Christoffer  Gersdorf  fra  Lausitz  var 
Hofjunker  hos  Frederik  den  Anden  fra  1573 — 76  og  fra 
1577 — 80,  hans  Søn  Kasper  Christoffer  G-ersdorf  ægtede 
Else  Munk,  Datter  af  Christen  Munk  til  Taaberup,  Dan- 
marks Riges  Raad,  Statholder  i  Norge,  og  Dorothea  Gyl- 
denstjerne, deres  Søn  var  Jochum  Gersdorf.  Henrik 
Rammel  fra  Pommern,  som  er  nævnet  ovenfor,  var  gift 
med  Else  Brahe  til  Ousbygaard,    Datter  af  Henrik  Brahe 


hvilken  Rigens  Raads  Samtykke  fordredes  for  at  andre  end  »Ri- 
gernes Indfødte«  kunde  faa  Len.  1655  læstes  i  Rigsraadet  en 
Supplikation  fra  Marskalk  A.  H.  Pentz  om  ».Promotion,«  da  han 
havde  tjent  i  16  Aar,  10  Aar  som  Hofmar^kalk,  og  var  naturali- 
seret. .Jørgen  Brahe  noterer  i  denne  Anledning:  »Hans  Naturali- 
sation belangende  kan  ham  herudi  Intet  hjælpe  efter  Haandfæst- 
ningens  Indhold,  som  særlig  taler  om  Len  at  give,  men  efterdi 
han  det  med  sin  lange  Tjeneste,  Meriter  og  Comportement  det 
vel  haver  tjent.«  Aktstykker  til  Oplysning  af  Danmarks  indre 
Forhold,  IL,  Odense  1845,  S.  147. 

til  Vidskøfle  og  Lene  Thott.  Peter  Reedtz  fra  Meklenborg, 
Hofjunker  1572,  Staldmester  1573  til  1580,  blev  1582 
gift  med  Karen  Rostrup,  Datter  af  Jørgen  Rostrup  til 
Selleskovgaard  og  Margrethe  Skeel.  Wentzel  Rotlikirch  til 
Krogsgaard  fra  Schlesien  kom  ind  i  Landet  1609,  han  er 
en  velbekjendt  Mand,  Ridder  1648;  han  ægtede  Kirsten 
Reedtz,  Datter  af  Frederik  Reedtz  til  Thygestrup  og  Birgitte 
Brahe,  og  efter  hendes  Død  Dorthe  Abildgaard,  Datter  af 
Eggert  Abildgaard  og  Mette  Juel.  Anders  Sinklar,  en 
Skotte,  som  1616  blev  Ridder  og  1617  Danmarks  Riges 
Raad,  ægtede  i  Aaret  1600  Kirstine  Kaas,  Datter  af  Erik 
Kaas  til  Lindbjerggaard,  Lensmand  paa  Børglum,  og  Kir- 
sten Galt  ^.  Jørgen  Schult  blev  med  sin  Søn  Didrik  na- 
turaliseret 1642,  Arent  von  der  Kuhla  blev  det  1643,  de 
ere  omtalte  ovenfor. 

Ogsaa  under  Frederik  den  Tredie  bleve  adskillige 
fremmede  Adelsmænd  naturaliserede.  Jeg  skal  nævne 
saavel  dem  som  de  andre  Personer,  der  bleve  optagne  i 
den  danske  Adelstand  baade  før  og  efter  1660,  med  Til- 
føjelse af  nogle  Oplysninger,  som  den  Sammenhæng,  i 
hvilken  de  nævnes  i  denne  Afhandling,  kan  gjøre  nødven- 
dige eller  ønskelige. 

1648. 

Laurids  Galtung,    af   norsk   Adelslægt,    Skibshøvedsmand, 
Adelskabet  fornyet  23.  August.    Slægten  lever  endnu. 

1649. 

Adam  Henrik  Pentz,    en    Meklenborger,    f.  1597,    natural. 
tilligemed  sin  Frue   7.  Februar^.      Han  var  Hofmar- 


^   1625    skriver    Hans   Svane,    Eektor    i   Sorø,    til   Wentzel   Koth- 

kirch  paa  Dansk.    Ny  kgl.  Saml,  4^  Nr.  2127. 
2   Otte  Kragh  omtaler  det  i  sine  Kalenderoptegnelser  under  8.  Febr. 

I  Sjællandske  Eegistre  er  Datoen  7.  Febr.     Danske  Saml.  II.  E., 

2.,  S.  63. 

skalk  hos  Christian  den  Fjerde  fra  1646  og  døde  1657 
i  samme  Stilling  hos  Frederik  den  Tredies  Han  var 
gift  med  Eva  Blilow,  Datter  af  Levin  Biilow  og  Ag- 
nete Vieregge. 

Johan  Christoffer  Kørbitz,  en  Sachser,  f.  1612,  natural.  13. 
Juni.  Han  kom  til  Danmark  1634  som  Hofjunker 
hos  Kurprindsesse  Magdalena  Sibylla,  var  Hofmarskalk 
hos  den  udvalgte  Christian  den  Femte.  I  Patentet  kaldes 
han  »Vor  Elsk.  kjære  Søster  Enkeprindsessens  Raad  og 
Hofmarskalk.«  Han  blev  1658  Hofmarskalk  hos  Fre- 
derik den  Tredie.  1663  blev  han  Ridder.  1649  æg- 
tede han  Knud  Ulfeldts  Enke,  Fru  Christine  Liitzow^ 
Bryllupet  stod  paa  Nykjøbing  Slot.  Hvorledes  han 
af  Frederik  den  Tredie  og  Christian  den  Femte  blev 
brugt  i  mangfoldige  Bestillinger,  er  bekjendt  nok. 
Han  døde  1682.     Hans  Slægt  uddøde  1809. 

Gabriel  Rensberger  fra  Schlesien,  natural.  13.  Juni.  Hans 
Frue,  Hedvig  Maria  v.  Reckentin,  og  hans  Datter  af 
første  Ægteskab  med  Sibylla  »aus  dem  Winkel  von 
Ottervisk,«  Maria  Sibylla  Rensberger,  bleve  naturali- 
serede ved  samme  Lejlighed.  Han  var  Oberstlieute- 
nant  under  Christian  den  Fjerde  fra  1636.  Han  døde 
1661  67  Aar  gammel.  Han  kommanderede  det  sjæl- 
landske Regiment  Bønder  og  Soldater  2. 

Jørgen  Walter,  natural.  13.  Juni.  Oberstlieutenant  under 
Christian  den  Fjerde,  udmærkede  sig  som  Komman- 
dant  i  Rendsborg   ved  Forsvaret   af  denne  Fæstning 


^  Gravskrifterne  over  ham  og  hans  Frue  i  Nikolai  Kirke  i  Kjøben- 
havn  vare  paa  Dansk.  Kesen,  Inscriptiones  Hafnienses,  S.  161 
og  163. 

2  Danske  Magazin,  V.,  S.  211,  Suhms  Samlinger,  II.,  2.,  S.  55. 

1644 — 45;  bekjendt  fra  Korfitz  Ulfeldts  Historie.    Han 
fik  allerede  Adelsbrev  1642^. 

1650. 

Johan  Galtung,  norsk  Adelslægt,  Adelskabet  fornyet  8. 
Juli. 

Christoffer  Filip  Kiitzer  von  Reichelsdorf ,  natural.  7. 
August.  Om  denne  Mand  er  Intet  bekjendt,  som  det 
synes.  I  Patentet  staar,  at  han  vil  nedsætte  sig  her  i 
Riget  og  indlade  sig  i  Ægteskab,  han  har  været  nogen 
Tid  i  vor  og  Rigets  Tjeneste,  han  har  bevist  sine 
adelige  Aner  og  Herkomst  for  Os  og  vor  elsk.  Rigens 
Raad.  I  en  Liste  over  Adelen  fra  1655  nævnes  Chri- 
stoffer Filip  Kurdser  von  Reckelsdorff,  gift  med  Ide 
Heydensdorp  ^. 

1651. 

Hugo  Liitzow,  en  Meklenborger,  f.  1617,  d.  1693,  naturaL 
18.  December.  Han  var  Edelknabe  hos  Enkedronning 
Sofie,  1632  Page  hos  Christian  den  Fjerde^,  blev  1640 
Hofjunker,  1649  Kammerjunker  og  Staldmester  hos 
Frederik  den.  Tredie.  Christen  Skeel  skriver  i  sin 
Dagbog  den  6.  December  1651*:  »Liitzows  Brev,  at 
han  maa  naturaliseres,  om  han  sig  i  Riget  gifter  og 
sig  hos  os  nedsætter.«  I  Patentet  hedder  det:  »efterdi 
han  tidt  og  moxen  af  Barndom  sig  her  udi  Vort  Rige 


^  Afskrift  af  dette  Adelsdiplom  paa  Tydsk  for  Georg  Walter, 
Oberstlieutenant  tilfods  (som  holstensk  Adelsmand?),  i  Ny  kgl. 
Saml.,  Folio,  Nr.  743. 

2    Suhms  Samlinger,  U.,  2.,  S.  153. 

2  Christian  den  Fjerdes  Breve  ved  C.  F.  Bricka  og  J.  A.  Fride- 
ricia,  1632-35,  S.  6,  268.  I  Ny  kgl.  Samling,  8°,  Nr.  385,  be- 
vares Hugo  Liitzows  Stambog  fra  en  Rejse  i  Italien,  1643-44. 

*  Danske  Magazin,  III.  E.,  4.  B.,  S.  134. 

Danmark  først  i  Vores  Elski.  Hr.  Faders  sal.  og  høj- 
lovlig Ihukommelse,  og  siden  i  Vores  egen  daglige 
Hoftjeneste  og  Opvartning  haver  opholdt.«  Liitzow 
blev  gift  22.  Juni  1656  med  Jomfru  Ide  Rosenkrantz, 
Datter  af  Gunde  Rosenkrantz's  Broder  Jørgen.  Johan 
Lauremberg  skrev  et  latinsk  Poem  til  Brudefolkene, 
som  blev  tr3^kt.  Ide  Rosenkrantz  døde  1666.  1672 
ægtede  Liitzow  Karen  Juel,  Enke  efter  Marcus  Rod- 
sten til  Lundsgaard,  Datter  af  Ove  Juel  til  Bruusgaard 
(af  Liljejuelernes  Slægt)  ^  Familien  Liitzow  lever 
endnu. 

1652. 

Filip  Joachim  Barstorf,  en  Meklenborger ,  natural.  13. 
April.  I  Patentet  hedder  det  om  »Filip  Barstrup:« 
»efterdi  han  nu  en  Tidlang  saavel  i  Vores  Elski,  kjære 
Hr.  Faders,  sal.  og  høj  lovlig  Ihukommelse,  saa  og  udi 
Vores  egen  og  Vores  kjære  Gemals  daglige  Hoftjeneste 
og  Opvartning  sig  haver  opholdte«  Hans  Moder 
Sofie  Hedvig  von  Blixen  var  Hofmesterinde  for  Chri- 
stian den  Fjerdes  Børn  med  Kirstine  Munk  fra  1635 
— 43.  Han  blev  Kammerjunker  1642.  Efter  Christen 
Skeels  Dagbog  var  der  den  6.  December  1651  Tale  i 
Rigsraadet  om  Barstorf^.  Skeel  skriver:  »Efterdi 
de  Danske  ved  saadant  undertrykkes,  og  det  vilde 
blive  alt  for  gement,  at  Enhver,  som  lyster,  skal  nyde 
danske  Adels  Frihed,  med  Len  og  andre  Beneficia, 
hvilket  de  Danske  afgaar.     Dersom  Dronningen  inter- 


^  L.  Boesen,  Beskrivelse  over  Lundsgaard,  Kbh.  1769,  S.  63-68. 

2  Laurids  Jakobsen  Hindsholm  kalder  ham  i  sin  Dagbog  baade 
Filip  Joachim  Barstorf  og  Philip  Joachim  Peterstorf.  Dag- 
bog, Kbh.  1779,  S.  29,  32.  Fra  1642-43  udbetaltes  Jochum  v. 
Barstorf  800  Daler  til  Underholdning  udenlands.  J.  Grundtvig, 
Meddelelser  fra  Kentekammerarchivet,  1872,  S.  176. 

»  Danske  Magazin,  III.  K.,  4.,  S.  134. 


cederer,  da  for  hendes  Skyld.«  I  Dagbogen  for  6.  April 
1652  staar  der:  om  Barstorf  »maa  naturaliseres  ^« 
Efter  Durelis  Kelation  var  han  Kammerjunker  hos 
Dronningen.  Han  var  Staldmester  hos  Grev  Valde- 
mar Christian.  Frederik  den  Tredie  gjorde  hans 
Bryllup  i  Odense  den  2.  Juli  1654^  med  Else  Biilow, 
Datter  af  Christian  Biilow  til  Engelsted.  Han  døde 
1677  3,  Slægten  uddøde  med  hans  Søn. 

Christoffer  Frederik  G-ersdorf,  en  Sachser,  af  en  anden 
Linie  end  den,  til  hvilken  Jochum  Gersdorfs  Slægt 
hørte,  natural.  14.  April.  Han  var  da  »Oberst  til 
Fods  over  det  Throndhjems  Regiment. «  Han  var  Page 
hos  Christian  den  Fjerde  1634.  Han  var  gift  med 
Ove  Gieddes  Datter  Dorethe,  senere  ægtede  han  Elisa- 
beth Bjelke,  Datter  af  Norges  Kantsier  Jens  Bjelke. 
Hans  Slægt  uddøde  1882. 

Johan  Frederik  Marschalch,  f.  1618,  Søn  af  Christian  den 
Fjerdes  tydske  Kantsier  Levin  Marschalch  fra  Bremen, 
natural.  14.  April.  Han  blev  Hofjunker  1640.  Han 
blev  gift  18.  Juli  1653  med  Margrethe  Bjelke,  en 
Datter  af  Norges  Kantsier  Jens  Bjelke,  Hofdame  hos 
Dronning  Sofie  Amalie  ^  Han  blev  senere  Norges 
Kantsier,  han  døde  1679.  Christen  Skeel  skriver  i 
i  Dagbogen  for  6.  April  1652-^:  »Om  Marschalch 
maa  naturaliseres.«     Slægten  er  uddød. 

1655. 

Hans  Diepholt  von  den  Rottfelser,  natural.  22.  Juni.  Han 
var  Page    hos    Christian    den   Fjerde    1632,     maaske 


^  Vedel  Simonsen,  Jørgen  Brahe,  Odense  1845,  S.  122. 

•'  Danske  Magazin,  anf.  St.,  S.  221. 

3  Kirkehist.  Saml,  IL,  S.  203. 

*   Vedel   Simonsen,  Jørgen  Brahe,  Odense  1845,  S.  113. 

^   Danske  Magazin,  anf.  St.,  S.  221. 

allerede  1629,  blev  Hofjunker  1637,  Jægermester 
1645. 

Ulrik  Frederik  Gyldenløve,  Frederik  den  Tredies  naturlige 
Søn.  født  1638,  natural.  21.  August.  I  Patentet 
hedder  det:  »eftersom  paa  Os  Elski.  Ulrik  Frederik 
Gyldenløve  hans  Vegne  hos  Os  underdanigst  er  an- 
holdet  og  begjæret,  at  Yi  hannem  naadigst  ville  for- 
unde og  bevilge  etc,  da  have  Vi  med  Vores  Elski. 
Danmarks  Riges  Eaads  Vilje  og  Samtykke  naadigst 
bevilget  og  tilladt,  at  han  og  hans  rette  ægte  Børn 
og  Afkom  maa  for  danske  Herremænd  og  Adelsfolk 
kj endes  og  anses.«  Christen  Skeel  skriver  i  sin  Dagbog 
allerede  den  8.  August  1650^:  »Hans  Majst.s  Søn, 
som  er  i  Frankrig,  begjæres  at  Eigens  Raad  ville 
være  tilfreds,  at  han  maa  nobiliteres  og  naturali- 
seres.« 

Georg  Reichwein,  fra  Hessen,  natural.  18.  Oktober, 
han  var  Generalmajor  i  Norge,  hvor  han  allerede 
1629  var  Kaptajn.  Han  døde  1667  2.  Slægten  ud- 
døde 1724. 


^  Danske  Magazin,  anf.  Sted,  S,  48.  —  Blandt  Langebeks  Excerpter 
i  det  store  kgl.  Bibliothek,  Nr.  159,  findes  følgende  Anecdota, 
som  fortjene  at  fremdrages.  En  Notits,  som  menes  at  stamme 
fra  Cosmus  Hornemann  eller  en  anden  lærd  Mand  paa  Frederik 
den  Tredies  Tid,  meddeler,  at  Sofie  Amalie  holdt  meget  af  U. 
F.  Gyldenløve  og  tidt  bar  ham  paa  Armen,  før  hun  selv  fik 
Børn.  En  anden  Notits,  der  stammer  fra  Kirstine  Jostens,  født 
i  Flensborg,  Lorenz  Tuchsens  Hustru,  som  havde  været  Prinds 
Christians  og  Prindsesse  Anna  Sofies  Amme,  meddeler,  at  U.  F. 
Gyldenløve  og  hans  Sødskende  (ingen  andre  end  U.  F.  Gylden- 
løve blev  ilive)  aldrig  niaatte  komme  for  Frederik  den  Tredie 
efter  hans  Giftermaal  med  Sofie  Amalie,  men  hun  lod  dem  hem- 
melig komme  til  sig  og  gav  dem  Foræringer;  Frederik  den 
Tredie  skrev  selv  til  Rigsraaderne,  at  de  vilde  tage  Gyldenløve 
blandt  dem  at  passere  for  Adel. 

^   Samlinger  til  Norges  Historie,  1.,  S.  428. 

1656. 

Johan  Frederik  Pentz,  natural.  3.  Februar.  Han  var  en 
Søn  af  Adam  Henrik  Pentz,  studerede  ved  Sorø 
Akademi  1635 — 45.  Han  var  gift  med  Kirsten  Nor- 
mand, Datter  af  Ernst  Normand  til  Selsø  og  Ingeborg 
Arnfelt.  Kongen  gjorde  deres  Br^ilup  i  Odense  den  2. 
Juli  1654  ^     Slægten  uddøde  med  hans  Sønnesøn. 

Levin  Biilow,  en  Meklenborger,  natural.  26.  December. 
Han  var  en  Søn  af  Christoffer  Biilow  og  Else  Wensiu. 
Han  ægtede  Ida  Qvitzow,  Datter  af  Ejler  Qvitzow  til 
Lykkesholm  og  Anna  Brahe  af  Elved  -. 

1657. 

Jakob  Due,  gammel  Adelslægt,  Adelskabet  fornyet  18. 
Juli,  han  var  da  Oberstlieutenant. 

1658. 

Hans  Schack,  født  1609  i  Sachsen-Lauenborg,  natural.  6. 
Januar,  da  >bestalter  Generallieutenant  og  Oberst  til 
Hest  og  til  Fods,«  eftersom  han  »sig  nu  her  udi  vort 
Rige  Danmark  haver  nedsat  og  efter  Eecessen  under- 
danigst begjærer  at  maatte  naturaliseres  etc.  ^.« 

Peter  Charisius,  nobilit.  28.  Marts,  Resident  i  Haag,  Søn 
af  Christian  den  Fjerdes  ansete  Diplomat  Dr.  Jonas 
Charisius.     Han  døde  1685.     Slægten  uddøde  1787. 

Filip  Meadow,  den  bekjendte  Fredsmægler  fra  England, 
fik  den  8.  Maj  Elefantordenen  og  blev  optagen  i  den 
danske  Adelstand. 


^    Vedel  Sim(iusen,  Jørgen  Brahe,  Odense  1845,  S.  122. 
-   Wielands  Nve  Tidender  1725,  S.  515. 

3    Patentet  er  trykt  hos  Hofman,  Efterretninger   om  danske  Adels- 
mænd, III.,  S.  363. 

1659. 

Frederik  Ahlefeld  til  Maarsleben  i  Eckernførde  Herred  i 
Slesvig,  natural.  29.  Oktober,  Oberst  for  Livgarden 
til  Fods.  Han  blev  senere  Generalmajor,  Komman- 
dant i  Kjøbenhavn,  Generallieutenant,  Ridder  af  Danne- 
brog 1671,  han  døde  1672. 

1660. 

Kornelius  Lerche,  nobilit.  25.  Juni.  Han  var  født  1615 
i  Nyborg,  blev  1645  ansat  i  det  tydske  Kancelli,  be- 
kjendt  som  Resident  i  Spanien,  han  døde  1681.  Slæg- 
ten lever  endnu. 

Niels  Giintelberg,  af  tyd  sk  Slægt,  tidligere  naturaliseret  i 
Danmark.  Adelskabet  fornyet  1.  August.  Slægten 
lever  endnu. 

Michiel  de  Ruiter,  nobilit.  1.  August,  den  berømte  hollandske 
AdmiraP. 

1661. 

Erik  Johan  Lubbes  Eckerik,  f.  1616  i  Bremen,  nobilit. 
i  September  (?).  Den  2.  Juli  1645  udnævnte  Erkebiskop 
Frederik  af  Bremen  ham  i  Glykstad  til  Oberstlieute- 
nant  for  sit  Livregiment  til  Fods.  Kommandant  i 
Glykstad  og  Krempe,  1659  Chef  for  Liibbes  Regi- 
ment. Kommandant  i  Kjøbenhavn  fra  8.  September 
1660  til  sin  Død  den  22.  August  1661. 

1664. 

Henrik  Ruse,  adlet  27.  Januar.  H^n  var  født  i  Neder- 
landene 1624  og  døde  der  1670.  Hans  Stillinger  i 
Danmark  ere  velbekjendte.     Han   efterlod   ingen  Søn- 


1  Patentet  er  aftrykt  i  det    hollandske  Sprog   hos  Brandt,   Leven 
van  den  L.  Admiraal  M.  de  Ruiter,  Amsterd.  1687,  S.  214-16. 

ner.     Xavnet   (Eysensten)    er    bevaret   gjennem    hans 
Datters  Efterkommere. 
Christoffer  Gabel,   nobilit.    1.  August.      Om    hans  Historie 
se  længere  fremme.     Slægten  uddøde  1800. 

1665. 

Gabriel  Marselis,  nobilit.,  dansk  Agent  i  Amsterdam.  Hans 
Broder  Peter  Marselis  blev  optagen  i  den  danske  Adel- 
stand 1643,  den  17.  September.  Mandslinien  uddøde  1699. 

Andreas  Pauli,  natural.  4.  December.  Han  havde  været 
Envoyé  i  Eegensborg,  biev  den  2.  Maj  1654  optagen 
i  den  tjdske  Eigsadel  med  jS'avnet  v.  Liliencrone. 
Derefter  skal  han  have  været  »General-Schultheiss< 
ved  Krigsretten  i  Kjøbenhavn  ^.  Han  blev  senere 
Gehejmeraad.  Eidder  af  Dannebrog  1684,  døde  1700. 
1673  var  han  bleven  optaget  i  den  tjdske  rigsfri- 
herrelige  Stand.     Slægten  lever  endnu  i  Tvdskland. 

1666. 

Curt  Sivertsen  Adelaer.  nobilit.  7.  Februar.  Han  er  født 
i  Norge  1622,  han  døde  1675.      Slægten  lever  endnu. 

Morten  Jørgen  de  Eocklenge,  natural.  27.  Marts.  Hans 
Slægt  var  af  fransk  Herkomst,  han  kom  fra  Kurland 
til  Danmark.  1682  var  han  Kommandant  i  Frede- 
riksstad i  Norge,  Aaret  efter  blev  han  Kommandant 
i  Christiansand  (til  1699)-.  Hans  Broder  Werner 
Jakob  de  Eocklenge  kom  ogsaa  til  Danmark,  han  blev 
1677  Kommandant  i  Steinborg,  men  blev  ogsaa  brugt  i 
diplomatisk  Sendelse:  dennes  Datter  Marie  Elisabeth 
blev  gift  med  Jørgen  Eosenkrantz,  Sønnesøn  af  Gunde 
Eosenkrantz's  Broder  Jørgen.     Slægten  er  uddød. 


^  Kneschke,  Deutsches  Adels-Lexikon,  V.,  S.  536. 
2  Norske  Samlinger,    II.,  S.  127.     O.  Vaupell,    Den   dansk-norske 
Hær,  II.,  S.  770,  771. 

6 


82 

1667. 
Bendix  Ahlefeld,  natural.  7.  Maj. 

1668. 

Joachim  Schack,  f.  1628,  Brodersøn  af  Hans  Schack,  na- 
tural. 7.  December \  da  Oberst  til  Fods;  senere  blev 
han  Generalmajor  og  Kommandant  i  Kjøbenhavn. 
Han  døde  1700.  Han  var  gift  tre  Gange,  hans  anden 
Kone  hed  Dorthe  Sofie  Seefeld,  hans  tredie  Kone  hed 
Elisabeth  Kosenkrantz,  Datter  af  Gunde  Rosenkrantz's 
Broder  Erik  Rosenkrantz.      Hans  Slægt  uddøde  1800. 

1669. 

Hans  Schrøder,  nobilit.  22.  August  med  Navnet  Løven- 
hjelm. Han  var  en  Meklenborger,  født  1627,  døde 
1699,  bekjendt  fra  de  svenske  Krige  under  Frederik 
den  Tredie  (Kjøbenhavns  Belejring,  Møen)  og  Christian 
den  Femte  ^     Slægten  er  uddød. 

Povel  Klingenberg,  nobilit.  4.  September.  Han  siges  at 
stamme  fra  Hamborg,  men  hans  Slægts  ældre  Historie 
er  endnu  ikke  oplyst^.      1653   blev  han  Direktør  for 


*  Patentet  er  trykt  hos  Hofman,  Efterretninger  om  danske  Adels- 
mænd, IIL,  S.  366. 

^  Hofman,  Efterretninger  om  danske  Adelsmænd,  I.,  S.  8  ff".  Pa- 
ludan, Beskrivelse  over  Møen,  I.,  S.  359  ff. 

*  H.  Schrøder,  Lexikon  d.  hamburg.  Schriftsteller,  IV.,  S.  1,  an- 
tager, at  Povel  Klingenberg  mulig  var  en  Søn  af  Præst  ved  St. 
Michaels  Kirke  i  Hamborg,  Peter  Klingenberg,  som  døde  1609. 
I  O.  H.  Møllers  Stamtavler  over  danske  adelige  Familier  (i  Geh. 
Archivet)  nævnes  Hamborg  som  hans  Fødested,  men  Fødselsaaret 
er  ikke  angivet.  I  Specialia  til  Benzens  Stamtavler  (Geh.  Ar- 
chivet) er  hans  Pødselsaar  angivet  saaledes:  163  .  Paa  Stam- 
tavler over  Familien  Klingenberg  er  der  ofte  sket  Sammenblan- 
ding mellem  denne  Povel  Klingenberg  og  hans  Søn,  som  ogsaa 
hed  Povel.  Paa  Stamtavlen  hos  O.  H.  Møller  anføres  saaledes 
Sønnen  som  gift   med  Edle  Bjelke.     Den   ældre  Povel  Klingen- 

det  af  ham   oprettede  Frugtbringende  Selskab,   senere 
blev    han     Generalpostmester,     Admiralitetsraad,     og 
brugtes  meget  baade  af  Frederik  den  Tredie  og  Chri- 
stian den  Femte,  ogsaa  i  diplomatiske  Sendelser.    Han 
var  anden  Gang  gift  med  Edle  Elisabeth  Bjelke,  Datter 
af  Rigsadmiral  Henrik  Bjelke.    Familien  uddøde  1783. 
Af  disse  nobiliterede  og  naturaliserede  Adelsmænd  til- 
høre   24  Tiden    før  Souverænetetens  Indførelse,    11  Tiden 
efter  den.     Af  den  første  Klasse  have  4  faaet  dansk  Adels- 
skab fornyet:    L.  og  J.  Galtung,   Due,  Gyntelberg;    9  ere 
Mænd,    som    ere   tagne  i  Arv  efter  Christian    den  Fjerde: 
Barstorf,  Diepholt,  Gersdorf,  Kørbitz,  Llitzow,  A.  H.  Pentz, 
Reichwein,    Rensberger,  Walter;  af  Resten  er  1  Slesviger, 
Ahlefeld,  1  fra  Meklenborg,  Biilow,  1  fra  Lauenborg,  Schack, 
1  erubekjendt,  Reicheldorf,  1  er  Hollænder,  de  Ruiter,  1  er  Eng- 
lænder, Meadow,  kun  2  ere  Danske,  Charisiusog  Lerche,  3  ere 
Halv-Danske:     Gyldenløve,    Marchalch,    J.  H.  Pentz.      Til 
den  anden  Klasse  høre:  1  Nordmand,  Adelaer,  2  Holstenere, 
Ahlefeld,  Gabel,   1  Hamborger  (?),  Klingenberg,   1  Lauen- 
borger,  Schack,    1  Meklenborger,  Schrøder,   1  Bremer,  Ec- 
kerik,  1  Tydsker,  Pauli  (hvorfra?),  1  Kurlænder,  de  Rock- 
lenge,  2  Hollændere,   Marselis,    Ruse.     De  Tydske  udgjøre 
det    største  Tal,    og    de  ere    knyttede    til  Hoffet    eller    til 
Armeen. 


berg  nævnes  som  »den  nylig  døde«  i  et  Brev  skrevet  i  December 
1690  af  J.  H.  Lente  til  C.  Lente,  der  begge  havde  staaet  i 
Pengeforhold  til  ham.  Han  var  først  gift  med  Elisabeth,  Datter 
af  Albrecht  Baltzer  Bernts,  Kjøbmand  i  Hamborg,  som  var  født 
i  Kjøbenhavn  den  20.  Januar  1602  af  Forældre  fra  Groningen  en 
Ommelanden,  og  døde  den  20.  August  1652.  Af  Povel  Klingen- 
bergs  Søstre  blev  Magdalene  gift  med  Albert  Heins,  Stempel- 
forvalter i  Kjøbenhavn,  Eisabe  blev  først  gift  med  Herman  Isen- 
berg, Borger  og  Handelsmand  i  Kjøbenhavn,  dernæst  med  Henrik 
Eggers,  Gouvernør  paa  Dansborg  i  Ostindien.  En  Datter  af 
dette  første  Ægteskab,  Anna  Margrethe  Isenberg,  f.  1650,  blev 
1671  gift  med  Peter  Griffenfelds  Broder  Albert  Gjldensparre. 


84 

Det  vilde  ikke  være  uden  Interesse  at  kunne  vise, 
hvorledes  Forholdet  stiller  sig  med  Nobiliteringerne  før  og 
efter  Frederik  den  Tredies  Eegjering.  Tilstrækkelige  trykte 
Forarbejder  mangle  til  at  oplyse  dette  med  Sikkerhed.  Et 
Forsøg  derpaa  skal  jeg  gjøre.  I  Christian  den  Fjerdes 
omtrent  60  Aars  Regjeringstid  finder  jeg  21  Nobiliteringer, 
hvoraf  8  falde  paa  Tydskere,  2  Holstenere  deriblandt.  I 
Frederik  den  Tredies  omtrent  21  Aars  Regjeringstid  har 
jeg  nævnet  35  NobiUterede,  af  hvilke  7  ere  dansk-norske 
Mænd,  4  ere  »Holster,«  5  naar  U.  F.  Gryldenløve  medregnes, 
11  ikke  ere  komne  ind  i  Landet  først  under  Frederik  den 
Tredie,  13  ere  fremmede  i  streng  Forstand.  I  Christian 
den  Femtes  omtrent  30  Aars  Regjeringstid  finder  jeg  c. 
109  Nobiliteringer,  af  disse  falde  63  paa  Danske,  46  paa 
Fremmede  (heriblandt  2  Hollændere,  1  Franskmand  og  1 
Englænder).  I  Frederik  den  Fjerdes  omtrent  31  Aars  Re- 
gjeringstid finder  jeg  c.  67  Nobiliteringer,  af  hvilke  47 
falde  paa  Danske,  20  paa  Fremmede.  Altsaa  i  Tidens  Løb 
blive  Nobiliteringerne  hyppigere  (ligesom  i  nyere  Tider 
Ordensdekoreringerne).  Falder  der  efter  Frederik  den 
Tredies  Tid  mange  paa  Fremmede,  saa  falder  dog  det 
største  Antal  paa  Indfødte  eller  paa  Undersaatter  af  den 
danske  Konge  (og  Hertug  til  Slesvig  og  Holsten).  Men 
her  maa  erindres,  at  med  Indførelsen  af  Rangforordninger 
og  Rangklasser  kom  ikke  faa  højtstillede  Personer,  især 
naar  de  vare  i  Hoffets  Tjeneste,  til  at  staa  Adelen  jævn- 
sides, og  mangfoldige  af  dem  vare  Fremmede,  Tydskere. 

Medens  det  var  forholdsvis  let  for  Fremmede,  at  blive 
knyttede  til  Hoftjenesten  eller  til  Hæren,  var  det  ikke  saa 
let  for  dem,  at  opnaa  civile  Embeder  af  nogen  Betydning. 
I  Rigsraadet  kom  kun  faa:  Henrik  Rammel  den  Ældre, 
Henrik  Below,  Anders  Sinklar  under  Christian  den  Fjerde, 
Hans  Schack  under  Frederik  den  Tredie.  Der  var  dog 
under  Christian  den  Fjerde  Anvendelse  for  ikke    faa  Hol- 

stenere  og  andre  Tjdsktalende  i  den  danske  Regjerings 
Tjeneste.  Det  er  blevet  godt  oplyst  af  Dr.  Fridericia,  som 
har  nævnet^  de  mange  »Eaader,«  der  dels  stammede  fra 
Holsten  dels  fra  Tj^dskland  og  bleve  brugte  i  det  tydske 
Kancelli,  eller  som  Diplomater,  Residenter  o.  s.  v.  For- 
holdet er  under  Frederik  den  Tredie  tildels  blevet  fortsat 
som  tidligere,  nogle  af  de  samme  Mænd  forefandt  Kongen 
efter  sin  Faders  Død  og  beholdt  dem  i  sin  Tjeneste.  Du- 
rell  nævner  saaledes  i  sin  Relation  følgende  Mænd  i  det 
tydske  Kancelli:  Doktor  Christoffer  von  der  Lippe,  d.  1652, 
(han  havde  fra  først  af  været  Kantsier  hos  Enkedronning 
Sofie),  Frederik  Giinther,  d.  1655,  og  Filip  Juhus  Borne- 
mann,  d.  1652.  Det  maa  dog  bemærkes,  at  de  fremmede 
Ministre  i  Kjøbenhavn,  af  hvis  Indberetninger  P.  W.  Becker 
har  udgivet  saa  vigtige  Udtog,  knn  nævne  meget  faa 
fremmede  jSTavne,  det  er  mest  danske  Adelsmænd,  disse 
Ministre  synes  at  være  komne  i  Berøring  med  under  deres 
Forhandlinger  med  Regjeringen  i  Kjøbenhavn.  Peter  Reedtz 
skriver  da  ogsaa  i  sine  Levnetsoptegnelser:^  »Ellers  haver 
H.  K.  Mt.  siden  Aar  1657  ladet  sig  naadigst  befalde,  at 
bruge  mig  til  at  svare  udi  Latinsk,  Frantsøsk,  Tydsk  og 
Dansk  Sprog  mange  og  de  fleste  Gesandter,  Envoyerte, 
Residenter  og  andre  fremmede  publique  Personer,  som  i 
H.  K.  Mts.  Hof  haver  havt  at  forrette.«  Men  det  er  nok 
muligt,  at  Frederik  den  Tredie  ledede  ikke  faa  Forhand- 
linger med  Udlandet  ved  Hjælp  af  Personer,  som  hørte  til 
hans  nærmeste  Omgivelser,  og  at  han  tidlig  i  sin  Regje- 
ringstid  i  den  Retning  har  indført  en  Kabinets-Styrelse, 
saaledes  ved  sin  Kammersekretær  Theodor  Lente. 

I  denne  Sammenhæng  skal  jeg  fremdrage  et  Aktstj^kke, 
som  hidtil  næppe  er  blevet  bemærket.    Da  Hertug  Frederik 


^  J.  A.  Fridericia,  Danmarks   ydre  politiske  Forhold,   1629-60,    L, 

S.  88-99. 
^  Magazin  til  den  danske  Adels  Historie,  S.  150. 

i  Foraaret  1648  forhandlede  med  Rigsraadet  om  Haand- 
fæstningen,  var  der  nogle  Ord  i  den,  som  fremkaldte 
Tvivl  hos  ham.  Det  var  den  4.  Artikels  sidste  Sætning, 
der  lyder  saaledes:  »Ville  Vi  og  i  lige  Maade  udi  Vores 
kongelige  Hof  Rigernes  indfødte  Adel  bruge  og  befordre.« 
Hertugen  maa  have  æsket  en  nærmere  Forklaring  af  Rigs- 
raadet om  Forstaaelsen  heraf,  og  Rigsraadet  afgav  da  føl- 
gende Erklæring,  hvis  Original  er  skreven  af  Hannibal 
Sehested    og    er  underskreven  af  næsten  hele  Rigsraadet  ^ : 

Eftersom  Hans  F.  N.  Hertug  Frederik  haver  havt 
Betænkende  at  samtykke  den  4.  Artikel  udi  Haandfæstnin- 
gen,  formenende  den  derhen  at  kunde  hentydes,  at  han 
skulde  afskaffe  de  Fremmede,  nu  ere  udi  hans  Tjeneste, 
eller  han  som  en  Hertug  af  Holsten  ikke  maatte  have 
Holster  eller  andre  Fremmede  udi  sin  Hof,  som  han  kunde 
bruge  uden  Riget  udi  sine  Ærinder,  og  Hans  F.  N.  er 
bleven  svaret,  at  ikke  var  ment  udi  den  Artikel,  at  han 
skulde  være  pligtig  at  kassere  sine  Tjenere,  ej  heller  at 
han  jo  maatte  have  Holster,  som  ikke  kunde  saa  vidt 
regnes  for  Fremmede  eller  Tydske,  udi  sin  Hof,  som  han 
kunde  bruge  udi  Ærinder  uden  Riget,  og  Hans  F.  N.  sig 
erklærer,  efter  den  Forklaring  at  ville  samtykke  og  under- 
skrive Haandfæstningen,  saa  ere  og  Rigens  Raad  dermed 
tilfreds.  Actum  den  øverste  Raadstue  paa  Kjøbenhavns 
Slot  den  3.  Maj   1648. 

Korfitz  Ulfeld.     Christian  Thomesen.     Anders  Bilde. 
Ove  Giedde.     Christoffer  Urne.      Hannibal  Sehested. 

Mogens  Kaas.     Thage  Thott.     Christoffer  Ulfeldt. 
Oluf  Parsberg.       Jørgen  Seefeld.       Gregers  Krabbe. 

Ivar  Wind.       Jørgen  Brahe. 
Frederik  Reedtz.     Niels  Trolle.     Malte  Juel. 

Fire  Dage    efter,    den  8.   Maj,    underskrev    Hertugen 


^  Den  originale  Erklæring   findes    i   den  Thottske  Samling,   Folio, 
Nr.  846. 

Haandfæstningen.  Er  det  en  enkelt  Mand  eller  flere  en- 
kelte Mænd,  Hertug  Frederik  har  havt  i  Tanke,  da  han 
æskede  Rigsraadets  Fortolkning  af  §  4  i  Haandfæstningen? 
Eller  har  Hertugen  villet  have  en  Fortolkning  i  Alminde- 
lighed? Paragrafen  taler  om  Adel,  i  Erklæringen  nævnes 
dette  Ord  ikke.  Paragrafen  taler  om  at  bruge  den  danske 
Adel  ved  Hoffet.  Erklæringen  taler  om  at  bruge  de  Holster 
eWei  andre  Fremmede,  som  vare  i  Hertugens  Hof.  i 
Ærinder  uden  Eiget.  Her  kimde  vistnok  blive  et  temmelig 
vidt  Spillerum  for  den  praktiske  Anvendelse  af  Paragrafen. 
Eigsraadets  Fortolkning  er  i  alt  Fald  af  Interesse,  da 
»Holster«  efter  den  saavidt  ikke  kunde  regnes  for  Fremmede 
eller  Tydske.  Ved  »Holster«  maa  efter  den  Tids  Talebrug 
ikke  tænkes  paa  Holstenere  alene,-  men  ogsaa  paa  Slesvigere. 
Som  bekjendt  oprettede  Christian  den  Fjerde  Akade- 
miet i  Sorø  i  Aaret  1623,  for  at  Adelens  Sønner  her 
kunde  søge  idetmindste  Xoget  af  den  Uddannelse,  de  havde 
for  Skik  at  hente  ved  kostbare  Eejser  til  Udlandet.  Han 
opnaaede  ganske  vist,  at  mange  Adelige  studerede  der, 
men  Udenlands-Eejseme  blomstrede  alligevel  ligegodt.  Der 
er  nylig  fremkommet  en  interessant  Oplysning  om,  hvor- 
meget  unge  Adelsmænds  Eejser,  Ophold  og  Studier  i  Ud- 
landet kunde  løbe  op  til.  For  Aarene  1628—39  har  Fru 
Sofie  Brahe,  Grunde  Eosenkrantz's  Moder,  i  sin  Eegnskabs- 
bog  optegnet  Udgifterne  til  sine  fire  Sønner,  Gunde, 
Jørgen,  Erik  og  Otto,  medens  de  vare  udenlands.  Den 
samlede  Sum  beløber  sig  til  henimod  25,000  Edl.,  foruden  Ud- 
styrelsen hjemmefra  ^  Denne  Oplysning  giver  et  Vidnes- 
byrd dels  om  de  Summer,  der  opslugtes  ved  denne  Eejsen, 
dels  om  den  luxuriøse  Maade,  paa  hvilken  de  unge  Menne- 
sker maa  have  levet,   og  om  hvor  let  de  maa  være  blevne 


1  S.  Gjellerup,  Henrik  Holk,  Historisk  Tidskr.,  V.  R.,  4.  B.,  S.  706. 
—  De  25,000  Edl.  kanne  vist  sættes  til  henimod  150,000  Kr.  i 
Nutidens  Penge.    Jørgen  og  Erik  Rosenkrantz  havde  studeret  i  Sorø. 

saa  forvente,  at  de  ogsaa  i  en  ældre  Alder  førte  et  for 
kostbart  Liv.  Dette  Sorø  Akademi  blev,  underligt  nok, 
næsten  en  tydsk  Skole.  I  den  Tid,  Akademiet  bestod,  vare 
af  29  Professorer  de  16  Fremmede,  og  af  disse  vare  13 
Tydskere  eller  Tydsktalende,  2  vare  Franskmænd,  1  var 
Hollænder.  Undervisningen  lededes  i  fremmede  Sprog, 
Latin,  Fransk  og  Tydsk,  især  det  sidste,  ja  i  §  18  af 
Fundatsen  blev  det  udtrykkelig  forbudt  Professorerne,  i 
Samtale  med  Ungdommen  at  bruge  det  danske  Sprog. 

Al  denne  Tydskhed  blev  saa  at  sige  skabt  af  Landet 
selv,  en  anden  Art  Tydskhed  blev  paa  Grund  af  ydre 
Forbold  paatvungen  Landet.  Danmarks  nøje  Forbindelse 
med  Tydskland  bar  vel  altid  gjort  det  let  for  Tydskere  at 
nedsætte  sig  i  Danmark,  men  Lysten  eller  Begj ærligheden 
til  at  gjøre  dette  voxede  under  trange  Tider,  naar  Ufred 
og  Krig  tyngede  paa  Tydsklands  Befolkning  ^  Og  dette  var 
Tilfældet  under  Trediveaarskrigen.  Tydskere  af  alle  Stæn- 
der søgte  Tilflugt  i  Danmark,  hvor  der  herskede  Ro  og 
Fred,  hvor  Landets  Konge  gav  dem  sin  Beskyttelse,  og 
hvor  Befolkningen  viste  dem  Gjæstfrihed.  Fra  denne  Tid 
er  Christian  lY.s  Forordning  af  26.  August  1622  om  »Fri- 
heder undt  og  givet  dennem  sig  i  Kjøbstæderne  bosætte, 
saa  og  udlændiske  Folk,  som  sig  hid  ind  i  Riget  ville  be- 
give.« Det  hedder  et  Sted  i  denne  Forordning:  »Eftersom 
vi  naadigst  forfare,  mange  Fremmede  af  vores  Religions 
Forvante,  Kjøbmænd,  Kræmmere  og  Haandværkere  at 
være  tilsinds  sig  hid  ind  at  begive,  med  Vilkaar  vi 
dennem  endnu  videre  efterskrevne  Privilegier  naadigst  ville 
forunde  og  meddele  .  .  .  .«  derpaa  følger  disse  for  de 
Fremmede  meget  gunstige  Privilegier  ^ 

1  Sml.  Holberg,    Danmarks   Kiges   Historie,    IL,    S.   459,    Levins 
Udgave. 

2  J.  L.  Wolf,  har  i  sin  Bog,  Encomion  regni  Daniæ,  1654,  S.  366- 
67,  berørt  denne  tydske  Indvandring. 

Interessante  Bidrag  til  Oplysning  om  Følgerne  af 
denne  Indvandring  ere  givne  af  Dr.  H.  F.  Rørdam  i  en 
Afhandling  ^  »Om  de  tjdske  Menigheder  i  Danmark  navn- 
lig paa  Christian  lY.s  og  Frederik  III. s  Tid,«  som  er  led- 
saget af  en  Række  x\ktstykker.  Af  disse  skal  jeg  henlede 
Opmærksomheden  paa  et  fra  den  24.  Juli  1662^:  Sogne- 
præsterne og  deres  Medhjælpere  i  Kjøhenhavn  havde 
klaget  over,  at  deres  Sogne  daglig  forringedes  og  aftog, 
»formedelst  mange  og  fast  de  bedste  Huse  i  Sognene  bebos 
enten  af  tydske  Folk  eller  af  danske,  som  sig  med  tydske 
i  Ægteskab  begiver,  hvilke  fast  alle  den  tydske  Kirke 
søge. «  Kongen  befalede,  at  Alle  og  Enhver,  »som  med 
Ordens  Hørelse  og  med  Sakramenternes  Brug  i  den  tydske 
Kirke  sig  vil  lade  betjene,  skal  desforuden  tiltænkt  være 
til  de  Sognepræster  i  det  Sogn,  hvor  de  bosiddendes  ere, 
tilbørlig  Offer,  Præstepenge  og  anden  Sognerettighed  efter 
Ordinantsen  at  udgive.« 

Omtrent  fra  samme  Tid,  da  denne  Forordning  blev 
udstedt,  kan  en  Udtalelse  fremdrages  om,  hvorledes  der  i 
den  danske  Adelstand  dømtes  om  Tydskerne.  1663  havde 
Povel  Tscherning  anonymt  udgivet  et  polemisk  Skrift  paa 
Latin  om  Stænderne  i  Kongeriget  Danmark  og  især  om 
Adelstanden.  Dette  i  en  skarp,  men  hoflig  Form  affattede 
lille  Skrift  blev  besvaret  i  et  ligeledes  anonymt  latinsk 
Skrift  af  Oluf  Rosenkrantz :  Adelens  Svar  paa  Partimandens 
og  Rabulistens  berygtede  Bog  om  Stænderne  i  Kongeriget 
Danmark.  I  en  lidenskabelig  i  Tone  og  i  et  Sprog,  der  des- 
værre ofte  er  plumpt  og  uhøvisk,  søger  Forfatteren  at  gjen- 
drive  Tscherning.  I  sit  Svar  kommer  Oluf  Rosenkrantz 
til  at  tale  om  Tydskerne  i  Danmark,  og  han    skriver    da 


'  Kirkehist.  Saml.,  V.,  Kbli.  1864-66,  S.  134-224. 
2  Anf.  St.,  S.  221. 

Følgende  ^:  >  Da  Religionskrigen  udbrød  imellem  Svenskerne 
og  Ferdinand  den  Anden,  romersk  Kejser,  ja  ogsaa  under 
Krigen  imellem  Karl  den  Femte  og  de  tydske  konfødere- 
rede  Fyrster,  bleve  mange  Tydskere  fordrevne,  de  drog 
vildsomt  omkring,  de  kom  til  Danmark,  bleve  modtagne 
lier  landflygtige  og  elendige,  ingensteds  fandt  de  et  saa 
imødekommende  Sindelag,  de  strømmede  herind  i  saa  stor 
en  Mængde,  at  de  bleve  ligesaamange  som  vi  selv,  og  vort 
Danmark  blev  kaldet  deres  Asyl  og  Tilflugtssted,  fordi  de 
bleve  modtagne  med  en  saa  udmærket  Gjæstfrihed.  Til 
deres  Gavn  blev  der  bygget  Kirker,  for  at  de  der  kunde 
dyrke  deres  Gud,  til  stor  Beliostning  for  de  Danske,  men 
med  større  Gjæstfrihed  mod  de  Landflj^gtige.  Et  Vidnes- 
bjTd  om  vor  Velvilje  imod  den  udmærkede  tydske  Nation 
er  det,  at  i  Christian  den  Fjerdes  Tid  mere  end  30  adelige 
Familier  kom  ind  i  Danmark  og  leve  sammen  med  os  i 
et  kjærligt  Samliv.  Det  herlige  tydske  Folk  stemmer  med 
vort  Folk  i  Karakter  og  ligner  vort  i  Sæder;  de,  som  ere 
komne  til  vort  Land,  have  altid  været  os  kjære  og  vel- 
komne Gjæster,  de  nyde  samme  Privilegier  og  samme 
Friheder  som  vi.  Ingensteds  i  Verden  er  der  saamange 
Fremmede  som  der  er  Tydskere  i  Danmark,  ingensteds 
have  de  mere  udstrakt  Selvstændighed,  støttet  paa  Gunst 
og  Velvilje  fra  vor  Side.«  Umiddelbart  derefter  fortsætter 
Rosenkrantz,  sigtende  til  Povel  Tscherning:  »Desto  mere 
maa  man  afsky  Utaknemmelighed  hos  dem,  der  gjengjælde 
vor  Gjæstfrihed  og  Ædelmodighed  med  Bagvaskelse,  og 
som  i  Smædeskrifter  og  paa  en  hæslig  Maade  med  Næs- 
visheder angribe  Landets  fornemste  Klasser.«  Den  Be- 
tragtning af  Tydskerne  i  Danmark,  som  Rosenkrantz  har 
fremsat    i    det   her   gjengivne  Stykke,    har   han    fastholdt 


(O.  Kosenkrantz),    Nobilitatis   responsum   ad   librum    de    ordine 
subditorum  in  regno  Daniæ.  (1663),  S.  21  tf. 

senere,  thi  den  møder  omtrent  med  de  samme  Udtryk  i 
hans  latinske  Skrift  fra  1681 :  Forsvar  for  den  danske 
Adel  \ 

Af  de  tydske  Adelsmænd,  som  kom  ind  som  Land- 
flygtige under  Christian  den  Fjerde,  skal  jeg  nævne  Yincents 
Hahn.  Faderen  faldt  i  Trediveaarskrigen ,  hans  Moder 
flygtede  1635  til  Danmark  med  sin  sex  Aar  gamle  Søn, 
som  blev  opdragen  hos  Peter  Brockenhus  til  Nordskov. 
Han  deltog  i  Krigene  1657—60,  blev  1661  Over-  og  Hof- 
jægermester. Han  var  først  gift  med  Sidsel  Kaas  til  Spar- 
resholm,  dernæst  med  Ide  Hedvig  Kumohr.  En  Datter  af 
ham  blev  gift  med  Otto  Krabbe.  Han  døde  1680,  Lig- 
talen over  ham  af  Hans  Leth  er  paa  Dansk.  Yincents 
Hahn  er  aldrig  bleven  naturaliseret  som  dansk  Adelsmand, 
han  skrev  Dansk  og  har  naturligvis  ogsaa  kunnet  tale 
Dansk,  om  han  end  maa  betragtes  som  Tydsker.  Dette 
gjælder  forøvrig  om  mange  af  de  naturaliserede  Tydskere. 
De  have  ikke  i  det  17.  Aarhundrede  stillet  sig  uvillig 
ligeoverfor  det  Danske,  de  sluttede  sig  til  deres  nye 
Fædreland.  Derpaa  vil  der  kunde  nævnes  ikke  faa 
Exempler. 

Her  kan  ogsaa  den  Xotits  finde  Plads,  at  Gunde  Ro- 
senkrantz's  Fader,  Holger  Kosenkrantz,  der  som  bekjendt 
havde  et  videnskabeligt  Akademi  paa  Rosenholm,  samlede 
saavel  Danske  som  Tydske  hos  sig.  Dette  fremhæves  ud- 
trykkelig af  Oluf  Wind  i  Ligtalen  over  Holger  Kosen- 
krantz, endog  to  G-ange  paa  samme  Side  - :  mange  fornemme 
Ingenia  baade  Danske  og  Tydske  have  i  hans  Hus  havt 
baade  Lærdom  og  Underholdning,  ikke  langt  fra  et  halvt 
Hundrede  (det  er  borgerlig  Fødte  Talen  her  er  om). 

Altsaa  hele  det  17.  Aarhundrede  igjennem  lige  op  til 


^  O.  Kosenkrantz,  Apologia  Nobilitatis  Daniæ,  1681,  S.  49-51. 
'  O.  Wind,  Ligtale  over  Holger  Kosenkrantz,  1643,  S.  27. 

« 

1660  kan  der  paavises  en  stærk  tydsk  Strømning,  som 
gjennemsivede  det  danske  Folk  i  dets  forskjellige  Lag, 
Kongehuset,  den  adelige  Stand,  Borgerstanden;  Gejstlig- 
heden blev  i  det  Hele  holdt  udenfor  den.  Denne  Strøm- 
ning fortsattes  efter  1660.  Men  det  vil  dog  være  urigtigt 
at  tro,  at  den  nu  strax  tog  Herredømme  over  det 
Danske. 

Paa  samme  Tid  begyndte  en  anden  Strømning  at 
gjøre  sig  gjældende  ved  Hoffet.  Det  var  den  franske 
Strømning.  Spirerne  hertil  kan  føres  langt  tilbage.  Fre- 
derik den  Andens  Dronning  holdt  en  »fransøsk  Skole- 
mester,« Ludvig  Petersen,  fra  L588  til  L593,  »at  lære 
hendes  Børn  det  fransøsiske  Tungemaal  \ «  Den  udvalgte 
Christian  V.  »var  færdig  i  Fransøsk,*  ved  Sorø  Akademi 
undervistes  i  Fransk,  Christian  den  Fjerdes  Døttre  lærte 
Fransk,  Frederik  den  Tredie  opholdt  sig  en  Tid  i  Angers, 
hvor  han  lærte  Fransk^.  Frederik  den  Tredies  Valgsprog 
var  paa  Latin:  Dominus  providebit^,  men  ved  Siden  af 
dette  Valgsprog  har  han  i  en  Skrivekalender  for  1649, 
som  bevares  i  det  store  kgl.  Biblithek,  skrevet  et  andet 
paa  Fransk,  det  ominøse:  Chacun  å  son  tour.  Hans 
Dronnings,  Sofie  Amalies  Valgsprog  var  paa  Fransk:  En 
Dieu  mon  espérance'*.      Da  Prinds  Christian  rejste   uden- 


1  Meddelelser  fra  Eentekammerarchivet,  1873-76,  S.  203. 

2  1625  udkom  den  første  franske  Grammatik  (paa  Latin),  1628  den 
første  fransk-danske  Ordbog  i  Danmark,  begge  forfattede  af  Da- 
niel Matras,  Professor  i  Fransk  og  Italiensk  ved  Sorø  Akademi. 

^  Dette  Valgsprog  (I.  Mose  B.,  22,  8:  Deus  providebit)  har  han 
skrevet  1621  i  Anders  Claudius's  Stambog,  Thottske  Saml ,  8*^, 
Nr.  553.  —  Hans  Brødre  have  ogsaa  skrevet  deres  Deviser  der, 
Christian:  Pietate  et  constantia,  Ulrik:  Pietas  ad  omnia.  Valg- 
sprogene valgtes  tidlig,  Christian  den  Fjerdes  nævnes  allerede 
1587. 

*  Se  hendes  Portræt  foran  i  Jesper  Brochmans  Kong  Frederik  den 
Tredies  Kronings-Beskrivelse,  Kbh.  1650.  Sral.  A.  Strunk,  Ka- 
talog over  Portraiter  af  det  danske  Kongehus,  S.  93,  Nr.  422. 

lands  til  Frankrig  og  England,  var,  som  tidligere  fortalt, 
den  danske  Adelsmand  Christoffer  Parsberg  hans  Hofmester. 
Han  sendte  stadig  Breve  til  Kjø benhavn  med  Indberetnin- 
ger om  Rejsen  og  om  Prindsen.  Alle  hans  Breve  til 
Kongen  ere  paa  Dansk,  hans  Breve  til  Dronningen  ere 
paa  Fransk,  og  i  dette  Sprog  ere  ogsaa  de  fleste  Breve, 
han  skrev  hjem  til  forskjellige  Mænd  ved  Hoffet  (f.  Ex. 
Christoffer  Gabel).  De  Breve,  som  Hannibal  Sehested  skrev 
hjem  under  sin  Ambassade  til  London  og  Paris,  ere  paa 
Dansk  eller  Fransk  til  Kongen,  ellers  udelukkende  paa 
Fransk.  Prindsesserne  lærte  Fransk  af  deres  Lærer  Rudolf 
Roland.  En  Sonnet  paa  Fransk,  en  Nytaars-Lykønskning 
til  Frederik  den  Tredie  skreven  af  Prindsesse  Anna  Sofie, 
er  endnu  bevaret  ^  Terlon  siger  i  et  Brev  til  Ludvig  den 
Fjortende  om  den  danske  Konges  Sønner  ogDøttre^:  »Tous 
ces  Princes  et  Princesses  parlent  Francois  comme  s'ils 
étaient  nés  dans  le  Louvre.  La  Reine  leur  mere  qui  est 
une  grande  et  éclairée  Princesse  n"a  rien  épargné  pour  leur 
dønner  une  éducation  digne  de  leur  naissance. « 

Ted  Aaret  1664  findes  fire  Døttre  af  Peter  Charisius 
at  være  knyttede  til  Dronningens  og  Prindsessernes  Hof- 
stat. Anledningen  hertil  var  vistnok  den,  at  de  havde 
faaet  en  fransk  Opdragelse,  deres  Moder  var  en  fransk 
Dame,  Anne  du  Bindée.  Da  Kurprindsen  af  Sachsen  1663 
i  Kjøbenhavn  blev  forlovet  med  Prindsesse  Anna  Sofie, 
skrev  den  i  Blaa  Taarn  siddende  Dr.  Otto  Sperlings  Børn 
forskjellige  Bønskrifter  om,  at  Faderens  Kaar  maatte  blive 
formildede.  Bønskriftet  til  Kongen  er  paa  Latin,  til  for- 
skjellige fornemme  Mænd  er  det  paa  Tydsk,  til  Dronnin- 
gen   og  Prindsessen    er    det    paa  Fransk.     Dronning  Sofie 


1  Trykt  i  C.  Bruuns  Skrift,  Det  store  kgl.  Bibliotheks  Stiftelse, 
Kbh.  1873,  S.  52.  —  Eoland  blev  1664  den  første  Præsident  i 
Altona. 

-   Terlon,  Mémoires,  S.  574-75. 

Amalie  er  paa  den  Tid  Midtpunktet  i  denne  franske 
Strømning.  Men  den  danske  Adel,  som  havde  besøgt 
fremmede  Lande  paa  Udenlandsrejserne,  og  ofte  gjort 
lange  Ophold  ved  Læreanstalterne  i  Frankrig  (dette  allerede 
i  det  16.  Aarhundrede),  hjalp  ikke  Lidet  til  at  bringe 
fransk  Sprog  og  Moder  til  Danmark,  man  træffer  fra  nu 
af  mere  og  mere  fransk  Korrespondance  mellem 
de  Fornemme  \  ligesom  fransk  Sprog  i  de  diplomatiske 
Korrespondancer  er  i  fuld  Gang.  Hermed  stemmer  den 
Iagttagelse,  at  Sagerne,  som  opbevares  paa  Rosenborg 
Slot  fra  Frederik  den  Tredies  Tid,  vidne  om  fransk  Smags 
Indtrængen  i  Danmark. 

Fra  1663  havde  Frederik  den  Tredie  en  fransk  Hof- 
prædikant, Mag.  Peter  Sartorius.  I  denne  Konges  aller- 
sidste Dage  opførtes  for  første  Gang  i  Danmark  Skuespil 
af  et  til  Hoffet  indforskrevet  fransk  Selskab,  hvis  Direktør 
hed  Mr.  Rosidor. 

Tilsidst  skal  jeg  fremhæve  en  Notits,  som  ikke  er  uden 
Interesse.  Da  Christian  den  Fjerdes  ældste  Søn  Prinds 
Christian  i  Aaret  1634  blev  formælet  med  Magdalena  Si- 
bylla,  skete  Vielsen  paa  Kjøbenhavns  Slot  paa  Tydsk.  Om 
Frederik  den  Tredies  ældste  Søn  Prinds  Christians  For- 
mæling er  følgende  Beretning  bevaret,  skreven  af  Frederik 
Rostgaard^:  »1667  den  12.  Juni  skete  til  Nykjøbing  den 
Ceremonie,  at  Hs.  Kgl.  Højhed  Prinds  Christian  ogPrind- 
sesse  Charlotte  Amalia  ved  deres  Hænders  Givelse  kon- 
firmerede den  tilforn  ved  procuratore  gjorde  Vielse  og^ 
finge  Velsignelsen  af  Erkebiskoppen  og  det  paa  Dansk.« 


1  Se  et  fransk  Brev  allerede  fra  1636,  i  hvilket  Christian  Thomesen 
Sehested  indbyder  sin  Svoger  Otte  Eosenkrantz  til  en  Rævejagt. 
Udskriften  er  paa  Dansk.  Danske  Magazin,  IV.  E.,  4.  Bd.^ 
S.  285. 

2  Langebek  Excerpter  i  st.  kgl.  Bibi.,  Nr.  136. 


TREDIE  KAPITEL. 

Gunde  Eosenkrantz  og  de  Fremmede,  de  Tjdske,  i  Danmark  før  1660, 

fremmede  Diplomater,  fremmede  Militære.     De  Unges  Eaad.   Theodor 

Lente.     Christoffer  Gabel.    —    Gunde  Eosenkrantz   og  de  Premmede, 

de  Tydske,  i  Danmark  efter  1660.    Kongens  Eaad.    Kollegierne. 

Højeste  Eet.    Hoffet.     Krigskollegiet  tydsk.     Eesultat. 


JJerefter  vender  jeg  tilbage  til  Gunde  Eosenkrantz  s 
Memoire  fra  1659  og  skal  af  den  meddele  det  Stykke, 
hvor  han  udtaler  sig  om  de  Fremmede  i  Danmark. 

Eosenkrantz  udtaler  Ønsket  om,  at  »Kantsier,  Marsk, 
og  Eigens  Eaad,  som  saa  tidt  og  mange  Gange  haver  været 
begjæret,  igjen  konstitueres,  at  Alting  kunde  komme  paa 
sin  gamle  velbegyndte  Fundament,  og  det  meget  Nyt  og 
Farlige,  som  ved  Fremmede  indføres,  hvorved  de  bringe 
kgl.  Majestæt  og  alle  Undersaatter  om  deres  Velstand, 
eftersom  de  ere  uforfarne  i  vores  Lands  Lov  og  kjende 
hverken  Landenes  eller  Undersaatternes  Tilstand,  maatte 
afskaffes,  inden  det  tager  for  megen  Overhaand.«  Derefter 
fortsættes:  »Yel  er  det  billigt,  at  Vi  elsker  og  befordrer 
de  Fremmede,  som  ere  tro  og  dygtige  til  at  gjøre  Tjeneste, 
men  at  betro  dem  de  Sager,  som  Eegjeringen,  Staten  og 
Kantseliet  vedkommer,  det  haver  aldrig  tilforn  været 
brugeligt  i  Danmark  eller  i  noget  velbeskikket  Kongerige, 

og  gaar  der  Syn  for  Sagn,  hvorledes  de  deres  Bestillinger 
forretter.  Ej  heller  har  det  nogen  Tid  været  brugeligt,  at 
Fremmede  haver  taget  Bestillinger  og  Brødet  fra  de  Ind- 
fødte, hvilket  er  baade  imod  Rettens  og  Naturens  Lov. 
Thi  en  Part,  som  vores  Arcana  og  Korrespondentser  have 
været  betroet,  naar  de  have  erkj^ndiget  sig  om  vor  Til- 
stand, og  vel  spækket  dem  hos  os,  da  drage  de  bort  og 
begive  sig  endog  paa  suspekte  Steder,  undertiden  til  dem, 
som  have  været  enten  vore  Fjender  eller  Misundere,  saa- 
som  Ca  .  .  .  Ca  .  .  .  og  flere  Tydske  have  gjort.  Dersom 
Yi  i  den  Sted  fremdrager  vores  egne  og  søgte  om  dem, 
som  haver  gode  ingenia  og  haver  lagt  deres  Tid  vel  an, 
da  kunde  Fædernelandet  af  sine  egne  have  dygtige  og 
duelige  Ministre.« 

Hvad  Gunde  Rosenkrantz  her  skriver,  er  jo  paa  en 
vis  Maade  tydelig  nok  udtalt,  og  det  er  sagt  med  en  saa- 
dan  Sikkerhed,  at  Læseren  uvilkaarlig  maa  fæste  Lid  dertil. 
Rosenkrantz's  Dom  stemmer  overens  med  den,  som  en 
anden  Rigsraad,  Christen  Skeel,  netop  paa  samme  Tid  har 
fremsat  i  sine  bekj  endte  Breve  til  Rigsraadet  og  til  Frederik 
den  Tredie  \  Naar  Rigsraadet  skulde  holde  Møde,  »da  er 
det  tidt  sket,  at  andre  uden  Raadet  ere  komne  derind, 
endog  Fremmede,  som  hviske  til  Rigets  Hofmester  alene;« 
»naar  de  fattige,  taalige  og  tro  Undersaatter  ser  og 
mærker,  at  de  ere  i  ingen  Estime,  men  at  der  søges  med 
Magt,  hvis  Søgning  og  Exekution  sker  ved  Fremmede  etc.« 
Skeel  skriver  til  Kongen:  »jeg  fornemmer,  at  Eders  Maje- 
stæt mere  end  Eders  lovlige  Forfædre  foragter  og  gaar 
Eders  Riges  Raad^  og  de  Danske  forbi,    og  i    deres  Sted 


1  Trykte  i  Suhms  Nye  Samlinger,  I,  S.  299  ff. 

2  Den  2.  November  1658  tilskrev  Frederik  den  Tredie  Rigsraadet, 
at  det  skulde  møde  daglig  fra  Kl.  9  til  10  slet  paa  Slottet  i 
Gemakket  med  det  gyldne  Læder,  »hvor  vi  med  Eder  vil  kon- 
ferere om  hvis,  som  forefalde  kan,  og  vi  Eders  Eaadende  behøve  kan.« 

betror  sig  til  Fremmede,  som  veed  Intet  af  vores  Lands 
Lov  og-  følger  mere  deres  Raad.«  Han  formaner  Kongen 
til  »at  holde  Eder  til  Eders  egne  Danske,  som  ere  Eder 
tro  og  ville  Eder  vel  .  .  .  de  andre  Fremmede  kan  være 
gode  nok  for  den  Charge,  de  tjener  for,  men  at  indlægge 
sig  i  Statssager  og,  Rigets  Eaad  uafvidendes,  bringe  Eders 
Majestæt  paa  Adskilligt,  Usædvanligt  og  Skadeligt,  det 
hverken  kan  eller  bør  tillades.«  Men  det  maa  indrømmes, 
at  begge  disse  Rigsraaders  Udtalelser  ere  formulerede  saa 
almindelige,  at  det  ikke  er  ganske  let  at  sige,  hvilke  disse 
Fremmede  ere,  der  sigtes  til,  og  at  anføre  Navnene  paa 
dem.  En  Forskjel  synes  der  at  være  imellem  Rosen- 
krantz's  og  Skeels  Yttringer,  idet  den  Førstes  ligesom  spænde 
over  et  længere  Tidsrum  end  den  Sidstes. 

Udgiveren  af  Christen  Skeels  tvende  Skrivelser,  Rasmus 
Nyerup,  har  i  en  ganske  kort  Indledning  til  dem  bemærket, 
at  »den  Sætning  hos  Højer  bestyrkes,  at  det  især  var 
Tydske,  Gabel,  Schack,  Xansen,  og  maaske  Kørbitz,  Lente, 
Tscherning,  som  drabelig  bidrog  til  Souverænetets-Værkets 
Fremme.«  Naar  han  anfører  disse  Mænds  Navne  i  For- 
bindelse med  Christen  Skeels  Breve,  er  hans  Mening  vist- 
nok den,  at  det  er  disse  »Fremmede,«  til  hvilke  der  sigtes 
i  dem.  Senere  Forfattere  have  antaget  det  Samme; 
Spittler  mener  saaledes,  at  det  er  let  at  gjætte  paa  Gabel, 
som  den  Skeel  sigter  til,  naar  han  taler  om  Mænd,  som 
trængte  sig  ind  i  Hs.  Majestæts  eget  Gemak,  uagtet  de 
ikke  vare  værdige  til  at  lade  sig  finde  i  Forgemakket, 
gemene  Knægte,  ligesaa  Lente.  Men  Spittler  gjør  dog 
den  Bemærkning,  at  Mænd,  der  ofte  havde  tilbragt  10,  20 
Aar  i  Danmark,  og  som  ved  Fortjenester  og  Forbindelser 
af  forskjellig  Art  i  Sandhed  syntes  at  være  naturaliserede, 
dog  ikke  bestandig  kunde  holdes  for  Udlændinge,  og  denne 
Betragtning  gjør  han  især  gj ældende  paa  Hans  Nansen. 
Spittler  har  sikkert  Ret  heri.  Men  jeg  tror,  at  de  Fremmede, 

som  Skeel  og  Rosenkrantz  sigte  til,  dog  maa  søges  anden- 
steds. 

Ret  mærkeligt  er  det  forøvrig,  at  finde  en  Yttring 
som  den  følgende  fremsat  i  en  Indberetning  af  den  svenske 
Resident  Magnus  Durell,  dateret  Kjøbenhavn  13.  Maj  1657^: 
»Jeg  er  vis  paa,  at  Hofmesteren,  der  er  en  Fremmed  her  i 
Landet  og  af  tydsk  Slægt,  søger  Kongens  Interesse,  at 
denne  maa  faa  friere  Hænder  hos  Adelen  og  Hofmesteren 
selv  blive  saa  meget  sikkrere,  en  Streng,  som  er  over- 
maade  farlig  baade  for  Eders  Majestæt  og  for  selve  denne 
Stat.«  »Hofmesteren«  er  Jochum  Grersdorf.  Er  det  nu 
Durell's  egen  Betragtning  af  Gersdorfs  nationale  Stilling, 
der  kommer  frem  i  denne  Karakteristik  af  ham,  eller  er 
Durell  et  Echo  af  hvad  han  hørte  omtale  i  Kjøbenhavn? 
Gj ælder  dette  sidste,  saa  kan  ganske  vist  Begrebet  »Frem- 
med« strækkes  vidt. 

Der  maa,  forekommer  det  mig,  lægges  Vægt  paa 
Tiden  og  Stedet,  naar  og  hvor  de  to  Rigsraader  have 
skrevet  Memoiren  og  Brevene,  og  under  hvilke  ydre  For- 
hold det  er  sket.  Christen  Skeels  Brev  til  Rigsraadet 
er  dateret  Kjøbenhavn  24.  November  1658,  hans  Brev  til 
Kongen  er  dateret  Kjøbenhavn  27.  Februar  1659,  Rosen- 
kran tz's  Memoire  er  dateret  Kjøbenhavn  29.  Januar  1659. 
Det  er  altsaa  under  Kjøbenhavns  Belejring  Skrifterne  ere 
forfattede.  Der  maa  da  ses  paa,  om  der  dengang  kan 
have  været  Forhold,  som  gave  Anledning  til,  at  de  udtalte 
sig  som  de  have  gjort.  Og  det  har  der  utvivlsomt. 
Christen  Skeel  begynder  sit  Brev  til  Rigsraadet  med  de 
Ord:  »Disse  vanskelige  Tider  og  det  meget  Usædvanlige, 
som  i  vores  Fædreland  aldrig  haver  tilforn  været  brugeligt, 
enten  udi   Fredstid  eller  Fejdetid,    og  nu  forefalder  etc.« 


^  P.  W.  Becker,   Samlinger  til  Frederik   den  Tredies  Historie,  I. 
S.  195. 


Krigen,  Belejringen  havde  opløst  de  sædvanlige  Eorhold, 
der  var  intet  Land  at  regjere,  Landet  var  saa  at  sige  ind- 
skrænket til  Kjøbenhavn.  Det,  som  Alting  drejede  sig  om 
her,  var  Politik  og  Krig.  »Fremmede«  var  der  i  Hoved- 
staden, det  var  fremmede  Diplomater  og  fremmede  Krigere, 
ikke  blot  Menige,  men  ogsaa  Kommanderende.  Rigsraadet 
blev  skubbet  tilside,  ingen  af  Rigsraaderne  var  krigskyndig, 
»Kancelliet  laa  saa  godt  som  øde,«  de  diplomatiske  For- 
handlinger lededes  fornemmelig  fra  Kongens  Kabinet, 
de  Militære  søgte  umiddelbart  til  Kongen  eller  til  Rigs- 
hofmesteren. Rigsraaderne  vare  blevne  overflødige,  det 
kunde  Herrerne  af  den  gamle  Skole  ikke  lide,  og  det  kan 
man  ikke  fortænke  dem  i^  Jeg  søger  da  ikke  de  Mænd, 
imod  hvem  deres  Vrede  er  rettet,  blandt  de  Kongen  umiddel- 
bart omgivende  Mænd,  de  som  hørte  til  hans  Hof,  thi  de 
vare  Rigsraaderne  velbekj endte  i  mange  Aar,  jeg  søger  dem 
blandt  de  Fremmede,  som  vare  i  Kjøbenhavn,  saa  at  sige 
midlertidig,  baade  før  Belejringen  og  under  den,  enten  som 
Underhandlere  og  som  Repræsentanter  for  de  udenlandske 
Magter,  eller  som  Militære.  Derfor  tror  jeg  der  kan  an- 
føres et  Par  Vidnesbyrd. 

Som  bekjendt  er  den  Dagbog  bevaret,  som  Christen 
Skeel  har  ført  for  sig  selv  over  Rigsraadets  Forhandlinger 
fra  1649  til   1659.     Har  der  i  dette  Tidsrum   været  An- 


^  Den  12.  Maj  1658  anmodede  Eigsraadet  i  en  Forestilling  til 
Kongen  Hs.  Majestæt  meget  indstændig  om,  at  føje  sig  efter 
de  Svenskes  Fordring  paa  Udlevering  af  de  i  Eoskilde-Freden 
stipulerede  2000  Eyttere;  det  siger  saa:  »Muligt  Nogle  findes, 
som  Eders  Majestæt  andre  Eaad  giver,  og  dog  hverken  Landsens 
Tilstand  forstaar  eller  Noget  deri  haver  at  sige  eller  tale,  men 
Udgangen  skal  vise,  at  vi,  som  dertil  ere  og  burde  at  være  be- 
troet, hvis  Velfærd  med  Eders  Majestæts  og  andres  herved  peri- 
kliterer,  raade  det,  som  Eders  Majestæt  og  des  Efterkommere 
Konninger  og  Fædernelandet  tjenligt  og  gavnligt  er.«  Mon  disse 
»Nogle«  ikke  ogsaa  ere  »Fremmede?« 

ledning  til  at  klage  over,  at  Kongen  sluttede  sig  til  Frem- 
mede, maatte  man  vente  at  finde  Bemærkninger  derom  i 
denne  private  Dagbog.  Dette  er  ogsaa  Tilfældet.  Men 
første  Gang  en  saadan  Bemærkning  træffes,  er  den  2. 
August  1658.  Der  er  for  denne  Dag  noteret  i  Dagbogen^: 
»}.  Uden  Raad,  uden  Trøst.  2.  I  ingen  Konsideration. 
3.  Begyndes  meget  Kyt  i  Danmark  og  Norge.  4.  Disse 
fremmede  Raadgivere.«  Og  hvad  var  der  at  tale  om  den 
Dag  i  Rigsraadet?  Blandt  Andet;  »Holstein  at  hjælpe  til. 
Om  de  ville  gaa  paa  Sjælland,  hvad  var  da  at  gjøre.« 
Fem  Dage  efter  landede  den  svenske  Hær  ved  Korsør. 
De  Mænd,  der  maa  tænkes  paa  ved  Yttringen  »de  frem- 
mede Raadgivere,«  synes  ikke  godt  at  kunne  være  andre 
end  fremmede  Diplomater.  Og  hertil  kan  nu  lægges  et 
Stykke  af  Citatet  fra  Rosenkrantz's  Memoire,  som  i  en  Af- 
skrift lyder  saaledes^:  »Men  at  betro  de  Fremmede  de 
Sager,  som  Regjeringen,  Staten  og  Kancelliet  vedkommer, 
det  haver  aldrig  tilforn  været  brugeligt,  og  gaar  der  Syn 
for  Sagn,  hvorledes  de  deres  Bestillinger  ved  Obdam  og 
andre  Ministre  forretter.«  Den  5.  Oktober  skrev  Kongen 
til  Raadet  om  at  tænke  paa,  hvad  man  skulde  foretage, 
dersom  den  hollandske  Hjælp  udeblev.  Skeel  nedskriver  i 
Dagbogen  den  6.  Oktober  sine  Vota  herom  ^.  1.  Han 
glæder  sig  over,  at  Kongen  ikke  ganske  afsondrer  sig  fra 
Raadet,  og  begjærer,  at  Kongen  vil  være  Raadet  bevaagen 
med  kongelig  Grunst,  og  holde  Raaderne  i  tilbørlig  Respekt 
og  holde  dem  for  Mænd,    der    med    al  Troskab    vil    søge 


1  Danske  Magazin,  III.  E.,  4.  Bd.,  S.  318-19. 

2  Afskrift  i  Ny  kgl.  Saml.,  4%  Nr.  2698.  I  denne  Afskrift  fore- 
kommer strax  efter  det  givne  Citat  Navnene:  »Cantzler  Ens  og 
Cantzler  Memmius.«  Jeg  har  ikke  kunnet  udfinde,  hvem  der  sigtes 
til  ved  disse  Navne;  de  ere  maaske  opdigtede,  for  at  skjule  de 
sande  Navne. 

8  Danske  Magazin,  III.  K.,  4  Bd.,  S.  322-23. 

Kongens  og  Fædernelandets  Bedste,  »og  at  Hs.  Majestæt 
os  Yille  betro  i  de  Sager,  som  Riget  vedkommer,  at  vi 
ikke  af  Fremmede  ganske  skulle  dependere  og  de  skulle 
raade  over  os.«  4.  »Eftersom  vore  Slotslove  og  ganske 
Militie  Iiave  været  og  endnu  ere  Fremmede  alene  betroet, 
at  Hs.  Kgl.  Majestæt  ville  forordne  en  Elgens  Marsk,  som 
efter  gammel  og  vel  herbragte  Skik  kunde  have  Over- 
direktion over  Militien,  og  uden  hvis  Konsens  Intet  maatte 
foretages,  de  andre  Generaler,  Over-  og  Under-Officerer, 
som  i  denne  Tid  hel  nødige  ere,  kunde  lige  saa  vel  em- 
plojeres  og  gjøre  deres  Devoir  som  nu,  medens  der  burde 
at  være  en  Indfødt  derhos,  som  veed  Landsens  og  Under- 
saatternes  Tilstand,  som  kunde  have  Videnskab  derom,  at 
vi  ikke  skulle  være  aldeles  fremmede,  og  udeladte  fra  alle 
Bestillinger  i  vores  egetFæderneland,  hvilket  aldrig  tilforn 
er  hørt  etc.«  Dette  sidste  Votum  stemmer  med  Skeels 
Yttring  i  hans  Brev  til  Rigsraadet:  »Det  synes  og  Hs. 
Majestæts  Gunst  at  være  vendt  fra  os  og  vores  !N'ation, 
eftersom  hverken  Rigets  Raad  eller  andre  Danske  have  at 
disponere  enten  over  Riget  eller  nogen  af  Provindserne, 
endog  alle  Slotslovene  bor  at  betroes  de  Danske  [efter 
Haandfæstningens  §  46],  som  gjør  Bekostning  og  udstaa 
al  Rigets  Tynge  og  Besværing,  hvormed  de  Fremmede, 
som  kommer  ikkun  for  at  have,  beriges,  og  have  nu  Alt  i 
deres  Hænder,  saa  vi  maa  leve  af  Andres  Diskretion,  hvilket 
aldrig  tilforn  i  Danmark  haver  været  brugeligt.  Der 
haver  og  nogle  Danske  maattet  vige  og  kvittere  deres  Be- 
stillinger, paa  det  de  Andre,  som  bedre  haver  været  lidt, 
kunde  rekommanderes  etc.« 

Rosenkrantz  berører  ogsaa  dette  Forhold  i  sin  Me- 
moire,  naar  han  taler  om  Nødvendigheden  af  at  have  en 
Indfødt  til  Rigens  Marsk,  »at  de  fremmede  Generaler  Intet 
paa  deres  egen  Haand  uden  hans  Videnskab  og  Konsens 
kunde  foretage,  dog  Alting  først  i  Krigsraadet  ordentlig  at 

ventileres,  men  ganske  at  betro  sig  Fremmede,  som  nu 
sker  baade  i  Marken  og  i  Fæstningerne,  er  tværtimod 
Haandfæstningen  og  Kgl.  Majestæts  Ed  .  .  .  Naar  Gud 
under  os  Fred,  da  vil  der  menageres,  og  er  der  ingen 
Tvivl  paa,  at  Generalerne  og  de  Fremmede,  som  Intet 
forstaa  Landsens  Lejlighed  og  gjerne  ville  blive  i  Tjene- 
sten og  trække  store  Besoldninger,  jo  skal  raade  Hs.  Kgl. 
Majestæt  til  at  underbolde  en  Armade  til  Hest  og  Fods.« 
—  Om  disse  militære  Forbold  vil  der  blive  talt  mere  læn- 
gere fremme  i  dette  Skrift. 

Det  er  altsaa  min  Mening,  at  det  er  urigtigt,  naar 
man  har  villet  forklare  Rosenkrantz"s  og  Skeels  Yttringer 
om  de  > Fremmede,«  som  om  de  gjaldt  Frederik  den 
Tredies  Regjeringstid  for  1660  i  Almindelighed  og  de 
Mænd,  som  havde  været  knj-ttet  til  ham  i  en  lang  Aar- 
række.  Yttringerne  maa  forklares  som  sigtende  til  den 
fuldstændige  Opløsningstilstand,  i  hvilken  Riget  og  Regje- 
ringen  befandt  sig  i  Krigsaarene  1657  —  60  og  især  under 
Kjøbenhavns  Belejring,  da  Kongen  med  idet  mindste  en 
Del  af  sine  Rigsraader  var  indesluttet  i  Hovedstaden,  og 
Raaderne  ikke  vare  istand  til  at  opretholde  deres  høje  Stil- 
ling ligeoverfor  de  Fremmede  af  forskjellige  Klasser  og  fra 
forskjellige  Lande,  Diplomater,  Generaler,  Oberster  o.  s.  v., 
som  Forholdene  havde  bragt  til  Danmarks  Hovedstad,  og 
af  hvilke  Kongen  paa  mange  Maader  var  afhængig.  Gaar 
man  ud  herfra,  vil  det  være  muligt  at  anføre  ikke  faa 
Navne  paa  fremmede  Mænd,  der  indtog  Stillinger  som 
dem  jeg  har  anført.  Gaar  man  ud  fra,  at  de  »Fremmede« 
skulle  søges  blandt  Mænd,  der  hørte  til  Kongens  person- 
lige Omgivelser,  da  vil  det  falde  meget  vanskeligt,  for  ikke 
at  sige  umuligt,  at  navngive  saadanne  Mænd,  der  med 
fuld  Ret,  i  Ordets  klareste  Betydning,  kunne  kaldes  »Frem- 
mede« ved  Aaret  1659,  og  som  vare  Mænd  med  politisk 
Indflydelse.   Thi  jeg  holder  det  for  ganske  urigtigt  at  antage, 

at  Eosenkrantz  og  Skeel  i  deres  Omtale  af  »de  Fremmede <; 
sigte  til  Mænd  som  I^anseu,  Lente  og  Gabel. 

Men  i  Slutningen  af  sin  Memoire  kommer  Eosen- 
krantz med  en  Bemærkning,  som  jeg  tror  sigter  idet 
mindste  til  de  to  sidstnævnte  Mænd.  Rosenkrantz  ønsker, 
»at  Hs.  Kgl.  Majestæt  vilde  tilstede  og  forordne  Rigens 
Raad,  at  opsætte  en  Form  og  vis  Konstitution,  hvor  efter 
Enhver,  Høj  eller  Lav,  kunde  vide  sig  at  rette  og  tage 
sig  sin  Bestilling  an,  som  han  vil  svare  og  staa  til  Rette 
for,  at  der  kunde  gjøres  Adskil  paa  Dygtige  og  Udygtige, 
paa  Onde  og  Gode,  at  de  Unges  og  i  Landsens  Lov  og 
Tilstand  Ukyndiges  Raad,  som  bringe  Hs.  Kgl.  Majestæt 
AUehaande  skadeligt  for,  maatte  afskaffes  og  sættes  til 
Rette,  efterdi  de  tage  sig  det  til,  som  de  ikke  forstaar  og 
som  dem  aldeles  Intet  vedkommer,  Kgl.  Majestæt  og 
Kronen  ikke  til  ringe  Skade,  de  gamle  Raad  derimod,  som 
af  Gud  og  Øvrigheden  er  beskikket  til  med  Hs.  Kgl. 
Majestæt  at  raade  og  regjere,  og  i  meget  nu  udelukkes  og 
gaas  forbi,  maatte  æskes  og  høres  etc.«  Til  denne  Be- 
mærkning svarer  en  lignende  i  Slutningen  af  Christen 
Skeels  Brev  til  Kongen:  »Men  dersom  Danmark  efter 
Bogstaven  og  efter  den  Skik,  som  fremfarne  Konger  og 
Tore  Forfædre  sig  saa  vel  haver  befundet  ved,  maa  frem- 
deles herefter  regjeres,  og  det  unge  Raad  maa  afskaffes, 
Rigets  Raad  maa  holdes  i  Respekt  og  Myndighed  etc.« 

De  »Unges«  Raad  hos  Rosenkrantz  og  »det  unge« 
Raad  hos  Skeel  er  naturligvis  Et  og  det  Samme,  ikke  et 
Eaad  bestaaende  af  unge  Raader,  men  et  nyt  dannet 
Eaad,  som  staar  i  Modsætning  til  det  fra  gamle  Tider 
overleverede  Rigens  Raad.  Spydigheden,  der  ligger  i  Or- 
dene, vilde  være  traadt  tydeligere  frem,  dersom  Navnene 
paa  de  Mænd,  der  er  tænkt  paa,  vare  anførte.  Det  er  de 
ikke,  og  vi  maa  da  søge  at  udfinde,  hvem  de  ere.  Nyerup 
har,   som   sagt  navngivet   —   Tydskerne:    Gabel,    Schack, 

Nansen,  Kørbitz,  Lente  og  Tscherning,  Tyge  Becker  har 
sluttet  sig  til  ham.  Jeg  skal  tage  hver  af  dem  frem 
for  sig. 

Der  er  næppe  Nogen,  som  nu  vil  tage  Hans  Nansen 
for  en  Tydsker,  fordi  han  var  født  i  Flensborg  (1598)  og 
havde  faaet  en  aldeles  tydskp]  Opdragelse  ^  Fra  1615 
var  Nansen  knyttet  til  Kjøbenhavn,  han  var  en  god  dansk 
Mand.  I  Aarene  1658 — 60  har  han  som  Borgemester 
hyppig  i  Hovedstadens  Anliggender  havt  Adgang  til 
Frederik  den  Tredie,  hos  hvem  han  gjaldt  meget;  men, 
om  han  før  andet  Halvaar  af  1660  har  været  taget  med  i 
en  snævrere  Kreds  af  Mænd,  som  Kongen  raadførte  sig 
med  om  Statens  Sager,  derom  vides  Intet.  Nansens  For- 
hold under  Rigsdagen  1660  tænker  jeg  ikke  paa. 

Hans  Schack  blev  den  6.  Januar  1658  udnævnt  til 
dansk  General  ^ ,  samme  Dag  som  han  blev  naturaliseret 
som  dansk  Adelsmand.  Han  havde  ikke  før  været  i  dansk 
Tjeneste,  han  har  næppe  kunnet  tale  Dansk,  idetmindste 
dengang.  At  han  indtil  Februar  1659  (da  Rosenkrantz 
skrev  sin  Memoire)  har  havt  meget  at  sige  hos  Kongen,, 
eftersom  han  var  Kommandant  i  Kjøbenhavn,  er  en  Selv- 
følge; men  om  han  allerede  da  har  været  indlemmet  i 
Kongens  snevrere,  saa  at  sige  private  Raad,  derom  vides 
Intet. 

Povel  Tschernings  Livshistorie  er  ikke  meget  oplyst. 
Man  har  ment,  at  han  allerede  er  bleven  knyttet  til  Dan- 
mark paa  Christian  den  Fjerdes  Tid  under  Kejserkrigen, 
og  »saaledes  blev  Danmark  hans  Hjem^.«  Men  saaledes 
forholder  det  sig  ikke.  Povel  Tscherning  er  født  den  25. 
Januar   1627   i   Buntzlovr  i  Schlesien,  han  kom   til  Dan- 


'  Saaledes  taler  T.  Becker  i  Orion,  II,  1839,  S.  86. 

2   O.  Vaupell,  Den  dansk-norske  Hærs  Historie,  II,  S.  802. 

*  Fr.  Barfod,  Illustr.  Tidende,  III,  1862-63,  S.  129. 

mark  1655  ^  I  dette  Aar  var  han  i  Kjøbenhavn  og  ud- 
gav her  et  tydsk  Yelkomstdigt  i  højtravende  Stil  til  Kon- 
gen, Dronningen  og  Prinds  Christian,  da  de  fra  Kolding 
vendte  tilbage  til  Kjøbenhavn,  efterat  Pesten  var  ophørt  i 
Hovedstaden;  Digtet  indledes  med  en  umaadelig  lang 
Titel  eller  hvad  man  skal  kalde  Indledningen,  paa  Latin 
og  i  Lapidar-Stil  paa  to  Foliosider.  Gunde  Eosenkrantz 
skriver  fra  Middelfart  til  Eigsraadet  den  4.  Maj  1658"^: 
»Skerning  rejser  bort,  og  uden  ham  kan  Intet  udrettes  i 
Kancelliet,  thi  mig  selv  at  gaa  i  Kancelliet  efter  Brev,  som 
ere  utallige,  er  amuligt,  ej  reputerligt  og  nyttigt.«  Den 
24.  Maj  1658  omtaler  Mogens  Hoeg  i  en  Indberetning 
ligeledes  fra  Middelfart,  at  »Cherning«  har  været  hos  ham 
og  hjulpet  i  Kancelliet.  Under  Kjøbenhavns  Belejring  var 
han  General- Auditør,  i  en  Ordre  om  hans  Kvarter  af  9. 
Januar  1659  siger  Kongen^:  »han  haver  idelig  at  bestille 
til  Hove  hos  os,«  vel  i  Anledning  af  de  militære  Forhold. 
Efter  Souverænetetens  Indførelse  blev  han  Medlem  af 
Krigs-Kollegiet,  men  vedblev  at  være  General-Auditør.  I 
Sommeren  1666  havde  han  en  diplomatisk  Sendelse  til 
Kurland  og  Kusland,  han  døde  den  17.  September  1666. 
1658  udkom  et  lille  Skrift  (4  Blade)  paa  Tydsk*  om 
Svenskernes  Erobring  af  Slottet  og  Staden  Mitau,  Beret- 
ningen herom  var  »von  dem  kon.  Dån.  General-Auditeur 
Tscherning  auf  Befehl  eingezogen.«  1661  udkom  hans. 
anonymt  udgivne,  mærkelige  Skrift  »de  ordine  subditorum 
in  regno  Daniæ,«  i  hvilket  han  forsvarer  Principet  om 
Stændernes  Ligeberettigelse  imod  Principet:    Adelens  For- 


^  Efter  Gravskriften  i  Petri  Kirke  ho3  Kesen,  Inscriptiones  Hafni- 
enses,  S.  226.  —  Navnet  Tscherning  kommer  af  det  polske 
Navn  Czerny,  Sort. 

2  Rigsraads  Brevene  i  Geh.  Arch. 

3  O.  Nielsen,  Kjøbenhavns  Diplomatarium,  V.,  S.  561. 

*   Titlen  hos  P.  M.  Stolpe,  Dagspressen  i  Danmark,  L,  S.  LXXX. 

rang  for  de  andre  Stænder.  Oluf  Rosenkran tz  skrev  som 
bekjendt  et  skarpt  Svar  til  Tscherning,  og  denne  har  for- 
fattet en  længere  Replik,  som  ikke  er  trykt,  men  er  bevaret 
i  Manuskripts  Her  fortælles,  at  Kongen  vilde  have  Ro- 
senkrantz's  Bog  brændt  af  Bøddelen,  men  at  Tscherning 
intercederede.  Fremdeles  omtales,  at  Tscherning  elskede 
Musik  og  Poesi,  og  at  Frederik  den  Tredie  nobiliterede 
ham  —  dette  sidste  er  ganske  ubekjendt.  Det  første 
Skrift  har  givet  —  berettiget  eller  uberettiget  —  Anled- 
ning til,  at  Tscherning  er  bleven  nævnet  som  en  af  Sou- 
verænetets-Mændene,  og  denne  Antagelse  har  man  des- 
uden støttet  paa  en  apokryf  Fortælling  om  ham,  som  Fre- 
derik Gabel  har  meddelt  i  sine  Notitser  om  Souverænete- 
tens  Indførelse.  Disse  bleve  trykte  1792  ^  før  den  Tid 
vil  man  ikke  finde  Tscherning  nævnet  i  Forbindelse  med 
denne  Begivenheds  Historie.  Tscherning  var  en  god  Ven 
af  Anders  Bording,  som  har  skrevet  et  dansk  Digt  til  ham^. 


1  Gamle  kgl.  Samling,  4«,  Nr.  3284. 

2  Suhms  Nye  Samlinger,  I.,  S.  232.  —  Da  Povel  Tscherning  var 
død,  bleve  hans  Papirer  forseglede  af  Kammersekretær  Peter  Schu- 
macher og  Sekretær  i  Krigskollegiet  Herman  Meier.  Den  15. 
Oktober  1 666  fik  de  Befaling  om  at  udtage  Brevene  og  levere  dem 
til  Gabel.  De  andre  Papirer  skulde  registreres  af  Notarius  Adam 
Fred.  Werner,  igjen  indsættes  i  Tschernings  Kammer  og  dette 
forsegles.  Samling  af  Breve  til  Adelens  Historie  i  st.  kgl.  Bibi. 
Fase.  57,  2.  Disse  Tscherningske  Papirer  synes  ikke  mere  at 
være  bevarede. 

*  Der  haves  et  Portræt  af  Christoffer  Gabel  efter  et  Maleri  udført 
af  Karl  van  Mander.  Det  er  stukket  af  David  Tscherning,  paa 
Kammen  forneden  læses  et  Epigram  paa  Latin  med  tydsk  Over- 
sættelse, samt  en  Underskrift  paa  Latin,  som  lyder  saaledes  paa 
Dansk:  »To  tydske  Brødre  med  et  hengivent  Hjerte  til  deres 
meget  gode  Ven  (amico  maximo).«  Dette  Billede  er  udført  før 
den  1.  August  1664.  A.  Strunk,  Katalog  over  Portraiter  af 
Danske,  Norske  og  Holstenere,  Kbh.  1865,  S.  174,  Nr.  846. 
Gabel  er  ikke  nævnet  som  Adelsmand,  han  blev  nobiliteret  1. 
Aug.  1664.     Daniel  David  Tscherning,    altsaa  Broder   til  Povel, 


107 

Der  haves  ikke  den  mindste  sikkre  Efterretning  om,  at 
Tscherning  har  hort  til  Frederik  den  Tredies  »ungeRaad.« 

Johan  Christoffer  von  Kørbitz  kom  til  Danmark  1634; 
han  var  knyttet  til  den  udvalgte  Prinds  Christian  den 
Femtes  Hof  indtil  Prindsens  Død  1647.  Derefter  levede 
han  paa  Landet  til  1657,  da  han  fik  General-Kommis- 
sariatet over  Armeen,  i  Januar  1658  blev  han  Hofmarskalk 
og  fik  Kjøbenhavns  Len  ^  Efter  Souverænetetens  Ind- 
forelse blev  Kørbitz  benyttet  i  en  Mangfoldighed  af  For- 
retninger, ofte  meget  betydelige,  og  herom  kan  der  for- 
tælles ikke  saa  Lidet.  Men  om  hans  Virksomhed  umid- 
delbart før  Souverænetetens  Indførelse,  især  om  hans  mu- 
lige Indflydelse  ved  Frederik  den  Tredies  Hof  i  politisk 
Eetning,  vides  Intet.  Kørbitz  havde  1659  været  bosat  i 
Danmark  i  25  Aar,  om  han  end  bestandig  er  bleven  ved 
at  være  Tydsker,  er  det  dog  næpp^'  muligt  Andet,  end  at 
han  maa  være  bleven  ikke  saa  Lidt  af  en  Dansker,  det 
danske  Sprog  forstod  han  og  skrev  han. 

De.  tre  »Tydskere,«  som  jeg  har  omtalt,  tør  jeg  ikke 
sætte  i  Kongens  »ungeEaad,«  hvis  jeg,  for  at  kunne  gjøre 
det,  forlanger  sikkre  Beviser.  Jeg  tør  kun  nævne  dem  med 
dette  Navn  som  en  Formodning.  Anderledes  forholder 
Sagen  sig  med  Lente  og  Gabel,  thi  disse  to  Mænd  vare 
knyttede    nær    til  Frederik    den  Tredie    lige   fra   han  blev 


var  Kobberstikker  og  Kunsthandler,  først  i  Brieg  i  SchleBien, 
derpaa  i  Olmiitz,  hans  Virksomhed  falder  fra  1646  til  1690.  Bil- 
ledet af  Gabel  har  han  vistnok  udført  under  et  Besøg  i  Kjøben- 
havn,  som  maa  falde  i  Aarene  1661 — 64;  det  er  det  eneste  Por- 
trait  af  en  dansk  Mand,  som  han  har  stukket.  Hans  Dygtighed 
holdes  ikke  for  stor.  —  En  Søn  af  David  Tscherning,  xlndreas, 
var  Maler,  hvis  Portræter  bleve  stukne  i  Kobber  af  Broderen 
Johan  Tscherning,  virksom  fra  1660—1715.  Begge  disse  Mænd 
vare  ubetydelige  Kunstnere.  G.  K.  Nagler,  Kiinstler-Lexicon, 
XIX.,  S.  142-43. 
Danske  Samlinger,  II.  E.,  6.,  S.  281  ff. 

Konge,  og  de  havde  været  det  længe  forinden.    Om  Lente 
er  der  dog  ikke  Meget  at  fortælle. 

Theodor  Lente  er  født  i  Osnabrlick  1605.  Efterat  have 
stilderet  Jura  i  Eostock  og  Wittenberg  og  have  uddannet 
sig  praktisk  ved  Kammerretten  i  Speier,  rejste  han  med 
to  unge  tyd  ske  fjTstelige  Personer  til  Frankrig,  opholdt 
sig  i  to  Aar  i  Paris,  hvor  han  havde  Adgang  til  Kardinal 
Kichelieu^  og  havde  Omgang  med  Hugo  Grotius.  Efter 
et  Besøg  i  England  og  Nederlandene  kom  han  1635  til 
Holsten,  hvor  han  ægtede  en  Datter  af  Christian  den 
Fjerdes  Kaad  og  Domherre  i  Slesvig  Johan  Schønbach. 
Han  traadte  derefter  i  Tjeneste  hos  Erkebiskop  Frederik  i 
Bremen,  som  1637  udnævnte  ham  til  Raad  og  Kammer- 
sekretær. I  denne  sidste  Stilling  vedblev  han  at  være, 
efterat  Erkebiskoppen  var  bleven  Konge  af  Danmark,  efter 
Souverænetetens  Indførelse  blev  han  tydsk  Kantsier,  Med- 
lem af  Collegium  status  og  Assessor  i  Højesteret.  Han 
døde  20.  Februar  1668.  Han  var  en  kundskabsrig  og 
lærd  Mand,  »Kongen  sætter  Pris  paa  hans  Dømmekraft, 
som  er  fin,  grundig  og  god,«  siger  Hannibal  Sehested ''^.  I 
Hieronymus  Buecks  Ligtale  over  Lente  siges,  at  han  »bi- 
vaanede  Raadslagningerne,  udførte  Expeditioner,  maatte 
paa  Kongens  Befaling  ved  Audientser  give  Svar  til  Ge- 
sandtskaber,« og  dette  sidste  kan  bekræftes  ved  Indberet- 
ninger   fra    fremmede    G-esandter   i  Kjøbenhavn   til    deres 


Hans  Friis  til  Klausholm  fortæller  i  sine  Levnets-Optegnelser,  at 
han  under  et  Ophold  i  Paris,  hvortil  han  var  kommen  som  Hof- 
junker med  Korfits  Ulfeld  paa  dennes  Ambassade  1646,  havde  fri 
Acces  til  Kongen,  Enkedronningen  og  Premier-Ministeren  Hs. 
Eminentze  Kardinal  Mazarin  »lige  ved  deres  egne  indfødte  Herrer 
i  Landet,  saa  tidt  jeg  vilde.«  Danske  Magazin,  IV.,  S.  140.  Ad- 
gangen til  de  franske  Ministre,  ja  endog  til  Førsteministeren^ 
synes  ikke  at  have  været  særdeles  vanskelig  for  Fremmede. 
P.  W.  Becker,  Samlinger  til  Frederik  den  Tredies  Historie,  IL, 
S.  439. 

Hoffer  ^.  Jeg  har  kun  fundet  en  eneste  Udtalelse  om,  at 
Lente  har  spillet  en  Rolle  ved  Souverænetetens  Indførelse, 
det  er  i  et  Tillæg  til  den  franske  Oversættelse  af  Mod- 
skriftet imod  Molesworth,  Defence  of  Denmark,  der  udkom 
1696^:  »les  personnes  qui  j  ont  le  plus  contribué  furent 
M.  de  G-abel,  Mr.  Théodore  de  Lente,  Tévéque  Swan  et  le 
président  Xanson.«  Om  hans  Indflydelse  allerede  tidlig  i 
Frederik  den  Tredies  Regjeringstid  har  man  et  Vidnesbyrd 
i  et  Brev  fra  den  svenske  Resident  Duval  af  26.  Septem- 
ber 1651  til  Kronprinds  Karl  Gustav:  »Hans  Majestæt 
betror  arcana  consiliorum  til  nogle  faa,  som  enten  ere 
Fremmede  eller  ikke  af  gammel  adelig  Stamme,  saasom 
Peter  ^Yibe,  Kammersekretæren  Lente  og  Omslagsforval- 
teren Christoffer  Gabel,  som  ere  Hs.  Majestæts  intimi  og 
af  Nation  Tydske  ^«  Lente  kan  godt  kaldes  »intimus«, 
thi  han  er  traadt  meget  lidt  offentlig  frem,  der  er  hidtil 
egentlig  ikke  kommet  Meget  frem  i  Literaturen,  der  kan 
give  Oplysning  om  hans  politiske  Betydning  for  Landets 
indre  Forhold. 

Det  sidste  af  de  anførte  Navne  er  Navnet  Christoffer 
Gabel.  Da  denne  Mand  efter  den  nyere  Tids  Opfattelse 
menes    at    have    spillet    en    meget    fremtrædende    Rolle    i 


^  P.  W.  Becker,  Samlinger  til  Danmarks  Historie  under  Frederik 
den  Tredie,  I,  S.  93,  119,  129-30,  319,  333,  ved  Aaret  1656. 

2   Defense  du  Danemark  etc,  Cologne  1696,  S.  83-85. 

^  Citatet  er  tidligere  trykt  hos  S.  B.  Smith,  Leonora  Christina  Ul- 
feldts Historie,  I.,  S.  LXXXI.,  Anm.  26.  —  Er  det  disse  samme 
Mænd,  Oluf  Parsberg  sigter  til,  naar  han  i  et  Brev  til  Korfits 
Ulfeld  30.  Mai  1654  skriver  om  Kongens  Eaadgivere:  »De  holde 
Kongen  saa  varm,  at  snart  ikke  en  ærlig  Mand  kan  faa  ham  i 
Tale,  med  mindre  en  af  dem  er  tilstede;  paa  den  Maade  kan  jo 
Sandheden  aldrig  komme  for  Dagen;  men  de,  som  have  Magten, 
regjere  som  de  ville.  Gud  raade  udi  Længden,  hvorledes  det  skal 
gaa;  den,  som  nu  ikke  vil  give  mere  bort  end  han  selv  har,  kaldes 
iblandt  Hoben  et  ondt  og  arrigt  Menneske.«  Udgivet  af  J.  A. 
Pridericia  i  Det  nittende  Aarh.,  1877,  April-Septbr.,  S.  90.  Er 
det  ikke  snarere  Partier  i  Eigsraadet,  Parsberg  tænker  paa? 

Gunde  Kosenkrantz's  Historie,  kan  der  være  Anledning  til 
at  dvæle  noget  mere  ved  ham,  og  jeg  skal  derfor  tale  lidt 
udførligere  om  ham  end  om  de  andre,  som  man  har  hen- 
regnet til  de  Unges  Raad. 

Hos  de  fleste  nyere  Forfattere,  som  have  skrevet  om 
Danmarks  Historie  under  Frederik  den  Tredie,  vil  man 
finde  Gabel  underkastet  en  overordentlig  streng  Dom,  idet 
man  har  betragtet  ham  som  Inkarnationen  af  den  da  her- 
skende Tydskhed,  og  som  den  der  har  havt  Souverænetets- 
Begrebet  stærkest  udviklet  ^.  Dommen  om  ham  kan  findes 
udtalt  i  de  skarpeste  Udtryk.  Men,  dersom  man  spørger 
de  samme  Forfattere,  hvormeget  de  kjende  til  ham,  vil 
man  finde,  at  de  vide  meget  Lidt.  Den  Dom,  de  have 
fældet  om  ham,  maa  mere  være  støttet  paa  en  Følelse 
end  paa  et  grundigt  Kjendskab  til  ham.  Hans  Historie  er 
aldrig  bleven  skreven,  Ingen  har  hidtil  gjort  ham  og  hans 
Virksomhed  til  Gjenstand  for  et  særligt  Studium.  De 
Meddelelser,  jeg  i  det  Følgende  skal  give  om  ham,  ere  Ud- 
drag af  ret  omfattende  Samlinger,  hentede  fra  paalidelige 
archivalske  Kilder*^. 

Christoffer  Gabel  var  ikke,  som  man  tidligere  fortalte, 
en  thiiringsk  eller  en  bremensk  Adelsmand.  Han  var  bor- 
gerlig født  og  født  som  Undersaat  af  Christian  den  Fjerde 
i  dennes  Egenskab  af  Hertug  af  Holsten.  Han  er  født  i 
Glykstad  den  6.  Januar  1617.  Hans  Fader,  Waldemar 
Gabel  eller  Wulber  Gabel,  som  han  almindelig  blev  kaldet, 
var  først  Landmaaler,  og  som  saadan  var  han  virksom  ved 
Anlæget  af  Glykstad.  Han  blev  den  første  Stadskriver  i 
denne  By  og  senere  fra  24.  December  1626  Proviantfor- 
valter, Proviantmester  i  Fæstningen  Glykstad.    Han  havde 


1  Yttring  af  Frederik  Hammerich. 

2  Jakob  Langebek  har  begyndt  paa  Samlinger  til  Gabels  og  hans 
Families  Historie;  de  bevares  i  det  store  kgl.  Bibliothek,  Lange- 
bekske  Excerpter  Nr.  182.     De  ere  benyttede  her. 

vigtige  Intendantur-Forretninger  i  Kejserkrigen ;  1628  blev 
han  skudt  udenfor  Fæstningen  af  fjendtlige  Soldater.  Paa 
Hofmans  Stamtavle  over  Familien  Gabel  finder  man  Wulber 
Gabels  Hustru  opført  under  Navnet  Anna  von  Horn.  Det 
er  dog  tvivlsomt,  om  denne  Angivelse  er  rigtig,  i  et  Do- 
kument fra  Aaret  1630  nævnes  Wulber  Gabels  Enke  med 
Fornavnet  Margrethe,  Efternavnet  er  ikke  anført.  Der 
haves  ingen  sikker  Efterretning  om,  hvorfra  Wulber  Gabel 
stammede,  men  der  kan  opstilles  en  Formodning  herom, 
som  har  Sandsynlighed  for  sig.  Familien  skrev  ikke  sit 
Navn  som  det  nu  skrives,  men:  Gabeli.  Paa  samme  Maade 
skrives  paa  Danckwerths  Kort  over  Slesvig  Navnet  paa  en 
Landsby,  som  ligger  i  Haderslev  Amt,  Gram  Herred,  Ny- 
strup Sogn,  paa  nyere  Kort  kaldes  Byen  GabøP.  Det 
kan  paavises,  at  andre  Personer,  som  havde  hjemme  i 
Nordslesvig  i  første  Halvdel  af  17.  Aarhundrede,  ligeledes 
bar  Navnet  Gabell,  saaledes  i  Gammel  Haderslev  1633 — 
34  Jens  Gabell,  1637  Søreo  Gabell,  og  det  tør  fremsættes 
som  en  ikke  usandsynlig  Formodning,  at  den  bekj endte 
Slægt  af  dette  Navn  oprindelig  har  været  af  en  nordsles- 
vigsk Familie.  Om  Christoffer  Gabels  Ungdom  er  der 
Intet  at  fortælle,  det  vides  kun,  at  han  har  modtaget 
Universitets-Dannelse,  at  han  var  en  studeret  Mand^. 
Allerede  i  Aaret  1639,  altsaa  22  Aar  gammel,  traadte 
han  i  Tjeneste  hos  Erkebiskoppen  af  Bremen,  den  danske 
Prinds,    Hertug  Frederik,    idet   han    blev    hans    Kammer- 


^  Det  er  P.  G.  Thorsen,  som  først  har  gjort  opmærksom  herpaa. 
Historisk  Tidsskrift,  III  E.,  1.  Bd.,  S.  248. 

■^  Hans  Gram  skriver  i  et  Brev  til  Frederik  Eostgaard  den  2.  De- 
cember 1738:  »Sal.  Hr.  Cbristoffer  Gabel  var  plane  novas  homo 
et  primus  qvi  gentem  suam  nobilitavit,  ongefær  som  H.  E.  Hr. 
General  Løvenørn  hos  os,  og  Marechal  Fabert  i  Frankrige  og 
sexcenti  alii  in  variis  Europæ  regnis  .  .  .  Studeret  havde  han, 
men  hvorfra  han  er  kommen,  et  quibua  ortus,  mihi  incompertum.« 
Histor.  Tidsk.,  IV.,  S.  294-95. 

skriver.  I  denne  Stilling  var  han  ikke  slet  og  ret  Skriver, 
han  førte  Erkebiskoppens  private  Regnskaber,  og  udførte 
mange  Forretninger,  som  angik  hans  private  Kammer,  en 
Slags  Intendant-Forretninger.  Med  Hertugen  fulgte  han 
fra  Bremen  til  Flensborg,  da  de  Svenske  havde  besat 
Erkestiftet,  og  han  fulgte  til  Kjøbenhavn  med  Hertugen, 
da  denne  1648  blev  Konge  af  Danmark.  Han  beklædte 
lige  til  sidst  paaAaret  1660  Stillingen  som  Kammerskriver 
hos  Frederik  den  Tredie. 

I  Durelis  Beretning  om  Forholdene  i  Danmark  ved 
Aaret  1654  er  Hofstatens  Personale  nævnet  med  deres 
Gager,  Christoffer  Gabel  er  opført  med  en  Gage  af  228 
Edlr.  Allerede  Spittler  har  fremhævet,  at  Kongens  Liv- 
barber havde  en  aarlig  Gage  af  400  Rdlr.  og  at  Hof- 
Foureren  havde  samme  Gage  som  Kammerskriveren.  Dette 
er  gjentaget  af  andre  Forfattere,  idet  de  ligesom  have  gjort 
sig  lystige  over  den  lave  Stilling,  Christoffer  Gabel  da  ind- 
tog i  Modsætning  til  den  senere  Tid,  da  den  ringe  Mand 
blev  hævet  til  et  af  Statens  højeste  Embeder.  Denne  Op- 
fattelse er  dog  ikke  ganske  rigtig.  Gabel  havde  nemlig  et 
andet  Embede,  idet  han  i  1648,  sidst  paa  Aaret,  blev  ud- 
nævnt til  Omslagsforvalter,  som  saadan  havde  han  i  aarlig 
Løn  112  Rdlr.  og  fik  aarlig  to  Hofklædninger;  i  denne 
sidste  Henseende  rangerede  han  med  Sekretæren  i  det 
tydske  Kancelli  og  med  Hofprædikanten. 

Allerede  fra  1642  havde  han  som  Kammerskriver  For- 
retninger for  Erkebiskoppen  ved  Kieler-Omslaget  ^  nu  blev 
han  altsaa  Omslagsforvalter,  det  vil  sige  han  blev  Regje- 
ringens  Bestyrer    af   de    Ind-  og  Udbetalinger,    som  fore- 


^  Kieler-Omslaget  holdtes  fra  6.  Januar  til  2.  Februar  hvert  Aar; 
de  første  otte  Dage  vare  de  egentlige  »Zahltage,«  da  Renter  af 
Laan  udbetaltes,  Laan  stiftedes  eller  bleve  indfriede.  Fra  begge 
Hertugdømmerne  samledes  Godsbesiddere,  Kjøbmænd,  rinan9iers 
i  Kiel,  hvor  tillige  et  stort  Marked  blev  afholdt. 

faldt  der,  og  førte  Regnskaberne  over  dem  ^  Det  var  be- 
tydelige Pengesummer,  ban  havde  at  forvalte,  og  de  voxede 
undertiden,  idet  Lens-Indtægterne,  især  fra  Jylland,  flere 
Aar  bleve  indbetalte  til  bam  (i  Aaret  1651:  63,679  Rdlr.). 
ForAaret  1653,  da  ban  ingen  Lens-Afgifter  bavde  at  mod- 
tage, opførtes  paa  Omslags-Regnskabet  en  Indtægt  af 
272,315  Rdlr. :  omsættes  disse  Rdlr.  in  specie  til  Kroner 
og  multipliceres  Summen  med  3,  for  at  faa  ud,  til  bvilket 
Beløb  den  maa  ansættes  efter  Pengenes  nuværende  Yærdi, 
maa  den  sættes  til  over  balvanden  Million  Kroner.  Et 
andet  Exempel  paa  de  Pengesager,  Gabel  bavde  at  føre 
Regnskab  over,  foreligger  i  en  af  ham  skreven  og  endnu 
bevaret  Extrakt  over  Summer,  der  skulde  forrentes  ved 
Kieler-Omslaget.  Extrakten  er  fra  1652,  den  viser  274,514 
Rdlr.  laante  hos  Forskjellige  i  Holsten  og  hos  Gabriel 
Marselis  i  Hamborg,  et  Laan  af  tilsammen  474,200  Rdlr., 
som  det  danske  Rigsraad  havde  kaveret  for,  endelig  anden 
Gjæld  paa  tilsammen  1,700,000  Rdlr.  Denne  Extrakt  er 
bleven  forelagt  i  et  Møde  af  Rigsraadet  i  Oktober  1652  ^. 
Omslaget  i  Kiel  fordrede  hyppige  Rejser  til  denne  By, 
Forretningerne  førte  ham  da  stadig  til  andre  Byer  i  Hol- 
sten og  til  Hamborg.  Han  kom  derved  i  Forbindelse  med 
mange  forskjellige  Personer,  ikke  blot  Kjøbmænd  og  Fi- 
nanciers, men  ogsaa  med  holstenske  Adelsmænd,  flere 
Breve  fra  saadanne  til  ham  ere  endnu  bevarede,  Tonen  i 
dem  vise,  at  Forholdet  mellem  dem  og  ham  var  meget 
venskabeligt.  Til  at  dække  Udgifterne  til  disse  Rejser  fik 
G-abel  Diæter,  Summen  beløb  sig  aarlig  til  imellem  3  og 
400  Rdlr.,  hvilke  altsaa  maa  lægges  til  de  ovenfor  anførte 
Gager,  for  at  man  kan  faa  den  rette  Forestilling  om  hans 
aarhge  Embedsindtægt. 


^  Nogle  Oplysninger    om    Gabels    Forhold    til   Kieler    Omslaget 

skylder  jeg  Gehejmearchivar  A.  D.  Jørgensen. 
2   Se  Danske  Magazin,  III.  R.,  4.  Bd.,  S.  229. 

Men  Gabel  var  en  Mand,  som  pekuniært  seet  nok 
kunde  staa  paa  sine  egne  Ben.  Han  maa  tidlig  have  be- 
siddet Formue,  thi  han  var  istand  til  at  forstrække  Kon- 
gen med  Penge,  og  det  baade  før  og  efter  1660.  1648 — 
50  har  han  til  Ulrik  Frederik  Gjldenløves  Udenlandsrejse 
forstrakt  6,464  Rdlr.,  1655  udbetalte  Hofmønsterskriver 
Hans  Bøyesen  Gabel  5000  Rdlr.,  som  han  havde  forstrakt 
til  Hofholdningen.  I  et  Kammerregnskab  for  1656  op- 
føres som  Udgift  6  pCt.  Renter  af  16,253  Rdlr.,  hvilke 
Penge  Gabel  havde  forstrakt.  Under  Kjøbenhavns  Belejring 
og  de  nærmeste  Aar  derefter  havde  han  »saavel  ved  bare 
Midler  og  Vexelbreve«  givet  adskillige  af  Kongens  Betjente 
Forstrækning,  i  Juli  1664  udgjorde  Beløbet  heraf  19,301 
Rdlr.  1661  har  han  forstrakt  Kongen  med  5300  Rdlr., 
»Os  nu  selv  til  Vores  egne  Hænder^.«  1670  tilkom  der 
Gabel  21,492  Rdlr.,  som  han  havde  forstrakt  til  Prinds 
Jørgens  Udenlandsrejse,  samme  Aar  forstrakte  han  til  den 
Plønske  Kommission  100,000  Rdlr.,  Ved  sin  Død  1673 
havde  han  tilgode  hos  Staten  136,689  Rdlr.  Hertil  skal 
jeg  fremdeles  føje,  at,  da  Kongen  den  31.  December  1659 
opfordrede  de  kongelige  Hofbetjente  til  at  vedblive  i  fem 
Maaneder  med  at  give  den  Forstrækning,  de  tidligere 
havde  givet  til  Garnisonens  Underholdning,  findes  Gabel 
opført  med  45  Rdlr.,  og  at  det  af  en  den  12.  Januar 
1659  optagen  Rulle  over  de  Personer,  som  Hofbetjentene 
havde  lovet  at  holde  til  Kongens  Tjeneste  under  Hofkom- 
pagniet, sees,  at  Gabel  stillede  5  Mand  til  den  ordinære 
Vagts  Vedligeholdelse,  han  blev  kun  overgaaet  af  Kammer- 
sekretæren Lente,  som  betalte  46  Rdlr.  maanedlig,  og  Hof- 
mønsterskriveren  Hans  Bøyesen,  der  stillede  8  Mand^.     I 


1  1665  forstrakte  Gabel  Penge  til  Murarbejde  paa  begge  Taarne 
paa  Gammel  Nørreport  saavelsom  det  Krudttaarn  paa  Hanne  Skandse. 

^  O.  Nielsen,  Kjøbenhavns  Diplomatarium,  III.,  S.  499-501.  Hist. 
Tidsskr.,  V.  K.,  3.  Bd.,  S.  388. 

en  Extrakt-Udgift  fra  1.  Mai  til  1.  N'ovember  1660  føres 
til  Udgift  den  1.  Oktober  til  Gabel  6316  Rdlr.,  som  til- 
kom ham  efter  en  i  Rentekammeret  sluttet  Afregnings- 
Kvittans  for  den  Forstrækning,  han  havde  gjort,  samt  hans 
resterende  Kostpenge  og  ellers  udi  andre  Maader  »efter 
hosfølgende  bemeldte  Afregnings-Kvitans's  videre  Formæl- 
ding,  som  er  udstedt  næstafvigte  12.  September  i  inde- 
værende Aar.«  Allerede  1650  og  1651  har  han  erhvervet 
Orundejendomme  i  Kjøbenhavn,  som  i  G-rundtaxten  1661 
ere  opførte  vurderede  til  2800  Rdlr.  ^  1657  ejede  han  en 
Oaard  i  Holsten.  Den  21.  Marts  1657  fik  Erik  Kragh  og 
Christoffer  Gabel  Tilladelse  til  at  nyde  og  bruge  den  lange 
Dam  paa  Bremerholm  og  »sig  den  med  Fisk  og  Andet 
saa  nyttig  at  gjøre,  som  de  bedst  kan^.« 

Denne  sidste  lille  Notits  viser,  at  en  dansk  Adelsmand 
godt  kunde  have  Fællesskab  med  Gabel.  Men  det  er  da 
en  Selvfølge,  at  han,  om  end  i  en  underordnet  Stilling  hos 
Kongen,  ingenlunde  har  været  en  ubekjendt  Mand  i  Kjø- 
benhavn, og  at  han  ikke  var  en  Person,  som  man  skyede, 
fordi  mulig  Rigsraadet  ikke  yndede  hans  Indflydelse.  De 
andre  Notitser  om  hans  Peugeforhold  vise,  at  han  vel  ikke 
var  en  Matador  som  mange  bekj endte  Pengemænd  paa  hans 
Tid,  men  at  han  tidlig  havde  Noget  at  arbejde  med,  og 
at  han  i  Aarenes  Løb  har  arbejdet  sig  frem  i  Velstand. 

Han  arbejdede  sig  ogsaa  frem  i  politisk  Indflydelse. 
I  Foraaret  1658  blev  han  sendt  i  et  særligt  Ærinde  til 
Gøteborg  til  Karl  Gustav,  omtalt  af  Holberg  i  hans  Dan- 
marks Historie^.  Skjøndt  denne  Sendelse  nærmest  angik 
en  saa  at  sige  privat  Sag  for  Kongen,  nemlig  Ulrik  Frede- 


1   O.  Nielsen,    Kjøbenhavns   Diplomatarium,  III .,    S.  330,    357 ;    I., 

S.  734. 
»   Smst   IIL,  S.  468. 
^  L.   Holberg,     Danmarks   Eiges   Historie,    IL,     S.    185    (Levins 

Udgave) . 

rik  Gyldenløves  Ansættelse  i  den    svenske  Armé,    saa    har 
den  vist  ogsaa  havt  andre  Formaal,    som    vare  Rigsraadet 
bekjendte,  thi  i  et  Brev  af  12.  Maj  1658  fra  dette  til  Fre- 
derik den  Tredie  forekommer  det  Udtryk,  at  »Kongen  af 
Sverigs  Resolution    paany  ved  Kammerskriveren   ervartes« 
(er  det  Spørgsmaalet  om  Hven  ?)  ^      Hen   paa  Sommeren 
var  Gabel  i  Kiel,    hvor  han  ligeledes  havde  et  Ærinde  at 
besørge    hos  Karl  Gustav,    dette   Gabels  Ærinde    hos    den 
svenske   Konge    omtaler    Gunde  Rosenkrantz    i    sit    Skrift 
Speculum  fidei  Danicæ  etc.  ^.    Han  rejste  saa  til  Hamborg 
og  fik  kort  efter  at  vide,  at  den  svenske  Konge  var  landet 
paa  Sjælland.     I  Hamborg    traf   han   sammen    med  Povel.^ 
Klingenberg   og  Lenard  Marselis.      De  skrev  den  11.  Au~ 
gust  til  Peter  Charisius  i  Haag  og  meldte   ham  den    for~ 
færdelige  Nyhed,  Brevet  modtog  Charisius  den  16.  August, 
og  snart  efter   indtraf  Gabel    i  Holland,    hvorfra   han    og 
Rosenvinge  sendte  Beretninger   hjem   om  Forhandlingerne 
om  den  hollandske  Hjælp.     Det  er  en  gammel  overleveret 
Fortælling,  at  Gabel   havde  stor  Del  i,  at  Afsendelsen    af 
Hjælpen  fremskyndedes.    Denne  Fortælling  kan  vel  næppe 
nu  dokumenteres,    men  der  er  vist  ikke  nogen  Grund    til 
at  drage  dens  Troværdighed  i  Tvivl.     Yist  er  det,   at  han 
ombord   paa  Obdams   Admiral-Skib  fulgte    med    den    hol- 
landske Flaade  til  Danmark  og  var  ombord  paa  det  under 
Slaget   i   Øresund.     Med  Proviantskibene    sejlede   han   til 
Kjøbenhavn,  hvor  han  var  den  første,  som  steg  i  Land  og 
personlig    bragte    sin  Konge  Melding    om,    at  Hjælpen  til 
den    betrængte  Stad    var    kommen.     Det  maa  have  været 
et  gribende  Øjeblik,  da  Kammerskriveren  stod  for  Frederik 


*  Gabel  nævnes  i  et  Brev  (paa  Tydsk)  fra  Karl  Gustav  til  Frederik 
den  Tredie  25.  Maj  1658.  Geh.  Archiv.  —  Sml.  Holberg  anL 
St.,  S.  179  efter  Terlon. 

^   G.  Kosenkranlz,  Speculum  fidei  Danicæ,  1659,  S.  41. 

den  Tredie  og  bragte  ham  Hilsen  fra  Obdam.  Terlon  om- 
taler den  gunstige  Modtagelse  Gab  el  fik.  Spittler  tager 
ikke  i  Betænkning  at  sige  det  store  Ord  om  Gabel:  Ham 
var  det,  som  1658  reddede  Danmark. 

Snart  efter  var  Gabel  atter  beskjæftiget  med  Penge- 
sager og  Regnskaber,  idet  han  sammen  med  Lauge  Beck 
og  Holger  Wind  (altsaa  to  danske  Adelsmænd)  indkasserede, 
udbetalte  og  førte  Bog  over  de  Penge,  som  Stænderne  i 
Kjøbenhavn  forstrakte  til  Indkvarteringen.  Regnskabet  over 
Administrationen  af  disse  Penge,  til  et  Beløb  af  93,704 
Rdlr.,  er  endnu  bevaret. 

Et  lille  Vidnesbyrd  om,  at  Gabel  allerede  paa  denne 
Tid  var  en  Mand,  som  havde  noget  at  betyde,  findes  i  et 
Brev  fra  Grev  Christian  Rantzau  til  Theodor  Lente  skrevet 
i  Hamborg  den  2.  Maj  1660^:  Rantzau  sender  et  »un- 
versehens«  forseglet  Brev  til  Kongen,  hvad  han  har  meldt 
deri  om  den  fremtidige  Regjering  og  Forfatning  i  Grev- 
skabet Oldenborg  beder  han  Lente  forelæse  for  Kongen, 
men  hvis  Lente  endnu  ikke  gaar  til  Hove,  vil  Rantzau 
enten  selv  skrive  indirekte  til  Kongen  eller  til  Hr.  Chri- 
stoffer Gabel.  Fremdeles :  Terlon  fortæller  ^  at  ved  den 
endelige  Afslutning  af  Freden  i  Kjøbenhavn  kom  Rigens 
Hofmester  Jochum  Gersdorf  og  Gabel  om  Morgenen  til 
ham  for  at  sige,  at  Kongen  ikke  vilde  underskrive  Trak- 
taten, medmindre  Bornholm  blev  ham  overladt.  Gabel 
blev  altsaa  brugt  ved  diplomatiske  Forhandlinger,  han  har 
saa  sikkert  som  Noget  hørt  til  Kongens  >unge  Raad.« 

Saa  komme  vi  til  Rigsdagen  1660.  Christoffer  Gabel 
holdes  for  at  have  været  et  af  »de  store  Hjul,«  som  drev 
Regjeringsforandringen  igjennem.     Om  hans  Virksomhed  i 


^    Schlegel,  Sammlungen,  L,  3.,  S.  136.    Lente  benævnes:  »Konigl. 

Dånemarck.  Eath  und  Geheime  Kammer-Secretarius.« 
^  Mémoires  de  Terlon,  S.  495. 

denne  Henseende  havde  Holberg  i  sin  Danmarks  Historie 
berettet  Adskilligt  efter  de  forskjellige  bekjendte  Rigsdags- 
Dagbøger,  men  noget  Udførligere  kom  ikke  frem  før  i 
Aaret  1792,  da  de  Efterretninger  ble  ve  udgivne,  som  hans 
Søn  Frederik  Gabel  havde  nedskrevet  herom,  efter  Enke- 
dronning Sofie  Amalies  Død  1685.  Disse  Efterretninger 
høre  til  de  saakaldte  pikante  Historier.  I  nyere  Tid  har 
man  været  tilbøjelig  til  at  tro  paa  Sandheden  af  dem, 
Langebek,  Suhm  og  af  nyere  Forskere  Werlauff  have  Mis- 
tillid til  dem  K  Jeg  slutter  mig  til  dem  og  regner  Fr. 
Gabels  Fortællinger  til  Anekdoterne,  denne  Mand  anser 
jeg  som  en  meget  upaalidelior  Kilde,  jeg  vilde  ikke  optage 
hans  Fortællinger  i  en  Skildring  af  Rigsdagens  Historie, 
der  skulde  støtte  sig  paa  sikkre  Kjendsgjerninger.  Men  det 
er  vist,  at  Gabel  var  et  meget  vigtigt  Hjul  til  at  drive 
Forhandlingerne  paa  Rigsdagen  til  det  ønskede  Maal. 
Hans  Rolle  var  til  en  vis  Grad  en  underordnet,  men  en 
aldeles  nødvendig.  Frederik  den  Tredie,  som  drev  Biskop 
Svane  og  Borgemester  Nansen  frem,  var  det  store  Hjul  ved 
denne  Begivenhed,  Gabel  sluttede,  saa  at  sige,  Forbindelsen 
mellem  disse  Elementer.  Kongen  var  tilsyneladende  passiv, 
Gabel  var  hans  Bud  med  Brev  og  med  mundtligt  Ord  til 
Gejstlighedens  og  Borgerstandens  Førere.  Den  26.  Sep- 
tember bragte  han  Svane  og  Nansen  et  af  Frederik  den 
Tredie  egenhændig  skrevet  Brev  om  de  revolutionære 
Planer;  det  er  maaske  det  eneste  Brev  fra  Kongen  fra 
den  Tid,  som  er  bevaret  (i  Afskrift).  Men  Mærkedagen 
for  Gabel  under  Rigsdagen  var  maaske  Fredagen  den  5. 
Oktober,  da  Svane  og  Nansen  efter  Kongens  Befaling,  som 
var  bragt  dem  ved  Gabel,  havde  de  vigtige  Forhandlinger 


^  Werlauft'  siger :  »Hvis  disse  Efterretninger  ikke  vare  forvanskede, 
kunde  de  være  højst  vigtige,  men  mange  udvortes  Kriterier  svække 
deres  Troværdighed.«  Forelæsninger  over  Kilderne  til  Danmarks 
Historie,  Ny  kgl.  Saml.  4»,  Nr.  869,  Vol.  III. 

med  de  fremragende  Mænd  af  deres  Parti.  Gabel  var  til- 
stede og  deltog  i  Forhandlingerne,  tilsidst  takkede  han 
dem  i  »Kongens  N"avn<-  for  den  Iver  og  Standhaftighed, 
Enhver  havde  ladet  se  i  det  Svar,  han  havde  givet,  og  lovede 
at  referere  det  for  Kongen,  hvis  »besynderlige  ^aade«  han 
tilsagde  dem  for  Fremtiden.  Den  kejserlige  Gesandt  i 
Kjøhenhavn  Baron  Goes  har  i  en  utr^'kt  Ind^Deretning  til 
Kejseren  dateret  2.  K'ovember  (n.  St.)  1660  fortalt  Ad- 
skilligt om  Rigsdagsforhandlingerne  (væsentlig  sete  og  be- 
dømte fra  hans  Standpunkt).  Af  denne  Beretning  frem- 
gaar  det  ret  tydeligt,  at  Christoffer  Gabel  var  en  Mand, 
der  havde  noget  at  sige.  Goes  bød  ham  endogsaa  til 
Gjæst  hos  sig,  efter  Rigshofmesterens,  Jochum  Gersdorfs 
Raad,  for  at  tale  med  ham  om,  hvorledes  han  mente,  der 
burde  forholdes  med  Haandfæstningen  ^.  I  Gabels  Adels- 
brev har  Frederik  den  Tredie  udtalt,  at  Gabel  har  vist 
ham  tro  Tjeneste  i  sin  Embedsførelse,  »især  da  vi  opnaaede 
Arveretten  i  vore  Kongeriger  og  Lande.« 

Det  var  en  Selvfølge,  at  Gabel  ved  Oprettelsen  af  den 
nye  Eegjeringsform  strax  blev  tagen  i  Brug.  Han  blev 
Medlem  af  Kammer-Kollegiet  som  Eentemester,  Medlem 
af  Collegium  status,  snart  ogsaa  Medlem  af  Højeste  Ret. 
Som  en  særdeles  Benaadning  fik  han  i  Januar  1661  Kon- 
gens Brev  paa  at  maatte  nyde  og  beholde  alle  visse  og 
uvisse  Indkomster  af  Færøerne  kvit  og  fri  foruden  no- 
gen Afgift  eller  Kj endelse  for  Livs  Tid  og  efter  hans  Død 
for  Sønnen  Frederik  Gabels  Livs  Tid^.      Han  kaldtes  nu 


En  Afskrift  af  Goes's  Indberetning  findes  i  det  st.  kgl.  Bibliothek. 
Allens  Samlinger,  Nr.  21. 

Allerede  den  6.  Januar  1655  havde  Gabel  faaet  Kongens  og 
Kronens  visse  og  uvisse  Indkomst  af  Færøerne  i  Forpagtning  for 
eu  aarlig  Afgift  af  1000  Rdlr.  at  udbetale  paa  Eente kammeret 
foruden  nogle  Afgifter,  som  skulde  betales  paa  selve  Øerne  til 
Skolen,  de  Fattige,  Konstablen,  Skriveren  og  Skarpretteren. 

Befalingsmand,    Gouvernør  eller  Amtmand  over  Færøerne. 
Tre  Aar  efter  blev  han  forfremmet  paa  en  særlig  Maade. 

Gabel  indgav  den  24.  April  1664  et  Andragende  til 
Kongen  om,  at  Skatkammeret  maatte  gjøre  Afregning  med 
ham  for  hvad  han  havde  tilgode  hos  Staten.  Skatkam- 
merets Beregning  viste,  at  han  havde  tilgode  noget  over 
19,000  Rdlr.  Paa  Andragendet  skrev  Frederik  den  Tredie: 
>Fiat.«  Ved  Andragendet  ligger  endnu  en  Extrakt,  dateret 
21.  Juli  1664,  over  hvad  der  var  i  Beholdning  afEantzaus- 
holm  Hovedgaard  med  jus  patronatus  og  Birkerettighed, 
nemlig  den  Part  som  1661  var  Kongen  hjemfalden  af 
denne  Kaj  Lykkes  Ejendom  og  var  Kongen  forbeholdt. 
Extrakten  viste  227  Tdr.  Hartkorn.  Tønden  blev  sat  til 
65  Rdlr.,  Bygningerne  til  4500  Rdlr.,  tilsammen  til  et 
Beløb  af  19,301  Kdlr.  Extrakten  har  paa  Bagsiden  en 
Paategning  dateret  25.  Juli  1664  og  egenhændig  under- 
skreven af  Kongen.  Det  hedder:  »Paa  denne  herudi  be- 
regnede Kantzausholms  Gaard  og  Gods  samt  jus  patrona- 
tus og  Birkerettighed  skal  vores  Kgl.  Skjøde  for  Vores 
Rentemester  Christoffer  Gabel  og  hans  Arvinger  in  optima 
formå  expederes,  og  bevillige  Vi  ham  og  hans  Arvinger 
derhos  af  sær  Kgl.  Naade  paa  forskrevne  Gaard  og  Gods 
saa  og  af  Andet  de  sig  tilforhandle,  at  nyde  og  have  alle 
adelige  Privilegier,  Højheder  og  Friheder ,  som  Adelen 
herudi  vort  Rige  Danmark  given  er  og  nydes  etc.«  Det 
var  et  foreløbigt  Adelsbrev.  Det  formelle  Adelspatent  for 
ham,  hans  Hustru  og  hans  Børn  udfærdigedes  den  1.  Au- 
gust 1664  ^  Men  samme  Dag  blev  »Os  Elskelig,  ærlig 
og  velbyrdig  Christoffer  von  Gabell  til  Rantzousholm,  vor 
Mand,  Tjener  og  Befalingsmand  over  vort  Land  Færø  an- 


*  Jens  Bircberod  noterer  dette  i  sin  Dagbog  under  12.  August. 
Han  fortæller,  at  Gabel  »samme  Dag  var  Kongens  Gjæst  paa 
Slottet.«     Uddrag  af  Jens  Bircherods  Dagbøger,  S.  97. 

taget  og  bestilt  til  at  være  Vores  Gehejme-Stats-  og  Kammer- 
raad,  saa  og  Statholder  her  udi  Vores  Eesidents-Stad  Kjø- 
benhavn«  med  6000  Rdl.  i  aarlig  Løn.  Gabel  blev  altsaa 
Statsminister,  han  er  den  første  borgerlig  Fødte,  som  kom 
til  at  beklæde  Minister-Tab ouretten,  den  næste  blev  Peter 
Schumacher.  Dertil  fik  han  den  fremragende  Plads,  Mænd 
som  Frands  Eantzau,  Korfits  Ulfeld,  Jochum  Gersdorf  havde 
havt  inde:  Statholder-Embedet  i  Kjøbenhavn. 

Var  det  nu  blot  kongelig  Naade,  som  blev  vist  Ynd- 
lingen, eller  havde  han  indlagt  sig  særlige  Fortjenester, 
der  gjorde  det  tydeligt  for  Kongen,  at  han  godt  kunde 
bruge  ham  som  Minister?  Vistnok  en  Del  af  det  Første, 
men  ikke  saa  Lidt  af  det  Sidste  \  Det  er  ikke  ganske  let 
at  sige  Noget  herom  med  Sikkerhed,  en  Formodning  vover 
jeg  at  fremsætte,  som  jeg  tror  ikke  er  hel  blottet  for 
Grund.  Et  af  de  betydeligste  politiske  Skaktræk,  som  det 
danske  Hof  udførte  efter  1660,  var  Traktaterne  med  Frankrig 
sluttede  i  Juli  og  August  1663  ved  Hannibal  Sehested  som 
Ambassadør  i  Paris.  Hvis  jeg  skal  nævne  nogen  af  de 
Mænd,  hvis  Pvaad  Frederik  den  Tredie  søgte,  som  kan 
have  støttet  Forslaget  om  at  søge  Forbund  med  Frankrig, 
saa  tager  jeg  ikke  i  Betænkning  at  nævne  Gabel.  Efter 
Hannibal  Sehesteds  Meddelelse  satte  Frederik  den  Tredie 
imod  hele  sit  Konseil  Hannibal  Sehesteds  Forslag  i  denne 
Retning  igjennem.  Gabel  var  ikke  den  Gang  Medlem  af 
Konseillet,  men  jeg  tror,  at  han  har  staaet  paa  Sehesteds 
Side  og  havt  stor  Indflydelse  paa  Kongen  ved  denne  Lej- 
lighed, ligeledes,  at  han  under  Depeche-Udvexlingen  imellem 


Anders  Bording  siger  i  sin  Lykønskning  til  Gabel  1664:  »Ej 
nogen  anden  Hjælp  er  han  opkommen  ved,  Nej  (kortelig)  han  er 
sin  egen  Lykkes  Smed.«  Poetiske  Skrifter,  S.  93.  Samme  Tanke 
har  Vitus  Bering  udtalt  i  et  lille  Digt  under  et  kobberstukket 
Portræt  af  Gabel.  Fr.  liostgaard,  Deliciæ  poetarum  Danorum, 
IL.  S.  80. 

Sehested  og  Hoffet  i  Kjøbenhavn  har  virket  meget.  Hanni- 
bal Sehested  siger  om  GabeP:  »Hans  Tilbøjelighed  er  i 
samme  G-rad  som  hans  Herres  for  Frankrig.«  Terlon 
skriver^  i  en  Indberetning  til  Ludvig  den  Fjortende  1670, 
at  Gabel  har  styrket  Danmark  ved  de  Forbundstraktater, 
han  har  sluttet,  »blandt  hvilke  den  med  Deres  Majestæt  er 
den  vigtigste.«  Der  kan  i  disse  Forhold  søges  nogen  Grund 
til  at  Gabel  1664  blev  draget  sau  meget  frem,  men  Frede- 
rik den  Tredie  har  vist  havt  rig  Lejlighed  til  at  lære 
hans  Egenskaber  at  kjende  og  til  at  finde  dem  anvendelige 
i  Statens  højeste  Styrelse. 

Gabel  var  ikke  efter  sin  Bestalling  eller  efter  sin  Rang 
Premierminister;  men  han  tør  paa  en  Maade  regnes  som 
saadan  efter  sin  Indflydelse  og  Magt.  Det  faldt  da  natur- 
ligt, at,  da  Frederik  den  Tredie  var  død,  blev  det  Gabel, 
som  i  Ministrenes  Navn  hilste  den  nye  Konge,  han  var 
sine  Kollegers  Ordfører.  Men  Gabel  mærkede  snart,  at 
han  og  det  nye  Regimente  ikke  kunde  arbejde  sammen. 
I  April  1670  tog  han  sin  Afsked.  Han  var  en  klog  Mand, 
han  stred  ikke  imod,  saa  at  han  skulde  styrtes  fra  sin 
Plads.  Grunden  til  at  han  ikke  kunde  gaa  sammen  med 
den  nye  Regjering  var  den,  at  Christian  den  Femte  som 
Prinds  og  Dronning  Sofie  Amalie  vare  Gabels  Uvenner. 
Thi  det  forholder  sig  ikke  saaledes,  som  man  undertiden 
har  fremstillet  Forholdet,  at  Tydskeren  Gabel  var  en  Til- 
hænger, et  Kreatur  af  den  tydske  Dronning  Sofie  Amalie. 
Hannibal  Sehested  siger  ^:  »Gabel  er  i  liden  Yndest  hos 
Dronningen    og    Kronprindsen.«      Gustav    Duvall,    svensk 


^  P.  W.  Becker,    Samlinger  til  Frederik  den  Tredies  Historie,   IL, 
S.  436. 

2  Danske  Samlinger,  II.  E.,  3.  Bd.,  S.  4. 

3  P.  W.  Becker,   Samlinger  til  Frederik  den  Tredies  Historie,   IL 
S.  436. 

Resident  i  Kjøbenhavn,  skriver  om  Gabel  1.  Juli  1662  ^i 
»DronTiiDgen  skal  ikke  Tære  ham  synderlig  naadig.«  Leonora 
Christina  siger  ^,  at  Dronningen  hadede  Gabel. 

Frederik  den  Tredie  brugte  Christian  Eantzau  og  Gabel 
i  to  Sager,  hvor  disse  to  Mænd  maa  betragtes  som  Kongens 
Fortrolige.  Den  ene  Sag  angik  Kaj  Lykke.  Man  er  i  den 
nyeste  Tid  tilbøjelig  til  at  nævne  Gabel  som  den,  der 
voldte  Kaj  Lykkes  Ulykke.  Jeg  kan  ikke  her  gaa  dybere 
ind  paa  denne  Sag,  men  efter  at  jeg  har  sat  mig  temmelig 
nøje  ind  i  denne  Begivenhed,  tager  jeg  ikke  i  Betænkning 
at  udtale,  at  denne  Opfattelse  er  ganske  ugrundet.  Gabel 
har  tilligemed  Rantzau  ved  denne  Lejlighed  vist  sig  som 
den  forsonende  og  mæglende,  ingen  af  dem  har  havt  Noget 
at  gjøre  med  Kaj  Ljivkes  Sag  fra  dens  første  Begyndelse. 
Den  anden  Sag  er  Korfits  Ulfeldts  og  hans  Hustrus  Løs- 
givelse  af  Fængslet  paa  Hammershus.  Ogsaa  her  viste  de 
begge  sig  som  de  mæglende.  Leonora  Christina  omtaler  i 
sit  Jammers-Minde,  at  Gabel,  der  med  de  andre  Kommis- 
særer var  tilstede  ved  Forhørene  over  hende  i  det  Blaa 
Taarn,  under  disse  nogle  Gange  vendte  sig  bort  og  græd. 
Det  tyder  paa,  at  Gabel  ikke  var  en  saa  følesløs  Person, 
som  man  vist  ofte  har  forestillet  sig. 

Gabel  har.  at  dømme  efter  de  Ejendomme,  han  har 
besiddet,  vist  havt  Sands  for  den  skjønne  Natur.  Hans 
Gram  siger  om  ham,  at  han  var  en  »excellent  Musikus.« 
Dette  tyder  paa,  at  han  var  modtagelig  for  saadanne  Ind- 
tryk, som  Musikens  Toner  fremkalde. 

Om  Gabels  private  Forhold  skal  jeg  meddele  Følgende. 
1666  kjøbte  Frederik  den  Tredie  Rantzausholm  tilbage. 
Gabel  kjøbte  da  1667  Bavelse.  Denne  Gaard,  som  havde 
tilhørt  Korfits  Ulfeldt  og  var  inddragen  som  Kongens  Ejen- 


1  Smst.  I.,  S.  299. 

2  Leonora  Christina  Ulfeldt's  Jammers-Minde,  Kbh.  1869,  S.  17. 

dom,  var  bleven  udlagt  1664  til  Kaspar  v.  Buchwaldt  med 
to  Trediedele  og  Peter  Holmer  med  en  Trediedel  for  for- 
strakte Penge.  Johan  Bannirmann  udkjøbte  1664  Holmer, 
Gabel  kjøbte  begge  Ejeres  Parter  1667  og  blev  saaledes 
Besidder  af  den  smukke  Ejendom  \  1666  kjøbte  Gabel 
Thurø  af  Povel  Cornelissen,  Ammunitions-  og  Proviant- 
forvalter 2.  I  Holsten  ejede  han  en  Gaard  og  kjøbte  1667 
Segeberg  Kalkværk  for  80,000  Rdl.^  Han  ejede  en  anselig 
Gaard  i  Kjøbenhavn  beliggende  bag  Børsen,  den  Gaard 
hvor  nu  Krigsministeriet  er^,  1661  fik  han  Skjøde  paa 
Ladegaardens  Grund  ved  Kjøbenhavn,  1662  paa  St.  Jørgens 
Sø,  1665  blev  Langvaddams  Sø  eller  Damhus  Søen  ham 
overladt  aldeles  gratis  paa  hans  Livstid  af  Universitetet^. 
Ogsaa  i  Norge  besad  han  en  Tid  nogle  Ejendomme,  som 
han  havde  kjøbt  af  Jørgen  Bjelke,  dem  solgte  han  1665 
til  Kurt  Adelaer«.     Endelig  har  Christoffer  Gabel  i  nogle 


^  Denne  korte  Meddelelse  støtter  sig  paa  originale  Dokumenter. 
Gabel  fik  ikke  Bavelse  med  sin  Kone  Ermegaard  Badenhaupt,  som 
det  ofte  er  sagt.    Trap,  Kongeriget  Danmark,  2.  Udg.  III.,  S.  521. 

2  Dette  er  ikke  nævnet  i  C.  T.  Engelstofts  Afhandling  om  Thurø, 
Hist.  Tidsskr.,  III.  K.,  1.  Bd.,  S.  372. 

^  I  Januar  1665  sendte  Frederik  den  Tredie  en  Kommission  til 
Holsten,  nemlig  Hans  Schack,  Christoffer  Kørbitz  og  Christoffer 
Gabel,  for  at  undersøge  Tilstanden  i  Segeberg  Amt  og  ordne 
adskillige  finantsielle  Forhold  der.  En  af  Følgerne  af  denne 
Kommissions  Arbejder  var  den,  at  Staten  skilte  sig  ved  Segeberg 
Kalkværk.  Christoffer  Gabel  kjøbte  denne  Ejendom  samt  Gaarden 
Gieschenhagen,  der  laa  udenfor  Byen  Segeberg,  for  80,000  Edl. 
Kjøbesummen  blev  udbetalt  paa  følgende  Maade:  Kongen  kjøbte 
af  Gabel  Kantzausholm  for  62,049  Edl,  Eesten  blev  betalt  af 
Forskud  paa  nær  900  Kdl.,  som  opførtes  i  Gabels  Afregning.  At 
Eantzausholm  nu  blev  betalt  saa  højt  laa  i,  at  Gabel  havde  kjøbt 
en  stor  Del  afhændet  Gods  tilbage,  saa  at  Ejendommen  1666  ud- 
gjorde 997  Tdr.  Hartkorn. 

*  Paa  Bygningen  stod  en  Indskrift  paa  Dansk  med  Gabels  Navn  og 
Titler  opsat  1666.    Eesen,  Inscriptiones  Hafnionses,  S.  272. 

^   H.  Matzen,  Kjøbenhavns  Universitets  Eetshistorie,  II.,  S.  275. 

6  Chr.  Bruun,  Curt  Sivertsen  Adelaer,  Kbh.  1871,  S.  178. 

Uger  ejet  Hoveclgaardeii  Overgaard  (Randers  Amt,  Gjerlev 
Herred,  Udbjneder  Sogn).  Denne  Ejendom  tilhørte  Kaj 
Lykkes  Søster  Christence  Lykke,  Enke  efter  Frands  Brocken- 
hus  (d.  1660),  hun  solgte  den  til  Gabel,  Skjødet  udfærdige- 
des den  20.  August  1661.  Gabel  overdrog  Ejendommen  til 
Frederik  Arenstorf  ved  Skjøde  af  29.  September  1661,  den 
4.  November  1661  ægtede  Arenstorf  Christence  Lykke, 
som  saaledes  igjen  blev  Frue  paa  Overgaard.  Dette  sidste 
Skjøde  fik  kongelig  Konfirmation  den  29.  Juli  1664  ^. 

Christoffer  Gabel  var  gift  med  Ermegaard  Badenhaupt, 
en  Datter  af  Johan  Badenhaupt,  erkebiskoppelig  Rente- 
mester paa  Rotenburg  (i  Bispedømmet  Verden)  ^.   Af  Børnene 


Denne  Konfirmation  er  indført  i  Protokollen  Jjdske  Kegistre  for 
1660 — 70,  hvor  ogsaa  de  to  Skjøder  (det  første  er  meget  vidtløftigt, 
det  sidste  er  paa  Tydsk  og  kort)  ere  optagne  tilligemed  Notitser 
om,  paa  hvilke  Dage  de  ere  indførte  i  Landsthings-Skjødebogen 
og  ere  blevne  thinglæste  ved  de  forskjellige  Thingsteder.  Det 
første  Skjøde  er  til  Vitterlighed  undertegnet  af  Otte  Kragh  og 
Erik  Kragh;  Sivert  Brockenhus  har  undertegnet  det  den  11.  Juli 
1663  til  Vitterlighed  paa  sin  sal.  Broder  Fr.  Brockenhus's  Barns 
Vegne  efter  Be/rjæring  af  Fr.  Arenstorf.  —  Da  det  første  Salg 
af  Overgaard  netop  falder  paa  den  Tid,  da  Kaj  Lykkes  vel  be- 
kjendte  Sag  svævede  for  Højeste-Eet  (Dommen  faldt  2.  Septem- 
ber 1661),  har  man  været  tilbøjelig  til  at  tro,  at  Salget  til  Gabel 
blev  foretaget,  for  at  sikkre  ^bristence  Lykke  imod  at  denne 
hendes  Ejendom  paa  nogen  Maade  skulde  blive  inddraget  i  Brode- 
rens Affære.  Denne  Formodning  maatte  da  tyde  paa  et  venligt 
Sindelag  fra  Gabels  Side  imod  Familjen  Lykke,  idetmindste  imod 
Fru  Christence.  Men  Formodningen  har  vist  Intet  at  støtte  sig 
paa.  Salget  kan  være  gaaet  ganske  naturlig  til,  saa  at  det  til  at 
forklare  det  er  unødvendigt,  at  tage  Kaj  Lykkes  Proces  med  i 
Betragtning. 

O.  H.  Møller,  Stamtavler  over  danske  adelige  Familier  i  Geh. 
Archivet.  Møller  kalder  hendes  Fader  Badenhop  og  henviser  til: 
»Epithal.  in  4.  fratris  Johan  Badenhops  Lieutn.«  .Johan  Baden- 
haupt var  1666  Amtsskriver  og  boede  i  Kolding,  senere  blev  han 
Amtsskriver  over  Bergenhus  Amt  (jeg  har  seet  en  Ansøgning 
fra  ham  skreven  1669  i  det  danske  Sprog).      En  Efterkommer  af 

blev  Sønnen  Frederik,  den  senere  Vicestatliolder  i  Norge, 
gift  med  Anne  Kathrine  Juel,  en  Datter  af  Ove  Juel  til 
Villestrup,  Datteren  Anna  Margrethe  blev  gift  med  Kon- 
rad Reventlow,  den  senere  Storkantsler  under  Frederik  den 
Fjerde,  Ermegaard  Sofie  blev  gift  med  Didrik  Schult  til 
Finstrup  \  Marselle  ægtede  1685  Johan  Rautzau  til  Byg- 
holm, senere  Generallieutenant,  vel  bekjendt  i  Danmarks 
Krigshistorie  (død  1713). 

Christoffer  Gabel  døde  1673,  hans  Enke  1699,  Dron- 
ning Charlotte  Amalie  hædrede  hendes  Ligfærd  i  Petri 
Kirke  den  8.  Februar  med  sin  Nærværelse.  Gabels  Slægt 
paa  Mandssiden  uddøde  1800  med  Gehejmeraad  Christian 
Karl  Gabel. 

At  Gabel  1664  blev  nobiliteret,  og  især  at  han  blev 
udnævnt  til  Gehejme-Statsraad,  er  vist  af  de  da  Levende 
blevet  bedømt  meget  forskjelligt.  Der  var  vel  dem,  der 
saa  derpaa  med  Tilfredshed,  thi  denne  Udnævnelse  var  et 
Vidnesbyrd  om,  at  andre  end  adelig  Fødte  nu  kunde  blive  Mi- 
nistre. Men  andre  have  seet  med  Vrede  paa,  at  en  Mand,  hvis 
Slægt  og  Oprindelse  var  ganske  ukjendt,  blev  løftet  saa  højt. 
For  de  Fleste  har  han  sikkert  staaet  som  en  Fremmed,  en 


ham  var  vistnok  Christoffer  Frederik  Badenhaupt,  som  1750  blev 
Chef  for  det  Throndhjemske  Eegiment.  En  Hermann  Badenhaupt 
var  Musikdirektør  ved  Slotskirken  i  Glykstad  og  døde  1671. 
En  Peder  »Badenhop«  nævnes  i  Norge  1582  og  1588.  Norske 
Kigsregistratnrer,  IL,  S.  474  og  729. 

D.  Schult  var  Søn  af  den  tidligere  nævnte  Jørgen  Schult.  En 
Tale  af  ham  paa  Latin:  »De  præststatia  Literarum  et  quod  Lite- 
rarum  studia  Nobilibus  maxime  conveniant«  med  Aarstallet  1660, 
uden  Sted,  findes  i  det  st.  kgl.  Bibi.,  gi.  kgl.  Saml.  4o,  Nr.  2996. 
1662  diputered%  han  i  Franeker  »de  successione  in  regnis  et 
principatibus.«  Disputatsen  er  trykt.  Han  kom  hjem  fra  Uden- 
landsrejsen 16H4.  Han  blev  1665  Hofjunker,  1667  Kammerherre, 
1669  Oversekretær  i  Kancelliet.  Som  Kancelliembedsmand  var 
han  ikke  meget  brugbar.  Han  døde  1704  som  Ridder  og  Ge- 
hej  meraad. 

Tydsker.  uagtet  han  baade  talte  og  skrev  det  danske 
Sprog.  Der  findes  da  ogsaa  Vidnesbyrd  om,  at  man  saa 
»ed  paa  denne  Kongens  Yndling,  hans  Mignon,  at  han 
var  lidet  yndet.  Men  Vidnesbyrdene  komme  især  frem 
fra  den  svenske  Resident  i  Kjøbenhavn  eller  fra  de  engelske 
Gesandter  her  1665—66,  som  havde  at  forhandle  med 
Hannibal  Sehested  og  Gabel  om  den  Bergenske  Affære  — 
Lord  >jClarendon  siger  om  ham,  at  han  havde  været  Kon- 
gens Barber  og  var  en  udannet  og  plump  Mand.  Gabel 
var  utvivlsomt  de  Svenske  ugunstig  stemt,  og  Residenten 
har  vist  med  Glæde  lyttet  til  de  Stemmer,  der  talte  ilde 
om  Gabel,  og  saadanne  Stemmer  har  det  ikke  manglet 
paa.  Gabel  har  naturligvis  benyttet  sin  Ret  som  Adels- 
mand til  at  træde  frem  som  en  saadan,  men  han  er  ikke 
altid  bleven  seet  paa  med  gunstige  Øjne  af  alle  dem,  hvis 
Jævnbyrdige  han  var  bleven,  saaledes  er  det  gaaet  mange 
Gange  før  og  senere. 

Et  Par  Yttringer  af  to  danske  Adelsmænd  kunne  have 
Interesse  her.  Christoffer  Parsberg  beder  fra  London,  hvor 
han  da  opholdt  sig  med  Prinds  Christian,  Gabel  om  at 
interessere  sig  for  at  fremme  et  Ønske,  som  hans  Broder 
Enevold  Parsberg  havde  ^  I  Oktober  1662  skriver  han 
med  Tak  for  hans  Intercession :  »Sachez  que  Vous  n'adres- 
sez  pas  cela  å  un  insensible  et  qu'avec  le  temps  Vous 
connaitrez  mieux  qu'  å  cette  heure  combien  que  je  suis 
.  .  .  P.  S.  Mr.  Gyldenlou  [o:  Ulrik  Frederik  Gyldenløve] 
est  i9i  et  Vous  baise  les  mains.  nous  avons  bu  plusieurs 
fois  å  votre  santé.«  Hannibal  Sehested  takker  i  et  Brev 
af  14.  September  1663  ^  Gabel  for  tilsendte  Penge  og  siger: 
»C'est  ainsi  que  Vous  savez  de  la  belle  maniére  faire  plaisir 
å  vos  amis.     Je  crois  que  votre  mérite  et  votre  courtoisie 


1  Ny  kgl.  Saml.,  4«,  Nr.  1064. 

2  Ny  kgl.  Saml,  FoUo,  Nr.  651. 

Vous  en  ont  acquis  grand  nombre,  et  toutes  fois  j'ose  dire 
hardiment  que  Yous  n'en  pouvez  avoir  de  plus  passionné 
ni  de  plus  fidel  que  moi.«  I  et  Brev  af  16.  November 
1663  kalder  Hannibal  Sehested  Gabel  »mon  sincére  et 
veritable  ami.«  Er  det  Altsammen  diplomatisk  Galanteri? 
Skulde  der  ikke  være  Oprigtighed  med?  Grev  Christian 
Rantzau  kalder  i  sit  Testament  Gabel  »Ihr  kon.  Majst. 
wohlbetrauten  Etats-  und  Kammer-Rath,  Rentmeistern  und 
Gouverneurn  auf  Feroe,  meinen  hochgeehrten  wehrten 
Freund  und  Hr.  Sohn,«  han  testamenterede  ham  et  stort 
glat  gyldent  Bæger  paa  70  Lod,  »mit  Bitte  denselben  als 
ein  Gedåchtnisz  von  seinen  getreuen  Freund  und  Yater 
selig  anzunehmen  ^,« 

Frederik  den  Tredie  havde  et  godt  Sigte  paa  at  drage 
dygtige  Mænd  frem  efter  1660,  det  gjælder  næsten  om 
alle  dem,  som  han  tog  i  Brug  efter  Souverænetetens  Ind- 
førelse, at  de  vare  Mænd  med  Evner.  Og  disse  Mænd 
bleve  brugte,  thi  der  var  et  stort  Arbejde  at  udføre.  Gabel 
blev  saaledes  sat  ind  i  en  Mængde  Kommissioner,  som 
havde  højst  forskjellige  Sager  at  behandle,  og  hvor  han 
arbejdede  sammen  med  næsten  alle  den  Tids  fremragende 
Personer.  Yed  Siden  heraf  mødte  han  i  Collegium  status, 
i  Højeste  Ret,  tog  Del  i  diplomatiske  Forhandlinger,  og 
hørte  fra  1664  til  Kongens  Raad.  Man  maa  forundre  sig 
over,  at  han  har  kunnet  magte  Alt  det,  som  blev  lagt  paa 
hans  Skuldre. 

Men  det  er  i  Kammer-Kollegiet,  han  især  skal  søges. 
Souverænetetens  Indførelse  havde  sin  store  Betydning  for 
to  Forhold,  af  hvilke  Landets  Fremtid  afhang,  Forsvars- 
væsenet  og  Finantsvæsenet.  Efter  1660  blev  et  helt  nyt 
System  indført  for  Styrelsen  af  Statens  Økonomi.  Opgaven 
var  at  skaffe  Indtægter,  for  at  Landet  kunde  udvikle  sig 


1   Danske  Magazin,  V.,  S.  186. 

til  en  Stat,  der  atter  var  i  Stand  til  at  møde  frem  i  den 
europæiske  Koncert,  og  at  anvende  disse  Indtægter  paa  den 
bedste  Maade.  Men  Opgaven  var  tillige,  at  rede  Staten 
ud  af  den  forfærdelige  Misere,  i  hvilken  den  var  sunken 
ned  i  iinantsiel  Henseende.  Staten  var  næsten  bankerot. 
Tilstanden  var  ligesaa  fortvivlet  som  i  Aarene  efter  1813, 
ja  endnu  værre.  Thi  ikke  blot  var  Statskassen  tom,  men 
Landet  var  ødelagt,  Godsejerne,  Bønderne  og  Bj^erne 
udsugede  ved  to  Krige.  Gjælden  skulde  betales,  Panterne 
indfries.  Vistnok  har  Hannibal  Sehested  i  den  nærmeste 
Tid  efter  Souverænetetens  Indførelse  havt  megen  Indfl}'- 
delse,  men  han  rejste  snart  i  Ambassade  til  England  og 
Frankrig,  og  han  døde  i  Paris  1666.  Den,  der  havde  fuld 
saa  megen  Indflj'delse,  var  Gabel,  som  fra  1664  nærmest 
kan  betragtes  som  Finantsminister.  Er  det  13'kkets  Fre- 
derik den  Tredie,  ved  sin  Død  at  efterlade  sine  Riger  i  en 
nogenlunde  gunstig  finantsiel  Tilstand,  saa  er  Gabel  en  af 
de  Mænd,  eller  den  Mand,  som  har  havt  en  væsentlig  Del 
deri.  Men  Forholdene  vare  saadanne,  at  der  ikke  altid 
kunde  gaas  frem  med  Læmpe,  Alle  kunde  ikke  faa  deres 
Ønsker  opf^^ldte.  som  de  gjerne  vilde  det,  og  Gabel  maatte 
da  blive  Gjenstand  for  Misfornøjelse  og  Vrede.  Han  hørte 
til  den  Klasse  Mænd,  som  ville  administrere,  og  stærke 
Mænd  i  den  Retning  have  ikke  altid  været  vel  seete  i 
Danmark. 

Hanuibal  Sehested  har  sagt  om  Gabel,  hvem  han 
kalder  den  mest  betroede  af  Frederik  den  Tredies  Ministre  ^ : 
»Han  er  en  meget  hemmelighedsfuld  Mand,  besidder  en 
god  Forstand,  og  udretter  Meget  i  faa  Timer.  Han  skyer 
Arbejde  og  kaster  det  gjerne  over  paa  Andre  .  .  .  Kongen 


'  P.  W.  Becker,  Samlinger  til  Frederik  den  Tredies  Historie,  IL, 
S.  436.  Det  niaa  erindres,  at  Hannibal  Sehesteds  der  meddelte 
Domme  især  gjælde  Personernes  diplomatiske  og  politiske  An- 
skuelser og  Virksomhed. 

hører  ham  gjerne  og  elsker  ham  højt.  Dog  følger  han 
mindre  sin  Ministers  end  sine  egne  Anskuelser;  men  da 
Hs.  Majestæt  har  nogen  Vanskelighed  ved  at  bestemme 
sig,  har  Gabel  let  ved  at  stemme  ham,  naar  Sagerne  staa 
i  Ligevægt.  Han  benytter  sig  af  den  samme  Ubestemthed 
hos  Kongen,  og  afværger  uden  Møje  de  af  Hs.  Majestæt 
under  Overvejelse  bragte  Sager,  som  ikke  behage  ham.« 

At  Gabel  altid  har  truffet  det  Rette,  at  han  aldrig 
har  taget  Fejl,  at  han  ikke  har  begaaet  Misgreb,  det  er 
næppe  muligt.  Han  var  en  betydelig,  en  fremragende 
Mand,  men  han  var  dog  kun  et  Menneske. 

Theodor  Lente  og  Christoffer  Gabel  hørte  til  Frederik 
den  Tredies  »unge  Raad«  før  1660.  Hørte  der  andre  til 
dette  Raad?  Derom  har  jeg  ikke  nogen  sikker  Mening, 
jeg  tør  ikke  med  Bestemthed  nævne  noget  Navn. 

Jeg  vender  tilbage  til  Gunde  Rosenkrantz,  for  dog 
snart  at  forlade  ham  igjen.  I  sin  paa  Latin  skrevne  Apo- 
logi fra  omtrent  1665  kommer  han  atter  til  at  tale  om 
de  Fremmede.  »Han  havde,«  siger  han",  »i  Underdanig- 
hed udtalt,  at  Kongen  skulde  betragte  sine  tro  Borgere 
og  Undersaatter  som  sine  Børn,  ikke  skyde  dem  tilside  og 
holde  sig  til  Fremmede,  blot  elske  og  forfremme  de  Frem- 
mede, saa  at  Rigets  Belønninger  tilfaldt  dem,  men  Træl- 
dom hans  Egne.  Det  var  ikke  hans  Mening  og  Raad,  at 
de  Fremmede  skulde  holdes  borte  fra  alle  civile  og  mili- 
tære Embeder,  naar  de  blot  vare  værdige  til  dem  eller 
havde  gjort  sig  fortjente  ved  et  eller  andet  udmærket  Ar- 
bejde for  Konge  og  Rige.  Fremmede  ere  de,  som  ikke 
have  samme  Fædreland  eller  Herre,  men  som  strømme 
herind  til  os  fra  fjærne  Egne,  baarne  afsted  for  Vind  og 
Vove.  De,  der  stamme  fra  Holsten,  Slesvig,  Norge,  kalder 
jeg  ikke  Fremmede,  de  have  ikke  samme  Fædreland,  men 
samme  Herre,  og  ere  knyttede  til  os  ved  Slægtskabs-Baand. 

Men  dem  kalder  jeg  Fremmede,  hvis  Forældre  ere  akj endte, 
om  hvem  man  ikke  veed,  hvorfra  de  stamme,  som  komme 
fra  fjerne  Steder  og  af  vore  Forfædre  kaldtes  Fjender  [Isi- 
dorus  og  Cicero  citeres].  Lad  de  Indfødte  blive  anvendte, 
om  ikke  fremfor  de  Fremmede,  saa  ved  Siden  af  dem,  dels 
de  som  ere  værdige,  dels  de  som  kunne  blive  det.  Man 
behøver  ikke  at  soge  efter  kjække  og  kloge  Mænd  blot 
hos  Fremmede,  søger  man  omhyggelig,  saa  findes  de  her- 
hjemme eller  kunne  udvikles  dertil.« 

Ogsaa  denne  Udtalelse  om  de  Fremmede  er  sagt  i 
stor  Almindelighed,  Kjærnen  i  den  kan  passe  omtrent  til 
alle  Tider,  til  alle  Lande.  Rosenkrantz  nævner  ikke  et 
eneste  Navn,  han  hentyder  ikke  til,  om  det  er  Tiden  før 
eller  Tiden  efter  Souverænetetens  Indførelse  han  sigter  til. 
Forsaavidt  det  ikke  er  en  Gjentagelse  af  hvad  han  har 
sagt  før  1660,  men  han  virkelig  har  Tiden  efter  1660  i 
Tanke,  fortjener  det  at  undersøges,  hvorledes  Forholdet 
var  omtrent  paa  den  Tid,  han  skrev  sin  Apologi,  om 
Fremmede  i  paafaldende  Grad  ere  blevne  dragne  ind  i  den 
danske  Stats  højere  Styrelse,  og  hvilke  disse  Fremmede 
ere.  Der  gives  ingen  Statskalendere  for  hine  Tider,  men 
der  gives  dog  Midler  til  at  kunne  nævne  iSTavnene  paa 
den  højere  Embedsstand  i  Statens  centrale  Administration 
og  paa  Hof-Embedsmændene.  Jeg  har  her  benyttet  et  Mand- 
tal over  Hofstaten  udfærdiget  i  Anledning  af  Prindsessestyret 
1664,  og  Bestallingsprotokoller.  Idet  jeg  nu  skal  nævne 
disse  Embedsmænd,  er  det  fornemmelig  Aaret  1664  jeg 
tænker  paa,  men  jeg  begynder  lidt  tidligere  og  ender  med 
1670. 

Først  skal  jeg  nævne  de  Mænd,  som  vare  Eigsraader 
før  Rigsdagen  1660,  og  som  tidlig  gik  bort.  Ove  Giedde, 
Rigens-Admiral,  døde  19.  December  1660 ;  Mogens  Høeg, 
døde  29.  Januar  1661;  Jørgen  Brahe  havde  længe  været 
syg  og  derfor  ikke  deltaget  i  Rigsraadets  Forhandlinger,  lige- 

som  lian  ikke  mødte  paa  Rigsdagen  1660,  han  døde  12. 
Februar    1661;    Sivert   Urne,    Rigsraad    under    Rigsdagen 

1660,  udnævnt  til  Rigs-Staldmester  i  November  1660, 
døde  16.  Februar  1661;  Jochum  Gersdorf,  udnævnt  til 
Rigs-Drost  og  Præsident  i  Collegium  status,  døde  19.  April 

1661.  G-rev  Christian  Rantzau  blev  hans  Eftermand  som 
»Premier-Minister,«  han  døde  den  8.  November  1663. 
Rantzau  var  vel  en  Holstener,  men  hørte  til  en  Slægt,  som 
i  lange  Tider  havde  været  i  de  danske  Kongers  Tjeneste. 
Han  tjente  allerede  under  Christian  den  Fjerde,  hvis  Kammer- 
junker han  blev  1632,  og  han  blev  før  1660  brugt  meget 
af  Frederik  den  Tredie,  der  satte  Pris  paa  ham  og  be- 
tragtede ham  som  en  Ven.  Rantzau  kan  ikke  betragtes 
som  Fremmed.  Kan  den  danske  Historie  give  Slip  paa 
Johan  Rantzau,  Henrik  Rantzau,  Christian  Rantzaus  Stam- 
fædre,  eller  paa  Daniel  Rantzau?  Jørgen  Seefeld  døde 
28.  Februar  1662;  Christoffer  Urne,  som  havde  været  Ri- 
gens Kantsier,  døde  27.  September  1663  ^  Ove  Skade 
var  den  22.  November  1660  bleven  udnævnt  til  Rigsraad 
og  Assessor  i  Kancellikollegiet,  han  døde  19.  Oktober  1664. 

I  1664,  sidst  paa  Aaret,  er  Navnelisten  følgende. 

Kongelig  Majestæts  Raad  og  Assessores  (i  Højeste 
Ret): 

Feltherre  Hans  Schack,  Rigens  Skatmester  Hannibal 
Sehested,    Kantsier  Peter  Reedtz,    Rigens  Admiral    Henrik 


1 


Det  hedder,  at  Christoffer  Urne  fratraadtc  sit  Embede  som  Ei- 
gens  Kantsier  i  November  1660.  1  Højesterets-Dommen  over 
Korfits  Ulfeld  er  han  nævnet  med  Titlen  Eigskantslcr.  I  enBe- 
naadning  dateret  28.  April  1662  siges,  at  Christoffer  Urne  til 
Aarsmark  har  begjæret  sin  Afsked  som  Kigens  Kantsier  formedelst 
høj  Alder  og  Svagelighed,  han  har  indleveret  Eigets  Indsegl. 
Der  udtales  Tilfredshed  med  hans  Tjeneste,  og  det  tillades,  at 
han  maa  paa  sin  Livstid  nyde  og  beholde  de  Beneficier,  som  han 
hidtil  har  havt.  Protokol  over  Benaadniuger  i  Kongerigets 
Archiv,  Fol.  217. 

Bjelke,  IN'iels  Trolle,  Statholder  i  Norge  Ivar  Krabbe,  Ulrik 
Frederik  Gyldenløve,  Statholder  i  Holsten  Erederik  Ahle- 
feldt, Statholder  i  Kjobenhavn  Christoffer  Gabel,  Kantsier 
i  Norge  Ove  Bjelke,  Rigsniarskalk  Joh.  Christof  Kørbitz, 
Henrik  Kantzau,  Otte  Kragh,  Axel  Urup,  Jørgen  Bjelke, 
Erkebiskop  Dr.  Hans  Svane,  tjdsk  Kantsier  Theodor  Lente, 
Præsident  Hans  Nansen,  Kammerraad  Peter  Biilche,  Dr. 
Henrik  Ernst,  Admiralitets-Raad  Jens  Lassen,  Henrik 
Matthesius,  Lic.  jur.  Peter  Lassen,  Mag.  Willem  Lange, 
Mag.  Easmus  Winding. 

De  virkelig  Eremmede  af  disse  Mænd  ere:  Schack, 
som  dog  var  Rigsraad  før  Souverænetetens  Indførelse; 
Kørbitz,  som  havde  været  bosat  i  Danmark  fra  1634  og 
været  brugt  siden  den  Tid  i  Hoffets  og  Statens  Tjeneste; 
Theodor  Lente,  som  havde  været  i  Erederik  den  Tredies 
Tjeneste  siden  1648  og  havde  tjent  ham  i  Bremen;  Peter 
Biilche,  som  havde  været  Christian  den  Ejerdes  Livlæge 
og  Stadfjsikus  i  Elensborg  siden  1638,  udnævnt  af  Ere- 
derik den  Tredie  1648  til  Livmedikus  iKjøbenhavn;  Hen- 
rik Ernst,  som  havde  været  Professor  i  Sorø  fra  1635  til 
1660,  fra  1635  til  1639  Præceptor  for  Christian  den  Ejerdes 
Son  Grev  Valdemar,  hvem  han  ledsagede  paa  hans  Uden- 
landsrejse \     Til  »Holstere«  høre  Ahlefeldt  og  Gabel,  den 


^  Henrik  Ernst  stammede  fra  Helmstådt,  hvor  hans  Fader  var 
Boigemestcr.  Han  kom  til  Sorø,  blev  Præceptor  der  for  to 
Sønner  af  Knud  Gyldenstjerne  til  Tim,  Peter  og  Arnold,  og  1628 
Præceptor  for  Otto  Rud  til  Sandholt  (d,  16  iO).  Vedel  Simonsen, 
De  danske  Euder,  IL,  S.  238—39.  Han  blev  gift  med  Sofie 
Faber,  Datter  af  Dr.  jur.  Daniel  Faber  fra  Stettin,  som  var  Ge- 
hejmeraad  og  Kantsier  hos  Enkedronning  Sofie,  og  Anna  Lund 
eller  Lundt,  Søster  til  Johannes  Faber,  der  blev  Professor  i  Sorø, 
og  Jakob  Faber,  der  blev  Sognepræst  til  Vor  Frue  Kirke  i  Kjøben- 
havn  og  Provst  for  Sokkelund  Herred,  og  hvis  anden  Kone  hed 
Margrethe  Schumacher,  Søster  til  Griffenfeld.  Henrik  Ernst's 
Datter  Anna  Sofie  Ernestine  blev  gift  med  Henrik  Matthesius. 
Til  hvad  der  er  meddelt  om  ham  ovenfor  S.  62  kan  føjes,  at  han  i 

første  Chr.  Rantzaus  Svigersøn,    Lensmand  paa  Trauekjær 
Slot  siden  August  1659  ^ 

Af  disse  Mænd  døde  Henrik  Ernst  7.  April  1665,  Otte 
Kragh  4.  Februar  1666,  Hannibal  Sehested  23.  September 
1666,  Hans  Nansen  12.  November  1667,  Theodor  Lente 
20.  Februar  1668,  Hans  Svane  26.  Juli  1668.  1669  i 
Februar  udnævntes  følgende  Mænd  til  Gehejme-Raader. 
Assessores  i  Collegium  status  og  i  Højeste  Ret^:  Otto 
Powisk,  Ove  Juel,  Holger  Wind,  Niels  Banner,  Erik  Kragh, 
Korfits  Trolle  og  Enevold  Parsberg.  1.  Januar  1670  hørte 
følgende  Mænd  til  Kongens  Raad:  Hans  Schack,  Peter 
Reedtz,  Henrik  Bjelke,  Ulrik  Frederik  Gyldenløve,  Chri- 
stoffer Gabel,  Joh.  Christ.  Kørbitz,  Henrik  Rantzau,  Ove 
Bjelke,  Axel  Urup,  Jørgen  Bjelke,  Christoffer  Parsberg, 
Otto  Powisk,  Ove  Juel,  Holger  Wind,  Erik  Kragh,  Korfits 
Trolle,  Enevold  Parsberg,  J.  F.  Marschalch. 

1664  sad  følgende  Mænd  i  Skatkammer -Kollegiet: 
Hannibal  Sehested,  Christoffer  Gabel,  Rentemestrene:  Sten 
Hondorf,  Mogens  Friis,  Henrik  Møller  ^,  General-Prokurør : 
Dr.  Peter  Scavenius,  Assessorerne:  Hans  Mule  ^  Mag.  Vitus 


Universitets -Proj^rammet  udstedt  1694  i  Anledning  af  Sofie  Fabers, 

sal,   Heniik    Ernst's,    Begravelse    benævnes   som     »vir   stupendæ 

eruditionis  et  vastæ   famæ.<^      Ved  Bedstemoderens  Dødsleje  vare 

tilstede:     Sofie   Amalie   Matthesia,    Daniel    Matthesius  og  Jakob 

Mattliesius. 

Frederik  Ahlefeldt  blev  i  Aaret  1661  udnævnt  til  Gehejme-Stats- 

og  Land-Raad,  Statholder  over  Kjøbenhavn,  Vice-Statholder  over 

Fyrstendømmerne. 

Ove  Juels  Dagbog  i  Historisk  Tidsskrift,  III.  R.,  3.,  S.  617. 

Hemik  Møller  er  født  i  Itzehoe  1609;    han   begyndte   sin   lange 

Embedsbane  1632  som  Kammerskriver   hos  Christian   den  Fjerde. 

Hans   Mule  (f.   1605,  d.   1669)  var   1660  Økonom,    det  vil  sige 

Kvæstor   (altsaa   ogsaa    Godsbestyrer)    ved   Kommunitetet.     Han 

havde  været  Hofmester  lor  G  unde  Rosenkrantz's  Broder  Erik  paa 

dennes  Udenlandsrejse. 

Bering;  Sekretær  var  Frederik  Giese  \  Geueral-Bogliolder 
Johau  Steenkiil-. 

1664  sad  følgende  Mænd  i  Kancelli-Kollegiet;  Peter 
Reedtz,  Kantsier.  Kancelliraader :  Over-Sekretær  Erik  Kragh, 
Ove  Juel,  Jens  Juel  ^,  Kammersekretær :  Peter  Schumacher. 
Kancellijunkere  og  Sekretærer  vare :  ^iels  Kruse,  Erik  Eod- 
sten,  Christoffer  von  Ucken,  Christoffer  Lindenow,  Andreas 
Sinklar.  Povel  Xielsen.  Efter  sin  Hjemkomst  i  1663  fra 
Udenlandsrejsen  med  Prinds  Christian  var  Christoffer  Pars- 
berg  bleven  Gehejmeraad,  Vicekantsler  og  Vicepræsident  i 
KanceUikollegiet. 

1664  sad  følgende  Mænd  i  det  tydske  Kancelli:  Theo- 
dor Lente ,  Kantsier,  Dr.  Konrad  Hess  ^,  Statssekretær  Kon- 
rad Biermann.  xlssessor  Frederik  Lente  ^.  Sekretærer  og 
Kancelliforvandte  vare  Christian  Ditlev  Testmann^,  Jørgen 
Eeitzer',  Frands  Rasch  ^ 


Giese  var  f.  1625  i  Husum,  hvor  hans  Fader  (der  stammede  fra 
Meklenborg)  var  Eaadmaud,  rejste  udenlands  som  Hofmester  for 
Anders  Bildes  Son  Anders  Bilde,  1657  Generalauditør,  1660  Sekre- 
tær i  Rentekammeret,  1670  Admiralitetsraad.  1684  Kancelliraad, 
død  1693.     Univ.  Progr. 

Famihen  Steeukul  var  bosiddende  i  Kjøbenhavn  paa  Christian 
den  Fjerdes  Tid. 

Jens  Juel  blev  1662  Eesident  i  Stockholm. 

Konrad  Hess  var  født  i  Kiel,  han  rejste  udenlands  med  Korfits 
Trolle,  blev  Dr.  juris  i  Altdorf  1653;  han  var  gift  med  en  Dalter 
af  Theodor  Lente.  —  Navnet  Hess  er  forøvrig  vel  kjendt  i  Kjø- 
benhavn fra  16.  Aarh. 

Frederik  Lente  var  en  Søn  af  Theodor  Lente,  f.  1639;  1664  blev 
han  Assessor  i  Kancelliet.  1677  indtraadte  han  i  Regjeringen  i 
Glykstad.  Han  var  gift  med  Anna  Christine  von  Hatten. 
1667  ansøgte  Christian  Ditlev  Testmann,  kgl.  dansk  Raad,  om 
Konlirmation  paa  sit  og  sin  Hustrus  Kathrine  Bickers  Testament. 
Han  var  vist  fra  Tydskland .  Jeg  har  dog  seet  kongelige  Resolu- 
tioner af  ham  skrevne  paa  Dansk. 

Jørgen  Reitzer  var  en  Kjøbenhavner,  f.  1620,  1650  kom  han  i 
det  tydske  Kancelli,   han  døde  1676. 

Han  var  Sekretær  hos  Ditlev  Ahlefeldt  under  dennes  diplomatiske 
Sendelse  til  det  Brandenborgske  Hof  1659. 

Admiralitets-Kollegiet  var  allerede  oprettet  1655.  Dets 
Medlemmer  nævnes  ikke  i  Mandtallet  1664.  I  Tidsrum- 
met fra  1660  til  1670  sad  følgende  Mænd  i  det:  Eigens 
Admiral  Henrik  Bjelke,  Generaladmiral  Kart  Sivertsen 
Adelaer,  Admiral  paa  Bremerholm,  Niels  Juel,  Viceadmiral 
paa  Bremerholm  Jørgen  Bjørnsen,  Viceadmiral  Niels  Helt, 
Viceadmiral  paa  Bremerholm  Jens  Rodsten,  Povel  Klin- 
genberg  (Admiralitetsraad  fra  1655),  Henrik  Møller  (fra 
1655),  Jens  Lassen  (fra  1661),  Hans  Nansen,  Peder  Peder- 
sen Lerke,  Povel  Christensen  Fyn  (fra  1661). 

Om  Krigskollegiet  vil  der  blive  talt  senere. 

Følgende  Assessorer  i  Højeste  Bet  dømte  den  24.  Juli 
1663  i  Sagen  mod  Korfits  Ulfeld,  de  have  underskrevet 
Dommen  efter  deres  Rang :  Christian  Rantzau,  Hans  Schack, 
Peter  Reedtz,  Henrik  Bjelke,  Christoffer  Urne,  Niels 
Trolle,  Ivar  Krabbe,  Ove  Bjelke,  Joh.  Chr.  Kørbitz,  Henrik 
Rantzau,  Gunde  Rosenkrantz  til  Vindinge,  Otte  Kragh, 
Axel  Urup,  Henning  Powisk,  Jørgen  Bjelke,  Ove  Skade, 
Dr.  Hans  Svane,  Theodor  Lente,  Hans  Nansen,  Peter 
Biilche,  Christoffer  Gabel,  Dr.  Henrik  Ernst,  Lic.  Peter  Las- 
sen, Mag.  Willem  Lange,  Mag.  Rasmus  Winding,  Dr.  Peter 
Scavenius. 

Gjennemgaar  man  de  mange  Navne,  som  her  ere 
anførte,  og  af  hvilke  flere  møde  gjentagne  Gange,  vil  man, 
paa  en  eneste  Undtagelse  nær,  blandt  de  betydeligere 
Navne  ikke  træffe  noget  paa  en  Mand,  som  enten  ikke  er 
Dansk,  eller  som  ikke  har  været  i  Statens  Tjeneste  før  Souve- 
rænetetens  Indførelse.  Nogle  faa  af  dem  ere  fødte  Fremmede, 
niende  havde  levet  længe  i  Danmark  (undtagen  Hans  Schack) 
og  maa  nærmest  betragtes  som  naturaliserede.  En  eneste 
er  en  virkelig  Fremmed  og  kommen  ind  i  Landet  ved  Aaret 
1660,  nemlig  Konrad  Biermann,  en  Præstesøn  fra  Mark- 
grevskabet Durlach,  der  kom  til  Danmark  som  Sekretær 
hos    den    franske  Ambassadør  Terlon    og  i  Slutningen  af 

Aaret  1660  blev  Statssel\retær  hos  Frederik  den  Tredie, 
han  aflagde  Troskabsed  den  1.  Januar  1661  ^  Kavne  paa 
danske  Adelsmænd  møde  i  stort  Antal. 

Derefter  gaar  jeg  over  til  Hofstaten  og  anfører  først 
Navnene  paa  »Hofstatens  Officere,«  som  i  den  sjette  Ses- 
sion aflagde  Hyldingsed  til  Frederik  den  Tredie  den  18. 
Oktober  1660  ^r 

Hofmarskalk  Kørbitz.  Over-  Sekretær  Erik  Kragh,  Over- 
Skjænk  Christoffer  Sehested,  Kongens  Kammerherre  Tit- 
tinghoff,  Dronningens  Kammerjunker  Rantzau,  Skult,  Prind- 
sens  Kammerjunker  Christoffer  Parsberg,  Prinds  Jørgens 
Kammerjunker  Podebusk,  Admiral  Niels  Juel,  Hans  01de- 
land,  Oberstlieutenant  Niels  Rosenkrantz,  Oberstlieutenant 
Ove  Brockenhus,  General-Adjutant  Hans  Steensen,  Major 
(Ulrik)  Dewitz,  (Martin)  Tancke^. 

Af  Listen  over  kgl.  Majestæts  Hofofficerer  og  Betjente 
1664  nævner  jeg  det  overordnede  og  finere  Personale*. 
Hofmarskalk:  Christoffer  Sehested.     Kammerherrer:  Fride- 


^  I  Begyndelsen  af  1661  holdt  Biermann  Bryllup  med  Anne  Knopf, 
Datter  af  David  Knopf,  Generaltoldforvalter  og  Direktør  for  Skibs- 
maalingen  i  Norge,  senere  Amtmand  i  Stavanger. 

■^  Listen  findes  i  Geh,  Archivet,  Souveræneteten,  Nr.  1  A  b. 

^  Naturaliseret  som  dansk  Adelsmand  1643.  I  den  danske  Konges 
Tjeneste  siden  1638.  Se  C.  F.  Bricka  og  J.  A.  Fridericia,  Chri- 
stian den  Fjerdes  Breve  1641 — 44,  S.  17 — 19.  Enkedronning 
Sofies  og  Christian  den  Fjerdes  Kantsier  Christoffer  von  der 
Lippe  var  i  andet  Ægteskab  gift  med  Agnete,  Datter  af  Marcus 
Tancke  Borgemester  i  Piostock.  Mon  Martin  Tancke  ikke  ogsaa 
stammer  fra  Eostock?  I  Jahrbiieher  des  Vereins  fiir  Mecklenb. 
Gesch.  VIL  S.  202  nævnes  Borgemester  i  Eostock  Marcus  Tamke 
1632,  vistnok  urigtig  læst  for  Tanke.  Smst.  IX.  S.  242  nævnes 
Syndikus  Otto  Tanke  1630,  X.,  S.  199  nævnes  Heinrich  Tanke 
Eaadsherre  i  Wismar  1666 — 80.  David  Tancke,  Lie.  theol.,  var 
Præst  i  Eostock  og  døde  der  1633. 

"^  Omtrent  hele  det  underordnede  Personale  er  anført. 

rich  V.  Vittinglioff^  Otto  Kantzau,  Otto  v.  Qvalen^  (død 
3.  Januar  1666),  Henning  Keventlow  ^,  Konrad  Keventlow^, 
Vilhelm  Friderich  v.  Wedel ^.  Ceremonimester:  Frants 
Eberhardt  Speckhan^  Forskjærere:  Hans  A renfelt,  Henrik 
Gyldenstjerne,  Erik  Steensen.  Hofjunkere:  Hans  Wind, 
Just  Høeg,  Laurids  Lindenow,  Kaspar  von  Buchwaldt  ^, 
Christian  Seefeld,  Christian  Lindenow,  Friderich  v.  Gabel, 
Johan  V.  der  Wisch^,  Didrik  Schult.  Overskjænk:  Hel- 
muth Winterfelt  ^.  Kjøgemester:  Friderich  Vieregge^. 
Overjægermester:  Vincents  Hahn.  Drabant  -  Hauptmand : 
Grev  Holck.  Fodermarskalk:  Christian  Wiborg.  Læger: 
Dr.  Simon  Pauli,  Dr.  Povel  Moth,  Dr.  Henrik  Mønnichen. 
Livchirurg:  M.  Philip  Hacquart.  Prædikanter:  Mag.  Ter- 
kel Thuresen,  Mag.  Joh.  Bremer,  Mag.  Matthias  Foss,  Mag. 
Eudolph  Moth,  Mag.  Petrus  Sartorius,  fransk  Præst.  Pa- 
ger: Johan  Christoffer  Steensen,  Otto  Krabbe,  Andreas 
Threbindtz,  Klaus  Dyre,  W^erner  Skinkel,  Hartvig  Kaas, 
Hans  Christoph  Winterfelt,  Friderich  Klaus  v.  Kardorff^ 
Friderich  v.  Ahnen,  Hans  Ernst  v.  d.  Pfort,  Dan.  Pflug, 
Liitzow,    Adam  Ernst  v.   Gersdorf,    Hans  Ludvig  v.   Nei- 


Han  er  født  i  Kurland   1624,    han  studerede  ved  Sorø  Akademi 
1647,  blev  gift  med  Eleonore  Maria  Sehested,  døde  1692  og  ligger 
begravet  i  St.  Knuds  Kirke  i  Odense. 
Af  holstensk  Adel. 

Hans  Slægt  hørte  hjemme  i  Neumarck-Brandenburg.  Han  blev 
gift  med  Hannibal  Sehesteds  Dattei-,  blev  1672  Greve  til  Wedels- 
borg. 

Af  bremensk  Slægt,  1658  blev  han  Major  i  Livregimentet  til  Fods, 
1676  Kommandant  paa  Akershus.  Han  blev  senere  Overhofmar- 
skalk,  Stiftamtmand  over  Eibe,  Gehejmeraad,  døde  1698. 

Af  en  Slægt  fra  Marek-Brandenburg. 

Af  en  meklenborgsk  Slægt. 

Af  en  meklenborgsk  Slægt. 

deck  S    Augustus  Skrydtzkje,    Otto    Powisk.      Over-Stald- 
mester: Nicolai  Merlow-. 

Dronningl.  Majestæts  Hofetat. 

Hofmesterinde  Marie  Elisabeth  v.  Haxthausen  (for  tre 
Terminer)  ^,  Kathrine  Hedevig  y.  Podeweis  (for  en  Termin)  *. 
Hofjomfruer:  Susanne  v.  AVilstorffer  ^,  Abel  Margrethe  v. 
d.  Wisch  -,  Magdalene  Sybille  v.  Pvegensberck,  Thale  Mundt, 
Elisabeth  Pvaben^,  Sofie  Elisabeth  \.  Haxthausen,  Chri- 
stine V.  Podeweis,  Anna  Charisius,  Kathrine  t.  Podeweis, 
Agnes  Kathrine  v.  Schwartzen^  Kammerherrer:  Markus 
Giøe,  Gregorius  Eathlow  ^.  Pager :  Francisco  Cicholiewsky, 
Jorgen  Ermich  v.  Geiffidtzheim  ^,  Heinrich  Sigismund  v. 
Zegesser.  (Blandt  det  mere  underordnede  Personale  næv- 
nes en  fransk  Kammerkvinde  ^^.) 

Hs.  kgl.  Højhed  Prinds  Christians  Hofetat. 

Kammerherre:  Morten  Skinkel.  Hofjunkere:  Otto 
Bille,  Henrik  Bantzau,  Joachim  Christoff  v.  Biilow,  Mogens 

^  Af  en  østerigsk  Slægt. 

^  Af  eij  Slægt  fra  Hessen-Darmstadt.  Han  var  allerede  1648 
Staldmester  hos  Frederik  den  Tredie. 

2  Hun  var  født  1602  i  Kaiserslautern  vedEhinen.  Hendes  Mand 
Heinrich  von  Haxthausen,  Arveherre  til  Tienhausen,  grevelig 
lippesk  Drost,  døde  1656;  hun  blev  indkaldt  af  Sofie  Amalie 
og  var  Hofmesterinde  fra  1.  August  1657  til  sin  Død  7.  Scptbr. 
1665.     Hun  ligger  begravet  i  Petri  Kirke. 

^  Hun  var  født  Ahlefeldt,  Enke  efter  Dionysius  v.  Podeweis,  Marskalk 
hos  den  udvalgte  Christian  V.,  brugt  som  Diplomat  af  Chri- 
stian IV.:  hun  indtraadte  som  Hofmesterinde  1664  i  Fru  Haxt- 
hausens Sygdomsforfald. 

^   Af  en  Slægt  fra  Meissen  eller  Schlesien. 

•^  Af  en  meklenborgsk  Slægt. 

'  Af  en  Slægt  fra  Westphalen  eller  Lippe. 

«   Af  holstensk  Ad4. 

^  Navnet  skal  vist  være  Geispitzheim,  Hofmesterinde  M.  E.  v.  Haxt- 
hausens Pigenavn. 

'^  Til  Dronningens  Hofstat  hørte  sex  franske  Violinister  (Fioloner). 
Under  Kongens  Hofetat  hørte  Kapelmester  Kasper  Førster  med 
Kapelbetjente,  ligeledes  Dandsemester  Daniel  Pilloy. 

Giøe,  Hans  Lindenow,  Jørgen  Urne,  Ambrosius  Charisius. 
Livmedikus:  Dr.  Christian  Leegaard.  Sekretær:  Johan  Melc- 
kov  Rotling.  Pager :  Henrik  Steenow,  Kammerpage,  Barner, 
Niels  Mundt,  Adam  Levin  Knnth,  Karl  Eeinholt  Engels- 
mand,  Christoffer  Ernst  Restorff  \  Pless,  Yonsfelt,  Skinkel. 

Hs.  kgl.  Højhed  Prinds  Georgs  Hofetat. 

Forrige  Hofmester  Otto  Grodt^  (en  Bestalling  er  da- 
teret 17.  Septbr.  1662),  Kammerherre:  Christian  Giinther 
V.  der  Osten  ^  (en  Bestalling  er  dateret  24.  November  1663). 
Informator:  Mag.  Christen  Lodberg.  Pager:  Hans  Kaas, 
Kammerpage,  Christian  Eriderich  v.  Boblitz,  Thomas  Chri- 
stian V.  Biilow. 

De  kgl.  Prindsessers  Hofetat. 

Hofmesterinde :  Margrethe  Marie  v.  Schwartzen.  Hof- 
mester: Enevold  Parsberg  (ansat  2.  Oktober  1660). 
Jomfruer:  Anne  Charisius,  Marie  Charisius,  Magdalene 
(jlagdelon)  Charisius.  Den  franske  Jomfru  Anna  Pero. 
Præceptor:  Ulrich  Luft.  Pager:  Jørgen  Kaas,  Otto  Rant- 
zau,  Erik  Steenow,  Heinrich  Gebhard  von  Ende  *,  Jost  Falck 
V.  Haxthausen. 

Hertil  føjes  endnu  Residenter,  Agenter,  Korrespon- 
denter. 

Resident  i  Sverig  Jens  Juel,  i  Frankrig  Markus  Giøe, 
i  Holland  Peter  Charisius,  i  Wien  Andreas  Pauli  Lilien- 
crone,  i  England  Simon  de  Petkum,  i  Spanien  Christoffer 
Christoffersen.  Agent  i  Hamborg  Rasch,  i  Danzig  Jacques 
de  la  Port,    i  Liibeck  Jakob  Poulsen,    i  Pommern  Jakob 


Af  en  brandenborgsk  Slægt. 

Chur.-Brandenborgsk  Friherre.     Han    blev   1668  Statsminister  i 

Hannover. 

Af  en  pommersk  Slægt;  hans  Fader  var  General  under  Christian 

den    Femte,    selv    faldt   han    overbord    og  druknede   i  Østersøen 

1677.     Han   blev   1672  gift  med  Augusta  Maria  Elisabeth   von 

Winterfeld. 

Af  en  sachsisk  Slægt. 


i 

Schoff.  Korrespondent  i  Hamborg  Karl  Vincents  y.  Thrum- 
feld,  i  Haag  Abraham  Wicquefort.  Jochim  Huber  »Rath 
Yom  Haus  aus,«    Eduardus  Nicolai.   Guilielmus  Mouritius. 

Gjennemgaar  man  Navnene  paa  Hofpersonalet,  finder 
man  mange  danske,  men  ogsaa  mange  t3*dske.  Forholdet 
er  vist  det  samme  som  det,  der  møder  ved  tidligere 
danske  Kongers  Hofstater,  f.  Ex.  Frederik  den  Andens  og 
Christian  den  Fjerdes,  medens  dennes  Dronning  levede, 
begrundet  især  derved,  at  Dronningerne  stammede  fra  Tj^dsk- 
land,  kun  er  Hofpersonalet  talrigere,  baade  for  de  Danskes 
og  de  T3'dskes  Vedkommende.  Det  er  ikke  sandsynligt,  at 
Gunde  Rosenkrantz  ved  sine  Klager  over  de  Fremmede 
har  havt  Hofstaten  i  Tanker.  Den  var  sikkert  et  Noli  me 
tangere,  som  det  var  Kongen  overladt  at  besætte  som  han 
ønskede,  uden  at  Rigsraadet  blandede  sig  ind  deri. 

Desuden,  hvis  man  af  Hofpersonalet  vil  fremdrage  de 
Tydske  og  spørge  om,  hvilken  Rolle  de  have  spillet  i  Dan- 
marks Historie  under  Frederik  den  Tredie,  vil  man  komme 
i  Forlegenhed  med  Svaret.  Thi  Sagen  er  vist  den,  at 
egentlig  Ingen  af  dem  har  spillet  nogen  politisk  Rolle, 
maaske  med  Undtagelse  af  Kørbitz,  i  den  Henseende  er 
der  Intet  at  fortælle.  En  af  de  nævnte  Personer  skal  jeg 
fremdrage,  Otto  Krabbe  ^  Ved  hans  Ligbaare  blev  det  1719 
sagt  af  Biskop  Christen  Worm,  at  han  var  hos  Frederik 
den  Tredie  i  hans  sidste  Leve-  og  Sygdoms-Dage,  og  at 
Kongen  døde  i  hans  Arme.  Det  blev  sagt,  at  den  Mand, 
der  laa  i  Kisten,  Gehejmeraad,  Ridder  Otto  Krabbe,  paa 
sin  Finger  bar  en  Ring,  som  Frederik  den  Tredie  paa 
Dødslejet  havde  skjænket  ham  og  som  han  altid  havde 
baaret.  og  at  paa  Kistens  Laag  laa  en  Kaarde,  som  han 
altid  havde  baaret  oof  som  Frederik  den  Tredie  havde  for- 


*  Otto  Krabbe  er  født  1641,  han  døde  1719. 

æret  ham,  thi  han  var  den  forlængst  hensovede  Konges 
Yndling.     Otto  Krabbe  var  en  dansk  Mand,  ingen  Tydsker. 

Endelig  kommer  jeg  til  at  tale  om  Krigskollegiet. 
Dette  blev  i  Vinteren  1660 — 61  besat  paa  følgende  Maade: 
Feltmarskalk  Hans  Schack,  Generallieutenant  Jørgen  Bjelke, 
Generall.  Klaus  Ahlefeldt,  Generall.  Hans  Ahlefeldt,  Ge- 
neral-Krigskommissær  Otto  Powisk,  Generalmajor  Erik  Liib- 
bes  Eckerik,  Generalm.  Frands  Joachim  Trampe,  Gene- 
ralm.  Frederik  Ahlefeldt,  Generalanditør  Povel  Tscherning, 
Stadsoberst  Frederik  Thuresen.  Sekretær  blev  Hermann 
Meier. 

Dette  Kollegium  maa  siges  næsten  at  være  tydsk. 
Og  her  staa  vi  ved  den  Institution,  mod  hvilken  Gunde 
Rosenkrantz's  Klager  fornemmelig  kunne  antages  at  være 

rettede. 

» 

Saaledes  som  den  danske  Hærordning  var  indrettet  i 
det  17.  Aarhundredes  første  Del  (for  ikke  at  gaa  længere 
tilbage  i  Tiden),  var  Danmark  ikke  istand  til  ved  en  Krigs 
Udbrud  at  rejse  en  Armé  udelukkende  dannet  af  Indfødte. 
Armeen  maatte  forøges  ved  Hvervinger  af  fremmede  Sol- 
dater og  fremmede  Officerer.  Det  var  en  Nødvendighed, 
men  det  var  ikke  vel  seet,  thi  derved  aabnedes  Vej  for 
Indflydelse  fra  de  Fremmedes  Side.  I  Aaret  1611  udtalte 
Rigsraadet  i  en  Erklæring  til  Kongen, 'dateret  9.  Februar  i. 
Ønsket  om,  at  »E.  K.  Majestæt  de  begge  Rigers  Under- 
saatter,  som  ere  danske  og  norske  indfødte  Mænd,  hvilke 
ikke  for  en  blot  Besolding,  men  aniore  patriæ  et  sui  regis 
deres  Formue  og  Hud  tilsætter,  for  Fremmede  og  andre 
ville  respektere  og  lade  sig  være  til  det  ]3edste  udi  denne 
Fejde   rekommenderet.«       Denne   samme    Tanke   kommer 


^  K.  Erslev,  Rigsraadets   og  Stændermødernes  Historie  i  Kristian 
IV. 's  Tid,  S.  203. 

iofjen    under    Frederik  den   Tredie,    baade    fra   Eigsraadet 
Christen  Skeel  og  Gunde  Rosenkrantz. 

Hvorledes  stod  det  egentlig  til  med  Forsvarsvæsenet 
under  Frederik  den  Tredies  Eegjering  før  Souverænetetens 
Indførelse  ? 

1650,  1651,  1652,  1653,  1654,  1655  forhandlede  Eigs- 
raadet om  Kongens  Propositioner  om  Defensionen,  men 
Eigsraadet  blev  aldrig  færdig  med  sine  Overvejelser.  Det 
kan  passe  paa  disse  Forhandlinger,  hvad  Christen  Skeel 
skrev  i  sin  Dagbog  den  20.  September  1656  ^r  »Vi  snakker 
der  om  og  gjøre  Intet  derved,  saa  Gud  maa  ikke  være 
iblandt  os.«  1654  skriver  han^:  »Militien  anlangendes. 
Derom  ville  engang  for  alle  gjøres  en  fuldkommen  Ordi- 
nants,  eftersom  vi  saa  tidt  røre  derved  og  Intet  fuldkom- 
meligt endnu  er  sluttet,  saa  om.  Gud  forbyde,  Noget  paa- 
kom,  skulde  befindes  største  Konfusion.«  1653  udtalte 
Eaadet  om  Manglerne  ved  Defensionen  ^ :  »Middelen  til 
dette  at  fortsætte  vide  vi  ikke  anden  end  dersom  den 
allerhøjeste  Gud  Landet  med  god  Afgrøde  velsigner,  da 
Skatten  at  kunde  paabydes,  saasom  Undersaatterne  det 
kunde  formaa.«  Med  Eette  kunde  Kongen  have  gjort 
Skeels  Ord  til  sine:  »Uden  Eaad!  Uden  Trøst!«  Kongen 
kunde  have  føjet  til:  »Uden  Magt!« 

Næppe  har  nogen  Forfatter  dømt  strengere  end  Lud- 
vig Holberg  om  Krigsførelsen  fra  dansk  Side  i  Aarene 
1657 — 58.  Han  siger  saaledes"^:  »Al  Forstand,  Hjerte, 
Konduite  og  Eedelighed  var  saa  rent  forsvunden  saa  vel 
hos  Soldater  som  hos  Anførere,  saa  man  ikke  kunde  kjende 
Nationen  mere  igjen.    Hvorudover  den  danske  Nation  ogsaa 


1  Danske  Magazin,  III.  K.,  4.  Bd.,  S.  291. 

2  Smst.  S.  269. 

3  Smst,  S.  231. 

*  Holberg,    Danmarks    Riges    Historie,    III.,    S.    175 — 76    (Levins 
Udgave). 

paa  samme  Tid  geraadede  udi  saadan  Foragt,  at  den  blev 
allevegne  til  en  Fabel.«  Er  det  en  endnu  paa  Holbergs 
Dage  bevaret  Tradition  fra  hine  bedrøvelige  Tider,  som  ban 
bar  fremført?  Det  er  vist  paa  hin  Tid  et  Digt  er  skrevet 
med  Titel:  »Icon  nobilium,  det  er  de  danske  Adels  Kon- 
trafej naar  de  skal  gaa  imod  deres  og  Fædrelandets  Fjen- 
der ^. «     Her  hedder  det : 

Thi  skal  de  længe  bær'  Eigens  Taske, 
Da  maa  snart  Kongen  gaa  udi  Aske, 
Skal  de  saa  herske  over  alle  Stand, 
Nødes  vi  snart  at  løbe  af  Land. 

Skal  de  saalænge  i  Eiget  raade, 
Yil  det  gaa  Danmark  i  onde  Maade, 
Skal  de   saa  bær'  Officerers  Navn, 
Yil  det  ej  vorde  Danmarks  Gavn. 

O  Gud.  du  for  dit  hellige  Navn, 
Søg  Æren  din  og  vor  Eiges  Gavn. 
Ecvar  dit  hellige  rene  Ord, 
Og  bryd  Tyrannernes  grumme  Mod. 

Bevar  vor  Konge,  giv  hannem  Lykke, 
Og  driv  hans  Anslag  efter  hans  Tykke, 
At  du  maa  æres,  Eiget  udbredes, 
Og  Landets  Fjender  de  kan  bortspredes. 

Ikke  blot  den  militære  Ledelse  af  Krigen  var  der 
Grund  til  at  klage  over,  det  var  saa  at  sige  Alt,  hvad  der 
angik  Krigsførelsen,  som  var  elendigt. 

Rigsraaderne  Ove  Giedde,  Christen  Skeel  og  Peter 
Pteedtz  skulde  i  Kjøbenhavn  føre  Tilsyn  med  Alt  der,  som 
vedrørte  Krigsfornødenhederne.  Den  26.  Juli  1657  skrive 
de  til  Rigsraadet,  at  General  Axel  Urup  og  Proviantkom- 
missær Ivar  Krabbe  melde:  der  er  hverken  Brød  eller 
Underholdning  til  Armeen,  som  selv  maa  fouragere  og 
søge  sin  Underholdning;  der  mangler  Proviant  tilFlaaden, 
der  mangler  Penge,    Folket   er  uvilligt,    intet  Forraad  paa 


1  Ny  kgl.  Saml.  4.^  Nr.  1033  c. 

Ammunition.  Gevær  eller  Andet,  som  behøves.  Folket  gaar 
en  Hob  nøgne  og  barfodet.  Den  15.  August  skrive  de 
samme  Kigsraader  til  Rigshofmesteren  Jochum  Gersdorf: 
ingen  Penge!  hvor  man  før  kunde  faa  10,000  Edl.,  kan 
man  nu  ikke  faa  10  Snese  tillaans;  Tøjmesteren  mangler 
Penge  til  at  gjøre  Lad  for  til  Kanonerne  til  Fæstningerne, 
uden  Lad  kunne  Kanonerne  ikke  bruges;  der  er  intet 
Forraad  eller  Krudt  eller  Gevær  i  Tøjhuset,  ikke  en  Ka- 
non kan  bringes  paa  (Kjøbenhavns-) Volden:  Batterierne 
ved  Toldboden  ere  brøstfældige,  Proviantskriveren  har 
hverken  Yed  til  at  brygge  eller  til  at  bage  ved.  Bager- 
svendene løbe  bort,  Møllerne  ville  ikke  male  mere,  He- 
stene, som  slæbe  til  og  fra  Mølle,  ere  fordærvede  eller 
døde,  thi  der  er  intet  Ho  til  dem;  Admiralen  paa  Holmen 
skal  sende  Skibe  til  Jylland  efter  Korn.  men  de  maa 
blive  liggende  af  Mangel  paa  Penge;  Skibene,  som  skulle 
krydse  under  Lolland  og  Femern,  kunne  ikke  komme  af- 
sted af  Mangel  paa  Penge,  et  Skib  ladet  med  Proviant  til 
Flaaden  kan  ikke  komme  afsted  af  Mangel  paa  Penge. 
»Gud  hjælpe  vel  og  straffe  ikke  for  haardtl<  Den  1.  No- 
vember beder  Skeel  Kongen  om  Fritagelse  for  at  have 
med  Pengelorholdene  at  gjøre,  han  giver  følgende  Skil- 
dring af  Tilstanden:  Oprør  er  at  frygte,  Bønderne  i  Fyen 
og  Skaane  begynde  at  skyde  paa  hverandre,  farlige  Dis- 
kurser og  Paskviller  føres  paa  Bane,  Konfusionen  er  stor, 
det  kan  frygtes,  at  Desperation  vil  følge  og  Provindserne 
bringes  i  Fare.  Den  9.  November  skrive  Rigsraaderne  i 
en  Memorial,  som  Sekretæren  skulde  læse  op  for  Kongen 
(paa  Antvortskov):  Generallieutenantens  Regiment  har  ikke 
kunnet  komme  over  til  Helsingborg,  thi  Færgerne  ere 
udeblevne,  Bønderne  i  Sjælland  ville  ikke  betale  Skat.  de 
prygle  Udriderne,  som  komme  for  at  opkræve  den.  Sol- 
dater skulle  sendes  over  Land  til  Fyen.  men  Officererne 
vægre  sig  ved  at  marschere,  før  alle  Kompagnier  ere  fuld- 

10 

tallige,  Bønderne  vægre  sig  ved  at  stille  Vogne,  Krudt 
skal  forsendes,  men  der  er  ingen  Rustvogne,  og  Bønderne 
ville  ikke  kjøre  med  det;  fra  Skaane  melder  Niels  Krabbe, 
at  der  hersker  grændseløse  Røverier  og  Tyverier,  mest 
fra  Officerernes,  men  ogsaa  fra  de  Meniges  Side. 

Den  15.  November  skriver  Ulrik  Christian  Gylden- 
løve fra  Odense  til  Erik  Kragh:  »Jeg  haver  ingen  Hjælp 
her  og  maa  holde  idelig  med  Rytteriet  færdig,  saa  at  de 
af  saadan  stor  Travaille  ere  snart  trætte  og  derfor  blive 
uvillige.  Her  holdes  saadan  Korrespondents  med  Fjenden, 
at  ikke  det  Ringeste  passerer,  han  jo  strax  veed  det,  saa 
det  var  at  ønske,  at  saadanne  maatte  aabenbares.  Fod- 
folket med  det  allerford erligste  her  over  at  komme  var 
meget  tjenligt,  eftersom  her  er  aldeles  Ingen  at  regne  paa.« 

Disse  Meddelelser  tjene  til  at  oplyse  den  Baggrund, 
foran  hvilken  Krigen  førtes,  de  stamme  fra  paalidelige 
Kilder,  de  ere  her  givne  efter  de  originale  Breve,  som 
bevares  i  det  kgl.  Gehejme-Archiv  K 

I  Krigen  1658—60  skete  en  Forandring,  »da  Nationen 
igjen  ligesom  vaagnede  op  af  Søvne,«  som  Holberg  siger. 
Det  var  Kjøbenhavns  Indbyggere,  der  gav  Stødet  til  denne 
Forandring,  og  det  var  Frederik  den  Tredie,  som  person- 
lig blev  en  Støtte  for  Kjøbenhavns  Borgere.  Det  er  smukt 
udtalt  i  den  Adresse,  Borgerstanden  og  Gejstligheden  paa 
Rigsdagen  1660  den  8.  Oktober  overrakte  Rigsraadet,  og 
med  hvilken  de  foreslog  at  overdrage  Kongen  Arveretten 
til  Landet.  »Ved  Fjendens  uformodentlige  Indfald,«  sige 
de,  »og  hastige  Ankomst  mod  Byen,  bleve  vore  Hjærter 
med  stor  Frygt  og  Rædsel  betagne.  Men,  da  Kongen  lod 
Stænderne  kalde  for  sig  og  formanede  dem  til  Troskab 
efter  deres  Ed  og  til  at  vise  Mandighed  imod  Fjenden, 
da  han  lovede  at  ville  leve  og  dø  med  dem,    saa  bleve  de 


^  Kigsraadets  Breve.  —  Breve  til  Erik  Kragh. 

samme  Hjærter,  der  tilforn  vare  som  en  forsagt  Kvindes 
Hjærte  omvendte  til  Løre-Hjærter.  Da  Stormen  angik,  har 
Hs.  Kgl.  Majestæt  stedse  ladet  sig  finde,  hvor  Faren  var 
størst,  og  med  egetExempel  vist  Enhver,  hvad  dem  burde 
at  gjøre.  Hvorudover  udi  Undersaatternes  Hjærter  saadan 
en  Begjærlighed,  deres  Pligt  med  tilbørlig  Mandighed  at 
efterkomme,  er  bleven  optændt,  at  Alle  og  Enhver  haver 
med  største  Elid  derefter  tragtet,  baade  at  være  deres 
Herre  og  Konge  næst,  det  er  Faren  næst,  saavelsom  ogsaa 
i  alt  andet  Tilfælde  deres  Skyldighed  berømmelig  at  efter- 
komme/.« 

Det  var  efter  at  have  oplevet  de  sørgelige  Krigsaar, 
at  Gunde  Piosenkrantz  skrev  i  sin  Memoire  af  1(560,  at 
man  maatte  eftertænke:  »hvad  Skade  vi  Alle  have  lidt  og 
udstanden,  hvad  Fare  E.  K.  Majestæt  og  det  kongelige 
Hus  samt  ganske  Kongerige  haver  været  undergiven,  eneste 
og  aliene  at  den  retfærdige  Gud  for  vores  grove  Synders 
Skjid  haver  os  saaledes  forblindet,  at  vi  saa  ganske  og 
aldeles  Intet  hidindtil  haver  været  omhyggelig  ved  vores 
egen  Middel  og  Formue  at  forsikkre  os  imod  al  fjendtlig 
Magt  og  Overvold.«  Derfor  foreslog  Rosenkrantz  Oprettel- 
sen af  en  staaende  Armee  saavel  af  Indfødte  som  Hver- 
vede.     Snart    efter    Freds-Slutningen    skrev   Kongen,    den 


^  Denne  Adresse  eller  dette  Indlæg,  som  Aktstykket  kaldes,  er 
ufuldstændigt  aftrykt  hos  Holberg,  Danmarks  Elges  Historie,  IH. 
S.  311—12  (Levins  Udg.),  et  Udtog  er  givet  af  G.  L.  Baden, 
Danmarks  Eiges  Historie,  IV.,  S.  488,  efter  Langebeks  Souveræ- 
netets  Historie,  sml.  Sorø  Akademis  Program,  1882,  S.  34.  Den 
originale  Adresse  bevares  i  det  kgl.  Geh.  Archiv,  Souveræneteten. 
I.  B.  Dr.  Ludvig  Pouch,  Eigsdags-Deputeret  for  Eibe  Dooi- 
kapitel,  har  givet  sin  Afskrift  af  dette  Dokument  følgende  Paa- 
tegning:  »Gejstlighedens  og  Borgerskabets  Forslag  og  Begjæring 
til  Elgens  Eaad,  anlangende  Kongi.  Majst.  arveligt  Eegimente 
og  Souverainété  at  offerere.  Indlagt  paa  Raadstuen  8.  Oktober 
1660.«     GI.  kgl.  Saml.,  Folio,  Nr.  907. 

21.  Juli  1660,  et  Brev  til  Eigsraadet  om  at  det  skulde  tage 
Eigets  Forsvarsvæsen  under  Overvejelse.  Den  26.  Juli 
afgav  Eigsraadet  et  Svar,  som  ikke  tilfredsstillede  Kongen. 
Han  æskede  et  nyt  Svar  og  det  blev  givet  den  1.  August. 
Det  er  meget  kort.  Otte  Fæstninger  skulde  forsynes  med 
Garnisoner  (Frederiksodde  med  50  Mand  i  et  Kompagni!), 
Eytteriet  skulde  reduceres  o.  s.  v.  Brevet  slutter  med 
disse  Ord:  »Og  som  Fundamentet  til  et  vist  Antal  Folk 
til  Hest  og  Fod  at  underholde,  saa  og  anden  Eigens  uom- 
gængelige Udgifter  at  fyldestgjøre  beror  paa  Middel  og 
Penge,  da  eragte  vi  underdanigst  raadsomt  og  fornødent 
at  være,  at  E.  K.  Majestæt  sig  naadigst  vilde  lade  be- 
falde, jo  før  jo  bedre  Stænderne  at  forskrive,  for  at  for- 
nemme deres  Samtykke  og  Mening,  hvorledes  forbemeldte 
Middel  og  Penge  kan  tilvejebringes,«  Den  5.  August  ud- 
gik Indkaldelses  Brevene  til  den  mindeværdige  Eigsdag. 

1651  udtalte  Eigsraadet  \  at  »Middelen  mangier,  hvor- 
ved fremmede  Officerer,  Eyttcre  og  Knægte  kunde  hverves 
og  underholdes.  Geva'r  og  Munition  forskaffes  .  .  Vi  er- 
agte allerunderdanigst  raadeligt,  Intet  at  underlade,  hvor- 
ved dette  Eige,  saa  vidt  muligt,  kan  forsikkres  ved  vore 
egne  indfødte  Folk.«  derfor  foreslaas,  at  der  paa  Kongens 
og  Kronens  Gods  skal  holdes  flere  Folk  i  Beredskab  og 
indexeiceres,  i  Haab  om  at  Adelen  paa  deres  Tjeneres 
Vegne  sig  dertil  underdanigst  skulle  bekvemme.  Den 
24.  September  1656  udtalte  Eigsraadet  til  Kongen^:  »Til 
Lands  kan  den  Militie  til  Hest  og  Fods.  som  i  Landet 
tindes,  af  Eigens  Marsk  ved  danske  Adelsfolk  og  andre 
Indfødte  formeres  og  bringes  i  bedste  Skik  og  Orden  mu- 
ligt er,    og    dertil    fornødne    Over -Officerer    til  E.   Majt.s 


1  Danske  Magazin,  111.  K.,  4.  Bd.,  S.  137. 
•-   Sinst..  S.  292. 

iiaadig'ste  videre  Elektion  foreslaas  og  opsættes  ^  En  Gene- 
ralmajor til  Hest  og  en  til  Fods  synes  i  det  ringeste  vel 
fornøden,  dertil  paa  E.  Majt.s  naadigste  Behag  vi  under- 
danigst vil  have  foreslagen  Frederik  v.  Bachwalt-,  Schack, 
Moltecke.  og  til  Fods  Dubaldt,  Perseval  og  Kratz.«  Kon- 
gen maa  i  et  Svar  paa  denne  Forestilling  have  udtalt  sin 
Utilfredshed  med  Tonen  i  den,  thi  den  27.  September 
skrev  Raadet^  at  det  ikke  havde  været  dets  Mening,  at  Kon- 


^  Den  30.  November  1654  udfærdigedes  fra  FJensborglms  en  kon- 
gelig Ordre  til  Marsken  Anders  Biidc:  Kongen  vil  til  Foraaret 
holde  en  General-Mønstring  over  Rytteriet  i  Jylland,-  Bilde  skal 
forberede  Alt  saaledes,  at  Fædrelandet  deraf  kan  have  Ære  og 
Tjeneste,  er  der  Vanskeligheder,  sum  Marsken  ikke  selv  kan 
bringe  til  Eette,  skal  han  indberette  det  til  Kancelliet,  »paa  det 
Vi  kunne  tænke  paa  Middel,  hvorved  saadan  velbegyndt  Rigens 
store  Defension  kan  med  mindste  Besværing  og  Klage  under- 
holdes, eftersom  Vi  ikke  tvivle,  vore  kjære  og  tro  Undersaatter 
af  Adel  jo  selv  nok  forstaa,  hvad  Spot  og  Skade  det  skulde  være, 
om  formedelst  nogen  ringe  Forhindring  eller  Nogens  ilde  be- 
tænkte Indvendinger  saadan  nyttig,  nødig  og  reputerlig  Værk 
skulde  sættes  tilbage.«  Afskrift  verificeret  af  Anders  Bilde  i  Ny  kgl. 
Saml.,  Fol.  Nr.  634.  Dureli  omtaler  i  A])ril  1655,  at  der  holdtes 
i'U  almindelig  Mønstring  i  Jylland,  S'iu  Hs.  Majestæt  bivaancde. 
1'.  W.  Becker,  Samlinger  til  Frederik  den  Tredies  Historie.  I., 
S.  57.  I  Kongens  Ordre  ligger  skjult  en  Tilkjendegiv?lse  af,  at 
Adelens  Forhold  ikke  var  meget  rosværdig.  Hermed  kan  sam- 
menholdes en  Yttring  i  det  politiske  Skrift:  »Fyrstelig  Tanke- 
ring,« forfattet  snart  efter  Frederik  den  Tredies  Død.  Forfat- 
teren fremhæver  Betydningen  af,  at  Hæren  bestod  af  Indfødte 
og  kommanderedes  af  Indfødte.  Han  gjør  opmærksom  paa,  hvor- 
ledes det  vilde  være  gaaet  i  Krigen  1644  og  1645,  dersom  de, 
der  havde  mere  Omsorg  for  deres  Privilegier  og  privat  Respekt 
end  Landsens  Ære  og  Velfærd,  ikke  havde  hindret  Udviklingen 
af  en  national  Krigsmagt,  og  havde  gjort  det,  fordi  »man  skulde 
ikke  lade  den  gemene  Mand  faa  Gevær  i  Haand.«  Dette  Skrift 
er  udgivet  af  Dr.  J.  A.  Fridericia  i  Danske  Magazin  IV.  R., 
4.  Bd.,  S.  274  ff. 

-   Naturaliseret  s  im  dansk  Adelsmand  1642. 

■'  Danske  Magazin,  III.  R.,  4.  Bd,  S.  293. 

gen  skulde  være  forbunden  til  at  tage  allene  de  Officerer, 
som  det  havde  bragt  i  Forslag,  det  stod  Kongen  frit  for 
at  vælge  hvem  han  lystede  af  de  foreslagne  og  andre 
K.  Majt.s  og  Elgens  Undersaatter :  »Leve  og  udi  den  under- 
danigste Tilforsigt,  at  E.  Majt.  sine  egne  Indføddte,  naar 
de  dygtige  findes,  Fremmede  præfererer.«  Begivenhederne 
gik  deres  Gang,  Krigen  kom,  Nederlagene  kom,  Freden 
kom.  de  skaanske  Provindser  gik  tabt,  Christen  Skeel  fik 
Ret,  der  blev  befunden  »den  største  Konfusion.«  Og 
Krigen  kom  igjen,  kun  et  halvt  Aar  efter.  Tilstanden 
var  den  samme,  en  Forandring  i  selve  Hærens  Ordning 
var  ikke  sket.  Men  en  Forandring  var  der  sket:  Tilliden 
til  de  danske  Generalers  og  Føreres  Evner  og  Dygtighed 
var  brudt  De  »Fremmede«  vare  komne  i  de  Danskes  Sted. 
Den  6.  Oktober  1658  skriver  Christen  Skeel  i  et  Votum 
over  en  kongelig  Proposition^:  »Eftersom  vores  Slotslove 
og  ganske  Militie  have  været  og  endnu  er  Fremmede 
allene  betroet.«  Den  11.  Oktober  1658  skriver  Rigsraadet 
en  Anmodning  til  Kongen  om  at  udnævne  en  Kantsier, 
en  Rigens  Marsk  og  nye  Medlemmer  af  Rigens  Rnad  "^. 
Det  fremhæver,  ;it  Indfødte  skulde  have  Kommando,  »endog 
vi  ikke  have  Aarsag,  saavidt  Militien  angaar,  at  være 
ilde  tilfreds  med  de  Fremmede,  som  Oberst-Komman- 
doerne er  betroet,«  men  Alt  skulde  ikke  betroes  Fremmede. 
I  sit  Brev  til  Rigsraadet  24.  Novb.  1658  skriver  SkeeP: 
»Det  synes  og,  Hs.  Majestæts  Gunst  at  være  vendt  fra 
os  og  vores  Nation,  eftersom  hverken  Rigets  Raad  eller 
andre  Danske  have  at  disponere  enten  over  Riget  eller 
nogen  af  Provindserne  eller  Fæstningerne,,  endog  alle  Slots- 
lovene   bør    betroes   de   Danske,    som  gjør   Bekostning    og 


1  Danske  Magazin  111.  11,  4.  Bd.,  S.  32a. 
-   Kigsraads  i3revene  i  Geli.  Archiv. 

^  Suhms  nye  Samlinger,  L,  S.  803.     Citatet   er  allerede  blevet  be- 
nyttet ovenfor  S.  lOJ. 

udstaa  al  Rigets  Tynge  og  Besværing,  hvormed  de  Frem- 
mede, som  kommer  ikkun  for  at  have.  beriges,  og  have 
nu  Alt  i  deres  Hænder,  saa  vi  maa  leve  af  deres  Dis- 
kretion .  hvilket  aldrig  tilforn  i  Danmark  haver  været 
brugeligt. « 

Sidste  Gang  Klagerne  over  de  fremmede  Militære 
fremkomme  i  et  offentligt  Dokument  fra  denne  Tid,  er 
under  Rigsdagen  1660  i  et  Indlæg  af  Adelen  dateret  19. 
September,  et  Svar  paa  Propositionen  om  en  Konsump- 
tions-Skat. Her  træffes  følgende  Yttringer^:  »Ville  de  gode 
Herrer  Rigens  Raad  det  i  bedste  Maade  saaledes  hos  Hs. 
Kgl.  Majestæt  midle,  at  saadant  [o:  Fæstningernes  Repa- 
ration og  Fuldfærdigelse,  deres  Forsyning  med  Garnison, 
nye  Fæstninger  i  Jylland]  med  iorderligste  maatte  i  Værk 
stilles,  og  Fæstningerne  gode  indfødte  danske  Mænd  be- 
troes, saasom  vi  for  Alting  og  i  Synderlighed  er  begjæ- 
rendes,  Hs.  Majestæt  udi  saadanne  vigtige  Tjenester  ikke 
ville  gaae  sine  troe  Undersaatter  forbi,  men  sætte  sin  kon- 
gelige Fortrolighed  paa  dem;  vi  ville  formode  og  forsikkre 
Hs.  Kgl.  Majestæt,  de  skal  deres  underdanige  Pligt  lade 
se.  saavelsom  nogen  Fremmed,  anseendes,  at  kationen  ved 
Fremmedes  Foredragelse  snarligen  kan  komme  i  Foragt.« 
Landmilitsen  kan,  naar  den  oprettes  paa  ny  og  bliver  vel 
anstillet,  bringes  til  en  anselig  Summa.  Adelen  begjærede 
hos  Rigens  Raad,  at  det  vilde  udvirke  hos  Kongen,  at 
den  blev  oprettet  igjen,  »og  af  vores  indfødte  Danske  for- 
nemmeligen  kommanderet.  Vi  formoder  I  gode  Herrer 
mægler  det  saa  hos  Hs.  Majestæt,  at  endel  af  mange 
Generals-  saa  og  Stats-Personer  [o:  Etats,   Stabs-PersonerJ, 


'  L.  Holberg,  Dannemarks  Riges  Historie,  HI.,  S.  290  ff.  (Levins 
Udgave).  —  I  det  endelige  Forslag  til  Rigsraadet  udtaler  Adelen 
i  Post  3  Ønsket  om,  at  der  til  Konsumptions-Betjente  maatte 
blive  udtaget  »ærlige,  oprigtige  og  dygtige  indfødte  Danske.« 

som  i  disse  Tider  ikke  behøves,  niaatte  aftakkes,  og  vi 
siden  ikke  med  fremmede  Eyttere  at  besværges.« 

En  Reform  af  Betydning  for  Krigsvæsenet  blev  bragt 
istand  1658.  Den  8.  Januar  1658  fik  Generalerne  Eber- 
stein  ^  og  Schack,  altsaa  to  Fremmede.  Befaling  af  Frederik 
den  Tredie  om  at  fremsætte  deres  Mening  om  et  velordnet 
Krigsraad.  Resultatet  kom  snart  frem.  Den  13.  Januar 
1658  udstedte  Kongen  en  Ordre  om  Oprettelsen  af  et 
Krigskollegium  i  Kjøbenhavn-,  i  hvilket  Rigets  Hofmester 
Jochum  Gersdorf  skulde  præsidere,  og  i  hvilket  Medlem- 
merne skulde  være  Axel  E^rup,  Eberstein,  Generall.  Gyl- 
denløve og  Hans  Schack  og  de  Generalkrigskommissærer 
og  Generalmajorer,  som  vare  tilstede.  I  Fredstid  skulde 
det  samles,  naar  Kongen  havde  Noget  at  foreslaa,  i  Krigs- 
tid derimod  daglig.  Om  vigtigere  Sager  skulde  kongelig 
Beslutning  paa  Kollegiets  Betænkning  indhentes.  Kollegiet 
skulde  gjøre  Forslag  om  Midler  til  Hærens  fornødne 
Underholdning  o.  s.  v.  og  Alt  andet  til  Værnets  Nødtørft, 
saa  at  Krigsvæsenet  her  i  Riget  saa  vidt  mulig  kan  gjen- 
oprettes  og  paa  Fode  komme.«  Kongen  gik  her  Rigs- 
raadet  forbi.  Mon  ikke  dette  Kollegiums  Oprettelse  kan 
betragtes  som  et  af  de  første  betydningsfulde  Skridt  hen- 
imod  Enevælden? 

I  sin  Memoire  af  1(358  skriver  Gunde  Rosenkrautz: 
>^Jeg  maatte  vide,    hvorfra  de  store  Besoldinger  og  mange 


Ernst  Albrecht  von  Ebeistein,  f.  1605,  d.  1676,  tiaadte  1657  i 
dansk  Tjeneste  som  Generalfcltmarskalk.  1658  blev  hau  Gene- 
ralmajor over  Fæstningerne  og  Militsen  i  Fyrstendømmerne  Sles- 
vig og  Holsten  og  Drost  over  "Grevskabet  Pinneberg.  Sammen  med 
Schack  vandt  han  Slaget  ved  Nyborg.  1665  traadte  han  ud  af 
dansk  Tjeneste.  I  Ligtalen  over  ham  siges,  at  han  blev  Eidder; 
derom  vides  Intet.  Det  er  ogsaa  fortalt,  at  han  blev  gjort  til 
Greve,  men  ikke  brugte  Titlen.  L.  F.  v.  Eberstein,  Gesch.  der 
Freiherren  von  Eberstein.  Sondershausen,  1865,  S.  1081—82. 
O.  Vaupell,  Den  dansk-norske  Hær,  I.,  S.  25;  II.,  S.  803. 


153 

Tusinde  Daler,  som  vores  G-eneraler  og  høje  Officerer 
aarligen  prætenderer,  skulle  komme  fra,  efterdi  de  ikke, 
som  Rigens  Marsk  og  andre  ville  være  beiiøjede  med  de 
bedste  Len,  men  vil  liave  store  Penge  til;  de  lade  sig  vel 
naturalisere  og  vil  nyde  danske  Friheder,  men  de  vil  ej 
lade  dem  nøje  med  danske  Løn.«  At  her  sigtes  til  Hans 
Schack,  den  eneste  G-eneral,  som  nylig  var  bleven  natura- 
liseret, er  vist  utvivlsomt  ^  Men,  som  tidligere  fremhæ- 
vet, i  Memoiren  af  1660  taler  Rosenkrantz  om  Schack  paa 
en  hel  anden  Vis,  han  har  nu  Intet  imod,  at  denne 
naturaliserede  Fremmede  som  Vice- Rigens  Marsk  bliver 
Hærens  Øverst-Kommanderende,  han  »forstaar  dette  Lands 
Art  og  Manér.«  I  den  Plan  for  en  Hærordning,  Rosen- 
krantz  nu  udkaster,  er  der  god  Plads  for  »Udlændiske« 
som  Officerer,  men  med  ringere  Løn  end  de  Indfødte 
(f.  Ex.  en  Ritmester,  dansk  Adel  eller  Uadel,  500  Rdl., 
men  en  Udlændisk  400  Rdl.>.  Herom  siger  Rosenkrantz: 
»Og  er  dette  Aarsag,  hvorfor  en  Dansk  Adelsmand  bør  at 
have  mere  til  Besolding  udi  Fredstid  end  en  Fremmed, 
thi  udi  Fejdetid  haver  det  hedet,  at  danske  Adel  skulde 
tjene  for  Intet,  endog  de  baade  vare  ledige  Karle,  havde 
hverken  Gods  eller  Len,  men  slet  Intet,  ug  haver  den 
største  Del  Alt  deres  tilsat,  og  belønnet  de  Fremmede 
med  udi  denne  Tid,  er  derefter  ruinerede,  udi  det  Sted  de 
andre  prospereret.  En  Rigens  Raad  og  vel  fornemme 
rig  Adelsmand  haver  takket  G-ud  at  gaa  tilfods  paa  Gaden 
med  en  Tjener,  havt  Ondt  noksom  med  den,  de  andre  ved 
saadan  Tid  og  udi  saadan  Tid  kunde  ride  med  to,  tre 
Tjenere  udi  Liberi,  gjort  Gjæstebud  over  deres  Stand,  og 
udsendt  mange  Penge  af  Riget.  Jeg  bekjender,  de  haver 
fortjent  den,  og  de  have  faaet  deres  Løn.  De  kunne 
ikke  baade   have    den   da  og  nu;    med   faa  Ord,   en  Herre 


*  Er  der  maaske  ogsaa  tænkt  paa  Fr.  Buchwalt? 

skulde  Ingen  beneficere  uden  nogen  sær  Konsideration  til 
sin  og  Kigets  Velstand.  Endelig  er  det  ogsaa  en  Aarsag, 
hvorfor  en  Indlændisk  nyder  baade  Charge  og  Besolding 
(naar  han  det  meriterer)  frem  for  en  Fremmed,  fordi  den 
Indlændiske  kontribuerer  af  sit  Gods  og  ved  sine  Tjenere 
og  deres  Formue  selv  til  sin  egen  Person,  hvilket  en 
Fremmed  ikke  gjør,  og  uden  deres  Hjælp  ikke  var  muligt 
nogen  Fremmede  at  underholde.« 

Ingen  vil  kunne  nægte  Rosenkrantz  sin  Sympathi  for 
en  Del  af  det  Ræsonnement,  han  opstiller,  thi  at  et  Lands 
Forsvar  fremfor  Alt  bør  afhænge  af  dets  egne  Krigere  og 
dets  egne  Førere,  det  er  klart,  i  alt  Fald  ønskeligt.  Men 
paa  den  anden  Side  er  Ræsonnementet  urigtigt.  Thi  naar 
Landet  ikke  selv  har  dj^gtige  Krigere  og  dygtige  Førere 
til  dem  eller  ikke  har  dem  i  tilstrækkeligt  Antal,  men 
maa  ty  til  Fremmedes  Bistand,  saa  gaar  det  ikke  an  at 
byde  en  Betaling,  der  ikke  sikkrer  at  kunne  finde  de  dyg- 
tigste Førere.  Og  det  gaar  ikke  an.  at  sætte  Yilkaar  for 
de  Fremmede,  man  behøver,  der  ere  ringere  end  dem. 
man  stiller  for  de  Indfødte.  Det  Sandsynligste  vilde  være 
blevet,  at  man  ikke  opnaaede  at  faa  de  Dygtige,  som  man 
trængte  til,  og  at  et  godt  Forhold  ikke  blev  opretholdt  i 
Hærens  Officersstand.  Men  Rosenkran tz's  sidste  Memoire 
indeholder  en  stor  Indrømmelse,  den  nemlig,  at  Landet 
ikke  var  istand  til  selv,  allene,  at  føre  sit  Forsvar.  Og 
det  tilstaar  han  ogsaa,  naar  han  siger,  at  de  Ulykker,  der 
ramte  Landet,  hidrørte  fra,  at  Landet  (det  vil  sige  Rigs- 
raadet)  havde  forsømt  i  Tide  at  bidrage  til,  at  et  godt 
Forsvar  kunde  være  skabt,  der  fattedes  en  vel  indøvet 
Armé,  der  manglede  krigskyndige  Førere.  Men  en  Erfa- 
ring i  samme  Retning  havde  Frederik  den  Tredie  ogsaa 
gjort,  og  derfor  blev  det  et  betydningsfuldt  Skridt,  han 
gjorde,  idet  han  søgte  og  gjennemførte  en  Forandring  i 
Statens  Forfatning,    saaledes    at  han  blev  sat  istand  til  at 

raade  Bod  paa  hvad  der  var  forsømt.  Og  det  blev  en 
Nødvendighed  for  ham  at  søge  Mænd,  der  vare  istand  til 
at  sætte  dette  i  Yærk.  uden  Hensyn  til  at  disse  ikke  alle 
bleve  Indfødte.  I  Krigskollegiet  blev  den  fremmede  Mand 
Hans  Schack  Præsident,  han  blev  Krigsminister  og  fik 
Rang  efter  Premier-Ministeren.  Det  var  mest  Tydsk  Ta- 
lende, fornemmelig  »Holstere  —  ikke  mindre  end  tre  af 
Navnet  Ahlefeldt,  —  som  bleve  Medlemmer  af  Kollegiet. 
De  »Indlændiske<;  vare  Jørgen  Bjelke ,  Otto  Powisk  og 
Frederik  Thuresen.  af  hvilke  Powisk  kun  havde  havt  at 
gjøre  mod  Kommissariats-,  det  vil  sige  Intendantur-For- 
retniuger.  medens  Thuresen  maaske  nærmest  fik  Plads  i 
Kollegiet  som  en  Belønning  for  hans  Medvirken  ved  Re- 
gerings-Forandringen. Krigskollegiet  blev  væsenligt  tydsk. 
Instruktionen  for  det  af  1661  er  paa  Tydsk  \  og  Hærens 
Etat  kom  til  for  lange  Tider,  fremfor  nogen  anden  Etat  i 
Danmark,  i  stærkere  eller  mindre  Grad  at  vise  tydske 
Navne.  Det  var  et  ikke  ringe  Arbejde,  der  var  at  udføre, 
for  at  bringe  Forsvarsvæsenet  paa  Fode.  Frederik  den  Tre- 
die  greb  ikke  altid  enevældig  ind.  Krigs-Kollegiet  havde 
fuldt  op  at  gjøre  med  Forsvarsvæsenets  Ordning^,  Stats- 
Kollegiet  blev  hørt,  særegne  Kommissioner  bleve  nedsatte, 
for  at  bringe  Forslag  frem  og  for  at  drøfte  dem.    Den  danske 


1   Trykt  i  Aarsber.  fra  det  kgl.  Geb.-Archiv,  II.,  S.  160-  1. 

-  I  Eitcraaret  1661  furbandledes  i  en  Række  Møder  Forsvars-  og 
Hærvæsenet  i  en  Kommission  af  Stats-Kollegiets  Medlemmer: 
Hans  Schack,  Christian  Rantzau,  Otto  Powisk,  Hans  Nansen, 
Christoffer  Gabel.  —  Den  15.  August  1663  fik  Grev  Rantzau, 
Hans  Schack,  .Statholder  Frederik  Ahlefeldt,  Rentemester  Cbri- 
stofler  Gabel  og  Generalkommissarius  Otto  Powisk  Ordre  om  at 
træde  sammen  og  forhandle  om  Midler  til  Militiens  Underhold- 
ning, en  Plan  for  Arbejderne  ved  Fæstningsværkerne  i  1664 
skulde  forelægges,  der  skulde  delibereres  om,  hvorfra  Kapitalerne 
dertil  skulde  tages. 

Hærs  nyeste  Historieskriver  har  sngt^:  »Frederik  dea 
Tredie  havde  modtaget  en  slet  væbnet  og  slet  klædt  Hær^ 
faa  Skibe,  forfaldne  Fæstninger,  tomme  Forraadshuse  og 
Pengekasser,  ingen  Indtægter  til  Soldaters  og  Matrosers 
Underhold.  Hans  Efterfølger  modtog  en  fuldstændig  ord- 
net Hær,  der  var  ensartet  væbnet  og  paaklædt,  gode  Fæst- 
ninger, der  vare  forsynede  med  alle  Krigsfornøder,  et  ord- 
net Forplejningsvæsen,  der  var  grundlagt  ved  en  bestemt 
aarlig  Afgift  etc.«  Forholder  dette  sig  rigtigt,  maa  det 
være  Eet  at  sige,  at  der  var  udrettet  noget  Utroligt  i 
Frederik  den  Tredies  ni  sidste  Regjeringsaar.  Og  15  Aar 
efter,  at  Souveiæneteten  var  bleven  indført,  var  Landet 
istand  til  i  en  ny  Krig,  hvor  der  blev  slaaet  drabelige 
Slag,  som  ikke  altid  bragte  den  danske  Hær  Sejer,  men 
hvor  Kriger-Æren  blev  opretholdt,  at  vise,  at  Arbejdet 
virkelig  havde  baaret  Frugt. 

Kostede  Forbedringerne  Arbejde,  saa  kostede  de  ogsaa 
Penge.  Rigsraadet  havde  ikke  kunnet  skaffe  Penge  tilveje 
til  Defensionens  Forbedring,  de  Bidrag,  som  Adelen  teg- 
nede sig  for  og  indbetalte,  slog  langtfra  til.  Saa  havde 
Kongen  maattet  udskrive  Skatter  og  gjøre  Laan,  hermed 
fulgte  Pant  og  Udlæg  af  Grods  ^.      Gjennemgaar  man  Sta- 

^   O.  Vaupcll,  Den  dansk  -  norske  Hærs  Historlo,   1.     Kblivn.   1872 
S.  73. 

2  Et  Exempel  paa  et  saadant  Udlæg  af  Gods  i  Aarct  1664  skal 
jeg  anføre,  det  angaar  en  Mand,  som  nogle  Gange  er  blevet 
nævnet  i  denne  Afhandling,  Povel  Klingenberg.  1664  blev  der 
gjort  Afregning  med  ham  paa  egne  Vegne  og  for  hans  forlængst 
afdøde  Svigerfader  Albert  Baltzer  Bernts's  Arvinger  samt  Leon- 
liard  Marselis  som  ]\Iedinteresscnter.  Kongen  skyldte  dem  302,406 
Kdlr.  Klingenberg  fik:  Hanerau  Gods  i  Holsten  for  100,000  Rdlr. 
(dette  (jods  havde  i  en  Række  Aar  tilhørt  Kantzauerne,  1613 
kjøbte  Christian  den  Fjerde  det  for  111,000  Rdlr.),  Dueholm  Klo- 
ster for  48,770  Rdlr.,  Mariager  Kloster  for  131,741  Rdlr.,  Hald 
(med  Fradrag  af  hvad  der  var  udlagt  til  de  Lima)  for  10,375 
Rdlr.,  tilsammen  290,887  Rdlr.  (Ort  og  Skilling  har  jeg  ikke  an- 
ført).    Tilovers  blev  en  Sum  af  11,519  Rdlr.,  disse  skulde  betales 

tens  Regnskabsbøger  og  Afregningsbøger.  forbauses  man 
over  den  Velstand,  Adel-  og  Borgerstanden  maa  have  været 
i  Besiddelse  af,  saa  mange  og  saa  store  Forstrækninger 
have  de  kunnet  give  Kongen.  Mest  forbauses  man  over 
den  Fattigdom,  Regjeringen  og  Kronen  levede  i.  Den  31. 
December  1660  beløb  Statsgjældeu  sig  til  4,260,032  Rdlr. 
Her  kom  nu  atter  Fremmede  til  Hjælp.  Saaledes  viser 
en  Afregning  med  Hans  Schack  fra  1661 .  at  der  tilkom 
ham  96,070  Rdlr.;  for  en  Del  af  denne  Sum  blev  Møgel- 
tonderhus  ham  udlagt.  Den  hollandske  Ingeniør  Hen- 
rik Ruse  indkaldtes  1661  for  at  lede  nye  Fæstnings-Anlæg. 
Han  byggede  Kastellet  ved  Kjøbenhavn,  men  gjorde  selv 
Udlæg  dertil.  I  Juli  1664  blev  Bøvling  Slot  udlagt  ham 
for  129,536  Rdlr.,  desuden  Gods  i  Ringsted-.  Aalborghus- 
og  Koldinghus- Amter,  samt  en  Kjøbstedgaard  i  Kjøben- 
havn for  20,227  Rdlr. 

Naar  jeg  nu  skal  give  Resultatet  af  disse  Bemærknin- 
ger om  de  Tydske  i  Danmark  paa  denne  Tid.  saaledes  som 
det  stiller  sig  for  mig,  vil  det  kunne  fremsættes  paa  føl- 
gende Maade. 

Den  Tydskhed,  der  har  levet  i  Danmark  i  det  17. 
Aarhundrede  under  Christian  den  Fjerde  og  Frederik  den 
Tredie.  er  ikke  noget  Nyt  indført,  men  en  Fortsættelse  og 
Udvikling  af  tidligere  Forhold.  Til  at  Tydskheden  bredte 
sig,  bidrog  saavel  de  indre  Tilstande  som  de  ydre  Begiven- 
heder.    Det  danske  Folk,  den  danske  Stat,  den  danske  Re- 


af  Overskudct  af  de  indkoiumeiido  Papirspenge  (for  Stempelpa- 
pir), efterat  50,000  Edlr.  deraf  vare  forbelioldto  Kongen.  Der 
gjordes  endvidere  Fordring  paa  61,186  Edlr.  for  det  1644  i  Neu- 
stadt af  Svenskerne  ruinerede  Skibsbyggeri,  Afgjørelsen  af  denne 
Post  blev  udsat.  Kongens  Resolution  herpaa  er  af  1.  August 
1664.  Rentekammerets  Expeditious-Protokol.  Saadanne  Exem- 
pler  kunne  der  fyldes  Bøger  med.  Staten  blev  plukket  saa  den 
blødte. 

gjering  kunde  ikke  holde  den  tydske  Strømning  borte, 
Danmark  var  knyttet  til  Tydskland.  Men  Forholdet  mel- 
lem Dansk  og  Tydsk  i  Danmark  i  det  17.  Aarhundrede 
maa  paa  ingen  Maade  bedømmes  fra  de  følgende  Aarhun- 
dreders  Standpunkt.  Der  herskede  ingen  bitter  Stemning 
imellem  Dansk  og  Tydsk,  begge  Tungemaal  levede  fredelig 
ved  Siden  af  hinanden.  Den  danske  Adel  kunde  tage  godt 
imod  de  tydske  Adelige,  den  kunde  gifte  Sønner  og  Døt- 
tre  med  dem,  de  Tydske  kunde  erhverve  Jordegods,  de 
bleve  naturaliserede  som  hørende  til  den  danske  Adel,  men 
den  danske  Adel  saa  ikke  gjerne,  at  disse  Tydske  opnaaede 
Embeder  i  Statens  Tjeneste  udenfor  Hofstaten.  Christian 
den  Fjerde  nærmede  sig  Holsten,  Fæstningen  Glykstad, 
som  han  havde  ladet  anlægge  og  bygge,  var  ham  et  kjært 
Opholdssted.  Frederik  den  Tredie  nærmede  sig  endnu 
mere  Holstenerne,  —  han  havde  det  danske  Rigsraads 
Samtykke  til  at  tage  Holstenere  i  sin  Tjeneste.  Og  lænke- 
bunden som  denne  Konge  var  af  Haandfæstningen,  kunde 
det  ligge  nær  for  ham  at  søge  Støtte,  hvor  han  fandt 
Imødekommenhed  og  Villighed.  En  saadan  større  Tilnær- 
melse til  Holsten  var  vistnok  uundgaaelig.  Og  mon  ikke 
den  holsten- gottorpske  Hertugs  Fjendskab  mod  Danmark 
maatte  føre  til,  at  i  samme  Grad  som  Hertugen  holdt  paa 
sin  Del  af  de  to  Hertugdømmer,  maatte  Kongen  holde 
paa  sin  Del  af  dem  og  drage  den  til  sig? 

Da    den    nye    Regjeringsform    blev    ordnet,    blev    det 
gamle    Kigsraad    for   største    Delen    draget  ind  i  den  nye 


'  Christian  den  Fjerde  brugte  forøvrig  Tyskere  og  Holstenere  i  sin 
Tjeneste,  men  den  Konge  kalder  man  ikke  derfor  tydsksindet. 
F.  Ex.,  en  Holstener  Henrik  Møller,  Kammerskriver,  en  Tydsker, 
Frederik  Giinther,  Kammersckretær ,  en  Tydsker  (Meklenborger, 
Holstener)  Ditlev  Reventlow,  tydsk  Kantslcr. 

Organisation;  danske  Adelsmænd  bleve  fremdeles  optagne 
i  Kongens  Raad  eller  kom  til  at  beklæde  høje  Embeder, 
saalænge  Frederik  den  Tredie  levede.  Dette  er  en  Kjends- 
gjerning.  og  denne  Kjendsgjerning  tyder  ikke  paa,  at  Kon- 
gen var  fjendtlig  sindet  imod  den  danske  Adel.  Nogle 
Mænd,  som  ikke  vare  fødte  Danske,  bleve  optagne  i  de 
civile  Kollegier,  men  Kongen  kj endte  deres  Dj^gtighed  og 
ganske  som  Fremmede  kunde  de  ikke  betragtes,  saaledes 
som  det  ovenfor  er  udviklet.  Gjennemløber  man  Navnene 
paa  de  Mænd,  som  Kongen  stillede  omkring  sig,  da  han 
skulde  til  at  gjennemføre  den  nye  RegjeriuL'sforms  Grund- 
sætninger, vil  man  finde  en  Samling  af  i  Reglen  begavede 
og  betydelige  Mænd,  man  vil  finde  en  klog  Hensyntagen 
ved  i  personlig  Henseende  at  forbinde  det  Gamle  med  det 
Nye.  Ledelsen  af  den  betydningsfulde  Regjeringsforandring 
og  af  dens  nærmeste  Udvikling  var  i  en  klog  og  forsigtig 
Mands  Haand,  og  denne  Mand  var  Frederik  den  Tredie. 

Af  de  to  militære  Kollegier  fik  Admiralitets-Kollegiet 
igjennem  Valget  af  dets  Medlemmer  en  national,  en  dansk 
Karakter.  Men  Krigskollegiet  blev  efter  1660  næsten  helt 
tydsk,  til  Ledelsen  af  Hærens  Styrelse  benyttedes  Frem- 
mede, Tydskere,  eller  Mænd,  som  fra  et  dansk,  nationalt 
Standpunkt  kunne  betragtes  som  Fremmede.  I  dette  for 
Folk  og  Land  saa  dyrebare  Anliggende  blev  der  begaaet 
en  Brøde,  naar  Sagen  bedømmes  ganske  i  Almindelighed. 
Men  skal  Aarsagen  søges  hertil,  saa  er  det  ikke  hos  en 
enkelt  Mand  den  vil  findes,  hele  Folket  bliver  saa  at  sige 
den  Skyldige.  Her  var  der  Forhold,  som  først  kunde  ret- 
tes efter  lange  Tiders  Forløb,  som  andre  Tidsaldre  med  et 
andet  Syn,  helt  forskjellige  Betragtningsmaader  og  nye 
Statsformer  endelig  en  Gang  skulde  bringe  ind  i  det  rig- 
tige Spor. 

De  Klager,  som  Gunde  Rosenkrantz  og  Christen  Skeel 
1659    have  udtalt   om   de  Fremmede,   angaa  særegne  For- 

hold,  ikke  Tilstanden  under  Frederik  den  Tredie  i  Almin- 
delighed. Det  er  ikke  rigtigt,  i  disse  Klager  at  søge  Vid- 
nesbyrd om,  at  denne  Konge  var  uvenlig  stemt  imod  de 
Danske,  at  han  var  tydsksindet.  Gunde  Bosenkrantz  har 
sikkert  brugt  meget  overdrevne  Udtryk  om  de  Fremmede, 
han  har,  som  det  let  kan  ske,  allerede  set  fuldb3Tdet  i 
større  Omfang  Noget,  hvortil  der  endnu  kun  var  en  Spire. 
Det  er  saa  let  at  sige  f.  Ex.:  hvad  skal  vi  med  alle  disse 
Fremmede,  medens  der  i  Virkeligheden  kun  kan  være  Tale 
om  nogle  faa.  Eller:  skal  da  alle  vore  Embeder  gives  til 
Fremmede,  medens  det  i  Virkeligheden  kun  er  nogle  en- 
kelte Fremmede,  der  have  faaet  Embeder.  Der  henvises 
vel  til  en  Yttring  af  Herman  Conring  i  et  Arbejde  skrevet  i 
Tiden  kort  efter  1660,  hvor  han  taler  om  den  danske  Stat.  ^ 
Yttringen  lyder  saaledes  paa  Dansk:  »Nu  agtes  Tydskerne 
højest,  næppe  en  eller  anden  Indfødt  opnaar  de  højeste 
Embeder,  mest  anvendes  Holstenere,  hvem  Kongen  antager 
sig.«  I  en  Anmærkning  til  dette  Sted  i  Conrings  Skrift 
hin  vises  til  en  Bog  fra  1673  om  de  europæiske  Stater  af 
Ciir.  Funck,  Bektor  i  Goslar,  hvor  følgende  Bemærkning 
læses  ^:  »De,  som  nu  have  mest  at  sige  i  denne  Stat 
(Danmark),  ere  Fremmede  og  Tydskere.  Disse  ansættes  i 
Bigets  Embeder  imod  Bigets  gamle  Love.  Især  hæves  til 
de  fornemste  Værdigheder  Holstenere ,  som  virkelig  ere 
Tydskere.«  Det  er  læst  i  det  Aar,  da  Griffenfeld  blev 
Storkantsler.  Hvad  Conring  og  Funck  sige,  er  fuldstæn- 
dig Overdrivelse,  det  er  ikke  sandt  i  den  Almindelig- 
hed, i  hvilken  de  have  talt. 


^   H.  Conring-,  Opera  oumia,  IV.,  8.  399. 

'-^   C.    Funccuis,    Brcviariiiin  histor.-polit.    Orbis    hodio    imperantis, 
Udgaven  fra  Leipzig  1676,  S.  556. 

En  Del  Aar  tidligere  var  Spørgsmaalet  om  de  Frem- 
inede  kommet  paa  Bane  i  Slesvig  og  Holsten  ^  Her  blev 
Embeder  betroede  til  Fremmede,  og  det  blev  optaget  med 
største  Misfornøjelse  af  Eidderskabet,  uagtet  Tydsk  var 
begges  Sprog.  Det  er  bekjendt,  at  Licentiat  Krauthof 
1642  optraadte  med  et  Skrift  imod  de  Fremmede,  men 
det  gik  ham  uheldigt,  han  kom  i  Fængsel  for  det.  Den 
Mand,  som  især  gav  Anledning  til  Misfornøjelsen,  var  Dit- 
lev Reventlow,  hvem  Christian  den  Fjerde  1632  gjorde  til 
sin  tjdske  Kantsier  og  1642  forlenede  med  Haderslev 
Amt.  Han  var  født  i  Meklenborg,  men  hans  Slægt  var 
af  holstensk  Oprindelse. 


^  G.  Waitz,  Schlesw. -Holsteins  Geschichte,  II.,  S.  549  ff.  C.  F. 
Bricka  og  J.  A.  Fridericia,  Christian  den  Fjerdes  Breve,  1641 — 
44,  S.  132. 

FJERDE  KAPITEL. 

Gunde  Eosenkrantz's  Historie  fra  1660  til  1664.  Embeder.  Opbud. 
Flugt  til  Sverig.  Hans  Forklaring  heraf.  Mogens  Friis.  Gunde 
Eosenkrantz's  Processer,  Højeste-Eets  Domme  over  ham.  Samtidig 
Dom  om  Eosenkrantz's  Økonomi.  Frederik  den  Tredies  Forhold  til 
Gunde   Eosenkrantz.      De   tydske   Forfølgere.      Til   Karakteristik    af 

Gunde  Eosenkrantz. 


r  or  sidste  Gang  vender  jeg  tilbage  til  Grunde  Eosen- 
krantz for  ikke  mere  at  forlade  ham. 

Den  7.  November  1660  aflagde  Gunde  Eosenkrantz 
med  flere  Medlemmer  af  det  gamle  Danmarks  Riges  Raad 
Ed  som  Kongelig  Majestæts  Eigsraad.  Disse  Herrer  vare: 
Eigens  Admiral  Ove  Giedde,  Oluf  Parsberg,  Niels  Trolle, 
Henrik  Eantzau,  Gunde  Eosenkrantz,  Otte  Kragh,  Axel 
Urup,  Henrik  Bjelke  og  Hans  Schack.  Ceremonien  fore- 
gik i  den  grønne  Sal  paa  Kjøbenhavns  Slot,  Kantsleren 
Peter  Eeedtz  oplæste  Eden,  der  lød  saaledes^: 
Allernaadigste  Herre  og  Konning, 

Efterdi  E.  Kgl.   Majst.   haver  naadigst  tilbetroet  mig 
[N.  N.]  at  være  E.  Majst/s  Eigets  Eaad,  saa  lover  og  til- 

1  Efter  en  Afskrift  i  Ny  kongel.  Samling,  Folio,  Nr.  634  b.  Sml. 
Aarsberetn.  fra  det  kgl.  Geheimearchiv,  VH.,  S,  256,  Krigs-Sekre- 
tær Herman  Meiers  Dagbog. 

siger  jeg  at  være  E.  K.  Majst.  som  min  rette  Arve-Konge  og 
Herre  huld  og  tro,  E.  K.  Majst.'s  samt  det  ganske  Kongelige 
Huses  Bedste  vide  og  ramme,  Skade  og  Fordærv  af  yderste 
Formue  afværge,  og  i  Synderlighed  mine  Concilier  derhen  at 
dirigere,  at  E.  K.  Majst.'s  og  E.  K.  Majst.'s  Arvingers  Souve- 
rænetet  og  Arverettighed  over  disse  Kongeriger  Danmark  og 
Norge  uforanderlig  konserveres,  jeg  vil  og  aldrig  aabenbare 
hvis  mig  betroes  og  jeg  i  nogen  Maade  forfarer,  som  bør 
at  forties,  og  mig  ellers  i  alle  andre  Maade  anstille  som 
det  en  ærlig  E.  K.  Majst.'s  Riges  Eaad  vel  egner  og  an- 
staar,  saa  sandt  hjælpe  mig  Gud  og  hans  hellige  Ord. 

Den  26.  Oktober  1660  var  der  blevet  udfærdiget  Be- 
stalling for  Jochum  Gersdorf  som  Rigens-Raad  og  Drost, 
for  Peter  Reedtz  som  Rigens-Raad  og  Kantsier  i,  og  samme 
Dag  vist  ogsaa  for  Hannibal  Sehested  som  Rigens-Raad  og 
Skatmester.  I  disse  Bestallinger  nævnes  »Vores  og  Vores 
Arvingers  Souverænetet  og  Arverettighed,«  ligesom  i  den 
her  aftrykte  Edsformular,  altsaa  to  Maaneder  før  Souve- 
rænetets- Akten  af  10.  Januar  1661  blev  udstedt  ^.     De  tre 


1  I  Thotske  Samling-,  Folio,  Nr.  846  bevares  en  original  Bestalling, 
paraferet  af  Hannibal  Sehested  for  Peter  Eeedtz  som  Eigsraad, 
Kantsier,  Præsident  i  Kancelli-Kollegiet  og  Assessor  i  CoUegium 
Status ,  forsynet  med  Kongens  store  Segl  og  dateret  14.  April 
1662;  Eeedtz  er  udnævnt  til  Kantsler^  fra  26.  Oktober  1660  at 
regne. 

^  Følgende  Notitser  tagne  fra  Gazette  de  Trance  1660  vidne  paa 
en  ret  interessant  Maade  om  Gazettens  kjøbenhavnske  Korre- 
spondents Opfattelse.  S.  1122,  Copenh.  26.  Octbr. :  »Sa  Majesté 
avec  la  reine  son  épouse  fut  solemnellement  proclamé  Eoi  hérédi- 
tairc  de  Danemark  et  de  Norvége.«  Folket  og  især  Kjøbenhavns 
Indvaanere  ere  glade,  fordi  de  ere  »délivrés  de  la  servitude  en 
laquelle  ils  étoient  tenus  par  la  noblesse.«  S.  1170,  Copenh. 
6.  JSIovbr. :  »C'est  le  28  du  passé  que  le  Eoi  de  Danemark  re9ut 
l'honneur  de  ces  Etats  avec  une  pompe  qui  répondoit  fort  bien 
å  la  souverainété  qu'ils  lui  ont  donnée.«     S.    1194,    Copenh.    12. 

11* 

Mænd,  som  Frederik  den  Tredie  udnævnte  til  de  fornemste 
Statsembeder  og  udnævnte  først,  vare  danske  Adelsmænd, 
Gersdorf  og  Reedtz  rigtignok  af  ung  dansk  Adel,  eftersom 
deres  Slægt  først  under  Frederik  den  Anden  kom  til  Dan- 
mark, Sehested  af  en  gammel  jydsk  Adelslægt.  Den  næste 
Mand  der  udnævntes  til  et  af  Minister-Embederne,  var 
Lauenborgeren,  den  nylig  i  Danmark  naturaliserede  Adels- 
mand Hans  Schack,  som  blev  Præsident  i  Krigskollegiet. 
Dertil  kom  saa  Henrik  Bjelke,  af  god  gammel  »indlæn- 
disk«  Adel,  som  blev  Præsident  i  Admiralitets-Kollegiet. 

De  Rigsraader,  som  ikke  bleve  Medlemmer  af  noget 
af  Kollegierne,  bleve  Medlemmer  af  Højeste-Ret  ^  Dette 
blev  saaledes  Tilfældet  med  Gunde  Rosenkrantz  ^  der  ikke, 
som  det  undertiden  fortælles,  blev  Assessor  i  Collegium 
status.  Dette  Collegium  havde  ingen  Administrations- 
Forretninger,  det  var  en  raadgivende  Forsamling,  hvis  Be- 
tænkning eller  Erklæring  Kongen  indhentede  over  Sager, 
hvor  en  Udtalelse  ansaas  for  ønskelig  eller  nødvendig  efterat 
den  omhandlede  Sag  havde  været  Gjenstand  for  Drøftelse 
af  Mænd  af  forskjellig  Stand  og  Stilling,  Adelsmænd  og 
Borgere.  Om  de  Rigsraader,  som  bleve  Medlemmer  af 
Højeste-Ret,  ogsaa  bleve  Medlemmer  af  Kongens  Raad,  er 
ikke  klart.  Nogen  Instruktion  for  Kongens  Raad  kjendes 
ikke,    ligesaalidt  som   nogen  Protokol   over   dets  Forhand- 


Novembre:    »le    Roi    de   Danemark,    å    present   absolu    dans    ces 

etats.« 

Ordet  »den  højeste  Eet«  er  maaske  første  Gang  blevet  brugt  af 

Frederik  den  Tredie  i   en   Proposition   til  Rigsraadet  af  22.  Juli 

1653.     I  sit  Svar  har  Rigsraadet  forandret  Udtrykket  til:  »denne 

almindelige  Herredag.«     Danske  Magazin,  III.  R.,  4.  Bd.,  S.  236. 

Indlæg  til  Højesteret  begynde  med  disse  Ord:  »Allernaadigste 
Konning  og  Herre,  højædle,  velbaarne  og  højvise  Rigens  Raad 
og  Assessores.« 

linger.  I  dette  Eaad  sad  af  Borgerlige  kun  Erkebiskop, 
Dr.  Hans  Svane  og  Præsident  i  Kjøbenhavn  Hans  Nansen. 

Navnene  paa  det  ældste  Raads  adelige  Medlemmer 
findes  allerforrest  blandt  Underskrifterne  under  Souveræne- 
tets-Akten  af  10.  Januar  1661 1.  Deres  Orden  viser  Med- 
lemmernes Eang.     De  ere  følgende: 

Jochum  Gersdorf,  Hans  Schack,  Hannibal  Sehested, 
Peter  Eeedtz,  Christian  Rantzau,  Christoffer  Urne,  Oluf 
Parsberg,  Jørgen  Seefeld,  Niels  Trolle.  Henrik  Rantzau, 
Gunde  Rosenkrantz,  Otte  Kragh,  Axel  Urup,  Henrik  Bjelke, 
Henning  Powisk,  Jørgen  Bjelke,  Joh.  Christ.  Kørbitz, 
Ove  Skade.  Af  disse  18  Raader  sad  de  14  førstnævnte  i 
det  gamle  Rigsraad,  med  Uudtagelse  af  Christian  Rantzau, 
som  aldrig  havde  været  Rigsraad,  og  Hannibal  Sehested, 
som  1651  havde  maattet  nedlægge  denne  Værdighed.  Si- 
vert Urnes  Navn  mangler. 

Den  29.  November  1662  udstedte  Kongen  en  Anord- 
ning om,  hvorledes  hans  Ministre  og  Raad  efter  deres 
Rang  skulde  have  Pladser  i  Slotskirken  -.  Rangfølgen  er 
denne :  Overstatholder  og  Premier  -  Minister  Grev  Chr. 
Rantzau,  Feltherre  Hans  Schack,  Rigens  Skatmester  Hr. 
Hannibal  Sehested,  Kantsier  Peter  Reedtz,  Rigens  Admiral 
Hr.  Henrik  Bjelke,  Hr.  Christoffer  Urne,  Hr.  Niels  Trolle, 
Statholder  i  Norge  Hr.  Iver  Krabbe,  Statholder  i  Kjøben- 
havn Frederik  v.  Ahlefeldt,  Kantsier  i  Norge  Ove  Bjelke, 
Rigens  Marskalk  Joh.  Christoffer  Kørbitz,  Hr.  Henrik 
Rantzau,  Gunde  Rosenkrantz,  Otte  Kragh,  Hr.  Axel  Urup, 
Henning  Powisk,  Jørgen  Bjelke,  Ove  Skade. 

Som  Medlem  af  Kongens  Raad  og  af  Højeste-Ret 
virkede    Gunde    Rosenkrantz    indtil    han    1664    forlod    sit 


^  Aarsberetninger  fra  det  kgl.  Geh.-Archiv,  11,  S.  128. 

-   Anordningen    er   trykt    i   Danske  Magazin,    V.,    S.  32.     Uc    som 
kaldes  »Hr  «  vare  Eiddcre. 

Fædreland.  Sit  Len  fratraadte  han  1661,  den  19.  April 
fik  han  af  Kongen  Befaling  om  at  overlevere  det  til  Kon- 
gens Forvalter  Klemen  Klemensen  i  Overværelse  af  Ebbe 
Gyldenstjerne  og  Henrik  Mund:  Kongen  vilde  gjøre  ad- 
skillig Forandring  med  Lenene  i  sit  Rige  Danmark,  »sær- 
deles med  Vort  Slot  og  Len  Skanderborg^.« 

Frederik  den  Tredie  benyttede  af  og  til  Gunde  Rosen- 
krantz's  Bistand  ved  Ordningen  af  forskjellige  Sager.  De 
Vidnesbyrd  herom,  jeg  er  truffen  paa,  ere  følgende.  Den 
30.  Juli  1660  fik  han  Ordre  til,  med  Jørgen  Seefeld  at 
mægle  eller  dømme  i  en  Trætte  imellem  Henrik  Møller, 
Selius  Marselis  og  Jochum  Irgens^.  Den  15.  December 
1660  fik  han  Ordre  til,  med  Axel  Urup,  Sivert  Urne  og 
Ove  Juel  at  give  fra  sig  beskreven  hvad  der  for  Retten 
var  passeret  imellem  Mels  Trolle  og  Georg  Løvenklo a, 
»hvad  de  for  Retten  paa  begge  Sider  tilsagt  haver  ^.«  Den 
22.  Juni  1661  fik  han  Ordre  til,  med  Hannibal  Sehested, 
Jørgen  Seefeld,  Hans  Nansen,  Henrik  Ernst  og  Peter  Las- 
sen at  mægle  eller  dømme  i  en  Tvistighed  mellem  Erke- 
biskop  Dr.  Hans  Svane  og  Rector  Universitatis  med  Univer- 
sitetet om  Taarnby  Degnekald*.  Den  28.  April  1662  fik 
han  Ordre  til,  i  Jørgen  Bjelkes  Sygdoms-Forfald  at  ind- 
træde i  den  Kommission,  som  skulde  gjøre  Udlæg  i  Kaj  Lyk- 
kes Gods  til  dennes  Kreditorer  ^  Den  27.  Oktober  1662  fik 
han  Ordre  til,  med  Otte  Kragh,  Morten  Skinkel  og  Willem 
Lange  at  forlige  eller  dømme  i  en  Sag  imellem  Gabriel 
Marselis  og  begge  Borgemestrene  samt  Byfogden  i  Aarhus 


^  Rentekammerets  Expeditions-Protokol. 

2   Sjæll.  Tegneiser. 

2   Sjæll.  Tegneiser.      Som    bekjendt   var  Sagen    imellem   Trolle  og 

Løvenklou  don  første,  Højcste-Eet  havde  at  fælde  Dom  i,  i  Marts 

1661. 
*   Sjæll.  Tcgnelser. 
•**   Jydske  Tegnclser. 

om  noget  G-ods  under  Havreballegaard  ^  Den  2.  Marts 
1664  fik  han  Ordre  til,  med  Mogens  Arenfeld,  Erik  Rosen- 
krantz  og  Morten  Skinkel  at  ordne  en  Tvistighed  om  en 
Vej  imellem  Hans  Friis  og  Fru  Elsebeth  Juel,  afgangne 
Ove  Juels  ^ 

Fra  1661  har  jeg  endvidere  to  kongelige  Befalinger 
til  Gunde  Rosenkrantz  at  nævne  ^.  Den  første  er  dateret 
20.  Juni  og  lyder  saaledes: 

Eftersom  Yi  kommer  udi  Erfaring,  at  I  haver  bort- 
fæstet en  Officers-Gaard  i  Skanderborg  Len,  saa  eftersom 
Ti  naad.  herefter  saaledes  som  hidindtil  vil  have  forholdet 
med  Officers-Gaarde,  da  er  Vores  naad.  Vilje  og  Befaling, 
at  I  samme  bortfæstede  Gaard  igjen  tilstede  skaffer,  saa 
at  den  til  Officeren,  som  den  med  Rette  tilkommer,  kan 
vorde  anvist. 

Den  anden  Befaling  er  dateret  26.  Juli  og  er  af  føl- 
gende Indhold :  Da  Selius  Marselis  har  andraget,  at  Gunde 
Rosenkrantz  tilholder  sig  en  Gaard  udi  Øster-Lisberg  Her- 
red, Stenø  kaldet,  med  Ægt  og  Arbejde,  Skyld  og  Land- 
gilde, som  er  ham  skjødet  og  afhændet  blandt  andet  Gods 
under  Aarhus  Gaard  liggende,  saa  skal  Gunde  Rosenkrantz 
enten  afstaa  denne  Gaard  efter  det  Selius  Marselis  givne 
Skjøde,  eller  afgive  sin  underdanigste  Erklæring  om,  af 
hvad  Aarsag  han  har  tilholdt  sig  den. 

I  disse  to  Befalinger  synes  der  at  kunne  ligge  Antyd- 
ninger af,  at  Gunde  Rosenkrantz  har  gjort  sig  skyldig  i 
Overgreb.  Men  den  Fortolkning  af  dem  ligger  vist  lige 
saa  nær,  at  der  er  sket  Fejltagelser  fra  hans  Side. 

Gunde  Rosenkrantz's  økonomiske  Forhold  havde  i  flere 


Sjæll,  Tegneiser. 
Jydske  Tcgnelser. 
Jjdske  Tegneiser. 

Aar  ikke  været  gode.  I  Rentekammerets  Deliberations- 
Protokol  findes  indført  den  14.  December  1660:  »Gunde 
Rosenkrantz  rekommanderede  sig  endnu  til  H.  Kgl.  Maje- 
stæts høje  Clemence  og  Naade  om  hans  forrige  Desideria 
anlangende  hans  Lens  Afgift  og  derom  gjorte  underdanigste 
Ansøgning  og  Forslag.«  Resolutionen  herpaa  lyder  saa- 
ledes:  »Supplikanten  haver  herpaa  at  søge  særdeles  naad. 
Resolution  udaf  Hs.  Kgl.  Majestæts  eget  Kammer,  som  og 
naadig  belover  at  skal  ske,  saasnart  han  derom  anholder.« 
Det  er  ikke  muligt,  at  give  nogen  bestemt  Oplysning  om, 
hvad  det  var  Rosenkrantz  ansøgte  om.  Men  af  et  Doku- 
ment fra  Juni  1661,  som  senere  vil  blive  omtalt,  synes 
der  at  have  været  Tale  dels  om  Pengehjælp  af  Kongen, 
dels  om  at  Rosenkrantz  ønskede  at  blive  Landsdommer  i 
Jylland. 

Omsider  nødsagedes  han  til  paa  Viborg  Landsthing 
at  opbyde  sit  Gods  og  sin  Formue  til  sine  Kreditorer. 
Han  lod  en  Slags  Kundgjørelse  herom  trykke,  dateret  Kjø- 
benhavn  28.  December  1662,  og  den  gjentog  han  paa  et 
Opbud  i  Aarhus  den  12.  November  1663.  Den  23.  No- 
vember 1663  fremlagde  han  for  Retten  et  udførligt  saa- 
kaldet  Tilbud,  af  hvilket  her  blot  følgende  Passus  frem- 
hæves: »Hs.  Excellence  Feltherre  Schack  efter  Begjæring 
af  Grev  Otto  Steenbock  har  talt  Landkrones  Hospitals 
Sag  hos  Kommissærerne;  Greven  er  bleven  underrettet  om 
dansk  Lands- Lov  og  om  Opbudet;  Forstanderen  for  Ho- 
spitalet havde  ved  forrige  Landsthingsskriver  i  Landskrone 
Hans  Lauridsen  erklæret  at  ville  nøjes  med  Obligationen, 
Rosenkrantz  vil  enten  kontentere  dem  eller  ogsaa  for  sin 
Person  gjerne  være  tilfreds  med  at  de  udtage  forlods.« 

Jeg  kommer  nu  til  Katastrofen  1664.  Til  Oplysning 
om  den  skal  jeg  efterhaanden  meddele  flere  Aktstykker, 
uden  at  jeg  dog  for  en  god  Grupperings  Skyld  kan  gaa 
ganske  chronologisk  tilværks. 

Den  4.  August  meldte  den  svenske  Resident  i  Kjøben- 
havn  Gustav  Lilljekrona  i  et  Brev  til  Karl  den  Ellevte,^  at 
Gunde  Eosenkrantz  for  omtrent  14  Dage  siden  havde 
været  hos  ham  og  i  Eortrolighed  meddelt  ham,  hvorledes 
han  af  Frygt  for  Hs.  Majestæts  høje  Unaade  og  efter  Ad- 
varsel af  nogle  af  de  kongelige  Ministre  saa  sig  nødsaget 
til  at  opgive  sin  Charge  og  at  fly  sit  Fædreland  enten  til 
Skaane  eller  Pommern ;  han  bad  Lilljekrona  om  at  udvirke 
for  sig  Protektion  hos  Kongen  af  Sverig,  som  han  haabede 
vilde  vise  ham  den  Ædelmodighed,  om  han  end,  for  at 
tjene  sin  Konge  og  Herre,  havde  syndet  meget  imod  den 
svenske  Kation.  Dette  havde  Residenten  ikke  tidligere 
kunnet  indberette,  da  Rosenkrantz  havde  villet  lade  ham 
vide  forud,  naar  og  paa  hvad  Maade  han  vilde  begive  sig 
fra  Kjøbenhavn;  han  havde  vistnok  i  sin  Skyndsomhed  ej 
kunnet  gjøre  det,  da  han  af  stor  Frygt  var  tvungen  til, 
tidligere,  end  han  havde  tænkt,  at  iværksætte  sin  Beslut- 
ning.    Han  sad  nu  som  Exulant  i  Landskrone. 

Det  siges,  at  Gunde  Rosenkrantz  forlod  Kjøbenhavn 
den  26.  Juli  1664.  Datoen  er  næppe  rigtig,  den  kjendes 
kun  fra  en  Notits  om  Begivenheden,  som  Jens  Bircherod 
har  nedskrevet  i  sin  Dagbog  ^.  Men,  at  Flugten  blev  iværk- 
sat omtrent  paa  den  Tid,  er  sikkert  nok. 

Gunde  Rosenkrantz  lod  snart  høre  fra  sig.  Det  ses 
af  følgende  Breve.  Hans  Svoger  Henrik  Thott  til  Bolting- 
gaard,  Birgitte  Thotts  Broder  ^,  skrev  følgende  udaterede 
Brev  til  Kantsier  Reedtz: 


^  P.  W.  Becker,  Samlinger  til  Frederik  den  Tredies  Historie,  H., 
S.  40. 

2   Uddrag  af  Jens  Bircherods  Dagbøger  ved  C.  Molbech,  S.  97. 

^  Henrik  Thott  var  i  sit  andet  Ægteskab  gift  med  Mette  Eosen- 
krantz Holgersdatter,  Gunde  Kosenkrantz's  Søster. 

Højtærede  Hr.  Kantsier.  Den  Svenske  Resident  her 
i  Byen,  som  jeg  aldrig  har  set  eller  talt  med,  har  sendt 
mig  her  ind  i  Huset  et  Knippe  Breve  fra  Gunde  Rosen- 
krantz.  De  fleste  ere  om  Sager  mig  og  ham  alene  ved- 
kommende, nemlig  om  Penge,  jeg  har  lovet  for  ham  for. 
Men  et  finder  jeg  der  iblandt,  samtlige  Danmarks  Riges 
Raad  tilskrevet,  hvilket  jeg  herhos  tilskikker  Hr.  Kantsier. 
Veed  saa  ganske  Intet  videre  her  af  at  sige,  men  forbliver 
Hr.  Kantsiers  villigste  Tjener 

Henrik  Tott. 

Dette  Brevs  Udskrift  er:  »Yelbaarne  Hr.  Kantsier 
Peter  Reedtz,  i  hans  Fraværelse  Hr.  Sekreterer  Erik  Kragh 
tjenstvilligen.« 

Brevet  til  Rigsraaderne  er  aftrykt  hos  Hofman,  det  er 
det  eneste  Aktstykke  i  denne  Sag,  som  hidtil  er  blevet 
helt  udgivet.  Det  meddeles  nu  paany  efter  den  endnu 
opbevarede  Original,  hvis  Retskrivning  her  er  bevaret  ^ 

Høyædle  Velborne  herrer  Rigens 

Raad,  høyærede  Trender  och 

gode  Venner. 

Att  Jeg  udj  min  høy  alders  60  aar,  effter  38  aar  mød- 
sommelig  jdelig  tienste,  nødis  E.  E.  E.  E.  Excell.  Exe.  Exe.  med 
denne  min  maa  sehee  uforhaabte  sehriffuelse  att  bemøde,  for- 
moder Jeg  iblant  andre  høynødtrængende  aarsager  denne  ene 
E.  E.  Exe.  Exe.  att  fornøye.  Att  jeg  aff  hans  kl.  Mtz  høye 
betienter  haffuer  fornummet  och  er  advarit,  om  hans  kl.  Mtz 
imod  mig  umilde  och  haarde  intention,  huileken  vanæhre  eller 
ocsaa  andit  som  derpaa  vell  troligt  kunne  følge,  att  jeg  ieke 
schulde  siunis,  effter  min  egen  fornøyelse  och  godvillige  samb- 
tøcke,  formedelst  nogen  imod  hans  kl.  Mtt.  och  mit  k.  fæderne- 


^  Det  originale  Brev  bevares  tilligemed  Henrik  Thotts  Brev  i 
det  kgl.  Geh.  Archiv;  det  laa  tidligere  ved  »Forhandlinger  i  Col- 
legium  status  1661 — 70.«  Det  er  ogsaa  aftrykt  i  Odin  Wolffs 
Journal  for  Politik,  1821,  I.,  S.  97-101. 

land  forseelse  att  haffue  foraarsagit,  daa  er  jeg  højligen  til- 
tvungen udi  een  joll  mig  paa  andre  steder  att  forføye,  och 
dereffter  denne  for  kort  Tid  siden  uformodelig  resolution  at 
fatte.  Protesterende  derhos  for  den  alvidende  Gud,  saa  ocsaa 
for  nu  verende  och  effterkommende,  att  Jeg  ingenlunde  aff  nogen 
onder  hue  eller  forsætt  enten  imod  hans  kl.  Mtt.  eller  ocsaa 
mit  tilforn  nochsom  betrengte  och  bedrøffuede  fæderneland, 
dett  forlader ,  mens  att  jeg  uforschylt  der  først  forlatt  och 
uschyldig  søgt  att  vanæris,  enten  her  heller  huor  dett  den 
allerhøjeste  Gud  behager,  med  min  højbedrøffuede  hustro  kunde 
hen  begiffue,  huor  Jeg  som  it  forsøgt  Guds  barn  betenckendis 
denne  verdens  glædis  forfængelighed  och  ustadighed,  mine  faa 
tilbage  staaendis  aar  aff  min  høye  Alder  udj  roe  och  stilhed 
kunde  fulende.  Tienstvilligen  derfor  begerendis  aff  E.  E.  E. 
Exe.  Exe.  Exe.  att  efftersom  min  tilstand  nu  er  saaledis,  att 
jeg  maa  haffue  een  herre  som  Jeg  kand  leffue  under  uden 
vanæhre,  der  mig  forsuarer  och  lønner,  och  jeg  dermed  er 
huldschab  och  troschab  plictig,  att  de  vilde  ved  deris  fornuff- 
tig  och  gunstig  intercession,  vnderd.  anholde  hos  haus  kl.  Mt. 
om  min  naadigste  demission  och  relaxation  fra  min  Rigens 
Eaadz  eed  och  pliet.  bedendis  derhos  om  forladelse  att  jeg  min 
nød  med  saa  bare  ord  betyder,  thi  her  vill  aarsag  och  gode 
schell  till  saadan  aff  mig  hos  eder  och  alle  de  mig  kende  ufor- 
modelig og  for  faa  aar  siden  hos  mig  selff  allermeest  utrolig 
resolution.  Och  endog  Jeg  vell  kunde  andre  victige  frem- 
føre, saa  beder  Jeg  dog  att  den  ene  Edr.  Excellencer  maatte 
fornøye,  ey  heller  giffues  aarsag,  til  denne  eller  andre  mine 
motiver  vitløfftigen  at  deducere :  mens  heller  som  min  person 
paa  nogen  tid  icke  haffuer  verit  udi  synderlig  consideration, 
€y  heller  att  giøris  difficultet  om  min  demission. 

Dersom  dett  uformodeligen  icke  scheer,  daa  er  eders  Ex- 
cellencer nochsom  vitterlig  qvanta  sit  vis  necessitatis  quæ  om- 
nem  legem  frangit  ita  ut  faciat  licitum  qvod  per  se  est  illieitum. 
E.  E.  Exe.  Exe.  Exe.  hermed  under  den  allerhøj estis  bescher- 
melse  befalit,  inderlig  ønscher  och  aff  mit  hierte  sucker ,  att 
<ien  Alwise  Gud  vilde  velsigne  alle  eders  raad  och  anslag  till 
sitt  naffns  æhre,  och  dett  aligemene  beste,  den  gode  Gud  vilde 
ocsaa  naadeligen  regere  hans  kl.  Mtz.  hiærte  till  att  schønne 
och  følge  de  raad  och  anslag  som  henseer  till  det  gemene 
beste,  och  sine  betrengte  och  bedrøffuede  vndersotters  nød  och 
trang  lade  gaae  til  hiertte,  udi  huis  affection  dett  kongelig 
husis  størcke  allene  bestaar,  och  derimod  størte  och  kuldkaste 

alle  deris  raad,  som  udi  andres  och  det  gemenes  uløcke  flore- 
rer, ocli  ved  deris  elendighed  lide  velL  Forbliffuendis  her- 
med E.  E.  E.  E.  Exe.  Exe.  Exe.  Exe.  Exe. 

tienstvilligste,  udi  mitt  60 
aars  imod  38  Aar  beviste 
tienisto,  saa  lenge  som  dett 
Gud  behager,  een  uschyldig 
frim.odig  och  udi  Gudz  haab 
taalmodig  Exulant 

Gunde  Rosenkrantz. 
Ehd. 
Aff  Hesigborg  den  29.  July  Ao   1664. 
Udskriften  paa  Konvoluten,  som  er  forseglet  med    Sønnen 
Jørgen  Eosenkrantz's  Signet,  lyder  saaledes : 
De  Høy  Edele  och  Welborne 
Herrer ,    Danmarckis 
Rigis  Raad  samptligen 
thienstvilligen. 

Den  29«  August  skriver  Gustav  Lilljekrona  til  sit 
Hof^,  at  Grunde  Rosenkrantz  har  begivet  sig  til  Skaane 
for  at  underkaste  sig  den  svenske  Konges  Protektion,  hvil- 
ket har  bragt  nogle  andre  af  hans  Familie  i  Unaade;  tre 
Rosenkrantzer  ere  allerede  afsatte  fra  deres  Embeder;  Hof- 
fet i  Kjøbenhavn  er  saa  mistænksomt,  at  den  mindste 
Korrespondance  med  Nogen  i  Skaane  bliver  udtydet  til  det 
Værste. 

Den  danske  Resident  i  Stockholm  Jens  Juel  meldte 
den  1.  September  til  Kjøbenhavn  2,  at  der  korrespondere- 
des fra  Stockholm  til  Kjøbenhavn,  han  havde  faaet  det 
sikkert  at  vide,  og  af  fiere  end  en,  »men  dersom  Eders  Ma- 
jestæt ikke  det  sekreterer  og  dissimulerer,  saa,  inden  man 
veed  et  Ord,  ere  de  i  Skaane,  eftersom  mig  ved  Gunde 
Rosenkrantz's   Flugt   er   sagt,    jeg  snart    skulde    se  flere.« 


^  P.  W.  Becker,  Samlinger  til  Frederik  den  Tredies  Historie,    IL, 

S.  42. 
^  Fryxell,  Handlingar  rorande  Sverges  Historia,  I.,  S.  129, 131,  132. 

Tre  Uger  efter  skriver  Jens  Juel  fra  Stockholm,  den  24. 
September,  at  han  havde  begjæret,  at  man  ej  maatte  be- 
skytte den  dertil  flygtede  Grunde  Rosenkrantz  imod  hans 
Kreditorer,  hvilke  formodentlig  vare  de  forfølgende  Fjen- 
der, han  klagede  over.  Og  den  9.  November  skriver 
Juel;  at  Gunde  Rosenkrantz  med  Søn  havde  begjæret 
Sverigs  Protektion,  den  sidste  tilbød  ogsaa  sin  Tjeneste. 

Der  gaar  nu  et  Par  Maaneder  hen,  før  noget  Nyt 
høres  om  Rosenkrantz.     Men  et  Uvejr  trak  op  imod  ham. 

I  den  Protokol,  som  blev  ført  over  Forhandlingerne 
i  Collegium  status,  findes  indført  Følgende  for  Mødet  den 
12.  Januar  1665: 

Blev  delibereret  udi  Collegio  status,  hvorledes  Gunde 
Rosenkrantz's  Citation  formedelst  han  uden  H.  Kgl.  Maje- 
stæts Vilje  og  Videnskab  var  dragen  ud  af  Riget  til  Sve- 
rig,  og  desforuden  havde  indskikket  adskillige  Hs.  Maje- 
stæt og  Højeste-Ret  præjudicerlige  og  kriminelle  Skrifter, 
kunde  indrettes.  Hvorpaa  blev  sluttet,  at  han  som  Røm- 
ningsmand  efter  Loven  burde  indstævnes  at  komparere  for 
Højeste-Ret  inden  Aar  og  Dag,  og  at  Stævningen  for  hans 
Bopæl  eller,  om  han  ingen  vis  Bopæl  haver  efterladt,  for 
hans  sidste  Logemente  eller  Tilhold  her  i  Riget  burde  at 
aflæses   og  forkyndiges. 

Sagen  var  kommen  saavidt,  at  Stævningen  allerede 
var  affattet.     Den  lyder  saaledes: 

Vi  Fr.  III.  ete. 

Vide  raaa  du  Gunde  Rosenkrantz,  at  eftersom  ingen  bedre 
end  dig  selv  vitterligt  er,  at  du  os  baade  ved  Ed  og  Pligt  er 
forbunden,  saa  og  formedelst  sær  Bestallings -Brev  udi  vores 
Tjeneste  engageret,  og  du  ikke  desmiudre  uden  nogen  vores 
foregaaende  Forlov  og  Samtykke  dig  imod  al  Ret,  Billighed 
og  det,  som  en  ærekjær  og  tro  Tjener  vel  égned  og  anstod, 
understaaet  haver  din  Ed  og  Pligt  uagtet  af  vores  Tjeneste 
hemmeligen  at  undvige  og  paa  andre  Steder  uden  vores  Riger 
og  Lande  at  begive,  hvormed  Du   endda   dig  ikke    haver  ladet 

nøje,  men  ved  Skrift  og  Skrivelse  søgt  Rettens  herudi  vore 
Eiger  og  Lande  berømte  og  retfærdige  Administration  at  for- 
klejne og  diffamere.  Thi  stævne  Yi  dig  bemeldte  Gunde  Eo- 
senkrantz  at  møde  i  egen  Person  her  i  vores  Eesidentz  Stad 
Kjøbenhavn  for  vores  Højeste-Eet,  som  vi  haver  berammet  at 
skal  holdes  den  13.  Martij  førstkommendes,  for  at  lade  kjende 
paa  før  omrørte  dit  Forhold  og  videre  Begaaelse,  og  da  lide 
og  undgjælde,  omendskjøndt  du  skulde  udeblive  og  ikke  per- 
sonligen  møde,  hvis  Eetten  og  Justitien  kan  medføre  og 
gemæs  være. 

Givet  paa  vort  Slot  Kjøbenhavn  den 

Under  vort  Zignet 

Som  denne  Stævning  nu  foreligger,  er  den  renskreven 
paa  stemplet  Papir,  men  den  er  ikke  dateret  og  er  uden 
Udenskrift.  ^  Den  er  ikke  bleven  anvendt.  Herom  giver 
Collegium  status's  Protokol  Oplysning.  Den  anførte  Til- 
førsel fortsættes  nemlig  af  Sekretæren  saaledes: 

Herom  blev  ingen  skriftlig  Relation  overgiven,  men 
haver  Hs.  Excel.  Hr.  Eigens  Skatmester  Hs.  Majestæts 
Eeskription  eller  Befalingsbrev  derom  efter  Kgl.  Majestæts 
naadigste  Befaling  for  vigtige  Aarsagers  Skyld  fra  mig  af- 
fordret, hvilket  senere  er  blevet  kasseret. 

Dette  Befalingsbrev  er  indført  i  Kancelli  -  Protokollen 
»Sjællandske  Tegneiser«  under  11.  Januar  1665  og  lyder 
saaledes : 

F.  3. 

Y.  S.  G.  T.  Eftersom  Vi  ved  Retten  agter  at  lade 
tiltale  Gunde  Rosenkrantz,  som  sig  af  Vores  Ed  og  Pligt 
paa  fremmede  Steder  imod  vores  Vilje  og  Videnskab  be- 
givet haver,  saa  er  Vores  naad.  Vilje  og  Befaling,  at  I  med 


^  Dette  Aktstykke  bevares  i  det  kgl.  Gch.  Archiv  sammen  med 
Eosenkrantz's  Brev  til  Eigsraadernc.  Koncepten  til  Stævningen 
findes  i  det  kgl.  Geh.  Archiv,  topografisk  Samling,  Vindinge. 

forderligste  tilstiller  Os  Eders  underd.  Betænkende  hvor- 
ledes han  for  Yores  Højeste-Ret  stævnes  skal. 

Omtrent  paa  samme  Tid  var  Gande  Roseukrantz  be- 
skjæftiget  med  at  lade  høre  fra  sig  offentlig.  Den  3.  De- 
cember 1664  underskrev  han  i  Stockholm  et  lille  Skrift, 
som  blev  trykt  i  svensk  Oversættelse  og  noget  senere  ud- 
givet. Det  har  Titlen:  »Retorsion,  på  någre  lognachtige 
och  wanartige  Uthspridelser,  mig  ifrån  mine  Creditorer  at 
befria  mit  kåre  Fådernes  Land  at  wara  undwiken.  Tryckt 
År  1664c  (4^,  6  Blade).  Denne  lille  Bog  indeholder  Op- 
buds-Dokumentet, som  var  blevet  trykt  i  December  1662, 
med  en  Indledning,  hvori  det  gjøres  klart,  hvorledes  de 
daarlige  Tider  have  tvunget  ham  som  saa  mange  andre  af 
Adelen  til  at  gjøre  Opbud,  men  hvorledes  han  ærlig  har 
tilbudt  sine  Kreditorer  at  gjøre  dem  Fyldest,  naar  de  vilde 
give  Henstand  og  ikke  trænge  haardt  paa.  Ku  var  et  nyt 
Uvejr  ved  at  drage  op  imod  Rosenkrantz. 

Den  1.  Maj  1665  skrev  Gustav  Lilljekrona  fra  Kjøben- 
havn  til  sit  Hof  \  at  det  var  blevet  omtalt  den  foregaaende 
Dag  paa  Slottet,  at  Kongen  havde  faaet  et  Skrift,  som  Gunde 
Rosenkrantz  havde  ladet  trykke  i  Sverig.  Det  havde  ikke 
behaget  Kongen,  at  et  saadant  Skrift  var  blevet  ham  til- 
stillet, især  da  Rosenkrantz  søgte  at  retfærdiggjøre  sig 
med  Pikanterier.  Formynder-Regjeringen  svarede  Lillje- 
krona den  10.  Maj  ^  at  man  i  Stockholm  ikke  havde  den 
ringeste  Efterretning  om  et  saadant  Skrift,  slige  Skrifter 
vare  forbudne ;  det  maatte  i  Danmark  bero  paa  Gisning 
og  Konjektur  snarere  end  paa  nogen  Sandhed.  Vedblev 
man  i  Kjøbenhavn  at  tale  herom,  skulde  Lilljekrona  paa 
passende  Maade  udtale  sig  om  Sagens  Grundløshed.     Den 


^  P.  W.  Becker,  Samlinger  til  Frederik   den  Tredies  Historie,  IL, 

S.  72. 
2   Afskrift  i  Allens  Samlinger  Nr.  22  i  det  store  kgl.  Bibliothek. 

25.  Maj  meldte  Lilljekrona  imidlertid  hjem^  at  Grunde 
Kosenkrantz  havde  skrevet  ham  til  og  sendt  ham  et  Exem- 
plar  af  et  Skrift,  som  han  havde  ladet  trykke  i  Stockholm 
under  Titel:  »Restorsion  etc.«  Efter  Befaling  oversendte 
Lilljekrona  dette  Skrift  til  sin  Regjering  som  Indlæg  til 
en  Indberetning  dateret  12.  Juni  1665. 

Eormynderregjeringen  sendte  nu,  i  Kongens  Navn,  en 
Befaling  til  Vicegouvernøren  i  Skaane,  Grev  Pontus  de  la 
Gardie.  dateret  21.  Juni  1665  ^,  om  at  foreholde  Grunde 
Rosenkrantz  den  ubetænksomme  Handling,  han  havde  gjort 
sig  skyldig  i ,  idet  han  imod  en  publiceret  Forordning  ^ 
uden  Tilladelse  havde  ladet  trykke  og  havde  udspredt  et 
Skrift,  i  hvilket  han  havde  kastet  en  Reproche  imod  Kon- 
gen af  Danmark;  thi  skjøndt  Rosenkrantz  kunde  »for- 
gifva,«  at  hans  Hensigt  alene  var  at  befri  sig  for  sine 
Kreditorers  Forfølgelse,  saa  havde  han  ligesom  kastet 
Skylden  for  at  han  havde  forladt  sit  Fædreland  over  paa 
Kongen  af  Danmark,  og  det  kunde  ikke  tillades  ham  un- 
der den  Sikkerhed  han  nød  i  Sverig;  Grreven  skulde  derfor 
remonstrere  Rosenkrantz  det  Mishag,  hvormed  Kongen 
havde  erfaret  dette  Skridt;  istedenfor  at  understøtte  sin 
Sag,  hvis  han  havde  nogen  retmæssig  Klage,  saa  forvir- 
rede han  den;  Rosenkrantz  havde  ikke  nødig  at  skride 
»til  pikante  Skrifter  og  vidtløftige  Apologier,«  i  Alt  hvad 
der  var  retmæssigt,  vilde  det  ikke  blive  nægtet  ham  at 
søge  sin  Rekurs  til  Lov  og  Ret. 

Det  Sted  i  Rosenkrantz's  Skrift,  som  især  gav  Anled- 


^  P.  W.  Becker,  Samlinger  til  Frederik  den  Tredies  Historie,  II., 
S.  80. 

2  Afskrift  i  Allens  Samlinger  Nr.  22. 

3  Placat  och  Forbud  ang.  Pasquiller  och  Smådeskrifter  21.  April 
1665  (især  foranlediget  ved  et  Smædeskrift  om  »Konungen  af 
Store  Britannien«). 

ning  til  denne  Befaling,  lyder  saaledes  paa  Dansk:  »Høj- 
ligen  foraarsaget,  som  alle  fornuftige  og  retsindige  Patrio- 
ter vel  kunne  tænke,  ikke  uden  høj  Aarsag  til  at  undvige 
fra  mit  kjære  Fædreland  og  at  begive  mig  hid  til  Sverigs 
Eige,  ikke  for  at  unddrage  mig  Nogens  Tiltale  eller  For- 
dring, men  til  Beskyttelse  og  Forsvar,  om  Nogen,  hvem 
det  ogsaa  kunde  være,  vidste  at  beskylde  mig  for  Noget, 
hvor  med  jeg  i  ringeste  Maade  kunde  have  forskyldt  min 
Herres  og  Konges  Unaade,  hvilken  min  Undvigelses  Aar- 
sag og  min  Sags  Retfærdighed  ved  en  anden  Lejlighed 
videre  skal  blive  udviklet,  til  Spot  og  Fortræd  for  mine 
Uvenner,  og  for  at  bevæge  Hs.  Kgl.  Majestæt  af  Danmark 
til  andre  Tanker  og  Hjærte  imod  hans  i  saa  mange  Aar 
og  paa  saa  mange  Maader  bekjendte  tro  Betjent.« 

Efter  Juni  1665  er  der  hverken  fra  den  danske  eller 
den  svenske  Regjerings  Side  foretaget  noget  Skridt  imod 
Gunde  Rosenkrantz's  Person,  —  saavidt  vides  ^ 

De  forskjellige  Aktstykker,  som  hidtil  ere  omtalte, 
have  ikke  bragt  nogensomhelst  Oplysning  om  hvad  det 
var,  som  drev  Gunde  Eosenkrantz  til  at  flygte  bort  fra 
sit  Fædreland.  Hvilken  var  da  Aarsagen  hertil?  Herom 
skulle  vi  nu  høre  hans  egne  Ord. 

Hofman  omtaler,  at  Gunde  Rosenkrantz  i  et  Brev  paa 
sex  Ark  til  Kantsier  Peter  Reedtz  havde  fortalt,  hvorfor 
han  var  flygtet  til  Sverig,  og  at  han  især  havde  angrebet 
Gabel.  Dette  Brev  har  hidtil  ikke  været  benyttet  ved 
nogen  Skildring  af  denne  Begivenhed,  dog  tror  jeg,  at  det 


^  Den  24.  Januar  1665  udgik  fra  Skatkammeret  en  kongelig  Ordre 
paraferet  af  Sten  Hondorf,  til  Gundes  Broder  Erik  Eosenkrantz, 
Stiftamtmand  i  Aarhus  Stift,  om  at  administrere  det  gejstlige 
Gods,  som  »ved  Gunde  Rosenkrantz's  Bortvigelse«  efterhaanden 
blev  vakant  i  Stiftet,  og  aarlig  gjøre  rigtig  Rede  og  Regnskab 
for  Indkomsten  deraf.  Rentekammerets  Expeditions -Protokol  i 
Kongerigets  Arcliiv. 

ikke  har  været  Tyge  Becker  ubekjendt.  Jeg  veed  ikke, 
om  det  originale  Brev  er  bevaret,  men  en  Afskrift  tagen, 
som  det  synes,  i  forrige  Aarhuudrede,  bevares  i  det  store 
kongelige  Bibliothek^  Jeg  bar  selv  omtrent  ved  Aaret 
1860  indført  i  Bibliothekets  Haandskrift-Katalog  dets  Titel 
efter  en  Katalogseddel,  som  E.  C.  AVerlauff  havde  forfattet. 
Afskriften  har  endnu  et  Omslag,  paa  hvilket  C.  Molbech 
sen.  har  skrevet:  Gande  Rosenkrantz.  Om  der  end  er  en 
vis  Flugt  i  dette  Brev,  der  kommer  tils3^ne  med  liden- 
skabelig Heftighed,  saa  er  det  dog  ikke  ganske  let  at  læse 
igjennem,  da  det  er  saa  vidtløftigt  og  Formen  saa  løs. 
Det  Stykke  her  bliver  aftrykt,  er  gjengivet  med  en  noget 
forbedret  Retskrivning  og  Interpunktion,  hvilket  dog  ikke 
altid  vil  hjælpe  til  fuldstændig  at  forstaa  Brevskriveren. 
Men  det  er  ganske  nødvendigt  at  læse  Stykket  igjennem, 
for  at  faa  et  klart  Billede  af  Gunde  Rosenkrantz  og  af 
den  Situation,  i  hvilken  han  befandt  sig. 

Brevet  er  dateret  Malmø  d.  29.  Juni  1665.  Det  be- 
gynder med  en  Hilsen:  »Højædle  og  velbaarne  Hr.  Kants- 
ler,  højtærede  kjære  Svoger  og  Frænde.  ^«  Rosenkrantz 
har  intet  Svar  modtaget  paa  en  Skrivelse,  han  ved  sin 
egen  Tjener  havde  affærdiget  til  Reedtz,  det  maa  han  nu 
finde  sig  i.  Hjemkommen  fra  Sverig  har  han  af  gode 
Venner  erfaret,  at  Hs.  Majst.  i  højeste  Unaade  har  ilde  op- 
taget hans  Brev  tilskrevet  Danmarks  Riges  Raad,  idet  Or- 
dene ere  blevne  udtydede    i  værste  Mening,    som    at    han 


1  Ny  kgl.  Saml.,  4°,  Nr.  2093  b.  Tyge  Becker  siger,  at  Eoseu- 
krantz  skrev  1665  fra  Malmø  sin  latinske  »Apologi  til  Cantsleren.« 
Apologien  bærer  intet  Aarstal,  den  er  ikke  stilet  til  Kantsier 
Keedtz.  Becker  har  blandet  to  forskjellige  Ting  imellem  hin- 
anden. 

*  Peter  Eeedtz  var  i  første  Ægteskab  gift  med  Sofie  Sehested, 
Datter  af  Christian  Thomesen  Sehested,  en  Søsterdatter  til  Guude 
Kosenkrantz ;  Brylhippet  stod  1.  Maj  1653.  Vedel  Simonsen, 
Jørgen  Brahe,  Odense  1845,  S.  111. 

skulde  liave  beskyldt  Kongen  for  en  umild  og  liaard 
Konge.  Imod  en  saadan  Fortolkning  protesterer  han,  thi 
han  er  opfødt  og  oplært  til  at  ære  Kongen,  ikke  alene  ved 
Bukken,  maaske  med  hyklerisk  Respekt,  men  ved  Blod, 
Liv  og  Formue.  Kongens  uforskyldte  Unaade  imod  ham 
og  den  derefter  fulgte  uformodentlige  og  uhørte  Anmod- 
ning var  haardt  at  forsmerte,  har  han  saa  i  sin  Iver  imod 
sine  Uvenner  ladet  falde  skarpe  Ord,  saa  burde  de  været 
udtydede  paa  en  læmpelig  Maade,  de,  til  hvem  Brevet  var 
skrevet,  burde  have  fordulgt  det  for  Hs.  Majestæt  og 
ikke  have  >  exaggereret«  det.  Rosenkrantz  vil  nu  fortælle 
Reedtz,  hvorledes  Alting  er  gaaet  til,  »som  i  Guds  Aasyn 
og  jeg  for  høje  Alter,  om  Behov  gjøres  eller  paaæskes, 
med  Ed  og  oprakte  Fingre  [vil]  testere.« 

Da  Rosenkrantz  saa,  at  den  ene  Herredag  gik  hen 
efter  den  anden,  og  at  der  fældtes  strenge  Domme  især 
mod  Adelspersoner,  som  vare  indstævnede  og  mødte  for 
Retten  med  deres  Jordebøger  for  at  tilfredsstille  deres 
Kreditorer  med  G-ods,  eftersom  det  ikke  var  muligt  at  be- 
tale med  Penge,  da  Krediten  var  borte  og  ingen  Kapitaler 
kunde  rejses  til  Betaling  selv  af  dem,  der  havde  størst 
Formue,  Dommene  derimod  fældtes  som  imod  modvillige 
eller  forsømmelige  Kreditorer:  Hold,  Maning,  lide  efter 
Forordningerne,  og  da  Rosenkrantz  kunde  tænke  sig,  at 
det  ikke  vilde  gaa  ham  bedre,  tilmed  da  moratoriæ  dila- 
tiones  vare  nægtede  flere  Fornemme  i  Riget,  saa  beslut- 
tede han  sig  til  at  bruge  beneficio  cessionis  bonorum  efter 
den  Ret,  som  Loven  gav,  fornemmelig  Forordningen  af  1. 
Juli  1623,  som  udtrykkelig  inkluderer  Omslags-Breve  og 
vil  have  kasseret  som  ulovligt  Alt,  hvad  derimod  optænkes 
kan.  Rosenkrantz  mente  nu,  ved  sit  Opbud  efter  redeligt 
Tilbud  at  skulle  komme  til  billig  eller  mulig  Akkord  eller 
ogsaa  efter  Recessen  til  Mindelighed,  thi  han  var  hverken 
manet  eller  i  Forfølgning,  hvilket  han  i  Tide  efter  Reces- 

12* 

sen  haabede  at  forekomme.  Sit  Tilbud  lod  han  trykke  og 
udbrede;  Bagvaskere  havde  blasfemeret  det  og  optaget  det 
ilde,  men  andre  christne  Hjærter  havde  accepteret  det. 
især  fordi  han  tilbød  Enhver,  som  ikke  skete  Fornøjelse, 
at  betale  ham  og  holde  ham  skadesløs  med  Tiden,  hvilket 
Kecessens  Bogstav  ikke  nødte  ham  til,  og  hvilket  han  saa, 
at  han  endnu  kunde  gjøre,  tilmed  da  hans  dydige  Hustru 
og  Børn  forpligtede  sig,  og  de  tog  mere  Hensyn  til  et  ær- 
ligt Navn  udi  deres  G-rave  end  til  et  Tusinde  Daler,  fire 
eller  fem  mere  eller  mindre.  Saa  fortsættes  paa  følgende 
Maade : 

.  .  .  Der  jeg  mente  saaledes,  som  sagt  er,  at  være  kom- 
men til  Endelighed,  og  der  Intet  var  at  dadle  eller  laste,  eller 
det  at  spilde  enten  for  Manings  eller  Forfølgnings  Skyld,  som 
jeg  var  ganske  fri  for,  fast  mindre  beskyldtes  eller  argueredes 
for  nogen  dolum  malum  at  have  beganget,  Kommissarier  ogsaa 
vare  tilstede  det  at  foretage,  se,  da  sker  (hvoraf  kan  dømmes 
mine  Uvenners  Intention  imod  mig)  af  General  Prokuratør 
[o:  Generalprokurør  Peter  Scavenius]  Forbud  derpaa  udi  Hans 
Kongl.  Majts.  Navn,  ligesom  jeg  efter  en  vidtløftig  overskik- 
ket Opskrift  var  bleven  H.  K.  M.  paa  mine  naadigst  betroede 
Len  mange  Tusinde  Sigsdr.  skyldig,  hvorfor  de  mente  jeg 
burde  først  at  klarere  paa  H.  K.  M.  Skatkammer,  førend  mine 
Kreditorer  nogen  Udlæg  kunde  ske,  hvilke  Mangler  efter  deres 
Antegnelser  ikke  med  60,000  Edlr.  havde  været  at  betale. 
Nu  spørger  jeg  først,  hvad  Spot  havde  jeg  deraf  saaledes  at 
udraabes  for  utrolig  Forretning?  Hvad  Mistanke  kunde  heraf 
foraarsages  hos  H.  K.  M.,  hvoraf  kunde  ikke  andet  end  Unaade 
paa  en  anden  følge?  Dernæst  hvad  Skade  havde  jeg  deraf, 
udi  det  at  samme  mit  Opbud  ikke  blev  foretagen  fast  et  ganske 
Aar  derefter,  hvorved  Renten  tog  til,  og  Indkomsten  af  Godset 
var  ringe  eller  ingen,  Bekostningen  udi  mange  Maader  stor, 
thi  jeg  maatte  selv  over  til  Kjøbenhavn,  ikke  mine  Mangler 
at  klarere,  men  min  vederfarne  Uret  at  demonstrere,  og  samme 
Forbud  at  bekomme  relaxeret,  hvor  jeg  [mig]  nogle  Maaneder 
opholdt,  om  de  kunde  have  deres  Uret  forsvaret,  eller  udi  det 
ringeste  med  noget  besmykket,  mens  alt  til  forgjæves ,  efter- 
som jeg  beviste  paa  mine  Regnskaber  H.  K.  M.  at  være  ble- 
ven mig  1600  Rdlr.  skyldig,  og   det  med  en   rigtig  Kvittance 

af  Rentemesterne  underskreven,  foruden  nogle  1000  Dalers 
Prætention,  som  jeg  ikke  kunde  komme  til  Endelig  med. 

Her  foruden  hvad  Spot  søgte  en  Pedant  ved  sin  letfær- 
dige Protestation  imod  mig  indlagt,  vel  kom  til  Øren,  mens 
supprimeret  førend  udi  Hænde  (jeg  beder  om  Forladelse,  at 
jeg  mig  endnu  over  den  forivrer),  thi  skulde  det  have  kostet 
mit  Liv,  jeg  skulde  have  revanceret  det  med  den  samme  Re- 
gimentsstok,  han  gaar  med,  slidt  det  verdslige  Sværd  om  den 
Pedants  Øren,  som  han  bær  paa  sin  Side,  jeg  beder  for  min 
Ivrighed  om  Forladelse,  thi  større  Spot  har  aldrig  nogen  Ku- 
jon understandet  sig,  at  attaqvere  hemmelig  en  ærlig  Mand, 
fornemlig  en  Rigens  Raad  af  sit  Fædreland  vel  bekjendt,  og 
intet  ulovligt  overbevist  eller  overvunden.  Jeg  nævner  ingen, 
mens  det  er  Hr.  Kantsleren  selv  vitterligt,  som  maaske  hjalp 
det  at  supprimere,  havde  det  været  en  Lige  af  Stand  eller  Ka- 
valiers  Kondition,  det  skulde  have  kost  Blod,  hvad  Ende  det 
havde  taget. 

Hvad  imidlertid  ogsaa  imod  mig  til  Despekt  var  in  con- 
siliis  og  Deliberation.  mens  af  redeligere  og  klogere  forhindret 
end  de,  som  vanartige  og  uforstandige  det  angav,  gjøres  intet 
behov  at  nævne,  thi  det  er  Hr.  Kantsleren  selv  vitterligt, 
men  erindrer  kun  saa  obiter  for  ham,  at  deraf  kan  ses,  hvor 
jeg  af  Uvenner  er  eftertragtet  og  efterfulgt.  Der  nu  mit  Op- 
bud var  forrettet,  mange  ved  mit  Tilbud  fornøjet,  jeg  var 
Gaard  og  Gods  kvit,  og  jeg  saa  snart  ikke  kunde  redressere 
mine  Sager  og  Tilstand  fra  saadan  en  Konfusion,  da  søgte  jeg 
Christoffer  Gabel,  som  jeg  holdt  for  min  gode  Ven,  om  Ende- 
lighed paa  adskillige  mine  tre  Aars  underdanigste  Supplika- 
tioner,  at  han  vilde  dem  troligen  negotiere,  men  fik  her  ingen 
Hjælp  for  mig,  og  efter  besværlig  Audients  hos  Gabel  kun 
Snak  og  Vexerie,  thi  mine  underdanigste  SoUicitatiouer  vare 
baade  billige  og  mulige ,  havde  hos  H.  K.  M.  underdanigst 
været  fo^-ebragt,  uden  jeg  kunde  ikke  andet  at  præsumere  [end] 
om  en  unaadig  Herre. 

Endeligen  beklagede  jeg  mig  for  Rigeus  Marskalk  Hr. 
Kørbitz,  hvor  af  han  nogenlunde  min  Resolution  kunde  præ- 
sumere, sagde,  at  hvad  andre  udi  Landet  kunde  taale,  var  mig 
heller  intet  for  tungt,  mens  saaledes  at  leve  udi  mit  eget 
Fædreland,  som  jeg  saa  meget  havde  gjort  og  lidt  for,  det 
var  mig  tungere  end  Døden,  takkede  Gud  for  Fornuft,  Hel- 
bred og  Hjærte,  jeg  var  nu  udi  den  Tilstand,  jeg  maatte  søge 
Middel  og  Udveje  at  leve  med  Ære  og  Reputation,  formodede 
underdanigst,  at  H.  M.    ikke   nægtede  mig    saa    lidelig    mulig 

og-  billig  Supplikation,    beklagede    hvorledes    jeg    saa    tidt    og 
ofte  havde  søgt  Christoffer  Gabel,    mine    Supplikationer  tilstil- 
let, dog  uden  Effekt,  diirum  esse  telum  necessitatis,  som  kunde 
foraarsage  underlige  Kesolationer,  bad  ham  derfor   at  han  som 
en  længe  bekjendt  Ven  vilde  bevise  mig  det  Venskab,  og  min 
Anliggende    hos    H.    K.    M.    allerunderdt.    hjælpe    at  andrage, 
hvilket  som  han  trolig  og  oprigtig  tilsagde,  befandt  dog  raade- 
ligt  at  jeg  dertil  brugte  Christoffer  Gabel.       Samme    min  An- 
liggende havde  jeg  hos  Generallieutu.  Hans  von  xVhlefeldt  (som 
min  fortroede  gode  Ven  udi    Fyn   og    altid    siden   testeret)  og- 
saa  rekommenderet,  som  desligeste  befandt  det    ej  raadeligt  at 
gaa    Christoffer    Gabel  forbi,    som    jeg    vel    selv    vidste    og  ej 
heller  gjorde,    fornemlig  ogsaa    Hr.    Eigens  Marskalk   Kørbitz, 
bad,    at  han    det  hos    Gabel    ogsaa    vilde    rekommendere,    paa 
hvis    Affektion    mig    syntes    det   mest    bestod  paa,  og  var  be- 
sværligere at  bekomme  og  maintenere  end  Hans  Majt.,  og  som 
jeg  fornemmer  farligt  at  miste.     Begjærede  derfor  af  Hr.  Kør- 
bitz,   at    han   med  Gabel   tillige  vilde    søge  Okkasion   at  være 
tilstede,  min  Anliggende   hos  H.  K.  M.    desto    bedre    at    pro- 
movere,   hvorfor    han    for    min   Skyld   ogsaa   nogle  Gange  gik 
der  op,    og    jeg    tillige    holdt    mig  der  oppe  tilstede  udi  For- 
gemakket,   naar  Behov  gjordes,    selv    personlig    ogsaa  mig  vi- 
dere underdanigst  at  indstille,    mens    altid  til  forgjæves,    naar 
Christ.  Gabol  lovede  en  Gang,  to  Gange,  tre  Gange,    den   Dag, 
den  Stund  det  at  vilde  forrette,  og  derfor  at  gaa  derop,    naar 
han    kom    ud ,    sagde    altid  sig  ingen  Lejlighed   at   have  havt 
dertil,  mens  jeg  fornam,    at    han    havde    intet  Hjærte   der  til, 
hvorfor  altid  saaledes  opholdt  med  Løfter  og  Snak,  fandt   mig 
vexeret,  rejste  jeg  hjem,  dog  tilforn  rekommenderet  endnu  mine 
Sager,  at  han  ved  bedre  Lejlighed   vilde    have    mig   i  Hukom- 
melse, erindret  derom  ved  min  Skrivelse,  men  alt  forgjæ.ves. 

Der  nu  denne  Herredage  begyndtes  og  jeg  kom  til  Kjø- 
benhavn  igjen,  begyndte  jeg  som  jeg  slap,  igjen  søgte  Gabel, 
udi  Begyndelsen  paa  sin  gamle  Manér  holdt  mig  op  med 
Snak,  solliciterede  da  tillige  ogsaa  hos  Rigens  Skatmester 
Hannibal  Sehested,  som  var  hjemkommen  ^  og  fornemmeligen 
hos  ham  om  min  resterende  to  Aars  Pension;  nogle  Gange 
udi  Begyndelsen,  naar  jeg  kom  til  ham  om  Morgenen,    tøvede 


^   »Denne  Herredag«  maa  være  Højeste-Rets  Sessionen  i  Foraar  og 
Sommer  1664. 

2   Hannibal  Sehested   kom  hjem  fra  sin  Ambassade  i  Foraaret  1664. 

han  to  eller  tre  Timer  udi  hans  Sal.  for  at  komme  ham  udi 
Tale  (hvilket  mig  aldrig  vederfores,  uaar  jeg  underdanigst 
havde  begjæret  at  tale  med  Hans  Majt.),  og  naar  han  da  ud- 
kom, gik  mig  forbi,  saa  over  Skuldrene,  og  som  foragtede, 
hverken  talte  med  mig.  fast  mindre  spurgte  hvad  jeg  vilde, 
det  kom  mig  vel  noget  haardt  at  lide,  og  uformodelig  at  for- 
vente af  ham,  den  Tid  jeg  blev  hos  Kongen  af  Danmark  i 
Kjøbenhavn  udi  sin  Nod ,  og  Hannibal  Sehested  hos  Kongen 
af  Sverig,  mens  han  var  victorieux  over  Danmark.  Ikke  de- 
stomindre  skrev  jeg  ham  tre  Gange  til  derom,  og  gav  Anslag 
derhos,  hvorledes  jeg  baade  kunde  bekomme  min  Pension  og 
letteligen,  naar  det  ikkun  blev  H.  K.  M.  underd.  vel  forebragt, 
komme  til  mine  andre  Prætentioner,  nemlig  at  jeg  maatte  be- 
komme Indvisning  udi  Aarhus  Told;  naar  jeg  den  havde,  vilde 
jeg  vel  bekomme  derpaa  Penge,  og  endog  han  vel  vidste  efter 
dengang  min  Tilstand,  at  jeg  højligen  dem  behøvede,  ikke  de- 
sto mindre  udi  nogle  Maader  [Maaneder?]  paa  ingen  af  mine 
Breve  det  ringeste  Svar.  Men  der  siden  en  Skræder  til  Paris, 
som  min  si.  Søn  Jørgen  Kosenkrantz  til  Paris  havde  obiige- 
ret,  og  mig  dog  aldrig  presseret,  men  nu  hans  Lejlighed  ikke 
længer  var  at  tøve ,  gav  Assignation  paa  min  Pension  udi 
Skatkammeret,  som  strax  fik  Indvisning  udi  samme  Told  for 
saa  vidt  jeg  var  ham  skyldig,  men  den  Naade  maatte  ikke 
mig  bevises,  som  de  ligesaa  vel  kunde  mig  have  bevilget  som 
ham;  hvem  kan  her  af  andet  endjudicere  mig  jo  at  have  havt 
store  og  heftige  Uvenner  til  Hove ,  som  tilmed  have  søgt 
mig  at  ruinere,  ogsaa  have  villet  foraarsage  Vanære,  om  de 
det  saa  havde  udi  deres  Magt,  som  udi  Hjærtet  og  Intentio- 
nen var,  men  udi  andre  Maader  ikke  have  kunnet  eller  turdet 
revangere  sig  paa  mig.  Thi  mine  Sollicitationer  vare  saa  bil- 
lige og  mulige,  at  jeg  aldrig  andet  havde  kundet  end  dem 
underdanigst  hos  H.  K.  M.  erlange,  om  mine  Uvenner,  hadske 
Hjærter  og  onde  Gemytter  (hvilke  jeg  dog  som  Venner  forlede 
mig  paa)  det  ikke  havde  forhindret ,  thi  jeg  begjærede  intet 
den  Gang  videre,  end  at  jeg,  som  var  fra  Gaard  og  Gods, 
H.  K.  M.  enten  vilde  forunde  mig  (det  dog  andre  gemene 
Skrivere  havde)  en  af  sine  Ladegaarde  til  Forpagtning,  som 
var  først  Mariager ,  Urup ,  Høringholm ,  som  han  og  andre 
flere  Steder  havde,  som  ledige  vare  eller  blive  kunde,  eller  og- 
saa aleneste  underdanigst  begjærede  om  det  bare  Husværelse 
og  Husly  at  bo  paa,  hvem  havde  kunnet  forvente  Nej  herpaa  af  on 
mild  og  from  Konge,  dersom  det  enten  havde  blevet  ham  ret 
forebragt,  eller  ogsaa  ikke  vanarteligen  forhindret,   jeg   kunde 

endnu  vel  sige,  om  jeg  vilde  udi  andre  Maader,  de  rain  fortun 
forhindrede,  og  Kongl.  Gunst  afvendte,  mens  af  sær  Betænk- 
ning efterlader.  Er  det  jo  ikke  tungt  at  forsmerte  og  som 
hart  værdig  sig  at  beklage  over  at  taale?  Jeg  er  hverken 
født  til  saadan  Foragt  af  dem,  ej  heller  de  født  til  at  bevise 
mig  den,  jeg  har  ej  heller  levet  derefter,  har  ej  heller  for- 
skyldt det  af  mit  Fædreland,  og  vilde  derfor  før  enten  dø  eller 
søge  et  andet  Fædreland,  end  saadan  længere  forsmerte.  Men 
jeg  har  fortjent  det  af  Gud,  og  derfor  saa  vel  som  andre  de 
viseste,  rigeste,  mægtigste  før  mig  saadan  Guds  Beskikkelse 
undergiven,  og  derfor  det  ogsaa  taalmodeligen  bærer,  dog  det 
som  et  Menneske  af  Kjød  og  Blod  smerter ,  men  som  en 
Mand  af  Gud  styrket,  heller  udi  et  andet  Fædreland,  end  udi 
sit  eget. 

Synes  Hr.  Kantsier,  at  jeg  er  for  ivrig  eller  utaalraodig 
her  udi,  da  vil  jeg  ønske,  at  Gud  vil  bevare  ham  og  alle  re- 
delige Hjerter  for  saadant;  thi  de  skulle  maaske  ikke  med 
saadan  Intention  om  end  med  større  Patience  forsmerte  hvad 
jeg  baade  nu  skrevet  har,  saa  og  efterfølger: 

Der  jeg  nu,  endelig  igjen  at  repetere  mine  forrige  Solli- 
citationer hos  Gabel,  og  førend  jeg  rejste  bort,  hentede  jeg 
min  extremam  unctionem ,  kom  udi  hans  Hus  at  vilde  tale 
med  ham,  sagde  hans  Tjener  (som  tidt  skete,  mens  den  Gang  vilde 
jeg  tage  Afsked),  at  jeg  kom  ham  intet  udi  Tale,  jeg  erbød 
at  tøve  udi  Stuen  eller  udi  Haven,  indtil  det  faldt  ham  be- 
lejligt, nej  sagde  han,  I  kommer  ham  dog  intet  udi  Tale,  der 
jeg  dog  fornam,  at  mange  og  adskillige  talte  med  ham  samme 
Dag.  Gik  saa  dengang  bort,  og  kjed  af  saadan  Foragt,  for- 
ser aldrig  at  søge  mere  hos  ham  at  gjøre  Ansøgning  om 
noget.  Hvorfor  endeligen,  der  jeg  -  tænkte  at  rejse  hjem  til 
Jylland  paa  en  eller  anden  Manér,  ved  Venners  Raad  og  Hjælp 
mine  Kreditorer  at  fornøje  efter  den  H[øjeste]  Rets  Dora 
underd.  at  efterkomme,  og  derefter  siden  mine  Sager  at  dis- 
ponere, da  besøger  jeg  Mogens  Friis  [gift  med  Anne  Sehested, 
Datter  af  Christian  Thomesen  Sehested  og  Mette  Rosenkrantz, 
Søster  til  Guude  Rosenkrantz  ^] ,  beklagende  mig  over  saadan 
nu  saa  længe  forsmertet  baade  Skatmesterens  og  Rentemester 
Gabels  imod  mig  Komportement,  som  jeg  intet  længer  agtede 
at  taale,    mens    andet  Resolution  at  fatte,    og   hverken   kunde 


^  Brvlluppet  stod  5.   September    1652      Vedel    Simonsen,    Jørgen 
Brahe,  Odense  1845,  S.  104. 

saadan  Omkostning  udstaa,  eller  forsømme  min  kostelige  Tid, 
fornemmeligen  min  eneste  Søns,  hvis  Aar  og  Alder  tog  til,  og 
endog  jeg  havde  mistet  to  for  mit  Fæderneland,  dog  ikke  saa 
nogen  Forfremmelse  der  at  formode ,  som  dog  intet  agtede  at 
æde  sig  ihjel  paa  Ladbænken,  og,  om  han  endskjønt  det  vilde, 
havde  han  dog  her  lidet  at  æde,  han  maatte  søge  sig  om  en 
federe,  bedre  og  reputerligere  Græsgang ,  begj ærede  derfor  at 
han  endnu,  som  en  god  Svoger,  naar  jeg  var  borte,  min  Sol- 
licitation vilde  promovere,  aleneste  at  jeg  kun  kunde  bekomme 
min  resterende  Pension,  i  hvor  det  gik  med  min  anden  Præ- 
tention, og  var  mig  ikke  muligt  dengang,  ihvor  gjerne  at  Mo- 
gens Friis  vilde,  endog  de  vidste  min  Tilstand,  at  jeg  saa 
mange  Maaneder  havde  ligget  i  Kjøbenhavn,  at  kunde  erlange 
300  Rdlr.,  dog  lovede  han  mine  Sager  fortrolig  og  flittig  at 
prokurere,  og  da  efter  en  og  anden  Diskurs  sagde:  »Ja  3Ior- 
hroder,  I  har  store  og  mange  Uvenner  til  Hove."  Ja,  sva- 
rede jeg,  [jeg]  kan  tro  det,  og  fornemmer  det  ogsaa.  Som 
saa  lidt  imellem  igjen  ginge,  sagde  han:  >^Den  Rejse,  som  I 
gjorde  udi  Holstein,  var  Eder  en  ond  Hejse.  «  Ja,  svarede 
jeg,  mig  det  at  have  fornummet  for  lang  Tid  siden  af  Chri- 
stoffer Gabel .  der  jeg  begj  ærede  hans  Assistance  udi  min  An- 
liggende, fornemmeligen  der  jeg  begjærede,  at  han  vilde  for- 
hjælpe min  Søn  til  nogen  Eraploy  enten  udi  Riget  eller  uden 
Eiget,  som  jeg  formodede  at  findes  kapabel  til  en  Herres  Tje- 
neste, og  videre  ved  Emplov  kunde  blive,  da  svarede  han 
mig,  at  H.  K.  M.  havde  sagt.  jeg  skulde  gaa  til  Fyrsten  af 
Holsten  \  hvilken  som  mig  en  meget  fremmed  Diskurs  kom 
underlig  for ;  thi  jeg  kunde  aldrig  indbilde  mig  dermed  at 
have  forseet.  at  jeg  var  udrejst  til  Kiel,  mit  Omslag  at  for- 
rette, og  der  jeg  paa  Vejen  rejste  igjennem  Gottorp  ,  bevistes 
den  Xaade  og  Ære  af  Hans  Fyrsti.  Durchlh.,  at  han  lod  mig 
hente    til   Taffel ,    hvilken  Ære  jeg  mig  alene  tillægger  af  den 


^  Gustav  Lilljekrona  skriver  til  den  svenske  Konge  fra  Kjøbenhavn 
den  14.  Juli  1664:  »Rigsraad  Gunde  Eosenkrantz  har  for  en 
ganske  kort  Tid  siden  søgt  et  Stipendium  for  en  af  sine  Sønner, 
der  har  tjent  her  ved  Hoffet,  hvorpaa  der  er  svaret  ham,  at  han 
skulde  ansøge  Hs.  Fyrstelige  Durchlauchtighed  af  Holsten  derom. 
Dette  Svar  blev  givet  Roscnkrantz,  fordi  han  under  sit  Ophold 
paa  sidste  Snapsthing  i  Jylland  [sic!]  søgte  Lejlighed  til  at 
tale  med  Hs.  F.  D.,  af  hvilken  Aarsag  han  nu  her  holdes  sus- 
pekt, og  som  jeg  med  Vished  veed,  er  falden  i  Unaade  hos  Hs. 
M  «  P  W.  Becker,  Samlinger  til  Frederik  den  Tredies  Historie, 
U.,  S.  35. 

Konsideration,  Hans  Fyrsti.  Diirchl.  uaadigst  bar  til  mig  for 
H.  K.  M.,  som  D[anmarks]  R[iges]  Raad,  hvilket  Gabel  lovede 
dengang  at  exkusere,  og  jeg  formente  nu  at  være  glemt,  endog 
jeg  det  baade  dengang  af  Mogens  Friis  hørte,  foruden  tidt  udi 
Jylland,  og  nu  her  af  mange  og  adskillige  Tider  har  hørt  til- 
forn, mens  holdt  det  kun  altid  for  Latter,  førend  det  nu  har 
fordrevet  mig  min  Latter,  ja  endog  af  en  Betjenter  til  Hove 
har  min  Søn  [været]  advaret,  at  vi  vare  ikke  vel  der  skrevne. 
Endeligen  sagde  Mogens  Friis  sig  at  have  noget  at  sige  mig, 
mens  dog  intet  førend  min  Broder  Erik  Eosenkrantz  vår  hos. 
Der  min  Broder  nu  nogle  Dage  derefter  kom  til  Staden  fra 
Vallø,  bad  Mogens  Friis  os  begge  til  Gjæst.  Der  Maaltidet 
var  holdt,  og  jeg  da  urgerede  paa  hvis  han  havde  at  sige 
mig,  repeterede  han  det  saa  obiter  igjen,  og  udi  min  Broders 
Nærværelse,  der  vi  havde  fattet  Stand  udi  et  af  Vinduerne, 
sagde,  at  vilde  advare  mig  om  noget,  dersom  jeg  vilde  tage 
det  vel  op.  Hvi  saa  ikke?  sagde  jeg,  hvad  er  det?  -»De 
høje  Betjente  til  Hove,«  sagde  han,  >>ltavde  hefalet  eller  be- 
det ham  vare  mig,  at  jeg  herefter  vilde  holde  mig  fra  den 
Højeste- Bet  at  sidde.«  Men  med  hvad  Ivrighed  og  Utaal- 
modighed  jeg  saadån  uhørlig  Anmodning  optog,  kan  hvert  re- 
deligt Gemyt  og  kjækt  Hjerte  let  selv  om  judicere  og  skjelne, 
beklagede  mig  med  største  Uraadighed,  at  jeg  ej  skulde  være 
udi  større  Konsideration  for  min  H.  K.  M.  og  Riget  under- 
danigst tro  beviste  Tjeneste.  Der  han  bad  mig  føje  mig  og 
skikke  udi  Tiden,  og  intet  saaledes  ivre  mig  til  forgjæves, 
svarede  jeg,  ja,  jeg  maa  bekjende ,  vanam  esse  sine  viribus 
iram ;  mens  jeg  vilde  heller  miste  mit  Liv  ti  Gange,  om  mu- 
ligt var,  end  selv  godvilligen  samtykke  udi  min  egen  Van- 
ære, og  formente  mig  langt  anderledes  at  have  fortjent.  Han 
trøstede  mig  ved  andres  Exempel,  »som  det  udi  lige  Maade 
var  vederfaret.,«,  raadede  mig  derfor.  >^jeg  skulde  selv  be- 
gjære  min  Afsked^  og  undskylde  mig,  at  jeg  ej  kunde  staa 
den  Bekostning  ud,  som  andre  havde  gjort  med  deres 
Svaghed  og  Alderdom.^  Jeg  igjen  repeterede,  at  jeg  vilde 
heller  dø,  og  med  Fingeren  viste  min  Hals,  jeg  agtede  at 
maiutenore  med  mit  Blod  og  Liv  min  Reputation  og  Dignitet; 
han  igjen  raadede  mig,  at  jeg  skulde  vare  mig,  hvad  jeg 
sagde:  »Hans  Majestæt  var  en  absolut  Herre, ^  durum  fore 
contra  stimulum  calcitrare.  Min  Broder  deslige  paamindede 
mig  at  vare  mig,  at  jeg  ikke  udi  min  Iver  sagde  det,  jeg 
siden  fortrød,  og  Mogens  Friis  videre  sagde,  at  for  faa  Dage 
siden,    der   jeg    med    de    andre    Rigens   Raad    efter   Prædiken 


187 


havde  været  tilstede  udi  H.  K.  M.  eget  Gemak,  at  H.  M. 
havde  spurgt:  »Om  de  ifcJce  eiidnu.  havde  advaret  mig,  men 
jeg  endnu  kom  derop.«  Ja,  jeg  vil  tro  det,  sagde  jeg,  og 
har  længe  fornummet  H.  K.  M.  ikke  at  være  mig  saa  naadig 
en  Herre  og  Konge,  som  han  plejer  og  jeg  havde  formodet; 
Videre  sagde  Mogens  Friis:  At  Hans  Majestæt  ikke  vilde  sidde 
Retten  med  mig.  hvortil  vel  havde  været  at  svare,  men  efter 
saadan  haard  Pille  sagtede  jeg  mit  Sind  meget,  og  svarede, 
jeg  vilde  betænke  mig  til  om  Morgenen,  det  var  vel  værdt  at 
besove  en  Nat.  tog  saa  Afsked  og  gik  hjem.  rnig  meget  be- 
kymret udi  mit  Sind,  at  anmodes  orn  det  uskyldig,  ja  retfær- 
dig imod  Konge  og  Fædreland,  som  er  en  Benaadning  for 
dem,  som  Ære  og  Liv  har  forbrudt,  og  aldrig  noget  ærligt 
Gemyt  og  kjækt  Hjærte  indgaar,  uden  han  veed  sig  skyldig, 
og  dermed  salverer  Livet  og  Æren  med  en  Klik,  for  hvilken 
mig  at  være  fri ,  jeg  har  udi  al  mit  Levnet  stræbt  og  lidt 
meget  ondt,  naar  andre  have  lidt  vel  og  selv  beklikket,  me- 
ner sig  ingen  Spot  at  være.  naar  andre  det  samme  er  veder- 
faret, nej  ingenlunde!  Alle  Heste  ere  ikke  lige  kiselige  ^,  saa 
ere  ikke  heller  alle  Mennesker  lige  sensibiles  om  deres  Eepu- 
tation,  somme  Heste  taale  det  ene  Sporestreg  efter  det  andet, 
føler  Pisken  til,  og  endda  ere  følesløse,  andre  igjeu.  Rytteren 
næppe  rører  sig,  førend  de  ville  vide,  om  han  sidder  fast  i 
Sadlen,  somme  Mennesker  kunne  de  alene  have  Penge  og  Dig- 
nitet,  de  agte  intet,  om  de  ere  beklikkede,  en  kjøbt,  aftinget, 
foræret,  benaadet  Æ^re  er  en  beklikket  Ære ,  et  justumne  tu 
putas,  siger  Seneca,  quem  tutum ,  og  Valentinus,  Valens  et 
Gratian.  1.  ult.  c.  de  generat,  abolit. :  Indulgentia  infamiam 
crirainis  non  tollit,  sed  poenæ  gratiam  facit..  Jeg  vidste  al- 
drig at  forvinde  den  Spot,  om  jeg  skulde  give  et  godt  Ord  for 
min  Ære,  contumax  est  innocentia,  quæ  turpe  judicat  rogare 
nisi  Deura.  Ære  maa  fortjenes,  og  fortjent  mainteneres  imod 
sin  Herre  og  Konge  med  tro  og  underdanig  Tjeneste,  imod  de 
andre  med  Liv  og  Blod,  Lov  og  Ret.  ihvordan  det  kommer 
tilpas,  den  maa  hverken  kjøbes  eller  tigges,  eller  skjænkes 
eller  benaades ,  deifor  som  jeg  intet  meriteret  saadan  Spot, 
den  intet  vil  lide  uden  Dom.  og  endnu  er  aldrig  den  Lov, 
Ret  eller  Skik,  hvor  en  tro  Rigens  Raad  kan  formenes  sit 
Sæde,  uden  for  det  som  tillige  angaar  haus  Ære;  og  trods 
dig  de  fule  og  onde  Mennesker!  Gud  være  lovet,  jeg  staar, 
og  giv  mig  den  Naade.  at  jeg  ikke  falder,    saa  skal  jeg  føre 


*  Germanisme:  kitzlich,  kilden. 

den  i  Graven  ubeklikket  med  mig.  Fast  mindre  derfor  vilde 
jeg  indgaa  det,  som  jeg  kunde  synes  ved  mit  eget  Samtykke 
at  have  vist  mig  skyldig  udi  noget,  hvorved  ingen  anden 
kunde  have  sig  iraagineret  eller  sluttet,  end  vist  maatte  jeg 
have  mig  højlig  forbrudt  og  vide  mig  selv  skyldig,  førend  jeg 
derimod  tog,  og  saa  hentydet  til  en  stor  kongl.  Naade,  det 
som  jeg  holdoi'  for  største  Unaade,  og  som  det  Gud  behager 
at  revse  og  prøve  mig  ved.  Saa  Hr,  Kantsier  raaa  vist  tro, 
at  jeg  denne  Time  og  hver  Time  her  efter  mere  ivrer  mig 
derover,  end  den  første  Dag  det  skete,  og  forundrer  mig  alene, 
at  nogen  havde  det  Hjærte  at  anmode  mig  om  saadant.  Mens 
som  af  saadan  Mogens  Friis's  haarde  Anmodning  og  Maaden 
at  proponere  ikke  kunde  andet  end  præsumere  om  en  umild 
Herre,  hvilket  var  mig  uskyldige  og  redelige  Mand  jo  haardt 
at  høre  og  fornemme,  og  saadan  Vanære  at  disputere  ikke 
havde  været  sikkert,  sige  nej,  farligt,  de  turde  havesagt:  >^Du 
skalt',«  min  Spot  havde  blevet  desto  større,  og  efter  den  Dag 
med  ingen  Respekt  kunde  have  levet  eller  konserveret  nogen 
ærlig  Mand,  og  derfor  som  ikke  lang  Tid  var  at  raadføre  sig 
eller  deliberere,  tog  jeg  den  sikkreste  og  reputerligste,  som  jeg 
agtede,  Resolution,  begav  mig  paa  de  Steder,  hvor  jeg  snarest 
kunde  komme,  og  hvor  jeg  sikker  kunde  svare  til  mine  Ak- 
tioner og  betage  Mistanke ,  saadan  Vanære  og  Traktement  at 
have  forskyldt. 

Men  som  jeg  ogsaa  berettes ,  at  Mogens  Friis  dette  nu 
anderledes  beretter  og  forklarer,  som  ikke  ilde  ment  eller  paa 
den  Manér  forebragt,  som  jeg  det  optagen,  da  hvorledes  det 
har  været  ment,  og  paa  hvad  Manér  de  kunde  selv  præsumere 
at  være  optagen  og  meriteret  at  optages,  kan  deraf  sluttes, 
at  Christoffer  Gabel  siden  spurgte  Mogens  Friis  med  hvad 
Patience  eller  Resentiment,  det  er  Taalmodighed  og  Følelse, 
jeg  optog  det,  han  bad  ham  sige  mig ,  hvoraf  noksom  kan 
sluttes ,  at  Christoffer  Gabel  holdt  det  værdig ,  haardt  at  re- 
sentere  og  Impatience  at  være  værdig ;  dengang  at  han  lod 
mig  saadan  Bud  formelde,  skulde  han  have  forskaffet  mig 
nogen  Resolution  paa  mine  andre  underd.  hos  H.  K.  M.  Solli- 
citation og  Ansøgninger,  havde  han  det  gjort,  som  jeg  troede 
ham  til,  han  skulle  befinde  at  have  obligeret  en  Ven,  men  nu 
at  have  offenderet  en  ærlig  Mand ,  som  har  Resentiment  og 
Følelse  over  den  ringeste  Vanære ,  man  kunde  tænke  imod 
mig,  fast  mere  bevise  og  det  endda  uden  al  Impatience. 

Mogens  Friis  vil  ogsaa  udi  lige  Maader,  som  mig  beret- 
tes, drage  min  Broder  til  Vidne,    det    ej  at    have    hørt,    hvor 

imod  jeg  først  giver  hver  ærlig  Mand  at  betænke ,  om  Aar- 
sagen  til  min  TTdgang  af  mit  Fædreland  dengang  havde  været 
anden  end  denne,  om  da  saa  hastig  udi  sex  Timer  med  Hustru 
og  Børn,  baade  sig  at  resolvere  og  være  borte,  dernæst  for- 
moder je  ,  at  fornemmelig  udi  saa  vigtig  en  Sag,  som  er.  at 
en  Rigens  Eaad  kvitterer  sit  Fædreland ,  min  Beretning  skal 
saa  vel  staa  til  troende,  som  Mogens  Friis.  Dersom  han  be- 
raaber  sig  paa  min  Broder,  saa  veed  jeg  ej,  hvad  min  Broder 
har  hørt  eller  ikke,  men  at  jeg  hørte  det,  og  med  Hjærtens 
Ve,  og  vil  næppe  tro,  at  min  Broder  tør  eller  kan  sværge,  at 
saadanne  Ord  ere  ikke  faldne  af  Mogens  Friis's  Mund,  der  faldt 
endda  flere  Ord  dengang  af  Ivrighed ,  som  maaske  ingen  af 
os  mindes,  men  de  Ord,  som  med  store  Bogstaver  ere  tegnede, 
de  vil  jeg  for  høje  Alter,  som  sagt  engang  er,  udi  Guds 
Aasyn  og  fornemme  Folks  Nærværelse  testere  med  Ed  og  op- 
rakte Fingre.  Og  som  Mogens  Friis  siger ,  at  have  advaret 
mig  som  en  god  Ven,  saa  agter  jeg  intet  saadanne  Venner, 
og  havde  han  agtet  mit  Venskab  (baade  for  de  Dødes  Skyld, 
og  min  egen  Skyld,  der  han  veed,  hvor  nær  jeg  mig  har  taget 
imod  de  ham  har  havt  paa  Tungen)  imod  Hannibal  Sehested 
og  Christoffer  Gabei,  han  havde  aldrig  baaret  mig  saadan 
Bud,  mens  ladet  dem  selv  bære  deres  Bud.  Og  som  han  skal 
vide  hvad  mig  har  jaget,  da  maa  han  forsikkre  sig,  at  det  er 
hverken  ham  eller  nogen  hans  Konsorter ,  for  dem  skulde  jeg 
intet  mere  løbe  end  jeg  plejer,  ihvor  gammel  jeg  er.  Jeg 
skulde  tale  saa  vel  med  mine  gamle  Ben,  at  de  skulde  følge  mit 
Hjærte  og  Næver,  om  det  dermed  havde  været  at  gjøre,  mens 
vil  han  vide  det,  da  er  det  den  Frygt,  jeg  havde  for  H.  Majts. 
Unaade,  som  er  raadeligt  og  reputerligt  heller  at  fly,  end  efter 
onde  Menneskers  Angivende,  at  forsøge  .... 

Hermed  er  dog  Brevet  ikke  færdigt.  Der  følger  en 
vidtløftig  Forklaring  af,  hvor  urigtigt  man  havde  fortolket 
Ordene  umild  og  haard  Intention.  »Det  var  ikke  Menin- 
gen at  sige  dem  om  Kongen,  men  hans  Uvenners  Frem- 
færd imod  ham  gav  ham  Aarsag  til  at  præsumere  og  ind- 
bilde sig  en  umild  Konge.«  Ja,  der  var  dem,  som  tydede 
Ordene  til  det  som  gjaldt  Liv  og  Ære,  som  er  crimen 
læsæ  majestatis,  et  crimen,  som  hidtil  har  været  uhørt  i 
Danmark,  og  som  man  ikke  kjender  til.    Han  anfører  som 

Aarsag  til  at  han  rejste  bort,  at  hvis  han  som  en  Rigens 
Eaad  »med  den  Dignitet  og  Højhed,  som  mine  Forfædre 
Mand  efter  Mand  udi  nogle  Hundrede  Aar  i  de  højeste 
Bestillinger  haver  været  værdiget  med,«  nu  pludselig  skulde 
komme  fra  denne  Dignitet,  kunde  han  ikke  udholde  den 
Yanære,  han  nødtes  da  til  at  søge  et  andet  Land.  Saa 
følger  en  flere  Gange  til  Slutning  gjentagen  Anmodning  til 
Eeedtz  om  at  formilde  Kongen,  undskjdde  for  ham  de  ube- 
tænksomme Ord,  han  havde  brugt,  og  bede  Kongen  at  be- 
naade  ham  med  en  allernaadigst  Demission  og  Relaxation, 
saa  at  han  kunde  søge  sin  For  tun  og  Velfærd  paa  andre 
-Steder. 

Det  er  et  uhyggeligt  Brev  at  gjennemlæse^  Det  Ind- 
tryk faar  man  af  det,  at  Rosenkrantz  har  betragtet  sig 
som  fuldstændig  dadelfri :  hans  Uvenner  have  forfulgt  ham 
og  de  have  ført  Kongen  vild.  Men  det  Forsvar,  han  fører 
for  sig  i  den  sidste  tredie  Del  af  Brevet,  indeholder  Mod- 
sigelser, der  er  en  endeløs  Snakken  frem  og  tilbage,  og 
den  Forestilling  paatrænger  sig  let,  at  det  er  en  tabt  Sag, 
han  stræber  at  forsvare.  Og  saa  fremstiller  sig  paany 
Spørgsmaalet :  hvad  var  Aarsagen  til  at  Rosenkrantz  tog 
den  Beslutning  at  flygte  fra  sit  Fædreland? 

Brevet  til  Reedtz  indeholder  egentlig  ingen  bestemte 
Tidsangivelser,  saa  det  ikke  er  muligt  at  henføre  de 
enkelte  Led  i  Begivenhedernes  Følge  til  bestemte  Dage 
eller  Aar.  Jeg  ser  mig  istand  til  at  fremdrage  følgende 
to  Data.  I  December  1662  blev  en  Afregning  med  Rosen- 
krantz afsluttet  i  Skatkammeret:  Skatkammeret  havde  paa 


^  Det  er  i  høj  Grad  pinligt  at  se,  hvorledes  Gunde  Kosenkraiitz 
atter  og  atter  fører  Talen  hen  paa  de  to  Sønner,  som  faldt  i 
Krigen.  Det  er  tilvisse  et  Vidnesbyrd  om,  hvor  dybt  han  har 
følt  dette  Tab,  men  det  vidner  ogsaa  om  Mangel  paa  at  kunne 
beherske  sine  Følelser. 

Kredit-Siden  1638  Rdlr.,  Debet-Siden  viste  »til  Bilanz  ultimo 
Decembr.«  826  Rdlr..  812  Rdlr.  vare  blevne  ham  udbetalte. 
Andre  Afregninger  med  ham  kj ender  jeg  ikke. 

Den  3.  August  1664  udstedtes  fra  Skatkammeret^  en 
Ordre  til  Tolderen  i  Aarhus  Niels  Madsen,  undertegnet  af 
Sten  Hondorf  og  Henrik  Møller,  om  at  udbetale  til  Daniel 
Boumand  af  Paris  til  Martini  Dag  600  Rdlr.  in  specie  paa 
Gunde  Rosenkrantz's  Vegne,  Gunde  Rosenkrantz's  Obliga- 
tion skulde  tilligemed  Boumands  Kvittering  indleveres  i 
Kammeret;  Rosenkran tz  var  Boumand  disse  Penge  skyldig. 
Pengene  skulde  dekurteres  i  hans  Pension.  Denne  Ordre 
er  altsaa  bleven  udstedt  omtrent  en  Uges  Tid  efter  at 
Gunde  Rosenkrantz  havde  forladt  Danmark.  Men  en  noget 
lignende  Ordre  fra  Kongen  til  Skatkammeret  paraferet  af 
Henrik  Møller  var  bleven  udstedt  den  27.  Juli  1664"-:  de 
600  Rdlr.,  som  Gunde  Rosenkrantz  paa  Sønnens  Vegne 
var  den  franske  Kjøbmand .  skyldig,  havde  han  »hannem 
transporteret  udaf  hans  tilstaaende  Fordring  paa  vort  Skat- 
kammer at  søge  og  annamme,«  Pengene  skulde  betales  af 
de  til  Hofstaten  forordnede  Midler,  Rosenkrantz's  Obliga- 
tion skulde  indfries  og  dens  Beløb  dekurteres  ham  i  hvad 
han  havde  at  fordre  hos  Kongen.  I  Brevet  til  Reedtz 
omtaler  Gunde  Rosenkrantz,  hverken  at  han  har  udstedt 
€n  Obligation  for  de  600  Rdlr.,  eller  at  det  er  ham  selv, 
der  har  » transporteret <;  Gjælden  over  paa  Skatkammeret 
til  at  udbetales  af  hans  Gage.  Der  kan  vist  ikke  siges 
Noget  imod  den  Maade,  paa  hvilken  Kongen  ordnede  denne 
Gjældspost. 

I  Brevet  til   Reedtz  fortæller  Rosenkrantz  ikke,  hvad 


^  Register    og    Kopibog   over    Missiver,    Assiguationer    og    Ordrer, 
Nr.  216  i  Kongerigets  Archiv. 

^  Eentekammerets  Expeditions-Protokol  for  1664. 

der  fulgte  efter  Samtalen  med  Mogens  Friis.  Her  træder 
Kosenkrantz's  latinske  Apologi  supplerende  til,  af  hvilken  jeg 
skal  give  et  Udtog  for  dette  Punkts  Vedkommende  ^ 

Samtalen  med  Mogens  Friis  havde  varet  næsten  en 
hel  Time,  efterat  Friis  havde  sagt,  at  Kongen  ikke  vilde 
sidde  i  Eetten  med  Rosenkrantz.  Dette  uventede  Budskab 
bragte  ham  til  at  studse,  han  mente,  at  her  var  Noget  at 
overveje,  og  han  lovede  at  give  Svar  den  næste  Dag.  Det 
var  en  sørgelig  Nat,  han  havde  derefter,  fuld  af  Kval  og 
Suk.  Sin  Hustru  og  sine  Døttre  fortalte  han  strax  hvad 
der  var  sket,  de  brast  i  Graad  derover.  Hans  Hustru  var 
enig  med  ham  i,  hellere  at  dø  eller  lide  hvadsomhelst  end 
at  taale  en  saadan  Forhaanelse.  Rosenkrantz  var  ikke  i 
Tvivl  om,  at  han  maatte  bort,  men  Spørgsmaalet  var,  paa 
hvilken  Maade  skulde  han  gjøre  dette  Skridt?  Han  turde 
ikke  tage  Nogen  paa  Raad  herom,  thi  Raadgiverne  vilde 
blot  have  holdt  ham  tilbage. 

»Samme  Dag«  [som  den  tidligere  refererede  Samtale 
fandt  Sted?^]  havde  Rosenkrantz  atter  et  Møde  med  Mo- 
gens Friis,  under  hvilket  han  gjorde  Alt  for  at  dølge  sin 
Plan;  han  bad  Friis  om,  ret  meget  at  takke  Gabel,  fordi 
denne  havde  vist  ham  den  Opmærksomhed  at  give  ham  et 
Vink  om  at  han  skulde  sørge  for  sit  Rygte,  førend  Noget 
skulde  hændes,  som  han  ikke  ventede,  han  var  nu  rede  til 
at  følge  hans  Raad,  han  vilde  gjennem  Gabel  søge  Kongen 
om  sin  Afskedigelse.  Friis  roste  hans  Beslutning  og 
lovede  at  ville  udføre  dette  Hverv  med  største  Omhu. 

Klokken  var  da  9.     Imidlertid  lejede  Rosenkrantz  et 


1  En  Afskrift  af  Apologien  bevares  i  den  Rostgaardske    Samling  i 
'  Univ,  Bibi.,  Folio  Nr.  72;  en  Afskrift  af  dette  Excmplar  lindes  i 

ny  kgl.  Saml.,  4",  Nr.  2094,  31  Blade. 
'^   Dette  kan  næppe  være  rigtigt. 

Fartøj,  som  hans  Hustru  med  tre  Døttre  gik  ombord  paa 
Kl.  12;  Kl.  9  vare  de  i  Helsingborg. 

Den  næste  Dag  ved  Middagstid  søgte  Rosenkrantz 
igjen  Mogens  Friis  og  leverede  ham  nogle  Andragender, 
for  at  Gabel  kunde  udvirke  hos  Kongen  at  de  bleve  be- 
vilgede. Da  han  havde  forladt  Friis,  steg  han  til  Hest, 
•og  ledsaget  af  en  Tjener  til  Fods  og  idet  hans  Søn  snart 
fulgte  efter,  red  han  ud  af  Bj^en,  det  var  da  allerede  langt 
ud  paa  Dagen.  Han  vilde  til  Skaane.  Udenfor  Byen  fik 
han  fat  i  en  Baad,  steg  ned  i  den,  kom  til  Hven  tidlig 
paa  Natten,  før  Solopgang  kom  han  til  Helsingborg^ 

Jeo-  kommer  længere  fremme  til  at  tale  om  denne 
Apologis  Karakter  i  Almindelighed,  paa  dette  Sted  skal 
jeg  endnu  blot  give  følgende  korte  Uddrag. 

Det  Stykke  af  Brevet  til  Reedtz,  som  ovenfor  er  aftrykt, 
gjenfiudes  i  Apologien,  men  i  højeste  Grad  sammentrængt. 
Samtalen  med  Mogens  Friis  refereres  kort.  Mogens  Friis 
begynder  med  at  sige,  at  Rigets  (regni)  fornemste  Ministre, 
især  Christoffer  Gabe),  havde  givet  ham  det  Hverv,  at  ad- 
vare ham  om  for  Fremtiden  at  holde  sig  borte  fra  Højeste- 
Ret  og  fra  at  votere  (ut  judicio  et  causis  dicendis  me 
abstinerem).  Skildringen  af  sine  Gjenvordigheder  i  Skat- 
kammeret fortæller  Rosenkrantz  paa  følgende  Maade: 

»Da  Rigsdagen  næsten  var  forbi  og  jeg  var  færdig  til 
-at   rejse    hjem-,    søgte   jeg    Hannibal    Sehested    og    især, 

^  Denne  FortælHng  stemmer  ikke  med  den,  der  er  given  i  Brevet 
til  Reedtz,  ifølge  hvilken  Eosenkrantz  var  sex  Timer  om  at 
resolvere  sig  og  om  at  være  borte  med  Hustru  og  Børn. 

2  Der  staar:  »prope  exactis  comitiis;«  dette  sidste  Ord  kan  næppe 
oversættes  paa  anden  Maade  end  ved:  Rigsdagen,  Da  denne 
holdtes  i  1660  September — November  eller  December,  ses  det  let. 
at  Eosenkrantz's  Fortælling  her  er  temmelig  uklar,  Hannibal 
Sehesteds  Ambassade  til  England  og  Frankrig  falder  i  Aarene 
1662 — 1664.  Fra  Foraaret  1664  var  han  hjemme.  I  November 
1665  rejste  han  til  Holland  og  Frankrig  i  Ambassade, 

medens  Sehested  var  Ambassadør  i  Frankrig,  Christoffer 
Gabel,  for  at  faa  udbetalt  Resten  af  min  Løn  og  for  at 
faa  tilendebragt  andre  Forretninger  hos  Hs.  kgl.  Majestæt, 
men  da  jeg  efter  tre  Aars  Forløb  ikke  havde  opnaaet 
Noget  ved  mine  Sollicitationer,  henvendte  jeg  mig  til  Mo- 
gens Friis,  en  af  de  kongelige  Rentemestre,  som  jeg  ved 
Svogerskab  var  kn34tet  til,  og  bad  ham  om  at  trænge  paa 
hos  de  fornemste  Ministre  og  faa  mine  Sager  expederede«  — 
saa  følger  Referatet  af  Samtalen  med  Friis. 

Det  er  værdt  at  lægge  Mærke  til,  at  Apologien  maa 
være  det  Skrift,  som  Gunde  Rosenkrantz  i  sin  »Retorsion,« 
dateret  Stockholm  3.  December  1664,  havde  bebudet  at 
ville  udgive,  for  at  forklare  Aarsagen  til  sin  Undvigelse 
og  godtgjøre  sin  Sags  Retfærdighed.  Her  har  Skildringen 
af  Rosenkrantz's  Henvendelse  til  Gabel  faaet  en  mildere 
Form  end  i  Brevet  til  Reedtz.  Men  mod  Slutningen  af 
Apologien  forekommer  der  flere  skarpe  Udfald  imod  Gabel, 
dog  holdte  i  ren  Almindelighed.  Apologien  er  aldrig 
bleven  udgivet. 

Det  er  Gunde  Rosenkrantz,  hvis  Forklaring  om  sin 
Flugt  vi  hidtil  have  hørt.  Det  maa  vist  indrømmes,  at 
der  mangler  Noget  i  Forklaringen.  Hvorfor  skulde  Rosen- 
krantz afholde  sig  fra  at  komme  i  Højeste-Ret?  hvorfor 
skulde  han  søge  sin  Afsked?  Svar  paa  disse  Spørgsmaal 
finder  man  ikke  i  hans  Forklaring.  Kunde  man  nu  faa 
en  Anden  til  at  besvare  disse  Spørgsmaal?  Kunde  man 
faa  Mogens  Friis  til  at  tale?  Ja,  det  kan  man.  Mogens 
Friis  har  nedskrevet  en  kort  Beretning  om  sin  Samtale 
med  Gunde  Rosenkrantz,  og  den  er  endnu  bevaret,  ikke  i 
Afskrift,  men  skreven  med  hans  egenHaand^  Beretningen 
lyder  saaledes: 


*  Dette   Aktstykke  bevares  i  Geh.   Archivet,    det   ligger   sammen 
med  Rosenkrantz's  Brev  til  Rigsraaderne. 

Eftersom  jeg  omtrent  for  otte  Uger  siden  efter  Befaling 
udi  Velbyrdig  Erik  Rosenkrantz's  til  Rosenholm  hans  Paahor 
talte  udførlig  med  Velb.  Gunde  Rosenkrantz,  hvad  der  judi- 
certes  om  det  han  sad  i  den  Højeste-Ret,  og  at  en  og  anden 
stødte  sig  derpaa,  og  at  mig  særdeles  var  sagt,  at  hans  Kgl. 
Majst.  syntes  det  præjudicerede  Hans  Majst.  selv  at  komme  i 
Retten,  saa  længe  han  der  sad,  og  det  formedelst  hans  Opbud 
og  de  Domme,  der  over  ham  siden  vare  af  den  Højeste-Ret 
afsagte,  remousterede  ham  derfor  som  en  Ven  og  Svoger,  om 
han  ikke  syntes  til  sin  egen  Honnør  at  være,  at  han  under- 
danigst begjærte  af  Hans  Kgl.  Majst.  at  maatte  forskaanes 
for  den  Umag  og  Besværing,  og  derom  forfatte  skriftlig  hans 
underdanigste  Petition,  og  syntes  mig  kunde  bruge  de  Motiver 
der  udi,  at  han  var  kommen  til  Alder,  og  slig  aarlig  Rejse  ud- 
krævede temmelig  store  Omkostninger  og  Besværing,  og  ham 
fattedes  Middel,  troede  ikke  han  gjorde  ilde,  om  han  derom 
saaledes  underd.  sapplicerede  til  Hans  Majst.,  hvilket  jeg  vilde 
raade  ham  som  haus  Ven,  og  vilde  jeg  forhaabes,  at  det  udi 
al  Xaade  blev  optagen ;  det  kunde  hænde  sig,  at  Hans  Majst. 
maatte  maaske  enten  selv  fatte  de  Tanker,  eller  andre  formaa 
Hans  Majst.  derhen,  at  han  lod  ham  sige,  det  sømmede  ikke 
han  sat  i  den  Højeste-Ret ,  han  skulde  absentere  sig,  som  jeg 
af  en  fornemme  Minister  alt  for  fast  halvandet  Aar  siden 
havde  hørt,  som  nu  er  død,  og  han  selv  vel  vidste,  at  endel 
af  de,  der  endnu  sat  i  den  Højeste-Ret,  havde,  strax  hans 
Opbud  var  gjort,  søgt  at  hindre  ham  udi  dette,  og  andet  mere, 
som  han  mig  tilforne  selv  havde  berettet,  det  lod  sig  anse,  Hans 
Majst.  var  ham  saa  naadig,  at  han  vilde  ikke  hans  Despekt 
eller  Ruin,  og  derfor  naadigst  vilde,  at  dette  skulde  ham  til 
Gemyt  føres  af  nogen  hans  egen  Svogerskab,  og  lod  ham 
forstaa,  at  jeg  ikke  andet  troede,  end  Hans  Majst.  jo  lod  ham 
beholde  sin  Pension  og  Rang,  thi  jeg  havde  Intet  andet  for- 
mærket, end  at  han  jo  derfor  kunde  i  andre  Forsamlinger  gaa 
og  være  iblandt  Raadet,  alene  at  han  absenterede  sig  fra  den 
Højeste-Ret.  Hvilket  mig  og  af  tvende  Hans  Kgl.  Majst. 
højeste  Ministris  ikke  anderledes  var  sagt,  end  han  jo  derpaa 
kunde  være  forsikkret.  Sagde  herpaa  til  mig  efter  en  og  anden 
Diskurs,  at  han  vilde  det  gjøre,  og  søge  siden  i  Stilhed  at 
leve  sin  Tid  hen  og  se  han  fik  en  Gaard  at  pagte  udi  Fyn  at 
bo  paa. 

Leverede  mig  herpaa  om  anden  Dagen  ad  Aften  5  Poster 
skrevne    af  med   hans   egen    Haand,    som   han    begjærede   jeg 

underdanigst   vilde  andrage  for  Hans  Majst.  og   rekommendere 
i  bedste  Maade. 

Nemlig 

1.  Urup  at  bo  paa,  om  muligt  var  til  Mikkelsdag,  at  han 
kunde  høre  om  anden  Lejlighed. 

2.  Fire  hundrede  Rigsd.  rede  Penge  af  hans  Pension,  Assigna- 
tion  eller  Gods  for  det  andet. 

3.  Eekommendation  til  Montecuculi,  at  forstaa  for  hans  Søn 
Velb.  Jakob  Rosenkrantz,  som  han  Dagen  tilforn  havde 
bedet  mig  om,  da  jeg  talte  med  ham  om  den  Højeste- 
Ret. 

4.  Hans  Pension. 

5.  Hans  Rang. 

Hvilket  jeg  Altsammen  lovede  for  ham  i  bedste  Maader 
at  negotiere,  og  vilde  haabes  at  fly  ham  derpaa  god  Svar,  tog 
derpaa  Afsked  og  haver  siden  ikke  talt  med  mig,  men  to  Dage 
derefter  fornummet,  at  han  var  rejst  over  til  Skaane. 

Datum  Hafniæ 

den  15.  7br.   1664.  Mogens  Friis. 

Lægges  denne  Beretning  ved  Siden  af  Gunde  Kosen- 
krantz's  i  Brevet  til  Eeedtz  og  i  Apologien,  vil  det  ses,  at 
der  er  Overensstemmelse  imellem  dem.  Men  der  er  noget 
Nyt  i  Friis's  Beretning.  Det  Isje  er  for  det  Første,  at  en 
fornem  Minister,  som  da  var  død,  for  halvandet  Aar  siden 
havde  talt  om,  at  Kosenkrantz  burde  absentere  sig  fra 
Højeste-Ret.  Denne  Minister  maa  have  været  Premier- 
Ministeren,  Christian  Rantzaii,  som  døde  den  8.  November 
1663.  For  det  Andet,  at  Gunde  Rosenkrantz  selv  tidligere 
havde  sagt  til  Friis,  at  Medlemmer,  der  endnu  sad  i  Højeste- 
Ret,  strax  efter  at  han  havde  gjort  Opbud,  havde  søgt  at 
hindre  ham  deri,  nemlig  i  at  sidde  i  Højeste-Ret.  For 
det  Tredie,  at  Kongen  havde  ment,  at  det  præjudicerede 
ham  selv  at  komme  i  Retten,  saalænge  Gunde  Rosenkrantz 
sad  der,  og  det  formedelst  hans  Opbud  og  de  Domme, 
der  siden  var  afsagte  over  ham  af  Højeste-Ret. 

Her  kommer  da  noget  Positivt  frem.  Højeste-Ret 
har  fældet  Domme  over  en  af  Rettens  Assessorer,  som  er 

Fallent.  Spørgsmaalet  bliver  da,  hvorledes  forholder  det 
sig  med  disse  Højeste-Rets-Domme.  kan  der  skaffes  Oplys- 
ning om  dem?     Og  her  er  nu  Følgende  at  meddele. 

Det  gik  ikke  saa  let  med  at  faa  Rosenkrantz's  Bo 
ordnet.  Ikke  blot  vare  Kreditorerne  mange,  men  der  op- 
stod Vanskeligheder,  som  fremkaldte  Trætter  og  Processer, 
og  flere  af  disse  gik  til  Højeste-Ret. 

Den  første  Dom  i  disse  Processer  faldt  den  4.  Sep- 
tember 1663  i  en  Sag,  som  Rudolf  Gerlach  af  Kiel 
havde  anlagt  imod  Gunde  Rosenkrantz,  iordi  denne  ikke 
til  sidst  forleden  Omslag  havde  betalt  500  Rdlr.  Kapital 
med  Rente,  ej  heller  havde  Maning  holdet;  det  formentes, 
at  Rosenkrantz  efter  Obligationen  burde  betale  eller  lide 
Maning  indtil  saadant  skete.     Dommen  lyder  saaledes^: 

»Efterdi  Godsets  Opbydelse  er  efter  Recessen  en  til- 
ladelig og  billig  Betaling,  hvorimod  ingen  Forskrivning 
eller  nogen  Exception  efter  samme  Recesses  klare  Ord  kan 
gjælde,  men  for  ulovlig  at  holdes,  og  Gunde  Rosenkrantz 
sit  Opbud  befindes  at  have  gjort,  førend  han  af  Rudolf 
Gerlach  er  bleven  manet,  er  her  paa  for  Retten  afsagt,  at 
Rudolf  Gerlachs  Maning  ikke  bør  at  være  af  nogen  Værd, 
eller  kraftig  til  at  forhindre  Gunde  Rosenkrantz's  gjorte 
Opbud.« 

Gerlach  tog,  som  det  synes.  Sagen  fat  paa  en  anden 
Maade,  han  anlagde  en  ny  Sag  imod  Gunde  Rosenkrantz. 
Forholdene  udviklede  sig  saaledes,  at  en  hel  Række  Rets- 
trætter  bleve  optagne  til  Doms  kort  efter  hverandre,  der- 
iblandt Gerlachs. 

Juli  Maaned  1664  blev  en  slem  Maaned  for  Gunde 
Rosenkrantz.  Den  6.  Juli  faldt  Dom  i  en  Sag  anlagt  imod 
ham  af  Grev  Karl  Gustav  Wrangel.  Sagen  drejede  sig  om 
Penge,    Wrangel    havde    tilgode    hos    ham.      Rosenkrantz 


*   Højeste-Rets  Dombog  for  1663  i  Højeste-Rets  Archiv. 

fremlagde  to  Skrivelser  fra  Greven,  daterede  28.  Februar 
og  19.  Marts  1664,  i  hvilke  der  gaves  Rosenkrantz  Hen- 
stand med  Betalingen  til  førstkommende  Kieler  Omslag, 
og  Dommen  kom  til  at  lyde  paa^  >at  Gunde  Rosenkrantz 
ikke  kunde  tilkjendes  sin  udgivne  Haand  og  Segl  at  efter- 
komme og  indfri  førend  til  bemeldte  Omslag.« 

Denne  Sag  vandt  altsaa  Gunde  Rosenkrantz.  Men 
galt  gik  det  snart  efter  i  fire  andre  Sager,  dem  tabte 
han  alle.     Dommene  i  dem  faldt  den  26.  Juli-. 

En  Sag  var  anlagt  af  Nikolaus  van  der  Kamp ;  efter 
Dommen  fik  Rosenkrantz  Maning  i  Udsigt.  En  Sag  var 
anlagt  af  Markus  Kohlblatt  af  Kiel.  Landgerichts-Notarius 
i  Fyrstendømmerne  Slesvig  og  Holsten.  Rosenkrantz  blev 
dømt  til  »tilbørligen  sin  udgivne  Haand  og  Segl  at  indfri 
og  efterkomme,  eller  efter  Irettesættelse  at  lide  Maning.« 

Om  Gerlachs  Proces  er  følgende  Citation  og  Dom  ind- 
ført i  Dombogen: 

»Rudolf  Gerlach  af  Kiel  cit.  Kommissærerne  Mogens 
Arenfeld  og  Henrik  Mund  for  deres  Kommission  over 
Gunde  Rosenkrantz's  Opbud,  idet  han  ikke  Betaling  uden 
for  den  tiende  Part  skal  have  bekommet. 

Uanset  Kommissarierne  for  deres  Person  ingen  Uret 
have  gjort,  idet  de  have  udlagt  efter  den  faldne  Lod  det, 
som  de  paa  Gunde  Rosenkrantz's  Opbud  have  for  sig 
fundet,  og  ikke  var  deres  Gjerning  at  gjøre  nogen  Mangel 
paa^  ikke  desmindre  efterdi  det,  som  Rudolf  Gerlach  paa 
Opbudet  udlagt  er,  ikke  kan  holdes  for  nøjagtig  Betaling 

^  Dommene  faldne  i  Juli  1664  ere  tagne  fra  Højeste-Rets  Dombog 

for  1664  i  Højeste-Rets  Archiv. 
2  Er  det  denne  Dato,  som  har  givet  Anledning  til  at  sætte  Rosen- 

krantz's  Flugt  til  den  26.  Juli? 
"  At  gjøro  Mangel  paa  betyder,  at  gjøre  Udsættelse  paa,  at  paavise 

Urigtighed  f.  Ex.  i  et  Regnskab.     Vidensk.  Selsk.    Ordbog   efter 

Moth. 

eller  saa  god  som  de  Haandskrifter,  han  derimod  skulde 
miste,  er  her  for  Retten  afsagt,  at  Rudolf  Gerlach  ikke 
er  pligtig  at  antage  imod  de  i  Hænde  havende  Haand- 
skrifter, hvis  ham  paa  Opbudet  udlagt  er,  men  Gunde 
Rosenkrantz  pligtig  efter  de  hans  klare  Obligationers  L}'- 
delse,  som  for  Retten  er  fremlagt,  Rudolf  Gerlach  til- 
børligen  og  nøjagteligen  at  fornøje,  eller  efter  Irettesættelse 
at  lide  Maniug.« 

Endelig  fik  Jørgen  Matthiesens  Arvinger  Dom  i  en 
Sag  anlagt  imod  Gunde  Rosenkrantz,  fordi  han  havde 
pantsat  dem  tre  Gaarde,  »som  tilforn  vare  pantsatte  Henrik 
Thott,  og  tvende  af  dem  ere  Kannikegaarde  i  Aarhus 
Stift.«  Det  blev  paastaaet,  at  Kannikegaardene,  beliggende  i 
Todbjerg  Sogn,  Øster  Lisberg  Herred,  ikke  tilhørte  Rosen- 
krantz, hvem  de  vare  forlenede.  I  et  Indlæg  til  Højeste- 
Ret  af  21.  Juli  I6H4  forklarede  Rosenkrantz.  at  Pantsæt- 
telsen til  Henrik  Thott  »kom  af  en  Misforstand  af  et 
Pantebrevs  Forandring,  han  er  sket  Fornøjelse  og  har 
Intet  videre  med  Pantet  at  bestille.«  Med  Hensyn  til 
Kannikegaardene  oplyste  han,  at  det  var  med  Kgl.  Majestæts 
Tilladelse,  at  han  havde  pantsat  dem,  han  var  forlenet 
med  dem  paa  sin  og  sin  Søns  Livstid ;  han  havde  Løfte  af 
Skatkammeret  paa  2000  Rdlr.,  hvormed  han  vilde  indløse 
Pantets     Dommen  kom  til  at  lyde  saaledes: 

»Efterdi  de  trende  omhandlede  Gaarde  ikke  kan  eragtes 
for  saa  nøjagtig  Pant,  at  Jørgen  Matthiesens  Arvinger 
dermed  til  fornøjelig  Betaling  kunde  være  forsikkret,  da  bør 
Gunde  Rosenkrantz  gjøre  dem  fuldkommen  og  god  For- 
nøjelighed for  den  Summa  Penge,  de  have  med  Rette  at 
fordre  hos  ham.« 

To  Dage  efter,  den  28.  Juli,  faldt  der  atter  Dom  i  Sager 


^  Indlæg  til  denne  Sag  ere  bevarede  i  Geli.  Archivet,  Højeste-Rets 
Domskoncepter. 

anlagte  imod  Gunde  Rosenkrantz.  Den  første,  anlagt  af 
Forstanderne  for  Odense  Hospital,  drejede  sig  om  en  Sum 
Penge,  han  var  Hospitalet  skyldig  ifølge  en  Obligation  ud-^ 
stedt  1650;  der  var  nu  resterende  Renter  for  sj^v  Aar. 
Dommen  lyder  saaledes: 

»Efterdi  her  fremlægges  Grunde  Rosenkran tz's  rigtig  og^ 
usvækket  Haandskrift,  udi  hvilken  han  under  Indmaning  sig 
forpligter  til  Betaling,  da  bør  Gunde  Rosenkrantz's  Haand  og^ 
Segl  tilbørligen  at  efterkommes,  eller  efter  Irettesættelse  at 
lide  efter  kongelige  om  Gjæld  udgangne  Forordninger.« 

Akterne  i  flere  af  disse  Sager  kj ender  jeg  ikke,  de  ere 
næppe  bevarede ^  Derimod  kan  jeg  tale  udførligere  om  en 
anden  Sag,  i  hvilken  der  faldt  Dom  den  28.  Juli,  en 
Proces  imellem  Oluf  Daa  og  Gunde  Rosenkrantz,  da  en 
meget  stor  Del  af  dens  Akter  ere  bevarede^. 

Tyge  Brahe  til  Mattrup.  Søn  af  Axel  Brahe  til  Elved^ 
havde ,  foruden  tre  Børn ,  som  døde  smaa  eller  som  ikke 
komme  i  Betragtning  her,  to  Døttre,  Anne,  som  blev  gift 
med  Oluf  Daa  til  Holmegaard,  og  Christence,  som  blev 
gift  med  Jakob  Lindenow  til  Gaunø,  og  Sønnen  AxeL 
Denne  Axel  Brahe  til  Eskebjerg  døde  i  Marts  1657 ,  og 
hans  Sødskendebørn  bleve  hans  Arvinger.  Fra  1640  til 
1650  havde  Falk  Gjøe  til  Hvidkilde  været  hans  Værge, 
han  havde  gjort  Rede  og  Regnskab  for  Værgemaalet  for 
den  Tid.  Derefter  havde  sal.  Falk  Gjøes  Efterleverske  Fru 
Karen  Bille  gjort  Regnskab  for  fire  Aar  fra  1650—54^ 
paa  dette  Regnskab  havde  Samfrænderne  gjort  Antegnelser, 
som  hun  og  hendes  Børn  ved  Rigens  Raads  Dom  ikke 
vare  kjendte  fri  for.     Værgemaalet  gik  over  paa  Gunde 


^  Det  er  derfor  ikke  let,  især  for  en  Ikke-Jurist,  juridisk  at  dømme 
ora  Proceduren  i  disse  Retstrættor.  Men  Sagen  drejer  sig  her 
fornemmelig  om  selve  Dommene,  hvorledes  de  ere  formulerede^ 
og  om  Følgerne  af  dem. 

^   I  Geh.  Archivet,  Højeste-Rets-Sager. 

Rosenkrantz,  som  skulde  overtage  Regnskabet  og  Behold- 
ningen ikke  alene  i  Axel  Brahes  Bo,  men  ogsaa  i  Falk 
Gjøes.  Saa  døde  Axel  Brahe  1657,  saa  kom  Krigene 
1657 — 60,  men  der  kom  intet  Regnskal).  OlufDaa  mindede 
stadig  Gunde  Rosenkrantz  om  at  aflægge  Regnskab  for 
Værgemaalet  og  Rosenkrantz  lovede  endelig  at  have  Alt 
færdigt  til  Snapsthinget  166].  Men  det  blev  ikke  til 
Xoget,  af  Grunde,  hvorom  Rosenkrantz  gav  Beretning. 
Daa  hørte  nok,  at  Rosenkrantz  solgte  og  afhændede  Gods, 
men  da  han  sad  ved  Hus  og  Gaard,  havde  god  Renommé 
og  god  Kredit,  var  i  høj  Bestilling,  nemlig  Rigens  Raad, 
havde  først  Kalø  Slot.  senere  Skanderborg  i  Eorlening, 
havde  Daa  Grund  til  at  tro,  der  var  Sikkerhed  nok  for  de 
umj^ndige  Arvinger.  Værgemaalet  skulde  imidlertid  bringes 
i  Orden,  og  de  umyndige  Arvinger  have  hvad  de  ejede. 
Det  viste  sig,  at  dette  var  forbundet  med  Vanskeligheder, 
da  Rosenkrantz  var  gaaet  Fallit.  De  udmeldte  Kommis- 
særer skulde  mægle  Forlig.  I  November  1663  vare  begge 
Parter  samlede  i  denne  Anledning,  et  Forlig  blev  opsat  og^ 
underskrevet  af  Gunde  Rosenkrantz,  Mogens  Arenfeld, 
Henrik  Mund  og  Erik  Rosenkrantz.  Gunde  Rosenkrantz  for- 
langte derpaa,  at  Oluf  Daa  skulde  være  tilfreds  med  For- 
liget, men  Daa  afslog  dette  Forlangende:  der  var  intet 
Forlig  sluttet,  det,  der  var  blevet  opsat,  var  kun  et  Forslag 
til  et  Forlig,  der  ikke  kunde  være  forpligtende  for  ham, 
han  havde  ikke  tiltraadt  det  og  ikke  underskrevet  det^ 
Sagen  blev  nu  bragt  for  Højeste-Ret,  idet  Gunde  Rosen- 
krantz anlagde  Sag  mod  Oluf  Daa,  Stævningen  imod  ham 
er   dateret  2.   Februar    1664.     Oluf  Daa   anlagde   Kontra- 


^  Allerede  den  20.  September  1663  skriver  Daa  i  et  Indlæg,  at  der 
havde  været  forhandlet  mundtlig  ilied  Kosenkrantz  om  Forlig, 
Jordebøger  og  Skjøder  vare  ikke  tilstede,  men  man  troede  Giindo 
Rosenkrantz 's  Ord  og  hans  Skrivers  Beretning  om  det  tilbudte 
Jordegods. 

søgsmaal  imod  Rosenkrantz,  Stævningen  imod  ham  er 
dateret  18.  April  1664.  Den  28.  Juli  1664  faldt  Højeste- 
Rets  Dom,  der  lyder  saaledes: 

»Citation:  Udi  den  Sag  Oluf  Daa  til  Holmegaard  cit. 
Kommissarierne  over  Gunde  Rosenkrantz"s  Opbud  anl.  det 
Værgemaal,  som  for"^  Rosenkrantz  for  afg  ®  Axel  Brahe 
og  umyndige  Børn  paa  nogen  Tid  under  Hænder  havt 
haver. 

Dom:  Efterdi  det  er  Børnegods,  som  Oluf  Daa  søger 
Betaling  for,  og  det  er  vitterligt,  at  Gunde  Rosenkrantz 
haver  havt  samme  Børnegods  under  Værgemaal  og  deraf 
nydt  den  Rettighed,  imedens  han  det  administrerede,  som 
en  Formynder  efter  Recessen  tilkommer,  er  her  for  Retten 
afsagt,  at  Gunde  Rosenkrantz  bør  at  betale  til  Oluf  Daa 
Sex  tusinde,  to  Hundrede,  tredive  og  to  Rdlr.,  som  er  den 
Summa,  hvilken  Gunde  Rosenkrantz  paa  Axel  Brahes 
Værgemaal  efter  i  Rette  lagte  Dokumenter  skyldig  bliver, 
med  sin  paaløbende  Rente  indtil  Betalingen  sker,  og  bør 
samme  Betaling  efter  Oluf  Daa's  egen  Vedtagelse  og  Sam- 
tykke for  Højeste-Ret  udi  gode  Løsøre  eller  i  godt  Jorde- 
gods af  Gunde  Rosenkrantz's  at  ske,  og  Gunde  Rosenkrantz 
pligtig  med  samme  Betaling  01  nf  Daa  at  fornøje  inden  sex 
Uger  fra  denne  Doms  Dato  at  regne,  eller  og  stande  til 
Rette  derfor  efter  kongelige  om  Gjæld  udgangne  Forord- 
ninger, dog  de  500  Rdlr.,  for  hvilke  Oluf  Daa  haver  an- 
nammet Sten  Brahes  Haandskrift  i  Betaling,  udi  oven- 
bemeldte  Summa  at  kortes.« 

Oluf  Di^a  havde  to  Grunde  til  at  vise  sig  umedgjørlig 
ligeoverfor  Rosenkrantz.  Den  første  var  den,  at  han  mente, 
at  der  ikke  var  Sikkerhed  for,  at  hvad  Rosenkrantz  og  hans 
Kommissærer  tilbød  at  betale  ham  med,  virkelig  var  de 
Summer  værdt,  hvortil  det  var  sat.  »Kan  man,«  skriver 
han  i  et  Indlæg  til  Højeste-Ret  den  12.  Juni  1664,  »betale 
umyndige  Børns  Værgemaal  med  Gjæld  og  det  uvis  Gjæld, 

istedenfor  rede  Penge  indvise  dem  at  søge  en  Restants  hos 
hans  Bønder  paa  870  Rdlr.,  give  dem  andres  Transporter, 
som  ere  uvisse  og  i  tredie  til  fjerde  Haand  transporteret 
paa  67S  Rdlr.?«  Daa  vilde  ikke  tage  imod  70  Tdr.  Hartkorn  å 
55  Rdlr.  Td.  ud  af  97  Tdr.  Hartkorn,  som  Rosenkran tz 
vilde  tage  af  Hans  Friis  til  Klausholm  for  en  Obligation, 
han  kunde  ikke  nøjes  med  en  Fortegnelse  over  dette  Grods, 
han  maatte  vide  nøjere  Besked,  om  det  var  frit  eller,  be- 
hæftet. Det  Børnegods,  der  krævedes  udlagt,  var  17—18000 
Rdlr.  værdt,  Daas  Børns  Part  var  ved  9000  Rdlr.  Rosen- 
krantz  og  hans  Kommissærer  bestred  Daas  Indvendinger, 
de  mente,  at  Tilbudene  vare  forsvarlige,  saavel  Løsøret 
taxeret  rigtigt  som  Jordegodset  godt. 

Den  anden  Grund,  Daa  havde,  var  af  en  alvorligere 
Karakter.  Han  paastod,  at  Opbudet  imod  Recessens  Ord 
ikke  var  gjort  itide  og  at  det  derfor  var  ulovligt.  Før  sit  Opbud 
havde  Rosenkrantz  solgt,  afhændet  og  pantsat  Ejendomme  til 
Brødre,  Slægt,  Venner  og  Bekjendte;  Daa  anslaar  Værdien 
heraf  til  70 — 80,000  Rdlr.  Han  paastod,  at  af  en  Jordebog 
paa  536^dr.  Hartkorn,  som  efter  Opbudet  var  fremlagt,  »deraf 
skal  næppe  findes  en  Bondegaard  eller  et  Gadehus  frit  i  det 
Gods.,  at  kunne  komme  nogen  til  Betaling  videre  end  dem, 
som  det  før  er  pantsat,  saa  er  da  i  de  Maader  i  Jorde- 
godset Intet  af  det  der  bydes.«  Fremdeles  med  Hensyn 
til  Registreringen  af  Løsøret,  at  det  var  for  højt  taxeret, 
der  var  meget  unyttigt,  »kan  ikke  stort  bidrage  til  Gjældens 
Afbetaling,«  det  var  noget  Skrableri.  Endelig,  at  Registre- 
ringen paa  Gj ælden  vel  var  ungefær  1  Tønde  Guld,  men 
omtrent  50,006  Rdlr.  vare  ikke  anførte. 

Rosenkrantz  skriver  i  et  Indlæg  til  Retten  9.  Juli 
1664  med  Hensyn  til  Afhændelsen  og  Pantsættelsen  af 
sit  Gods  til  Brødre,  Svogre,  Slægt  og  Venner,  hvilken 
han  indrømmer:    »saa    veed    Gud,    at  der  jeg    mit    Gods 

pantsatte  \  tænkte  jeg  Intet  mindre  end  mit  Gods  at  opbyde, 
var  og  den  Gang  saa  vederhæftig,  som  maaske  Oluf  Daa 
ikke  denne  Stund  er,  havde  ogsaa  tilbage  saameget,  Oluf 
Daa  sin  Betaling  med  kunde  ske,  som  øjenskelig  er^.  Hvad 
andre  mine  Kreditorer  er  angaaendes,  hvis  Prokurator 
Oluf  Daa  synes,  dog  ikke  tror  efter  Fuldmagt,  men  mig 
mere  til  Fortræd  at  beskæmme,  ville  agere,  dem  formoder 
jeg  saaledes  mig  at  have  erbødet  imod,  endnu  erbyder,  en 
Del  saaledes  haver  kontenteret,  og  hver  fremdeles  endnu 
erbyder,  saaledes  at  forholde,  at  jeg  ikke  aleneste  :hos 
Posteriteten  vil  have  et  ærligt  Navn  og  Rygte,  men  end- 
ogsaa  hos  alle  dem,  som  ikke  ville  ved  Umildhed  tvinge  til 
Umulighed,  med  mig  skulle  blive  tilfreds,  saa  Oluf  Daa 
udi  det  Fald  kunde  have  det  rolig  og  til  forgjæves  bevæger 
sit  urolige  Sind.«  Men  Daa  forsikkrer,  at  Afhændelsen 
eller  Pantsættelsen  til  Slægtningene  var  sket  i  September 
1662,  altsaa  nogle  Maaneder  før  Rosenkrantz  gjorde  Opbud,, 
»som  jeg  det  haver  hørt  paa  Opbudet  og .  Brevene  derom 
seet,«  og  dermed  havde  Rosenkrantz  fornøjet  sine  Slægtninge,, 
medens  der  ingen  Formue  var  til  at  Umyndige  »kan  er- 
lange eller  geraade  til  deres  eget.« 

Paastanden  om,  at  Rosenkrantz's  Opbud  var  ulovligt, 
havde  Daa  fastholdt  hele  Tiden.  Den  23.  November  1663 
havde  Rosenkrantz  i  Aarhus  skrevet  et  Brev  til  sin  »Hjærte 
Kjære  Broder«  med  Forslag  om  Forlig.  Paa  Foden  af 
Brevet  skrev  Daa  samme  Dag  i  Aarhus  Svaret  til  sia 
»AUerkjæreste  Hjærtens  Broder,«  at  han  ikke  kunde 
resolvere  sig,  før  han  havde  seet,  hvad  Rosenkrantz  havde 
beholdt    af   sin    Formue    »til  dette    dit  ulovlige    Opbud.« 


^  Sin  Gaard  Viudinge  pantsatte  Giinde  Rosenkrantz  til  sin  Broder 
Jørgen,  som  overtog  den  1663,  men  snart  efter  overdrog  til  sin 
Hovedkreditor  Margrethe  Finke,  Dr.  Jørgen  Fiurens  Enke. 

*   Svensk  ogongkenhg. 

Den  26.  l^ovember  1663  brugte  han  det  samme  Udtryk  i 
et  Brev  til  Kommissærerne,  i  Indlæg  til  Højeste-Ret  af  12. 
Juni  1664  forlangte  han  Kjendelse  om  Opbudet  var  efter 
Recessen.  Rosenkrantz  forlangte  sig  paa  sin  Side  frikjendt 
for  Daa's  »injuriøse,  indiskrete,  haarde  og  ubetænksomme 
Beskyldninger. « 

Højeste-Ret  dømte  altsaa  Rosenkrantz  til  at  betale 
Oluf  Daa  6232  Rdlr.,  det  var  den  samme  Sum,  som 
Jakob  Lindenow  havde  faaet  ved  Forlig  med  Rosenkrantz. 
Daa  fik  ikke  sin  Fordring  paa  9000  Rdlr.  opfyldt.  Det 
drejede  sig  fra  Først  af  om  18,000  RdL,  de  Umyndige 
tabte  ved  Gunde  Rosenkrantz's  Opbud  c.  5,500  Rdlr.  I 
Værgepenge  var  der  blevet  udbetalt  c.  15,000  RdLr.^ 
Højeste-Ret  gav  Rosenkrantz  kun  sex  Uger  til  at  betale 
Pengene  i.  Retten  gav  ham  ingen  Dilation,  som  han  havde 
ønsket.  Højeste-Ret  gav  ingen  Kjendelse  om,  at  Opbudet 
var  ulovligt.  Men  i  de  Ord,  med  hvilke  Dommen  be- 
gynder, synes  at  ligge  en  skaansomt  udtalt  Mening  om,  at 
Administrationen  af  de  Umyndiges  Midler  ikke  var  ledet 
som  den  burde  have  været  det.  Betalingen  skulde  ske  i 
godt  Løsøre  eller  godt  Jordegods,  under  G-unde  Rosen- 
krantz's  da  værende  Omstændigheder  kunde  denne  Passus 
af  Dommen  let  have  givet  Anledning  til  nye  Processer. 

Endnu  skal  jeg  nævne,  hvilke  Mænd  der  sad  i  Retten 
den  28.  Juli  1664  og  dømte  i  denne  Sag.  De  vare: 
Kantsleren  Peter  Reedtz,  Niels  Trolle,  Ivar  Krabbe,  Henrik 
Rantzau,  Erik  Kragh,  Ove  Skade,  Hans  Nansen,  Henrik 
Ernst,  Willem  Lange,  Rasmus  Winding,  Peter  Scavenius, 
Jens  Lassen.  Af  disse  12  Dommere,  6  adelige,  6  borgerlige, 
var  kun  1  ikke  født  i  Danmark,  nemlig  Henrik  Ernst. 

Oluf  Daa  fik  ikke  Pengene  udbetalte  sex  Uger  efter  at 


»  Indlæg  af  O.  Daa  af  26.  September  1663.  Et  andet  Sted  siger 
Daa,  at  Kosenkrantz  til  Værgemaal  og  Rostjeneste  havde  oppe- 
baaret  12—16,000  Rdh-. 

Dommen  var  falden,  heller  ikke  sex  Uger  senere.  Om  han 
nogensinde  fik  dem  udbetalte,  veed  jeg  Intet  om.  Den  13. 
November  1664  skrev  Daa  et  Brev  til  Gunde  Kosenkrantz 
om  denne  Sag  og  han  fik  da  følgende  Svar: 

Monsieur  Daae. 
Felieité  et  bonheur  vous  sart  [?]  Din  sehriffelse  daterit 
udi  Kiøbenhaffn  den  13.  }sov.  er  mig  behendigett  udi  Stockholm 
den  28.  eiusdera.  Huoraff  jeg  forstendiges,  att  domb,  som 
mellom  os  aff  den  højeste  [Eet]  udi  Kiøb.  bleff  afeagt,  til- 
holder mig  att  betale  dig  om  6  uger.  Daa  som  ttijti  leiUghed 
icke  var  *der  att  tagen  beschreffuen,  thi  efter  de  bud,  ieg  fra 
hoffue  fick  dagen  foi inden  ieg  reiste  bort,  var  ikke  tid  att 
toffue  for  lenge.  Yestigia  n.  me  terrebant.  Lode  leg  samme 
domb  udi  sin  tilbørlig  respeet  och  er  gerne,  som  leg  altid 
haffuer  verit,  uden  nogen  domb  erbødig  Dig  att  betale,  mens 
dersom  du  haffuer  bekommit  nogen  domb  paa  umulighed,  daa 
hører  dett  gud  allene  till  att  giøre  umulighed  til  mulighed, 
er  daarlighed  att  esche  dett  oeh  umildhed  att  dømmis  dertill. 
Ieg  tuiler  paa,  om  de  høylerde  dommere,  som  allermest  om- 
gaais  med  rente  oeh  des  rentes  rente,  schulde  ved  all  deris 
konst  kunde  bringe  saadan  een  summa  penge  till  veye  udi  saa 
stackit  een  tid,  och  dog,  nuUa  habita  ratione  impossibiUtatis 
tantæ,  cuius  tamen  in  omni  jure  nuUa  est  obligatio,  att  dømme 
mig  till  saadan  een  summa  penge.  Intentionen  kand  ingen 
dømme  att  verre  hermed  att  hielpe  dig.  som  intett  kunde 
schee  oeh  ingen  perieulum  haffde  verit  in  ulteriore  mora,  mens 
alleniste  att  ruinere  mig  eller  besehemme.  ilaa  ieg  icke 
klage  offr  saadanne  domme,  daa  maa  ieg  sueke  offr  dem. 
Saadan  umulige  domme  kand  intet  obligere  mig  eUer  hielpe 
dig,  mens  snarere  forhindre,  mens  mitt  egit  redlig  gemøtt, 
det  obligerer  mig  och  erindrer  om  min  schyldighed,  som  ieg 
som  een  erlig  mand  schall  efterkomme  med  tiden,  och  endnu 
erbiuder  dig  den  betaling  udi  huis  jordegods,  som  er  dig  ud- 
lagt (och  om  nogen  forseelse  kand  verre  udi  een  gaard,  som 
leg  dog  neppe  tror,  saa  er  dett  eommiss.  sehyld  imod  min 
\illie,  saa  kand  dett  rettis)  och  siden  udi  Løsøret,  som  er  dig 
tilheste  endnu  eller  udi  penge  derfor  med  tid  och  termin  att 
betale.     Dersom  du  nages  derned  och  du   enten   selff,   din  søn 


^  Dette  Aktstykke  bevares  i  Geh.  Archivet,  aet  ligger  sammen  med 
Rosenkrantzs  Brev  til  Rigsraademe. 

eller  nogen  paa  dine  vegne  vilde  møde  udi  Malmøe,  hvor  leg- 
residerer  och  herfra  nu  er  paa  min  reegse  (gud  verre  loffet 
mine  sager  vell  forrettet),  haabis  der  inden  stackit  tid  att 
komme  och  dig  dett  strax  vell  auisere,  dersom  du  endnu  vell 
till  billighed  schall  du  bliffue  uden  all  schade,  huis  icke  er 
leg  her  landz  log  og  rett  undergiffen,  och  endog  leg  udi  din 
schrift'else  till  min  hustro  trues  med  den  strengeste  rett,  saa 
kand  leg  troe,  att  du  er  best  vant  till  den  udi  Danmark, 
huor  den  strengeste  rett  mest  gelder,  di  fleste  domme  och 
processer  driffuis  Jefter,  mens  andre  stedze  kalde  de[t]  summum 
jus,  summam  injuriam,  fordomb  holdtis  dett  effter  de  gamble 
Keisers  regell:  Placuit  in  omnibus  rebus  præcipuam  esse 
justitiæ  æquitatisque  quam  sricti  juris  rationem.  leg  haffuer 
baade  tilforn  hafft  ord  for  att  vilde  giort,  forstaait  rett  och 
dørabt  rett,  mens  siden  dommerne  nu  udi  Verden  er  bleffuen 
haglede  ^  och  rentenerer,  saa  gelder  huerken  mit  votum  eller 
forstand,  mens  ieg  haabis  att  hvad  rett  ieg  bliffuer  sagt  med, 
huad  rett  ieg  bliffuer  sagt  efl'ter  och  sagt  for,  daa  schall  ieg 
dimonstrere  att  ieg  haft'ver  giort  rett,  tilboden  rett  och  erbiuder 
mig  till  rett.  Och  som  ieg  endnu  venter  dette  samme  fra  dig, 
haabis  leg  endnu  att  vi  kommer  till  rette  med  hver  andre. 
Imidlertid  beder  ieg  gerne  du  intet  vilde  biasmere  mig  enten 
med  ond  eller  haarde  schrifl'elser,  thi  ieg  formoder  min  hustro 
intett  haftuer  schreffuitt  dig  andet  till  end  een  fornufftig  och 
bedrøfl'uit  dame  vell  anstaar.  haffuer  du  udstanden  ditt  onde, 
och  er  kommen  udi  dit  fæderneland  igen,  och  du  befinder  dig 
vell  der.  daa  tack  gud,  och  bedrøff  nu  intett  den  bedrøttuede, 
[som]  saa  maa  undvige  mit,  effterad  leg  dett  haffuer  hiulpett 
att  redde  med  børns  blod  och  formue,  nu  icke  pladz  der  for  den 
eniste  tillbage,  dett  er  nu  saa  gudz  villie.  Ieg  vider  den  dag 
ieg  haffde  saa  megit  att  betyde  udi  Danmark  som  du.  gud 
gifi'ue  dett  gaar  dig  huer  dag  io  bedre  och  bedre,  och  alle 
vore  saa  vell  tillfridz  udi  deris  sind  udi  Danmark  som  leg  er, 
mine  uvenner  kunde  intett  giøre  mig  verre  end  jagit  mig  hen 
huor  ieg  lider  vell,  och  lade  giøre  pasquiller  om  mig.  Mens 
ieg  vider,  att  ieg  leftuer  den  dag,  att  de  skall  saa  bliffue 
betald,  att  jeg  schall  øncke  dem.     Gud  hielpe  os  alle.     Vale. 

Gunde  Roseukrandts. 
Stockholm  den  29.  Nov. 
1664. 

^  haglede,  som    bæro    Messe-Hagel,  sigtende    til  Erkebiskop    Hans 
Svane  ?  eller  skal  der  læses  højlærde  ?  Ordet  er  skrevet  utydeligt. 

Dette  Brev  har  jeg  ofte  gjennemlæst,  før  jeg  kjendte 
den  Sag  nøjere,  om  hvilket  det  drejer  sig.  og  det  faldt 
mig  altid  noget  vanskeligt  at  forstaa  det  paa  rette  Maade. 
Man  kan  ikke  sige,  at  det  er  skrevet  i  en  venlig  Tone 
ligeoverfor  de  Mænd,  med  hvilke  Rosenkrantz  havde  siddet 
sammen  i  Højeste-Ret,  og  det  maa  vist  indrømmes,  at  der 
gaar  en  vel  fordringsfuld  Tone  igjennem  det.  Det  er  som 
om  Gunde  Rosenkrantz  vilde,  at  Højeste-Ret  i  Betragtning 
af  hans  daarlige  Omstændigheder  burde  have  dømt  ham 
anderledes  end  den  havde  gjort.  Desto  mere  slog  det  mig 
at  læse  følgende  Yttring  i  et  af  Oluf  Daas  Indlæg  for 
Retten,  dateret  den  18.  Juli  1664.  Daa  siger:  »Velbaarne 
Gunde  Rosenkrantz  muligt  kan  stole  som  han  haver  Aarsag 
til  for  andre  paa  sin  Autoritet  og  den  Respekt,  der  man 
en  stor  Senator  Regni  for  andre  her  for  Retten  besynderlig 
bør.  Men  saa  gjør  det  Ondt  igjen,  af  ham  at  være  truet 
og  ilde  tiltalt  ligesom  man  var  strax  om  Æren;  lige 
Trudsler  og  Undsigelser  tager  man  ikke  gjerne  op  i  mange 
gode  Folks  Paahør,  isærdeleshed  for  den  høje  siddende  Ret.« 

Og  dog  falder  Tankegangen  i  dette  Gunde  Rosen- 
krantz's  Brev  ganske  godt  sammen  med  Tankegangen  i 
andre  Skrifter  fra  hans  Haand. 

Der  er  nu  først  Meddelelsen  om  hans  Opbud.  Der 
er  vist  ikke  Mange,  der  paa  Rosenkrantz's  Tid  have  ladet 
et  saadant  Aktstykke  trykke.  Men  der  var  vist  heller  ikke 
Mange  paa  hans  Tid,  der  vilde  have  givet  det  den  Form, 
som  han  har  benyttet.  Det  er  aftrykt  i  Tillæget  efter  en 
Afskrift^  —  den  trykte  Originaler  næppe  mere  bevaret,  —  saa 


Afskrift  i  ny  kgl.  Saml.,  4^  Nr.  2093.  —  Meddelelsen  om  Op- 
budet er  dateret  den  28.  Decemb.  1662,  den  blev  trykt  i  Ketor- 
sionen.  Men  hvorfor  optrykte  Eosenkrantz  ikke  i  dette  Skrift 
sit  »Tilbud«  af  23.  December  1663,  som  gik  i  Enkeltheder  og 
oplyste  om  det  Forhold,  i  hvilket  han  stillede  sig  til  de  enkelte 
Fordringer  ? 

at  Læseren  kan  gjøre  sig  bekjendt  med  det.  Det  inde- 
holder dels  moralske  Betragtninger  over  det  Spørgsmaal. 
hvorledes  Kreditorer  bør  behandle  deres  Skyldnere,  dels 
en  Forklaring  af.  hvorledes  Krigens  Ulykker  have  ramt 
ham,  hvor  store  Tidernes  Vanskeligheder  ere.  Han  for- 
sikkrer,  at  han  er  en  ærlig  Mand,  som  ikke  har  gjort  sig 
skyldig  i  nogen  malus  dolus.  Kreditorerne  kunne  være 
visse  paa,  at  han  vil  opfylde  sine  Forpligtelser.  Som 
Tiderne  ere,  er  det  ikke  muligt  at  rejse  Penge.  Det  hen- 
stilles derfor,  at  Kreditorerne  ikke  alle  ville  være  haarde, 
men  give  Dilation,  til  Gud  vil  forbedre  Tiderne  for  ham 
og  for  hele  Riget.  Sine  Løftesmænd  og  dem,  som  intet 
Pant  have,  tilbyder  han,  om  de  end  paa  en  kort  Tid  for 
hans  Skyld  skulle  lide  Skade  eller  Fortræd,  naar  hans 
Yilkaar  i  Fremtiden  blive  bedre,  det  være  sig  enten  ved 
Kjøb  eller  Donation  eller  Handel  eller  Arv.  at  betale  og 
oprette  al  den  Skade,  som  de  have  lidt  for  hans  Skyld, 
efter  den  Akkord,  som  de  slutte  med  ham.  De,  som  ikke 
tage  imod  dette  hans  oprigtige  og  gode  Tilbud  og  derfor 
lide  Skade,  de  maa  tilskrive  dette  deres  egen  Haardhed. 
Det  er  ikke  hans  Tanke,  ved  Underfundighed  eller  Be- 
drageri at  befri  sig  fra  sine  Kreditorer,  ved  dette  sit 
snarere  Tilbud  end  Opbud  vil  han  forbinde  sig  imod  alle, 
der  endnu  give  Henstand. 

■  Alt  dette  klinger  meget  smukt.  Men  det  maa  dog 
vist  forundre  at  læse  denne  Forklaring  af  et  Opbud  og  af 
Boets  Ordning  paa  en  Tid,  da,  saa  at  sige,  Alle  vare  i 
Nød  for  Penge,  og  det  kom  an  paa  at  bjærge  saa  mange 
Penge  som  muligt  eller  at  faa  Retten  til  dem  paa  enhver 
Maade  sikkret^ 


^  I  et  Forsla^^  (paa  stemplet  Papir)  dateret  30.  August  1663  til  et 
Forlig  med  Licentiat  Rudolf  Gerlach  skriver  Gande  Rosenkrantz: 
»Jeg  endnu    herved    sora  tilforn   og  alle   mine   Dage   protesterer 

14 

I  Indledningen  taler  han  om  de  Kreditorer,  som  havde 
søgt  ham  efter  den  strengeste  Proces  til  Indmaning  og 
havde  erhvervet  en  Dom  derfor,  »for  hvilken  Dom  jeg  vel 
bærer  den  Respekt,  jeg  hærer  for  den  Højeste-Ret  i  Dan- 
mark, men  stiller  dog  ind  til  den  allerhøjeste  Guds  Dom 
i  Himmelen  og  alle  deres  fornuftige  Betænkende,  "  som 
kunne  læse  og  forstaa  Recessens  klare  Ord,  som  jeg  har 
funderet  og  grundet  mit  Opbud  paa.« 

Saa  er  der  Rosenkrantz's  Apologi.  Den  er  sikkert 
skreven  omtrent  paa  samme  Tid  som  Brevet  til  Reedtz, 
altsaa  i  Sommeren  1665,  som  den  nu  kjendes  er  den 
udateret  Den  er  skreven  paa  Latin,  altsaa  tænkt  henvendt 
til  Læsere  i  alle  Lande,  og  i  dette  Sprog  bevæger  Rosen- 
krantz  sig,  som  tidligere  fremhævet,  med  større  Lethed  end 
naar  han  skriver  paa  Dansk.  Der  er  da  ogsaa  en  vis  Flugt  i 
Skriftet.  De  gamle  latinske  og  græske  Forfattere  citeres, 
der  moraliseres  fra  Først  til  Sidst.  Skriftet  indeholder 
vigtige  Bidrag  til  Rosenkrantz's  Historie.  Opgaven  er  for- 
nemmelig at  vise,  hvor  store  hans  Fortjenester  ere  af 
Konge  og  Fædreland,  og  paa  hvilken  slet  Maade  der  vises 
ham  Grjengjæld  herfor ^  Det  er  en  panegyrisk  Lovtale 
over  sig  selv,  Rosenkrantz  har  forfattet,  og  den,  som  læser 
denne  Lovtale  igjennem  uden  at  kjende  nøjere  til  hans 
Forhold  i  de  sidste  Aar,  han  levede  i  Danmark,  vil  sikkert 
føle  sig  tiltalt  af  hans  Fremstilling  og  give  ham  Ret:  »Jeg, 
en  Rosenkrantz,  jeg,  Gunde  Rosenkrantz,  kunde  ikke  tage 


derimod,  at  jeg  ved  nødtvungen  Opbud  aldrig  søger  mig  min 
Gjæld  at  undslage,  saalænge  jeg  ved  Ubillighed  ikke  trænges  til 
Umulighed,  men  Enhver  redeligcn  efter  billige  og  mulige  Ak- 
korder og  Dilation  vil  redeligen  kontentere,  fast  mindre  Nogen 
at  bedrage.«  Breve  til  den  danske  Adels  Historie  i  st.  kgl. 
Bibliothek,  Fase.  53,  Nr.  125. 

Tyge  Becker  har  givet  et  ganske  kort  Udtog  for  dette  sidste 
Punkts  Vedkommende. 

imod  den  store  Forhaanelse,  der  blev  vist  mig,  jeg  har 
handlet  rigtigt  i  under  saadanne  Forhold  at  forlade  mit 
Fædreland.« 

Men,  kan  man  nu  i  Et  og  Alt  stole  paa  hvad  Gunde 
Eosenkrantz  siger  ?  Utvivlsomt  ville  Xogle  svare  benægtende 
paa  dette  Spørgsmaal.  De  ville  sige,  at  der  ikke  kan  være 
Tvivl  om,  at  den  sande  Grund  til  at  han  forlod  Danmark 
var  den,  at  han  maatte  unddrage  sig  sine  Kreditorers  For- 
følgelser og  den  Skam,  det  vilde  have  været  for  ham, 
dersom  de  havde  brugt  imod  ham  Begrebet  »Maning,« 
hvilket  omtrent  er  saa  meget  som  Gjældsfængsel,  og  at 
han,  for  at  dække  sin  Undvigelse,  anførte  en  hel  anden 
Grund :  at  man  krænkede  hans  Ære  og  hans  Navn.  hvilket 
han  ikke  burde  taale.  Og  de  ville  kunne  anføre  saavel 
Jens  Juels  som  den  svenske  Formynderregjerings  Yttringer, 
en  Notits  i  Theatrum  Europæum  fra  1677^ :  »han  var  kommen  i 
Gjæld,  hvilket  man  troede  var  den  egentlige  Grund  til  at  han 
rejste  bort.«  og  enkelte  Udtalelser  fra  en  senere  Tid  som 
YidnesbjTd  om.  at  man  har  antaget,  at  han  undveg  til 
Sverig  paa  Grund  af  Gjæld-.  En  saadan  Opfattelse  tør 
jeg  dog  ikke  slutte  mig  til,  thi  der  er  saa  meget  Godt  og 
Ædelt  ved  Gunde  Eosenkrantz,  at  jeg  ikke  kan  faa  mig 
til  at  tro,  at  han  har  spillet  en  Komedie.  Men  jeg  holder 
rigtignok  for,  at  Gunde  Eosenkrantz  ikke  har  sagt  Alt, 
hvad  der  burde  eller  kunde  være  sagt.  Og  Grunden 
hertil  tror  jeg  er  den.  at  han  mere  og  mere  har,  hvis  jeg 


Theatrum  Europæum,  T.  IX.,  S.  1288. 

Thomas  Broderus  Bircherod  (f.  1661,  d.  1731),  Om  ulykkelige 
Lærde:  »Gunde  Eosenkrantz  maatte  rømme  til  Sverig  for  Gjæld 
1664.«  GI.  kgl.  Saml.,  4^  Nr.  3018  b.  Klevenfeld  har  gjort 
følgende  Bemærkning  til  sin  meget  korte  Notits  om  Gunde 
Eosenkrantz  i  sine  Samlinger  til  den  danske  Adels  Historie  (i 
Geh.  Archivet):  »den  rette  egentlige  Aarsag  [til  Flugten]  er 
ubekjendt.  dog  er  det  at  tro,  at  han  har  været  i  stor  Gjæld  og 
har  frygtet  for  sine  Kreditorer.* 

14* 

maa  bruge  det  Udtryk,  skruet  sig  op  til  en  Højde,  hvorfra 
han  ikke  længere  blev  istand  til  at  se  paa  Tingene  paa  en 
jævn,  rolig  Maade. 

Da  jeg  sigter  Gunde  Rosenkrantz  for  ikke  at  være 
ganske  paalidelig,  maa  jeg  nævne,  hvorpaa  jeg  grunder 
denne  Paastand.  Han  omtaler  i  sit  Brev  til  Reedtz  og  i 
sin  Apologi,  at  han  ikke  kunde  faa  sit  Tilgodehavende  paa 
Skatkammeret  ordnet,  men  det  er  paavist,  at  der  dog  er 
gjort  Afregning  med  ham  i  December  1662,  og  han  har 
selv  i  et  Indlæg  af  21.  Juli  1664  sagt,  at  han  havde  faaet 
Løfte  af  Skatkammeret  paa  2000  Rdlr.  Forholdet  til 
Pariser-Kjøbmanden  omtaler  han  ikke  paa  rette  Maade. 
En  Gave,  Kongen  skjænkede  ham  166P,  omtaler  han  slet 
ikke.  Han  siger,  at  han  i  1663,  da  han  pantsatte  sit 
Gods,  var  vederhæftig  og  ikke  tænkte  paa  at  gjøre  Opbud. 
Men  det  er  vist,  at  hans  Formues-Omstændigheder  da 
allerede  i  sex  Aar  havde  været  i  Uorden.  Han  kunde  ikke 
fra  1657  betale  Odense  Hospital  Renterne  af  en  laant 
Kapital.  Han  havde  i  Aaret  1648  skjænket  Helsingborg 
Hospital  200  Rdlr.,  Kapitalen  stod  hos  ham,  han  for- 
rentede den.  men  efter  1658  betalte  han  ingen  Renter-. 
Under  Kjøbenhavns  Belejring  solgte  han  7000  Lod  Sølv 
for  halvfjerde  Tusinde  Rigsdaler.  Af  en  kongelig  Ordre 
fra  Juni  1661  ses  det,  at  han  »tidt  og  ofte«  havde  til- 
kjendegivet  [for  Kongen]  sine  slette  Vilkaar  og  Tilstand. 
Han  var,  før  han  gjorde  Opbud,  i  Borg  og  Gjæld,  det  synes 
efter  Alt  hvad  der  foreligger  at  være  en  sikker  Sag.  Er 
Falliten  dog  kommen  ham  uventet,  maa  han  rigtignok  have 
været  en  ubetænksom  Husholder,  for  at  bruge  et  mildt 
Udtryk. 

Da  Gunde  Rosenkrantz    havde   sendt  sit  ovenfor   af- 


1  Se  Side  221. 

2  E.  Follin,  Helsingborgs  Historia,  Upsala  1851,  S.  140. 

trykte  Brev  til  Rigsraaderne,  blev  der  skrevet  to  Svar. 
De  ere  kun  bevarede  i  Afskrifter  og  de  ere  anonyme  ^ 
Efter  Formen  at  slutte  ere  de  forfattede  af  en  Kollega  i 
Højeste-Ret,  Forfatteren  taler  stadig  om  >  Broder  Gunde.<^ 
Som  anonyme  Breve  bør  de  behandles  med  en  vis  For- 
sigtighed, men  der  staar  Noget  i  dem,  hvis  Sandhed  kan 
dokumenteres,  og  det  er  derfor  sandsynligt,  at  Forfatteren 
har  vidst  i  det  mindste  nogen  Besked  om  Gunde  Rosen- 
krantz's  Forhold. 

Rosenkrantz    faar    alvorligt    Svar    for    sin    Omtale    af 


1  Gammel  Afskrift  i  ny  kg].  Saml.,  Folio,  Nr.  1376.  Brevene  ere 
aftrykte  i  Odin  Wolfts^Journal  for  Politik  etc,  1821,  I.,  S.  101— 17. 
AVolff  kalder  Svarene  »et  forklarende  Gjenraæle,  paa  en  vis  Maade, 
fra  Eegjeringens  Side.«  Skulde  det  forholde  sig  rigtigt,  at 
Eegjeriugen  har  ladet  Svarene  skrive,  vilde  jeg  antage,  at  dor 
maa  tillægges  dem  ikke  ringe  Troværdighed.  —  Mest  graverende 
for  Gunde  Kosenkrantz  er  den  Beskyldning  i  disse  Breve,  at  han 
1657  Ildtog  af  Kalø  Len  Soldater  til  sit  (eller  sin  Søns)  Regiment, 
men  beholdt  de  Penge,  han  skulde  udbetale  dem.  Ovenfor  er 
det  meddelt,  at  Rosenkrantz  har  fortalt,  at  han  havde  Tilladelse 
af  Kongen  til  at  udtage  disse  Soldater,  han  fik  ikke  det  hele 
Mandskab.  300  Mand,  men  kun  140.  Hvilken  kan  den  rette 
Sammenhæng  være  hermed?  I  Antegnelserne  til  Kalø  Lens 
Regnskab  for  1656 — 57  og  i  Besvarelserne  herpaa  berøres  dette 
Regiment,  men  det  er  ikke  muligt,  af  de  faa  Notitser  at  faa  et 
tydeligt  Hele  frem.  Der  gjøres  Udsættelse  paa,  at  der  er  ført 
til  Udgift  1000  Rdlr.,  som  Kommissærerne  havde  bevilget  Lens- 
manden (det  er  Gunde  Rosenkrantz)  til  hans  Søns  Regiment,  uden 
at  nogen  Ordre  er  vedlagt.  Der  svares,  at  Kommissærernes  Ordre 
og  Bevis  herpaa  skal  blive  fremlagt.  Det  omtales,  at  sal.  Oberst 
Rosenkrantz's  Bestallingsbrev  formelder  om  et  Regiment  til  Fods 
1080  Mand  stærkt,  og  at  der  fordredes  Intet  andet  af  Hs.  Majestæt 
end  for  600  Mand  Hverver-Penge,  paa  hver  Person  4  Rdlr.,  be- 
løber 2400  Rdlr.,  som  naadigst  formodes  maa  godtgjøres  efter  K. 
M.  udgivne  Bestallingsbrev.  Det  hedder:  disse  1000  Rdlr.  er 
Velb.  Gunde  Rosenkrantz  til  Regimentet  at  betale,  eftersom  ingen 
Rigtighed  om  Rullen  kan  forskaffes.  Antegnelserne  ere  daterede 
Rentekammeret  20.  November  1660.     Kongerigets  Archiv. 

Højeste-Rets  Medlemmer  og  af  Kongen,  og  skarp  Tiltale, 
fordi  han  er  rømmet  fra  Land  og  Rige.  Han  skildres  som 
»en  Banquerotterer.«  det  siges  om  ham,  at  han  med  de 
Pensioner,  Len  og  Benaadninger.  han  havde  havt,  burde 
været  en  rig  Mand,  »dersom  han  havde  Forstand  at  menagere. 
Men  det  haver  været  Broder  Gundes  Fordærvelse,  at  han 
har  villet  paa  Borg  tilhandle  sig  Alt  det,  som  Nogen  havde 
at  sælge.  Item,  annammet  alle  de  Penge  paa  Rente,  som 
han  kunde  opspørge,  og  naar  Betalingen  skulde  endelig  ud 
for  hvad  Grods  han  havde  kjøbt,  eller  Rentepenge  skulde 
betales,  saa  maatte  han  sælge  det  igjen  for  en  Rigsdaler, 
som  han  selv  havde  givet  to  Rigsdaler  for.  Saa  at  hverken 
hans  Pensioner  eller  Len  har  kunnet  forslaa  imod  den 
store  Skade,  som  han  gjorde  sig  selv  med  saadan  og  anden 
daarlig  Husholdning.«  Der  siges:  »det  kunde  jo  aldrig 
skikke  sig,  at  Kongelig  Majestæt  eller  Raadet  skulde  sidde 
paa  Bænke  med  den,  hvis  Ære,  Tro  og  Love  stode  til  et 
falsk  Pant  hos  alle  Rentenerere,  Kjøbmænd,  Kræmmere, 
Bryggere,  Bagere,  Gejstlig  og  Verdslig,  Præster  og  Bønder, 
og  var  saaledes  Lovforvunden  og  capite  deminutus,  at  der 
resterede  aldeles  Intet  i  hans  Infami  uden  Ba  and  og  Fængsel. . . 
Her  løber  hver  Mand  med  hans  adelige  Ære,  gode  Tro  og 
Love  udi  deres  Lommer.« 

Gunde  Rosenkrantz  nævner  som  Aarsager  til,  at  han 
var  bleven  pekuniært  ødelagt,  den  skadelige  Krig,  Plyn- 
dring af  Fjenderne,  de  Allierede  havde  ruineret  ham,  han 
havde  maattet  bære  haarde  Kontributioner  under  militær 
Exekution.  Han  omtaler  ikke  med  et  Ord,  at  han  ogsaa 
selv  har  været  Aarsag  til  sin  Ruin.  Men  den  Maade, 
paa  hvilken  hans  Pengeforhold  skildres  i  Svaret  til  Broder 
Gunde,  tyder  paa,  at  han,  som  man  nu  vist  vilde  sige, 
har  drevet  Svindel,  og  at  mislykkede  Spekulationer  have 
bidraget  til  hans  Fallit.  De  Udtryk,  som  ere  brugte  i 
Svaret,    ere   meget   graverende   for   ham.     Der  er  maaske 

brugt  Overdrivelse,  der  er  maaske  en  Del,  som  kunde 
være  sagt  noget  mildere.  Men  desværre,  saa  Meget  for- 
enede sig  til  at  gjøre  hans  Stilling  uholdbar.  Og  dog  vilde 
han  hellere  dø  end  give  efter. 

Thi  det  er  Hovedsagen :  det  forlangtes  af  Rosenkrantz, 
at  han  skulde  søge  sin  Afsked  som  Assessor  i  Højeste- 
Ret.  Dertil  svarede  han  Nej,  og  tog  den  Beslutning  at 
rejse  bort  fra  sit  Fædreland.  Grundene  til  Forlangendet 
vare,  saaledes  staar  det  for  mig,  først  den  Omstændighed, 
at  han  ikke  var  vederhæftig,  dernæst  »de  Højeste-Rets 
Domme  som  vare  afsagte  over  ham.«  Ordene  i  Christian 
den  Femtes  danske  Lov  1 — 5 — 1:  »Dommere  skulle  være 
vederhæftige«  kjendtes  vel  ikke  i  den  Form  1664,  men 
Forestillingen  om,  at  en  Dommer  maa  være  vederhæftig, 
den  kjendtes  baade  dengang  og  tidligere  ^.  Det  samme 
Lovsteds  Ord,  at  »Dommere  skulle  være  uberygtede  Danne- 
mænd,« kunde  ikke  finde  Anvendelse  paa  Grunde  Rosen- 
krantz, men  Indlægene  og  Dommene  for  Retten  vare 
kompromitterende  for  ham.  Det  maa  baade  Retten  og 
Rettens  øverste  Præsident,  Kongen,  have  følt.  Gunde  Ro- 
senkrantz kunde  umulig  efter  disse  Begivenheder  vedblive 
at  sidde  i  Højeste-Ret.  Og  hvad  vilde  være  sket,  dersom 
Rosenkrantz  havde  fulgt  Anmodningen  og  havde  søgt  sin 
Afsked?  Han  havde  ingen  Statsforbrydelser  begaaet,  som 
Kongen  kunde  have  tiltalt  ham  for.  Han  stod  maaske  i 
Gjæld  til  Staten,  men  Kongen  havde  ganske  bestemt  ingen 
Forfølgelse  rejst  imod  ham  for  Gjældens  Skyld,  Frederik 
den  Tredie  havde  ikke  gjort  ham  nogensomhelst  Fortræd. 
Rosenkrantz's  Virksomhed  i  det  offentlige  Liv  vilde  være 
bleven   afsluttet    strax    eller  snart  efter,    han   vilde  kunne 

1  Se  Birkeretten,  1623,  Artikel  4;  Forordningen  af  14.  Maj  1636, 
Artikel  3,  som  gik  over  i  Kecessen  af  1643,  2—6—18. 

have  tilbragt  sin  sidste  Levetid  i  Stilhed,   forsaavidt  hans 
Kreditorer  havde  ladet  ham  i  Eo. 

Frederik  den  Tredie  har  i  Virkeligheden  vist  Gunde 
Rosenkrantz  Naade  og  Velvilje.  1655  tilstod  Kongen  ham 
paa  hans  Ansøgning  om  at  ville  lade  hans  Børn  veder- 
fares nogen  kongelig  Naade,  at  hans  Sønner  i  Betragtning 
af  den  tro  Tjeneste,  han  havde  vist  saavel  Kongens  Fa- 
der som  Kongen  selv  og  Landet,  maatte  til  deres  Stude- 
ringer og  andre  adelige  Exercitier  »nyde  og  bekomme 
Prælaturam  Decani  og  Archidecani  udi  Lunde  Kapitel 
med  hvis  andet  Kannike-  og  Præbende-G-ods  sammesteds, 
saa  og  det  Kannonikat  Hørning  udi  Aarhus  Kapitel,  som 
deres  Fader  nu  haver,  og  nyde  det  efter  deres  Faders  dø- 
delige Afgang,  eller  naar  han  det  til  dem  at  afstaa  til- 
sinds vorder.«  Af  dette  Lunde  Domkapitels  Gods  foretog 
Gunde  Rosenkrantz  et  Mageskifte:  over  80  »Hemman« 
imod  Alerup  Gaard  med  13  ganske  ringe  Bønder.  Kapit- 
let protesterede,  da  det  mistede  nogle  Tusinde  Rigsdaler 
ved  Mageskiftet.  Kongen  blev  underrettet  om  denne  Ubil- 
lighed, men  ved  sin  Svoger,  Kantsleren  Christian  Thome- 
sen  Sehested,  skal  Rosenkrantz  have  sat  igjennem,  at  Ma- 
geskiftet blev  Kapitlet  paatvunget  ^  1661,  den  21.  Juni, 
hk  Gunde  Rosenkrantz  »af  synderlig  Gunst  og  Naade,  saa 
og  for  villig  og  tro  Tjeneste,  som  Os  Eiskel.  Gunde  Ro- 
senkrantz Os  i  mange  Aar  gjort  haver  og  herefter  gjøre 
maa  og  skal«  en  aarlig  Pension  af  1000  Rdl,  Det  var 
maaske  til  Erstatning,  fordi  Rosenkrantz  omtrent  paa  samme 
Tid  maatte  fratræde  Skanderborg  Len.  Men  den  9.  Juni 
1661  blev  der  udfærdiget  et  Skjøde  paa  Gods  i  Kalø  Amt 
for  21212,72  Bdl.  SSVg  Sk.,  som  blev  Gunde  Rosenkrantz 


'  Fremstillet  i  et  Brev  af  Generalguvernør  Gustav  Otto  Stenbock 
til  den  svenske  Konge  —  udateret,  men  fra  Aarene  1660  —  ud- 
givet i  M.  WeibuU's  Skanska  Samlingar,  1874,  S.  63-65. 

-givet,  skjænket  og  foræret  ^«  Denne  Gave  er  berørt  i  Sva- 
ret til  Broder  Grunde.  Det  var  Velvilje,  at  Kongen,  efterat 
Rosenkrantz  havde  gjort  Opbud,  lod  ham  vedblive  at  være 
Medlem  af  Hojeste-Eet.  Og  da  det  kom  saavidt,  at  Rosen- 
krantz maatte  give  Slip  paa  sin  Dommerværdigbed.  saa 
var  det  Velvilje,  Frederik  den  Tredie  viste  imod  ham,  at 
han  ikke  uden  Videre  afskedigede  ham,  men  valgte  den 
smukke  Fremgangsmaade.  at  lade  hans  nære  Slægtninge 
tale  ham  til  Rette  og  formaa  ham  til  at  trække  sig  til- 
bage. 

Der  er  to  Spørgsmaal.  som  jeg  skal  fremdrage  paa 
dette  Sted.  Først:  Hvorfor  opf3^1dte  Hannibal  Sehested  og 
Gabel  ikke  Rosenkrantz  s  Ønske  om.  at  hans  pekuniære 
Mellemværende  med  Regjeringen  kunde  blive  bragt  i  fuld- 
stændig Orden,  et  Mellemværende,  om  hvis  Enkeltheder 
desværre  ingen  nærmere  Oplysning  kan  gives,  Rosenkrantz 
taler  selv  herom  i  største  Almindehghed:  -mine  Præten- 
tioner«, han  nævner  nogle  Tusinde  Rigsdaler,  som  det.  det 
drejede  sig  om.  Sehested  og  Oabel  vare  naturligvis  for- 
nærmede, bliver  der  svaret,  det  var  Vrede  og  Fjendskab, 
som  gjorde  dem  uvillige  til  at  hjælpe  den  forpinte  Mand 
under  hans  elendige  Forhold.  Jeg  kan  ikke  slutte  mig 
til  en  saadan  Opfattelse.  Heller  ikke  vil  jeg  tro,  at  det 
var  en  dansk  Adelsmand,  som  skulde  plages.  Jeg  tør  ikke 
benægte  Muligheden  af,  at  Sehested  og  Gabel  kunne  have 
været  uvenlig  stemte  imod  Rosenkrantz,  men  naar  jeg 
ser  denne  Sag  i  Sammenhæng  med  mange  andre  lig- 
nende, tænker  jeg  mig,  at  en  anden  Forklaring  kan  frem- 
sættes. 

Det  er  nemlig  noget  af  det  Bedrøveligste   ved   Tiden. 


^  Denne  Notits  er  tagen  fra  en  Protokol  over  Kong-ens  afhændede 
Jordegods  i  Danmark  og  Norge  1652—70  i  Kongerigets  Archiv. 
Se  om  denne  Gave  nedenfor  S.  221. 

at  se  den  Uret,  Staten  kom  til  at  begaa  imod  mangfoldige 
Mennesker,  fordi  den  dels  ikke  kunde  betale  dem  hvad 
den  skyldte  dem,  dels  ikke  kunde  faa  sine  Undersøgelser 
om  saadant  Mellemværende  tilendebragte.  Men  Staten  var 
paa  en  vis  Maade  uskyldig,  thi  der  krævedes  Umuligheder 
af  den.  Archiverne  vrimle  af  Vidnesbyrd  om,  h vor- 
længe Embedsmænd  ofte  maatte  vente,  inden  de  kunde 
faa  deres  Løn  udbetalt,  og  hvor  besværligt  det  mange 
Gange  var  at  tilvejebringe  Penge.  Jeg  skal  nævne  et  Par 
Exempler,  tagne  fra  den  højere  Verden. 

Den  31.  Marts  1662  blev  der  udstedt  Ordre  til  Eente- 
mestrene  Sten  Hondorf,  Mogens  Friis,  Christoffer  Gabel 
og  Henrik  Møller:  der  var  ingen  Midler  tilstede  at  sende 
Hannibal  Sehested,  der  var  paa  Ambassade-Eejse,  de  skulde 
betale  de  Summer,  som  Sehested  skaffede  tilveje  hos  Kon- 
gens residerende  Kommissærer  og  Faktorer  eller  paa 
hans  egen  Kredit  hos  andre  Kjøbmænd  uden  Eiget.  Et 
saa  vigtigt  Stats-Ærinde,  som  denne  Ambassade  var,  kunde 
Staten  kun  betale  ved  at  gjøre  Gjæld!  Gener allieutenant 
Jørgen  Bjelke  havde  gjort  store  Udlæg  for  Kongen  under 
Krigen  i  Norge.  Summen  voxede  Aar  efter  Aar,  tilsidst 
til  henimod  100,000  Edl.  Bjelke  gjorde  det  ene  Forsøg 
efter  det  andet  paa]  at  faa  Pengene  udbetalte,  men  han  havde 
kun  ringe  Held  med  sig.  Han  havde  1661  gjort  Forslag 
om  en  Maade,  paa  hvilken  Indtægterne  af  Statens  Jorde- 
gods kunde  flyde  rigere.  De  fandt  ikke  Bifald,  og  han 
mente  nu,  at  have  faaet  »dem  paa  Skatkammeret«  til  Uven- 
ner. Kongen  forsikkrede  ham  (1669),  at  der  ikke  var  veder- 
faret ham  nogen  Unaade,  Kongen  havde  ogsaa  stadig  vist 
ham  personlig  Opmærksomhed  ^      Niels  Lykke  til  Elved- 


K.  Nyerup  har  i  Nye  danske  Magazin,  II,  S.  129  fl.  meddelt  Ud- 
tog af  »Jørgen  Bjelkes  Akter,«  men  de  pekuniære  Forhold  ere 
ikke  medtagne  udførlig. 

gaard  vilde  gjore  Opbud.  Forinden  skulde  han  have  Rente- 
kammerets Erklæring  om,  at  han  Intet  skyldte  Kon- 
gen. Han  skrev  den  22.  Marts  1665  et  Brev  til  Han- 
nibal Sehested  herom,  det  bestemtes,  at  Generalproku- 
roren  skulde  undersøge  Forholdet,  men  Lykke  fik  aldrig 
noget  endeligt  Svar  ^  Hofprædikanten  Matthias  Foss  havde, 
efter  hvad  han  fortæller  i  en  Ansøgning  dateret  12.  Au- 
gust 1665,  i  fem  Aar  ikke  faaet  sin  Løn  udbetalt.  Da  der 
skulde  betales  Prindsessestyr  i  Anledning  af  Prindsesse 
Anna  Sofies  Formæling,  krævedes  der  Skat  af  Højesterets- 
Assessor  Lic.  jur.  Peter  Lassen.  Skatten  blev  eftergivet 
ham,  thi  han  oplyste  1666,  at  Kongen  havde  befalet  ham 
1660  at  komme  til  Kjøbenhavn  fra  Eanders,  i  sex  Aar 
havde  han  levet  paa  sin  egen  store  Bekostning,  han  havde 
ingen  Bestallings-Brev,  langt  mindre  nogen  Betaling  mod- 
taget. Højesterets- Assessorerne  Mag.  AYillem  Lange  og 
Easmus  Winding  oplyste  ligeledes,  at  de  hverken  havde 
modtaget  Bestalling  eller  Gage  ^.  I  December  1666  blev  der 
paa  Rentekammeret  gjort  Afregning  med  Peter  Reedtz  om 
Løn,  som  han  havde  tilgode;  i  Februar  1668  havde  han 
endnu  ikke  faaet  sit  Tilgodehavende  udbetalt,  og  Reedtz 
var  dog  Kantsier,  det  er  saa  meget  som  Justits-  og  Kultus- 
minister, han  var  Justitiarius  i  Højeste-Ret.  Kantsier  for 
Universitetet,  af  Statens  Embedsmænd  var  han  den  tredie 
fornemste. 

Et  Vidnesbyrd  om  noget  af  det  Arbejde,  der  var  at 
udføre  i  Rentekammeret,  er  en  Ordre  til  Rentemestrene 
Sten  Hondorf,    Mogens  Friis    og    Christoffer    Gabel    af  8. 


^  Brevet  er  aftrykt  hos  Vedel  Simonsen,  Elvedgaards  Historie,  I., 
S.  153  fl. 

2  Prindsessestyrs  Regnskabet  for  Chursachsen  og  Gottorp  i  Konge- 
rigets Archiv. 

December  1660^;  de  skulde  underrette  Dr.  Peter  Scavenius, 
bestalter  Generalprokurør,  om  alle  Antegnelser  og  Kestan- 
cer,  »som  i  en  og  andens  Kegnskab  ere  fundne  eller  i  ind- 
kommende findes  kan:  Lensmænd,  Forpagtere,  Toldere, 
Stiftsskrivere,  Bj^fogder,  Land-  eller  Krigs-Kommissærer, 
Borgmester  og  Raad  i  Kjøbstæder,  Konsumptionsforvaltere. 
Skattens  Oppebergere,  Tiende  Register,  og  andet  saadant, 
Hofstaten,  Holmen,  Tøjhuset.  Klædekammeret,  Proviant- 
huset, Br3'ggerset,  samt  andre  Leverancers  eller  nogen 
Slags  Bygnings  Regnskab,  Afregninger  paa  Rentekammeret 
eller  Krigs-Kommissærerne,  Assignationer,  Kronens  God- 
ses Udlæg,  Mageskifter  herefter,  Kjøbmænds  Regnskaber 
for  nærværende  saavelsom  forrige  Krigstiders  Leverancer 
og  Betalinger,  saa  at  Generalprokurøren  kan  søge  Kongens 
og  Kronens  Ret.«  Der  var  ganske  vist  Renteskrivere  i 
anseligt  Antal  i  Rentekammerets  Kontorer  til  at  udføre 
det  Grove  af  et  saa  omfattende  Revisions-Arbejde,  men 
dettes  Omfang  var  stort,  og  Rentemestrene  maa  have  havt 
meget  at  bestille  med  at  afgjøre,  hvad  der  skulde  henvises 
til  Generalprokurøren.  Der  maatte  gaa  Aar  hen,  før  Alt 
kunde  blive  bragt  nogenlunde  i  Orden.  1668  udtalte  Pe- 
ter Scavenius  sig  om  Vanskelighederne  ved  Forretningerne 
med  Restancernes  Indfordring,  han  ønskede,  at  Kantsleren, 
Peter  Reedtz,  og  Statholder  Gabel  med  Rentemestrene 
maatte  befales  at  fornemme  om  alle  Restancers  Beskaffen- 
hed, hvori  de  bestaa,  hvad  der  skal  betales,  og  paa  hvad 
Maade  de  forderligst  kunne  indfordres.  Det  var  et  trangt 
Arbejde  at  bringe  Orden  i  Restancerne,  og  Orden  i  Finant- 
serne. 

Om  nu  ogsaa  Gunde  Rosenkrantz  trængte  til   at  faa 
sit  Mellemværende  ordnet,    saa  er  det  jo  muligt,   at  Skat- 


1  Kongerigets  Archiv,  originale  Breve   til  Enkelte.     Ordren  er  pa- 
raferet af  Hannibal  Sehested. 

kammeret  mente,  at  der  var  Andre,  der  trængte  ligesaa 
meget  som  han.  Og  det  er  jo  muligt,  at  de  gjorde  den 
Betragtning  gjældende:  de.  som  allerede  have  faaet  Noget, 
maa  vente  med  at  faa  Resten,  indtil  andre,  som  hidtil 
Intet  have  faaet.  have  opnaaet  at  faa  Noget.  Og 
det  var  netop  Tilfældet  med  Rosenkrantz.  Kom  saa  der- 
til, at  Regjeringen  havde  Penge  tilgode  hos  Ansøgerne, 
som  disse  ikke  kunde  betale,  saa  kunde  den  Omstændighed 
atter  volde  nogen  Vanskelighed  for  at  faa  Mellemværendet 
ordnet  tilfredsstillende.  Og  dette  var  ogsaa  Tilfældet  med 
Rosenkrantz. 

Der  er  to  Aktstykker,  som  jeg  her  maa  berøre  ^  Det 
første  er  dateret  7.  Juni  1661,  en  kongelig  Ordre  til  Ri- 
gens Skatmester  Hannibal  Sehested  ^f  følgende  Indhold: 
Eftersom  Os  Elsk.  Gunde  Rosenkrantz  Os  tidt  og  ofte 
hans  slette  Vilkaar  og  Tilstand  haver  tilkjendegivet  og  Vi 
derpaa  naadigst  haver  resolveret,  hannem  paa  en  Oang  udi 
Alt  for  20,000  Rdl.  Os  mindst  belegne  Gods  og  derhos 
1000  Rdl.  aarlig  Pension  saaledes  at  benaadige,  at  han 
derimod  de  6000  Rdl.  ham  tilforn  aarligen  af  Os  tilsagt 
var,  igjen  skulle  afstaa,  saa  er  Vores  naad.  Vilje  og  Be- 
faling, at  I  dette  straxen  lader  foretage,  og  efterse,  udi 
hvis  Os  mindst  belegne  Gods  hannem  for  20,000  Rdl. 
kunde  anvises  og  tilskjødes,  saa  og  den  aarlige  Pension 
paa  1000  Rdl.  vores  Kgl.  Brev  at  udfærdige,  paa  det  Vi 
med  dets  videre  Sollicitation  ikke  videre  skulle  molesteres, 
men  hannem  dermed  en  Gang  for  alle  at  kontentere,  som 
I  hannem  paa  Vore  Vegne  haver  at  formelde,  —  derefter 
tales  om  Dispensation  for  en  Anmodning  om  Landsdom- 
meriet i  Jjlland,  hvortil  Willem  Lange  skal  emplojeres. 
Det  andet  Aktstykke  er  Skatkammerets  Brev  om  denne 
Sag  til  Gunde  Rosenkrantz  dateret    20.    Juni  1661.     Som 


Eentekammerets  Expeditions-Protokol  1661. 

ovenfor  anført  blev  det  i  disse  Aktstj^kker  'omtalte  Grods 
tilskjødet  Gunde  Rosenkrantz  i  Kalø  Amt.  Det  var  altsaa 
givet  Gunde  Eosenkrauts  tilkjende,  at  Kongen  for  Frem- 
tiden ikke  tog  imod  Sollicitationer  fra  ham,  og  at  han 
ikke  mere  kunde  vente  sig  nogen  Pengehjælp  fra  Kongens 
Side.  Dette  var  en  kongelig  Naades-Sag,  Mellemværendet 
mellem  Skatkammeret  og  Gunde  Eoseukrantz  var  seet  fra 
dennes  Standpunkt  idetmindste  for  en  Del  en  Eets-Sag. 

Det  andet  Spørgsmaal  drejer  sig  om  Gunde  Eosen- 
krantz's  Besøg  hos  Hertugen  af  Holsten,  som  vistnok  er 
faldet  i  Begyndelsen  af  Aaret  1664.  Det  er  meget  mu- 
ligt, at  der  i  denne  Sag  blev  gjort  ham  Uret,  at  man 
gjorde  en  Elefant  af  en  Myg.  Han  kan  godt  imod  sit 
Ønske  paa  Gjennemrejse  være  bleven  nødsaget  til  at  tage 
imod  en  Indbydelse  af  Hertugen.  Men  Stemningen  i  Dan- 
mark imod  Hertugen  var  en  saadan,  at  enhver  Tilnær- 
melse '  til  ham  maatte  blive  optagen  ilde.  Eoseukrantz 
siger  selv  i  sin  Memoire  fra  1660:  »Fyrsten  af  Holsten 
er  ikke  en  Smule  bedre  end  Svensken.«  Er  Frederik  den 
Tredie  bleven  vred  paa  Eoseukrantz,  fordi  han  opholdt  sig 
paa  Gottorp  Slot,  saa  er  jeg  tilbøjelig  til  at  se  deri  et  Vid- 
nesbjTd  om  Kongens  Uvilje  mod  den  holstenske  Hertug 
og  om  ha^s  Utilfredshed  med,  at  en  af  hans  Eaader 
modtog  Opmærksomhed  af  denne  sin  Fjende,  men  ikke  et 
Aldnesbyrd  om,  at  Kongen  tillagde  Gunde  Eoseukrantz 
nogen  politisk  Betydning,  der  kunde  blive  farlig.  Mogens 
Friis  berører  ikke  i  sin  Fremstilling,  at  han  har  omtalt 
for  Eoseukrantz,  hvor  misfornøjet  Kongen  var  med  Be- 
søget i  Gottorp,  denne  Sag  blev  heller  ikke  bragt  paa 
Bane  den  Dag,  Friis  opfordrede  Eoseukrantz  til  at  søge 
sin  Afsked  fra  Højeste-Eet,  derimod  blev  det  omtalt  under 
en  foregaaende  Samtale.  Har  Friis  omtalt  Indtrykket  af 
dette  Besøg  som  en  Forberedelse  til  det  alvorligere  Ærinde, 
han  senere  havde  at  udføre? 

Gunde  Rosenkrantz's  Fallit  voldte  hans  Familie  ad- 
skilligt Bryderi,  især  lians  Brødre  Jørgen  og  Erik.  Herom 
kan  jeg  meddele  Følgende. 

Den  27.  Marts  1658  udstedte  Grunde  Rosenkrantz  en 
Obligation  for  en  Sum  af  766  Bdlr.,  som  han  havde  laant 
af  Professor  ved  Kjøbenhavns  Universitet  Hans  Zoega, 
Broderen  Jørgen  Rosenkrantz  gik  i  Kaution  for  Laanet  og 
forpligtede  sig  til,  hvis  Betingelserne  ikke  bleve  overholdte, 
at  ville  inddrage  i  et  ærligt  Herberg  her  i  Landet,  hvor  det 
af  Zoega  eller  hans  Arvinger  blev  forlangt,  og  der  holde 
et  ærligt  adeligt  Indlager.  Zoega  transporterede  Obliga- 
tionen til  sin  Svoger  IN'iels  Hansen  Resen  den  24.  Juli 
1658.  Et  mindre  Beløb  af  Laanet  blev  tilbagebetalt,  men 
det  største  stod  hen  og  blev  forrentet.  I  Marts  1664  blev, 
Jørgen  Rosenkrantz  »overilet  af  Niels  Hansen  Resen  med 
flere  min  Broders  Kreditorer  for  større  Kapitaler  end  jeg 
i  saadan  Hast  var  god  for  at  betale.«  Laanet  blev  nu  op- 
sagt paa  lovmæssig  Maade.  Den  25.  Januar  1665  fik 
Jørgen  Rosenkrantz  et  Brev  fra  Resen  med  Opfordring 
om,  at  han  »inden  i  Morgen  Middag  vil  forføje  sig  udi 
Peder  Tømmermands  Gaard  paa  Amager  Torv  her  i  Staden 
og  der  efter  egen  Forskrivelse  holde  et  ærligt  adeligt 
Indlager,  indtil  han  ham  for  hans  Fordring  har  fornøjet 
og  kontenteret.«  Jørgen  Rosenkrantz  protesterede:  han 
havde  gjort  Opbud,  der  var  sket  Lodtrækning,  Resen  havde 
faaet  sin  Lod,  Resen  maatte  i  ethvert  Tilfælde  holde  sig 
til  Boet  og  ikke  til  hans  Persona  Striden  blev  endt  ved 
en  Højeste-Rets-Dom  af  29.  Juli  1665. 

Den  18.  September  1666  døde  Mandrup  Brahe  til 
Torbenfeld.  Han  var  en  Son  af  Otto  Brahe  til  Krogholm 
og  Torbenfeld  og  Mette  Rosenkrantz,  Søster  til  Gunde 
Rosenkrantz's    Frue    Pernille    Rosenkrantz.      Arven    efter 


^  Højeste-Eets-Doraskoncepter  1665  i  Geh.  Achivet. 

Mandrup  Brahe  gav  Anledning  til  adskillig  Brevvexling  og 
Vidtløftighed.  Den  U.  Marts  1667  fik  Oluf  Brockenhus 
og  Oluf  Rosenkran tz  kongelig  Befaling  om  at  begive  sig  til 
Torbenfeld  og  der  i  de  Interesseredes  eller  deres  Fuld- 
mægtiges Nærværelse  opbryde  Boet  og  Alting  saaledes 
registrere  og  taxere,  saa  at  de  Vedkommende  deraf  kunde 
have  Rigtighed  ^  Den  28.  Marts  udfærdigedes  følgende 
kongelige  Skrivelse  til  de  to  Kommissærer:  Kongen  har 
bragt  i  Erfaring,  at  Gunde  Rosenkrantz  paa  sin  Hustrus 
Vegne  havde  Fordring  at  gjøre  paa  nogen  Arv  efter  af- 
gangne  Mandrup  Brahe ;  af  denne  Arv  skulde  de  sekvestrere 
2040  Rdlr.  »for  hvilken  Summa  Os  er  ved  de  tilforordnede 
Kommissarier  i  Henning  Powisks  Stervbo  gjort  Udlæg  i 
.bemeldte  Gunde  Rosenkrantz's  Haandskrift  udgiven  den 
18.  Juni  1661,  og  af  Henning  Powisk  som  Forlover  ind- 
friet;« Forretningen  skulde  fremsendes  til  Skatkammeret-. 
Fru  Birgitte  Trolle,  Enke  efter  Mandrup  Brahe,  ind- 
gav et  Andragende  til  Kongen  dateret  18.  Juli  1667: 
Kongen  havde  arresteret  2040  Rdlr.,  som  Gunde  Rosen- 
krantz havde  arvet  efter  hendes  Mand,  men  Mandrup 
Brahe  havde  2444  Rdlr.  tilgode  fra  den  Tid  han  A^ar  Hof- 
junker, denne  Sum  var  tilfaldet  hende  paa  Skiftet  saa 
nær  som  244  Rdlr.,  der  tilfaldt  Gunde  Rosenkrantz,  hvilke 
Penge  hun  bad  om  maatte  blive  hende  udbetalte.  Sagen 
fik  imidlertid  et  andet  Udfald.  Jørgen  Rosenkrantz  gjorde 
Fordring  paa  Gunde  Rosen krantz's  Arv  efter  Mandrup 
Brahe  og  fik  Højeste-Rets-Dom  herfor,  og  den  27.  September 
1667  udgik  en  Ordre  til  Hugo  Liitzow  til  Backendorf  og 
Markvor  Rodsten  til  Elkjær  af  følgende  Indhold:  Jørgen 
Rosenkrantz    havde  indstævnet   for    Højeste-Ret   den  For- 


*   Sjællandske  Tegn  eiser. 
'^   Sjællandske  Tegneiser. 

retning,  som  Kommissarierne  O.  Brockenhus  og  O.  Eosen- 
krantz  havde  foretaget  i  Mandrup  Brahes  Bo,  og  erlanget 
Dom  for  at  være  berettiget  til  den  Andel  af  Arven,  som 
med  Rette  burde  og  kunde  tilfalde  hans  Broder  G-unde 
Rosenkrantz  efter  Mandrup  Brahe,  de  skulde  sørge  for,  at 
Jørgen  Rosenkrantz  vederfores  hvad  Ret  var  efter  den 
faldne  Højeste-Rets-Dom. 

Den  23.  Oktober  1667  blev  der  truffet  det  Forlig,  at 
Fru  Birgitte  Trolle  skulde  en  Gang  for  alle  afkjøbe  Jørgen 
Rosenkrantz  haus  Broder  G-unde  Rosenkrantz's  Lod  samt 
>min  Prætention,  jeg  videre  havde, »  saaledes  at  Birgitte 
Trolle  eller  hendes  Arvinger  skulde  give  Jørgen  Rosen- 
krantz eller  hans  Arvinger  til  den  11.  Juni  1668  først- 
kommende i  rede  Penge  S350  Rdlr.  in  specie,  eller  derimod 
at  indfrie  hans  Haand  og  Segl,  hvor  han  det  begjærer  her  i 
Landet,  og  derforuden  Hans  Amfeld  Jørgensens  Brev  paa 
500  Rdlr.  Kapital,  som  Velb.  Tage  Høeg,  Mandrup  Pars- 
berg  og  Frederik  von  Buch  er  tilkjendt  at  betale  med 
Rente  og  Omkostning,  hvilket  Jørgen  Rosenkrantz  havde 
vedtaget  at  annamme  for  650  Rdlr.,  »hvorimod  al  min 
Prætention  paa  min  Broders  Arv  efter  SI.  Mandrup  Brahe 
fuldkommen  hermed  og  for  alle  Tider  er  ophævet;«  Bir- 
gitte Trolle  faar  fuld  Raadighed  over  Gunde  Rosenkrantz's 
Arv  som  om  det  var  hendes  egen  rette  Arv,  hun  for- 
pligter sig  til  at  betale  for  al  den  Gjæld,  som  Gunde 
Rosenkrantz  kunde  bekomme  i  Boet  imod  sin  Arv,  efterdi 
Jørgen  Rosenkrantz  har  faaet  fuldt  Udlæg  og  Betaling  udi 
Jordegods  og  Løsøre.  Dette  Dokument  er  underskrevet  af 
S.  Mandrup  Brahes  Enke.  Birgitte  Trolle.  Jørgen  Rosen- 
krantz. Korfits  Trolle  (Birgitte  Trolles  Broder  og  hendes 
Lavværge).  Til  Vitterlighed  have  underskrevet  Oluf  Rosen- 
krantz, Jørgen  Reedtz,  Hugo  Liitzow,  Markvor  Rodsten. 

Jørgen  Rosenkrantz  søgte  kongelig   Konfirmation  paa 

dette  Forlig,  Frederik  den  Tredie  konfirmerede  det  den  13. 
Januar  1668 ^ 

Denne  Mandrup  Braheske  Arv  kommer  igjen  paa  for- 
skjellig  Maade.  Den  2.  December  1667  befaledes  Oluf 
Brockenhus  og  Oluf  Rosenkrantz  for  1173  Bdlr. ,  som 
Gunde  Rosenkrantz  var  bleven  Kongen  skyldig,  at  gjøre 
Anvisning  til  Indførsel  fremfor  nogen  Anden  i  det  bedste  Jorde- 
gods eller  Løsøre,  som  var  ham  tilfaldet  i  afgangne  Mandrup 
Brahes  Formue^.  Den  11.  December  1668  fik  Sten  Bilde  til 
Kjærgaard,  Ridder,  en  kongelig  Bevilling  af  følgende  Indhold: 
Sten  Bilde  har  ved  foregaaende  Dom  og  Indførsel  gjort  sig  be- 
rettiget til  en  Fordring  paa  1253  Rdlr.  udi  den  Arv,  som 
Gunde  Rosenkrantz  paa  sin  Hustrus  Vegne  kunde  arve 
efter  afgangne  Mandrup  Brahe;  han  havde  hidtil  Intet 
kunnet  bekomme,  Kongen  tillod  ham  nu,  at  han  maatte 
lade  arrestere  alt  det  Gods  og  den  Formue  tilhørende 
Gunde  Rosenkrantz,  som  kunde  opspørges,  samt  af  -den 
Arv,  som  kunde  tilfalde  ham  eller  hans  Hustru,  der  ej 
ved  Pant  eller  i  anden  Maade  var  behæftet.  Denne  Be- 
villing blev  konfirmeret  den  13.  Juni  1672^. 

I  Aaret  1672  døde  Hedvig  eller  Helvig  Rosenkrantz, 
Søster  til  Gunde  Rosenkrantz's  Hustru,  Enke  efter  Borkart 
Rud  til  Otteslev  og  Sæbygaard  (d.  1647).  Der  tilfaldt 
Gunde  Rosenkrantz  Arv  efter  hende,  men  om  denne  Arv 
opstod  en  Proces,  som  førtes  imellem  Erik  Rosenkrantz, 
Jørgen    Krabbe*    og    Klaus    Daa   paa    den    ene    Side,    og 


1  Sjællandske    Tegneiser    med    Indlæg     1667 — 1668,    Sjællandske 

Kegistre  1668. 
-  Det  originale  Brev  om  denne  Sag  findes  r  det  sh  kgl.  Bibliothek. 

Breve  til  den  danske  Adels  Historie,  Fase.  53,  Nr.  117.  Kongens 

Underskrift  og  Parafentens  Navn  ere  afrevne. 
^  Klevenfelds    Samlinger   til    den    danske   Adels   Historie   i   Geli. 

Archivet. 
*   Jørgen  Krabbe  var  gift  med  Jytte  Thott,  Datter  af  Otto  Thott  til 

Næs  og  Dorothea  Kosenkrantz,  Søster  til  Gunde  Kosenkrantz. 

Jørgen  Rosenkrantz  paa  den  anden.  Højeste-Ret  fældede 
Dom  i  Sagen  den  11.  Juli  1673:  Jørgen  Rosenkrantz 
havde  Gunde  Rosenkrantz's  strenge  Forskrivelse  paa  al  den 
Arv.  ham.  hans  Hustru  og  Børn  kunde  tilfalde  efter  hans 
Hustrus  Søster  \  han  havde  Kongens  Konfirmation  herpaa, 
der  var  faldet  Højeste-Rets-Domme  i  lige  Tilfælde,  Kongen 
havde  befalet  Kommissarier,  som  skulde  have  Tilsyn  med, 
at  Jørgen  Rosenkrantz  efter  sit  Brevs  Indhold  fik  tilbørlig 
Fyldest  og  Udlæg,  Jørgen  Rosenkrantz  burde  derfor  nyde 
og  beholde  samme  Arv  efter  sal.  Fru  Helvig  Rosenkrantz, 
og  Yederparterne  betale  den  paa  Processen  billig  anvendte 
Bekostning  indtil  Højeste-Rets-Dommen  blev  taget  be- 
skreven. 

Saadanne  Arvestridigheder  vare  ikke  noget  Ualminde- 
ligt for  den  Tid.  dem  finder  man  i  Mængde.  De  ere 
Vidnesbyrd  om  den  usalige  Trættekjærhed,  der  herskede, 
ikke  mindst  i  den  adelige  Stand,  især  maaske  fordi 
Formues-Forholdene  vare  saa  indfiltrede  og  Rethaveriet 
derved  ret  kom  til  at  blomstre.  Men  disse  Rosenkrantziske 
Sager  kunne  ogsaa  være  Vidnesbyrd  om,  hvorledes  Formues- 
Forholdene  kom  til  at  fortrædige  nære  Slægtninge. 

Den  17.  Juli  1666  skrev  Jørgen  Rosenkrantz  et  Brev 
til  Kongen,  i  hvilket  han  klagede  ynkelig  over  sin  sørgelige 
økonomiske  Forfatning.  Han  skriver:  »saa  stor  som  min 
Prætention  er  hos  min  Broder  for  nogen  Anden,  saa  stor 
er  min  Forsikkring  af  ham  paa  Prioritet  for  nogen  Anden, 
og  dog  fast  ikke  at  lide  paa,  uden  Eders  Maj.  vil  bevise 
mig  naadigst  den  særlige  Xaade,  saadan  hans  Forsikkring  og 
min  Priorité  at  konfirmere.  Medfølgende  Kontrakt  udviser 
hvad  Breve  jeg  haver  af  ham.  Dersom  Statholder  Gabel 
og  Sekretær  Schumacher  maa  befales  den  med  Originalerne 


^   Sml.   Vedel  Simonsen,  Ue  danske    Ruder,   11.,  Odense  1845,    S. 
233. 

at  konferere,  da  skal  de  derefter  kunne  referere,  hvor 
billigt  det  er  jeg  begjærer.« 

Til  Oplysning  om  denne  Jørgen  Rosenkrantz's  Sag 
skal  jeg  meddele  Følgende ^ 

Jørgen  Rosenkrantz  søgte  kongelig  Konfirmation  paa 
følgende  Pantebreve.  Gunde  Rosenkrantz  til  Skaarupgaard 
udstedte  i  Viborg  den  6.  Oktober  1662  et  Dokument, 
hvorved  han  erklærede  at  være  Jørgen  Rosenkrantz  skyldig 
10,763  Rdlr.  14V2  Sk.  in  specie  paa  Afregning  anlangende 
Kjøbet  af  Vindinge,  at  forrentes  med  6  p.  C.  til  først- 
kommende Mauritii  Dag  1663.  Som  Sikkerhed  stillede 
han  med  sin  Frue,  Fru  Pernille  Rosenkrantz,  »hvis  Arv 
vi  og  vores  Børn  kan  have  at  forvente  efter  min  k. 
Hustrus  Sødskende  Fru  Helvig,  Fru  Christence,  Fru  Edel 
og  Jomfru  Margrethe,  naar  den  kan  falde  og  saasnart 
enten  af  dem  ved  den  timelige  Død  afgaar,  lige  efter  den 
Maade,  som  jeg  tilforn  den  20.  Februar  1661  hannem 
forsikkret  haver.«  Samme  Dag  udstedte  Gunde  Rosenkrantz 
til  Skaarupgaard  fem  Obligationer  til  sin  Broder,  tre  hver 
paa  2000  Rdlr.,  en  paa  1000  Rdlr.  og  en  paa  500  Rdlr., 
at  tilbagebetales  den  11.  Juni  1663  med  6  p.  C.  Rente, 
hvis  ikke,  da  at  forrentes  aarlig  med  6  p.  C. ;  han  og  hans 
Hustru  havde  med  velberaad  Hu  som  Sikkerhed  stillet 
»hvis  Arvekjøb,  Pant  eller  Gave  Gods  vi  og  vore  Børn 
nogen  Tid  kunne  have  at  forvente.« 

Den  20.  Februar  1661  udstedte  Gunde  Rosenkrantz 
til  Vindinge  et  Skadesløsbrev  til  Jørgen  Rosenkrantz,  denne 
havde  godsagt  og  udsat  sin  Haand  paa  adskillige  Steder, 
til  Erik  Grubbe  for  1000  Rdlr.,  til  Otte  Lindenow  et  Brev 
paa  770  Rdlr.,  et  andet  paa  500  Rdlr.,  »foruden  hvis 
Skade  han  kunde  lide  paa  Vindinge  Kjøb,  om  det  ufor- 
modentlig   efter    denne    besværlige    Tids    Tilstand    skulde 


^   Kilden  er  Sjællandske  Kegistre  1667 — 1668. 

sælges  ringere  end  det  hannem  er  solgt  og  skjødet.  efter 
mit  Skadesløs-Brevs  videre  Formelding,  som  jeg  hannem 
derpaa  givet  haver,  dateret  Kjøbenhavn  11.  Oktober  1660;« 
som  Sikkring  stilles  al  den  Arv,  »som  vi  eller  vore  Børn 
kan  have  at  formode  os  efter  forn.  min  k.  Hustrus 
Søster.  < 

Alle  disse  Pantebreve  vare  underskrevne  af  Gunde 
Piosenkrantz,  Fru  Pernille  Rosenkrantz  og  deres  Søn  Jakob 
Rosenkrantz.  Pantebrevene  bleve  konfirmerede  af  Kongen 
den  22.  November  1667. 

Jørgen  Rosenkrantzs  ovenfor  nævnte  Brev  til  Kongen 
dateret  17.  Juli  1666  begynder  saaledes: 

»Eders  Kgl.  Majestæts  vanlige  Clemence  giver  mig 
Mod,  min  allernaadigste  Herre  og  Konning  min  Tilstand 
at  aabenbare,  som  min  ulykkelige  Broder  haver  sat  mig 
udi,  hvilken  [o:  min  Tilstand]  er  nu  fast  mere  at  beklage 
end  beskrive,  og  derfor  mest  at  beklage,  for  jeg  haver  lidt 
saa  vel,  og  maa  nu  for  hans  Skyld  lide  saa  ilde,  og  derfor 
ikke  at  beskrive,  for  jeg  kan  blive  skamrød  udi  denne 
Nød,  jeg  derover  skikkes  udi  for  Nogen  at  aabenbare  ^« 

For  at  forstaa  dette  Udbrud  af  Jørgen  Rosenkrantz, 
er  det  nødvendigt  at  erindre,  at  Gunde  Rosenkrantz  i  sin 
Bekjendtgj øreise  af  28.  December  1662  gav  sine  Kreditorer 
Løfte  om,  at,  naar  hans  Vilkaar  blev  bedre,  »det  være  sig 
ved  hvad  Middel  det  og  være  kunde,  enten  Kjøb,  Donation, 
Handel  eller  Arv,  da  at  betale  og  oprette  al  den  Skade, 
som  de  kunde  for  mig  lide.«    Men  da  Kreditorerne  senere 


1  Indlæg  til  sjællandske  Tegneiser.  —  I  Pontoppidans  danske 
Atlas  fortælles,  IV.,  S.  347,  at  Gaarden  Skaarupgaard  af  onde 
Mennesker  blev  nedreven  og  plyndret,  medens  Gunde  Rosenkrantz 
var  ude  af  Landet.  Hvorledes  forholder  det  sig  hermed?  Gunde 
Rosenkrantz  var  Ejer  af  denne  Gaard.  I  et  af  Oluf  Daas  Indlæg 
forekommer  der  nogle  temmelig  skarpe  Yttringer  om  Rosen- 
krantz's  Forhold  til  denne  Ejendom  ved  Opgjørelsen  af  hans  Bo. 

meldte  sig,  viste  det  sig,  at  f.  Ex.  Jørgen  Kosenkrantz  kunde 
fremlægge  Dokumenter,  i  hvilke  Gunde  Rosenkrantz  den 
6.  Oktober  1662  havde  givet  ham  Pant  i  forventet  Arv\ 
At  her  maatte  opstaa  Misfornøjelse  og  at  skarpe  Ord 
maatte  falde,  er  klart.  Frederik  den  Tredie  konfirmerede 
Jørgen  Rosenkrantz's  Pantebreve,  det  vidner  om,  at  han 
ikke  har  været  uvenlig  stemt  imod  alle  af  Familien 
Rosenkrantz. 

Men  Gunde  Rosenkrantz's  Forfølgere  Tyskerne,  hvor 
ere  de?  Hannibal  Sehested,  Oluf  Daa,  Mogens  Friis,  Erik 
Rosenkrantz,  de  vare  ikke  Tydskere.  »Tydskerne«  vare 
saa  langt  fra  hans  Fjender,  at  Tydskeren  Kørbitz  var  ham 
»en  længe  bekjendt  Yen,«  og  Holsteneren  Hans  v.  Ahle- 
feldt var  hans  »fortroede  gode  Ven.«  Hans  Schack,  som 
Gunde  Rosenkrantz  skal  have  lagt  sig  ud  med,  finder  jeg  kun 
nævnet  en  eneste  Gang  i  de  Aktstykker,  jeg  har  havt  for 
mig  angaaende  Rosenkrantz's  egne  Sager,  nemlig  i  den, 
som  drejer  sig  om  hans  Forhold  til  Landskrone  Hospital. 
Og  Christoffer  Gabel,  Rosenkrantz's  »bittreste  Fjende,«  ham 
holdt  Rosenkrantz  for  »sin  gode  Ven,«  indtil  han  ikke 
kunde  opnaa  ved  ham  at  faa  et  pekuniært  Mellemværende 
mellem  sig  og  Staten  ordnet.  Er  det  nu  retfærdigt,  i 
denne  sidst  nævnte  Sag  at  søge  Vidnesbyrd  for  at  Gabel 
i  Spidsen  for  Tydskerne  forfulgte  og  chikanerede  Rosen- 
krantz?    Jeg  tror  det  ikke^. 


1  Sml.  Oluf  Daas  Yttring  ovenfor  S.  203. 

•^  I  Maj  1664  skrev  Gunde  Rosenkrantz's  Broder,  Jørgen  Rosen- 
krantz, Hofmester  ved  Sorø-Akademi,  hvis  Pengeforhold  vare  i 
en  næsten  ligesaa  ulykkelig  Forfatning  som  hans  Broders,  en 
Supplik  til  Kongen  i  Anledning  af  en  Fordring,  Kreditorer  havde 
paa  ham.  I  denne  samme  Anledning  skrev  han  et  Brev  til  Erik 
Kragh,  og  bad  ham  konferere  med  Gabel  om  denne  Sag:  han  er 
forsikkret  om,  at  Rigens  Skatmester  Hannibal  Sehested  og  Rente- 
mester   Gabel    »ere    mine    gode    Venner,    dersom  min    højtærede 

Saa  er  der  blevet  talt  om,  at  Dronning  Sofie  Amalie 
var  let  at  indtage  imod  en  dansk  Adelsmand,  at  Kongen 
ved  hendes  Indflydelse  blev  stemt  imod  Eosenkrautz.  Der 
er  blevet  talt  om,  at  det  tydske  Parti  var  enigt  om  at 
hade  denne  Mand,  om  en  lang  og  meget  sindrig  udtænkt 
Kabale,  ved  hvilken  det  lykkedes  at  styrte  ham.  Om 
denne  Fortælling  er  det  mig  ikke  muligt,  at  fremdrage  et 
eneste  bekræftende  Vidnesbyrd.  Her  er  der  et  af  de  ofte 
mødende  Tilfælde,  hvor  den  historiske  Undersøgelse  maa 
standse  af  den  simple  Grund,  at  den  fuldstændige  Mangel 
paa  sikkert  Materiale  gjør  Undersøgelsen  umulige 

Men  vilde  en  Undersøgelse  herom  være  nødvendig? 
Ere  disse  Forsikkringer  om  Tydskernes  Kabale  imod  Gunde 
Rosenkrantz  fremkomne  paa  en  saadan  Maade  og  frem- 
satte af  saadanne  Mænd,  at  der  bør  fæstes  Tillid  til  dem? 
Hertil  svarer  jeg:  Nej,  paa  ingen  Maade.  Alene  det,  at 
tale  om  en  Kabale  for  at  styrte  Gunde  Rosenkrantz,  vidner 
om  meget  ringe  Kjendskab  til  Rosenkrantz's  Forhold  ved 
Aaret   1664.     Han  var    da  en  Mand  uden  nogensomhelst 


Broder  taler  med  dem,  da  veed  jeg  de  hjælper  mig  nok  til  Ret- 
ten.« Indlæg  til  sjællandske  Tegneiser  i  Geh.  Archivet.  Gabel 
var  altsaa  ikke  uvenlig  stemt  mod  Familien  Rosenkrantz. 
^  Der  tillægges  Gunde  Rosenkrantz  et  Skrift:  Det  ukjendte  Land 
(flere  Afskrifter  ere  bevarede,  den  i  Uldallske  Samling  i  st.  kgl. 
Bibi.  Nr.  391,  har  vistnok  tilhørt  Willum  Worm  .  Det  er  en 
Satire  rettet  imod  Danmark  og  Forholdene  der,  skrevet  efter 
1664,  men  skrevet  i  en  saa  uklar  Form,  at  meget  af  den  er  alde- 
les uforstaaeligt.  De  Personer,  der  sigtes  til  eller  nævnes  tyde- 
lig, ere  Frederik  den  Tredie,  Svane,  Mogens  Friis,  Erik  Kragh, 
Christoffer  Gabel.  Denne  sidste  omtales  paa  følgende  Maade: 
»Der  ere  stadselige  høje  Bygninger,  og  de  Folk,  som  ere  af  no- 
gen Værdighed,  lader  sig  sjelden  komme  i  Tale  uden  ved  Sup- 
plikatzer,  hvilke  blive  oprakte  til  dem  paa  Høtyve  eller  nette 
Gafler,  men  var  Gaflen  ikke  lang  nok,  kom  Supplikatzen  tilbage 
igjen.« 

politisk  Indflydelse,  det  er  ganske  meningsløst,  at  tænke  sig 
en  Sammensværgelse  af  Statens  fornemste  Personer  smedet, 
for  at  faa  ham  fjærnet  fra  Højeste-Eet.  Gunde  Kosen- 
krantz  indtog  heller  ikke  paa  nogen  Maade  i  Aaret  1664 
en  saadan  Stilling  i  den  danske  Adelstand,  at  den  vilde 
blive  ramt  følelig  ved  en  haard  Optræden  imod  ham. 

Hverken  Rasmus  Nyerup  eller  Tyge  Becker  have  vidst 
nøjagtig  Besked,  og  saa  have  de  digtet.  Det  er  Fantasi, 
naar  Becker  skriver:  »Gabel  og  Schack  søgte  bestandig 
efter  en  Lejlighed  til  at  gjøre  Bosenkrantz  mistænkt  og 
synes  desuden  at  have  ærgret  ham,  hvor  de  kunde,  og 
dertil  især  at  have  benyttet  hans  Pengeforlegenhed,  der 
tildels  rejste  sig  af,  at  Regjeringen  ikke  betalte  ham  hvad 
han  havde  tilgode.«  Det  er  Fantasi,  naar  Becker  skriver: 
»Uagtet  de  [o:  Gabel  og  Schack]  ikke  udtrykkelig  beskyldes 
derfor,  synes  det  dog  af  alle  Omstændigheder  rimeligt,  at 
de  enten  lode  endel  Fordringer  paa  ham  opkjøbe  af  deres 
Kreaturer,  som  derpaa  gik  ham  stærkt  til  Livs,  eller  at  de 
i  det  mindste  have  bevæget  hans  Kreditorer  hertil.«  Det 
er  heller  ikke  sandt,  naar  Becker  fortæller,  »at  Bosenkrantz, 
skjøndt  han  skyldte  60,000  Rdlr.  bort,  kunde  tilsvare 
Enhver  sit,  selv  hvis  han  blot  havde  faaet  sit  Tilgode- 
havende af  Regjeringen,  vilde  han  have  kunnet  gjøre  dette.« 
Tallet  60,000  Rdlr.  kan  Becker  kun  kjende  fra  Rosen- 
krantz's  Brev  til  Reedtz,  i  det  nævnes  en  saadan  Sum, 
men  efter  Skatkammerets  Paastand  var  Rosenkrantz  Staten 
den  Sum  skyldig,  medens  hans  Tilgodehavende  hos  Staten, 
efter  hvad  han  selv  har  skrevet,  kun  beløb  sig  til  nogle 
Tusinde  Daler.  Det  er  Fantasi,  at  Gabel  holdt  Rosen- 
krantz hen  med  Løfter,  medens  han  lod  Kreditorerne  pine 
ham.  Det  er  Fantasi,  at  Kongens  Uvilje  imod  Rosen- 
krantz steg  fra  Skridt  til  Skridt,  saa  at  han  tilsidst  be- 
sluttede ikke  mere  at  ville  se  ham,  og  overdrog  Gabel,  at 
sørge  for  at  fjæme  ham  fra  saadanne  Steder,  hvor  Kongen 

kunde  træffe  ham.  Der  er  ikke  anført  og  der  kan  ikke 
anføres  endog  blot  Spor  af  Bevis  for  saadanne  Paastande. 
Det  kan  vel  undskyldes,  at  Beckers  Fremstilling  af  Gunde 
Rosenkrantz's  Forhold  ikke  er  nøjagtig,  fordi  han  har  havt 
et  utilstrækkeligt  Materiale  for  sig.  Men  det  kan  ikke 
undskyldes,  at  han  alligevel  har  digtet  en  saa  usandfærdig 
Historie  som  den,  der,  siden  hans  Afhandling  kom  frem  i 
Orion,  under  hans  Navns  Auktoritet  er  bleven  fastslaaet  i 
vor  Historie. 

Gunde  Rosenkrantz  er  ikke  nogen  ret  klar  og  hel 
sympathetisk  Skikkelse.  Han  var  ingen  fast  Karakter,  han 
var  vistnok  en  god  Mand,  en  kjærlig  Familie-  og  Hus- 
fader, men  ikke  nogen  udpræget,  mandig  Personlighed. 
Han  var  en  Theoretiker,  en  Grubler.  Han  hørte  hjemme 
i  Studerekammeret,  men  ude  paa  Livets  store  Skueplads 
slog  han  ikke  til,  især  ikke  i  en  Tid,  der  i  saa  mange 
Retninger  var  saa  brydsom  som  den  var,  paa  hvilken  han 
tilbragte  sine  sidste  Aar  i  Danmark.  Enden  blev  ikke 
Begyndelsen  lig.  Da  Ulykkerne  kom,  kunde  han  ikke 
holde  sig  oppe,  da  viste  han,  at  han  var  en  svag  Mand. 
men  Svagheden  hos  ham  slog  over  til  Trods,  der  grundede 
sig  paa  en  ikke  ringe  Egoisme. 

Han  var  en  stor  Ræsonnør,  en  stor  Moralist,  en  stor 
Enthusiast,  og  han  besad  mange  af  de  gode  Sider,  som  kunne 
være  egne  for  saadanne  Karakterer.  Han  ræsonnerede  over 
Statens  Anliggender  og  gjorde  det  paa  en  Maade,  som  i 
mange  Henseender  røber  et  forstandigt  og  sundt  Blik. 
Han  ræsonnerede  for  sine  adelige  Standsfæller  i  Haab  om 
at  vinde  dem  for  sine  Anskuelser,  men  han  tik  dem  ikke 
med  sig.  Thi  han  trættede  dem  og  gjorde  dem  kjede  af 
sig,  det  fortæller  han  selv.  I  al  hans  Ræsonneren  kom 
Moralen  med.  Men  de,  han  talte  til,  og  de,  der  læste 
hans  Afhandlinger,  kunde  have  udbrudt  om  disse  »discours 

éternels  de  sagesse  et  d'honneur:«  »c'est  trop.  c'est  trop  de 
la  moitié!«  Har  han  i  sin  mundtlige  Udvikling  ført  en 
lignende  velment,  men  ofte  saa  endeløs  Tale  som  i  sin 
skriftlige,  da  kan  det  maaske  ikke  undre,  at  læse  denne 
Yttring  i  det  ene  Brev  til  Broder  Gunde:  »Jeg  har  aldrig 
hørt  et  geheim  Consilium  kom  fra  Broder  Gunde,  men  alt 
hans  Væsen  var  noget  Pedanteri,  hvormed  han  mere  tur- 
berede  end  forbedrede  Affærerne.«  Trods  al  denne  Ræ- 
sonneren  og  Moraliseren  forplumrede  han  sig  i  Sager,  der 
laa  lige  for  hans  Fod,  hans  egen  Økonomi,  saa  faldt  han. 
Men  istedenfor  at  denne  Mand,  som  altid  har  Moralisternes 
Ord  paa  Læben,  som  idelig  taler  om  Guds  Ord  og  om 
hvad  der  er  christeligt,  med  oprigtig,  christelig  Ydmyghed 
nu  gav  efter,  saa  forplumrede  han  sig  endnu  mere  ved  at 
bryde  den  Ed,  han  i  Herrens  Navn  havde  tilsvoret  sin 
Konge.  Saa  traadte  Enthusiasten  ret  frem.  Som  saadan 
havde  han  vist  sig  som  en  ærlig,  oprigtig  Patriot.  Men 
da  Katastrofen  kom,  løb  den  enthusiastiske  Begejstring  for 
Familiens  Navn,  for  dens  Hæder,  for  hans  egen  høje 
Stilling,  for  hans  egne  Offre  af  med  harii,  saa  skjød  han 
sin  egen  Broders  Raad  til  Side  og  gjorde  sig  til  en 
Landflygtig,  da  glemte  han  sine  egne  vise  Ord,  at  det  er 
uklogt,  ikke  at  skikke  sig  i  Tiderne,  som  ville  have  deres 
frie  Løb  og  ikke  ville  føje  sig  efter  os^ 

Ingen  har  bedre  end  Gunde  Rosenkrantz  selv  talt  om 
sig  som  Enthusiasten.  Det  er  i  Anledning  af  Regimentet, 
han  hvervede  1657.  Folk  sagde,  fortæller  han  i  sin 
Apologi,  at  han  vilde  indsmigre  sig  hos  Kongen.  Den 
Beskyldning  afviser  han  kort.  Men  Folk  sagde  ogsaa,  at 
det  var  Galmands  Handling  af  ham,  at  oprette  Regimentet 
—  mon  overhovedet,  eller  paa  den  Maade  paa  hvilken  det 
skete?  — ,  og    Rosenkrantz    anstiller  nu    en  Undersøgelse, 


^  Se  ovenfor  S.  4.5. 

om  Ord  som  amentia,  insania  kunde  anvendes  paa  ham. 
Han  siger:  har  jeg  været  arnens,  saa  har  min  Fædrelands- 
kjærlighed  foraarsaget  det,  og  jeg  har  ikke-  vidst  det; 
har  jeg  været  insanus,  saa  har  jeg  ikke  vidst,  at  jeg 
var  insanus.  Kjærligheden  har  gjort  det,  og  naar  Kjærlig- 
heden har  Magten,  saa  veed  man  ingen  Ting,  ligesaalidt 
som  den  Blinde  da  kan  se. 

Det  er  jo  en  aaben,  men  meget  karakteristisk  Be- 
kj  endelse.  Hans  Fædrelandskjærlighed  skal  Historien  til- 
visse berømme,  saavelsom  hans  gode  Hjærtelag  for  at  gjøre 
Offre  for  Fædrelandets  Vel.  Men  ved  Siden  af  Patrioten 
staar  Fantasten. 

I  sin  latinske  Apologi  siger  han,  at  den  Beslutning 
han  tog,  at  forlade  sit  Fædreland  hellere  end  taale  den 
Forhaanelse,  der  blev  udvist  imod  ham,  at  den  var  hæderlig 
(honestum).  En  saadan  Betragtning  kan  billiges,  naar  den 
kommer  frem,  medens  Sindet  endnu  er  kogende  og  op- 
hidset. Men  i  et  Værtshus  i  Odesjø  \  nærved  Grenna,  op- 
hængte Gunde  Rosenkrantz  en  Tavle  med  en  Indskrift  i 
gyldne  Bogstaver,  i  hvilken  han  takkede  Rigsdrost,  Grev 
Pehr  Brahe,  fordi  denne  fast  daglig  havde  gjort  ham  tilgode 
i  Stockholm  i  tre  Aar  og  ligeledes  nu  paa  Rejsen  gjennem 
hans  Grevskab^.  Denne  Indskrift  er  dateret  18.  November 
1669,  i  det  sjette  Aar  af  hans  -  Landflj^gtighed,  »der  var 
frivillig  og  hæderlig  for  Fædrelandet  (honestum  pro  patria).« 
Er  det  Tale  af  en  fornuftig,  en  klog  Mand? 

Gunde  Rosenkrantz  synes  aldrig  at  have  forstaaet  den 
rette  Sammenhæng  i  Begivenhederne  i  hans  Liv  i  Sommeren 
1664  og  i  den  nærmeste  Tid  forinden,  han  har  til  det 
Sidste  fastholdt  den  Mening,  at  han  var  en  af  sine  Fjender 


^  Vistnok  Odeshog,  tæt  ved  Vettern,  Nord  for  Grenna. 

-  Den  1.  Oktober  1671  skrev  Korfits  Braem  denne  Indskrift  af  paa 

Stedet.     Se  hans  Kejsedagbog   i  Thottske  Samling   4",  Nr.  1926, 

Indskriften  er  aftrykt  hos  Hofman. 

forfulgt  Mand,  en  uskyldig  Lidende.  1673  udkom  i 
Lund  en  opbyggelig  Bog  forfattet  af  hans  Frue,  Pernille 
Kosenkrantz:  Guds  Børns  Tro  og  Tillid  som  forlader  sig 
paa  Retfærdigheds  Konge ^.  Det  er  en  vel  skreven  Bog,  For- 
fatterinden har  besiddet  en  klar  Aand  og  en  for  den  Tidsjelden 
Fremstillings-Evne.  Gunde  Rosenkrantz  har  føjet  en  Efter- 
skrift til,  i  hvilken  han  paa  en  smuk  Maade  takker  sin 
Hustru  for  et  mangeaarigt  trofast  Samliv  i  Kjærlighed  og 
Hengivenhed.  Denne  Efterskrift  er  dateret  »af  mit  af 
Gud  beskikket  Pathmo  udi  Helsingborg  den  13.  November 
1673.«  Rhetorikeren  og  Bibelmanden  møder  atter  frem. 
Ordene  Rosenkrantz,  Tornekrantz,  Ærekrantz,  Rosengaard, 
Tornegaard  og  Ordet  Gud  møde  atter  og  atter.  Han  havde 
været  i  Naade  og  Konsideration  hos  sine  Konger  som  hans 
Forfædre  for  nogle  Hundrede  Aar  siden,  Mand  efter  Mand, 
saa  fandtes  den  paa  ham  med  Ære  og  Reputation.  »Men 
udi  saadanne  glædelige  Rosens  Tider,  at  tro  paa  Gud, 
haabe  paa  Gud,  at  holde  fast  paa  Gud  med  Bøn  og  Tak- 
sigelse, er  Intet  højt  at  berømme  udi  et  Guds  Barn,  som 
kjenderGud:  men  den  Tid  Gud  han  begyndte  Anno  1657 
da  lidet  og  lidet  at  række  sin  Haand  ud  imod  mig  og  til- 
stede Fanden  og  onde  Mennesker  at  røre  mig  og  mit  efter 
sin  faderlige  Forsyn,  nu  min  Formue  ved  ulykkelig  Krig 
og  andre  bedrøvelige  derpaa  følgende  Aarsager  [sic !]  er  fra 
kommen,  mister  derpaa  det  ene  yndige,  dydige  og  lydige 
Barn  efter  det  andet,  bliver  vanartige  Hj ærter  og  Raad 
imod  mig  og  Magt  over  mig  undergiven,  og  derved  mister 
Kgl.  Naade  og  endelig  maa  vandre  af  mit  Fædreland  udi 
fremmede  Land  .  .  .  agter  jeg  og  alle  Guds  Børn  vores 
Tornekrantz  langt  højere  end  en  smuk  og  vellugtende 
Rosenkrantz,  som  kan  forvisne  og  maa  forvisne.«   Stakkels 


^  Et  Exemplar  af  denne  Bog  bevares  i  Karen  Brahes  Bibliothek  i 
Odense.  Forfatterindens  Fortale  er  dateret  Stockholm  24.  Juni 
1666. 

G  unde  Rosenkrantzl  Han  var  tilvisse  en  Ulykkelig,  som 
man  maa  føle  Medlidenhed  med. 

Om  Gunde  Rosenkrantz's  Liv  i  Sverig  og  om  de 
Forhold,  under  hvilke  han  levede  der,  er  hidtil  saagodtsom 
Intet  fremkommet  i  Literaturen.  Han  døde  i  Helsingborg 
1675. 

Gunde  Rosenkrantz's  Portræt  er  stukket  af  Albert 
Haelwegh  efter  et  Maleri  af  xlbraham  Wuchters.  I  den 
latinske  Underskrift  kaldes  Rosenkrantz  »Præfectus  Caloensis,« 
følgelig  er  Stikket  udført  før  April  I66O1.  Dette  Portræt 
ligner  ikke  Faderens,  den  lærde  Holgers,  med  de  ædle 
Linier,  det  alvorlige,  tankefulde  Udtryk.  Gundes  Ansigt 
er  noget  vulgært  og  ubetydeligt,  ingen  karakteristisk  Ejen- 
dommelighed. Dog  synes  det  mig,  at  man  ligesom  faar 
en  Forestilling  om,  at  der  bag  de  noget  svulmende  Kinder 
og  de  tæt  sluttede  Læber  er  samlet  en  Mængde  Ord,  som 
Gunde  er  rede  til  at  udtale,  sikker  paa  Rigtigheden  af  sine 
Tanker. 

Fortællingen  om  Grunden  til,  at  Gunde  Rosenkrantz 
1664  flygtede  fra  Danmark  tilSverig:  at  han  blev  forfulgt 
af  det  fcydsksindede  Hofparti,  der  vakte  Frederik  den 
Tredies  Uvilje  imod  ham,  er  ikke  sand.  Fortællingen  om 
denne  Flugt  bør  ikke  mere  have  Plads  i  noget  Skrift  om 
Danmarks  politiske  Historie.  Fortællingen  hører  hjemme 
i  Personal-Historien,  der  kan  den  gjøres  til  Gjenstand  for 
en  historisk  I^ndersøgelse,  men  fuldt  saa  meget  for  en 
psychologisk. 


^  Sml.  ovenfor  S.  12.  Portrætet  er  beskrevet  hos  A.  Strunk,  Sam- 
linger til  et  Catalog  over  Portraiter  af  Danske  etc.  Kbh.  1865, 
S.  515,  Nr.  2407;  det  er  ^jengivet  i  Træsnit  (men  vendt  til  for- 
kert Side)  i  Bache's  Danmarks.  Norges  og  Sverigs  Historie,  IV., 
Kbh.  1873,  S.  49  (lige  efter  Karl  Gustav  og  Erik  Dahlberg,  foran 
Jochum  Gersdorf). 


Tillæg;. 


1. 

Gunde  Rosenkrantz's  Forslag  om  Forstrækning 
til  Krigens  Førelse  1657. 


Efftersom  nu  fast  icke,  mere  tuilesz,  att,  io  mange  gode 
fornemme  patrioter,  schuUe  findisz,  som  sig  sit  fæderne  landz 
store  nød  och  fare,  io  lader  gaa  till  biertte,  och  der  for  aff 
hiertens  aff'ection,  sin  gode  Herre  och  Kongis  omhue,  med  sin 
effne  och  formue  secunderer,  udi  disse  besuerlige  och  nød- 
trengede  tider.  Mensz  end  ocsaa  erre  forsikrede,  att  mange 
dereffter  kon  lengesz  och  attraaer,  saadan  sin  velmeente 
affection,  udi  verk  att  stille  thi  der  spørgis  nu  fast  aff  mange 
effter  intet  andit,  end  att  dett  motte  dem  kon  bliffue  pro- 
ponerit:  Huilkett  huorledis  sche  schall,  att  dett  nogen  fynd 
kand  haffue  stor  mact  paaligger,  och  derfor  mig  siunis  Vnd. 
disse  smaa  puncter,  bør  att  tages  udi  god  opact. 


Att  dett  bliffuer  proponerit,  med  dett  allerførste,  den 
stund  nøden  er  udi  dørren,  Smedisz  mensz  Jernit  er  varmbt, 
och  affecterne  erre  endnu  till  dett  gode  hidzige  och  fyrige. 


II. 

Och  dett  ingenlunde  ved  nogen  offenlig  mode,  huor  di 
villige  och  uvillige,  huilke  Gud  schee  loff  erre  faae,  de  som 
nogen  considerafion  eller  videre  henseende  till  dett  gemene, 
iblant  dem  som  seer  kon  for  føderne,  erre  iblant  huerandre, 
och  offr  alt  dette,  in  multitndine  confusio. 

III. 

Mensz,  først  effter  min  ringe  betenckende  scliall  dett 
'proponeris  udi  raadstuen  aff  H.  Rigens  Hoffmester,  [som 
allerede  ocsaa  eengang  nogit  om  formeldit  er,  som  hånd  dertill 
ochsaa  selff  aff  een  god  och  fornufftig  aff'ection,  godvilligen  och 
rejniteei'Wgen  med  sit  egit  exempell  er  inclinerit;']  for  Rigens 
raad  sambtlig,  och  dett  med  de  motiver,  och  rationihns  som 
aff  hansz  egit  gode  hiertte  och  fornufftig  betenkende  kunde 
optenckisz  och  udforisz. 

Synderlig  kunde  denne  occasion  arriperis,  att  Dettloff 
Ton  Alefeldt  holsteinsche  Raad,  lod  sig  forliude  udi  Hansz  Kl. 
M.  høyborne  Herres,  søns  barsell,  end  udi  H.  K.  M.  egen  presens, 
till  een  Deel  Hansz  K.  M.  Vnderdanigste  raad,  om  een 
synderlig  och  extraordinarie  hielp  adelen  udi  Holsten,  schulle 
ville  giøre  cronen  och  Juland  udi  synderlighed  som  derisz  an- 
grensende,  nar  di  fornumme  adelen  och  stenderne  her  udi 
rigett  tillige  resolution  sig  at  ville  bequemme :  och  osz  her 
udi  rigett  aff  dem,  udi  aff  eet  ion  eller  hielp  imod  sin  Herre 
och  Konge,  och  kierre  fædere  land,  att  offr vindis,  var  ringe 
æhre  eller  reputation,  foruden  att  dersom  voris  hielp  til- 
sammen leggisz.  nogenledisz  conjimctis  virihus.  osz  den  pasz 
vell  kunde  forsikre. 

IV. 

Nar  her  Cauceler,  H.  Rigensz  Mars,  och  den  storste  Deell, 
om  icke  alle  som  dog  forhaabisz  saadan  proposition,  kender, 
nødvendig  for  vor  fæderne  land,  redlig  reputerW^  och  be- 
rømmelig for  den  som  sambtøcker,  er  ey  att  tuile  paa  di  io 
selff  strax  præsentexQn:  sig  till  dett  baade  med  raad  och 
exempell  att  hielpe  till  att  fuldriffue,  huer  effter  sin  effne  och 
førmue  som  hans  egen  hierte  och  affection  tilsiger. 

V. 

Siden  schulle  nogen  aff  Rigensz  raad.  huem  Hansz  Kl. 
M.  dertill  vill  betroe,  depuferis  till  med  adelen  derom  herudi 
byen  att  conferere     Och  dett  saaledis. 

Att  de  først  tale  med,  een,  to,  och  saa  hen,  fornemme 
huad  affection  och  inclination  di  her  till  kunde  haffue.  och 
dett  først  hosz  dem  ey  andit  er  att  præsumevQ  hosz,  att  dett 
kunde  bliffue  alle  bekend:  holde  dem  for  att  Hansz  Kl.  Mt. 
enn  deel   sin   adels   velvillig   affection   naadigste   var  kommen 

for  ørne  och  sinde,  som  hånd  udi  synderlig  naade  optager,  och 
derfor  haifde  commifereåQ  disse  hansz  raad  och  mend,  med  dennom 
derom  att  conferere  och  fornemme  saadan  deris.  egen  gode 
affecfioneveåe,  imod  Hansz  Kl.  M.,  och  deris  kiere  fædene 
landz  frelse,  tilbud.  Hansz  Kl.  M.,  begerede  udi  disse  maader 
ingen  nogit  att  biude  eller  forreschriffue,  ey  heller  -hafFde 
naadigste  paa  saadan  middell,  sig  giort  nogen  betenkning.  var 
icke  enn  deell  hansz  adels  egen  gode  affection,  imod  Hans 
Kl.  M.  och  deris  k.  fæderne  land  egen  godvillige  Vnderdanigste 
tilbud  var  bleffuen  bekend:  Tullede  derfor  intet  paa  att  enn 
huer  god  patriot  io  selff  fornufftig  considererer,  sin  fæderne 
landz  nød,  och  hielptrengende  tilstand,  voris  finders  mact  och 
grumhed,  saa  ocsaa  huor  ringe  Hansz  Kl.  M.  med  sin  faderlig 
omhue  formotte  med  dette  landz  indkombst,  sine  finder  att 
imodstaa  uden  Hs.  Kl.  M.  undersåtter  och  tro  tienere  saadan 
Hansz  Kl.  M.  iffrig  och  faderlig  omhue  ville  aff  sin  egen 
middell  tillige  med,  till  deris  egen  frelse  secundere.  Forsikre 
dem  derhosz  ved  sin  raad  och  gode  mend  tilbud,  om  hansz 
Kl.  M.  hyldeste  och  naade,  saadan  imod  Hsz.  Kl.  M.  och  deris 
k.  fæderne  land  affection  igien  nar  Gud  bedre  tid  giffuer,  imod 
alle  och  enn  huer  effter  enn  huer  stand  och  meriter  udi  Kl. 
naade  att  ihukomme. 

VI. 

Saa  forsikrett  om  nogle,  och  di  fleste,  och  foruden  mange 
andre  udi  alle  provinderne,  alle  de  adelspersoner  fast,  udi 
mit  Ihen  boe  som  med  saadan  aff  it  gott  hierte  aff'ectioneveåe 
assistence  schulle  vnderd.  præsentere  att  hansz  Kl.  M.  icke 
alleniste  deraff  schulle  haffue  naadigste  behag,  mens  endocsaa 
forvndre,  huor  it  gott  hierte  kand  formaa  saa  megit  offr  een  s 
pung,  och  faa  dett  her  ud,  som  huerken  mact  eller  schyldighed 
kand  udrette  hosz  den  som  end  er  megit  rigere.  Saa  siger 
Jeg  forsikrett  om  nogle,  paa  it  vis  sted  her  udi  byen  lade 
tale  udi  ligemaader  ved  nogle  aff  Kigens  raad,  till  Ihens- 
mendene,  huilke  Jeg  ey  tuiler,  io  alle  bequemmer  sig  till  dett 
som  nødigt,  dem  selff  nøttigt  och  reputerWgt,  huilke  ligesom 
de  fornufftig  och  finligen  [?]  imod  een  huer  vide  sig  att 
comportere  udi  sit  Ihen,  io  mange  deris  hierter  schulle  vinde 
ochdertill  kunde  disponere,  och  desaa  andre  igien  aff  deris  køndige, 
slect  och  venner,  udi  ligemaade  udi  saadan  nødvendige  bo- 
tenckende  føre.  Thi  saadan  it  verk,  vill  ingenlunde  udi  een 
ijll  udi  een  stor  forsamblig,  med  mange  paa  eengang  fuldriffuisz, 
mens  med  stor  limfeldighed  føyelse  och  gemotters  kendelse,  thi 

ellers  schulle  mand  sig  selff  snarere  prostituere,  ocli  den  gode 
intention  slett  xierturhQXQ. 

Ocli    endog    dette    samme    siunis    kon    snack,    som  intet 

bliffuer  aff,   saa  snarer  jeg,  nar   dett    bliffr   forsøgt,   och  intet 

følger  effter,  maa  ^dett  hede  och  bliffue  snak,  ellers  maa 
oxyinion  om  snack  intet  forhindre  gode  Karlis  oprictig  nottig, 
ia  nodvendig  intention. 


VII. 

Dette  daa  bract  udi  genge,  vill  vell  tagisz  udi  aet,  att 
buad  Yndsettning  enten  med  Verben  penge,  munition  eller 
proviant  som  tilsigis,  att  dersom  den  nu  icke  strax  behoffuis 
eller  trengis  till,  dog  ohlif/ere  sig  att  verre  ferdig  med  den, 
nar  nogen  findtlig  mact  enten  formodis,  befroctis,  eller  scheer. 
Och  efferdi  di  fleste  gaar  paa  verbing  till  hest  heller  fodz  paa 
deris  egen  pung  och  bekostning,  schulle  huad  een  huer  sig 
tilbinder  udi  naade  optages  aff  Hansz  KL  M.  och  med  berøm- 
melse aff  riges  raad  antages.  Mens  dersom  icke  nogle  vare 
som  samme  folk  tillige  paa  nogen  tid  ville  vnderholde,  1,  2 
eller  3  maaneder  huer  effter  sin  effne.  kunde  de  anmodis  om, 
att  efftersom  dett  var  att  befrøcte,  att  vi  schulle  bekomme 
mere  folk,  end  vi  kunde  vnderholde,  och  borgerstanden  eller 
bonden,  dermed  udi  denne  tid  att  besuerge,  er  ey  raadeligt, 
helst  om  mand  ocsaa  nogen  Hielp  aff  dem  ville  formode,  som 
visseligen  scheer  nar  adelen  dem  med  it  gott  exempell  forre- 
gaar.  Derfor  var  raadeligt  mand  deris  frivillig  tilbud  med 
berømmelse  och  tak  anname,  mens  forholde  dem  derhosz  att 
de  som  icke  redepenge,  x:)roviant  eller  andit  till  landsens 
clefension  forstracte,  di  ville  verbe  dismiedre  folk,  och  dett  der 
imod  paa  nogen  kort  tid  selff  vnderholde  indtill  mand  land- 
folkit  kunde  bringe  udi  nogen  øfflse  och  god  x^^sfur  till  att 
imodstaae  sine  finder  med. 


VIII. 

Adelen  saaledis  disj^onereåe  och  om  deris  secoura  for- 
sikrede, schulle  de  andre  Stender,  dett  forstendiges,  och  een 
huer  Kiøbsted  ved  een  af  Eigens  Baad  udi  dett  stift't  med 
Ihensmandden  udi  dette  Ihen,  udi  ligemaader  med  victige  och 
fcrnufftige  rationihus  dertill  beuegis:  Saa  er  gandsche  ingen 
tuill  di  io  selff  sig  dertill  godvilligen  resolverer,  som  Jeg  haffuer 
selff   hørt    och    fornummit    aff    manges     erlig    udi    den    stand 

patriots  mund,  att  nar  di  fornam,  adelen  udi  di  maader  sig^ 
och  sine  middell  att  angribe,  di  ocsaa  att  schulle  komme  deris 
schyldighed  ihu,  aff  it  aff^ectionereåe  hierte  imod  sin  Konge 
och  fæderneland.  Och  effter  som  de  erre  dog  plictige  deris 
aarlig  schatter  och  anden  rettighed  att  udgiffue,  schulle  dett 
synderlig  ocsaa  tages  udi  aet,  att  hos  dem  eller  intet  imponeiis, 
mensz  kon  att  een  huer  aff  sin  egen  affectlon  effter  sin  for- 
mue, offr  sin  ordenlig  schyldighed,  disse  extraor dinarie  tiders, 
tilstand  ville  betencke  och  considerere  och  derfor  tillige  med 
adelen  sin  Konge  og  fæderne  land,  med  penge  eller  munition 
ia  endocsaa  med  credit,  (paa  god  forsikring)  enden  rigett  att 
secimdere ,  huorimod  deris  tillbud  med  berommelse  och  tak- 
sigelse schulle  optagisz,  och  om  Kl.  naade  och  gunst  igien 
forsikris. 

IX. 

Capittuelerne  och  de  allene  aff  professorihus  och  de 
geistlige  som  penge  haftuer  paa  rente,  effterdi  faa  eller  ingen 
giffuer  sin  rette  formue  an,  mensz  doller  den  och  saa  fast  in 
puhlico  malo  soli  fælices,  udi  dett  andre  for  dem  maa  contri- 
buere  till  deris  frelse  aff  di  penge  mand  er  dem  selff  schyldig, 
schulle  udi  ligemaader  ved  een  aff'  Rigens  Raad  udi  dett  stiftt 
med  Ihensmanden  der  sammested,  om  adelens  och  borgeschabs 
resolution  forstendigesz,  dem  derhosz  beflitte  med  beueglige 
rationihiis,  till  sig  icke  ringer  end  di  andre  udi  affection 
imod  deris  Konge  och  fædereland  att  lade  befinde,  helst  de  som 
lige  ved  adelen  saadan  heneficia  aff  Kl.  naade  niuder  och 
derfor  icke  mindre  sømmeligt  end  berømmeligt,  de  med  adelen, 
borgerschabet,  med  it  gott  exempell  forre  gaar,  som  udi  lige 
maader  igien  om  Kl.  naade  och  gunst  schulle  forsikrisz. 

Bonden  er  udi  saa  maader  ingen  hielp  hosz  att  forvente, 
som  haffuer  nochsom  udi  aarlig  schatter  och  landgild,  daglig 
anden  tynge  och  arbeid.  Findisz  dog  vell  sommetid  een  rig 
Knabe  aff  fogder  och  rige  bønder  paa  landit  som  baade  kand 
och  med  god  omgang  aff'  Ihensmanden  var  vell  till  den  tieniste 
att  disponcYQ  som  ocsaa  kunde  nogit  hielpe. 

Till  dette  att  bringe  till  Vey  och  udi  Verk  hosz  adelen, 
er  ingen  bedre  eller  victigere  motive,  end  udi  raadstuen  aff 
Rigens  Raad  giørisz  begyndelse  paa  dem  selff,  att  een  huer 
runtomkring  och  runtud  siger  huad  hånd  kand  eller  vill 
giøre:  Jeg  vill  forsikre  Vi  schulle  faa  effterfølgere.  Mensz  Jeg 
ved  vell  att  denne  maneer  att  hielpe  paa  er  mange  [?]  imod, 
som  mener  mand  schall  gaa  effter  t[ønde]  korn,  den  maneer  behager 

mig  ocsaa,  om  mand  giffuer  nogit  deraff  som  forslager,  udi 
dett  ringeste  1  Rdl.  aff  huer  td.  korn  mand  haffuer  uden  geld, 
thi  ellers  forslager  dett  intet,  thi  di  fattige  er  fleste,  och  dog 
affed  ioner  e^Q  och  resolvereå^^  ligner  intet  deris  hierte  och 
gemøt  imod  deris  pung.  Mensz  herhosz  er  denne  incommoditet, 
att  der  schulle  bliffue  flere  der  schuUe  giøre  sig  geld  end 
døllie  sin  geld.  Derhosz  kand  paa  den  maner  her  intet 
sluttis,  førind  stenderne  forsamblisz,  och  derom  tiltalisz,  Mensz 
nu  raader  een  huer  att  giøre  huad  hånd  vill  aff  sit,  och  di 
som  icke  erre  tilstede,  ville  de  siden  følge  effter,  staar  dett 
till  dem,  ville  di  icke  saa  kand  dett  intet  bliffue  ringere  end 
dett  er.  Herhosz  er  att  acte  att  der  er  mange  som  intet  godz 
haffr  uden  huisz  Ihene  di  aff  Kl.  naade  besidder,  saa  schulle 
di  daa  verre  fri,  som  dog  nu  erre  erbødig  att  giøre  lige 
ved  den  som  haffuer  een  halfftønde  guldz  formue. 

Ja  siger  du  di  vill  vist  haffue  nogit  derfor  igien,  enten 
betaling  nar  vi  faar  fred,  eller  godz  udi  pant?  Ja  di  vill 
haffue  tak  och  berømmelse,  och  den  bor  dem,  di  vill  niude 
deris  frelse  och  frihed  vnder  den  Konge  di  haffuer  sorett,  och 
den  kand  di  ey  anderledisz  haabe  eller  verre  forsikrett  paa, 
och  derhosz  haffuer  di  den  erlig  amhitlon,  att  di  ville  verre 
kend  for  dett  di  erre,  och  ingen  deel  som  ingen  vill  recom- 
mendere,  sig  selff  ville  recommendere,  med  derisz  børn,  som 
er  dem  kierere  end  sig  selff. 

Jeg  siger  icke  att  vi  schulle  forlade  osz  paa  denne  hielp, 
och  icke  videre  tencke  paa  anden,  och   sikere   ordre   udi  disse 
extra  ordmarie  besuerlige  tider,  meå  soldatescens  uåi  synder- 
lighed,   (huorom   videre  till   sin   tid)   Vnderholdning,    altid   att 
verre  parat  imod  finlig  indfald,  som  dog  vill  effter  Kl.  Mt.  och 
Rigens  raad  beraad  och  anordning  aff  alle   Stender   udi   rigett 
som  een  nødvendig  schyldighed  vedtagesz. 
Gud  beuare  voris  gode  offrighed 
Gud  giffue  osz  gode  raad  att  finde  och  folge 
Gud  giffue  redlig,  lydige  och  modige  hierter. 

Aftrykt  efter  Originalen  (Renskrift)  i  ny  kongelig  Samling,  4% 
Nr.   1037  b  i  det  store  kongelige  Bibliothok,  se  ovenfor  S.  23. 

2. 

Gunde  Rosenkrantz's  Opbuds-Dokument.    1662. 


Det  er  hos  alle  Folk  vdi  Naturens  och  Gudz  Lov  grundet, 
en  Algemeen  Ræt,  at  betalle  det  Mand  er  schyldig. 

Och  enddog  denne  Eett  aff  ehn  deel  haarde  dommere  och 
Lærde  saavidt  extenderis,  at  de  ey  achte  fornøden  eller  billig- 
hed geraesz,  at  giørre  nogen  Vnderscheedt  imellomb  modvillige 
och  bedragelige  Crediforer,  och  de  som  ved  Gudz  vredis  Haand. 
sær  ved  Krig,  sær  ved  Ildz  eller  Vandz  Nød,  erre  forarmede  :  det 
heder  dog:  Solve  quod  debes,  betaell  huad  du  er  schyldig. 

Saa  findis  der  dog  andre  medlidende  Christne  Gemytter, 
som  holder  det  iche  allenniste  imod  den  Christen  Kierlighed, 
saa  det  ehnne  Mennische  det  andet  er  schyldig,  mens  end 
ochsaa  imod  all  Rett  och  billighed,  ingen  Vndersched  udi 
saadan  v-lige  tilfald  at  giørre,  imod  Gudz  v-trychelige  be- 
falling,  ved  saadan  paa  det  haardeste  ijrocess^  att  bedrøffue 
den  Bedrøffuede. 

Mens  ieg  lader  det  saa  aff  mig  v-dis2niteret ,  och 
\-desideYet,  effterdi  ehn  Huer  dog  forholder  sig  effter  den 
Aand  de  regierris  aft'. 

Dog  alligevell  finder  ieg  ingen  aft"  alle  dem,  som  den 
haardeste  Rett  merre  for  dierris  egen  privat  Nytte,  end  det 
gemeene  beste  (som  ey  staar  udi  nogen  faaes  Rigdomb  och 
velstand,  mens  udi  alles  eller  de  fleestis  Conversation)  for- 
szuarer,  aff  dem  siger  ieg  findis  der  dog  Ingen  saa  haarde 
eller  v-forschammede,  udi  dieris  Meeninger,  at  de  kunde  eller 
torde  nechte  at  io  en  oprichtig  och  trofast  schyldener,  for- 
nemmelig den,  som  ved  Ildz,  Vandz,  eller  Krigs  Nød,  er 
kommen  fra  sin  Formue,  jo  bør  at  giffuis  dilation  och  Bespit 
sin  Gield  at  betalle,  fast  mindre  findis  det  Ret  eller  billigheed 
gemeesz  (som  nu  her  udi  Riget  brugeligt  er)  aff  alle  sinne 
Cr editorer  paa  ehn  tid  at  trengis  och  offuerilles. 

Huorforre  Øffrigheeden  billigen  den  Myndighed  in  J^tre 
Civili  tilladis  ved  dierris  edicta  och  rescripta  moratoria  at 
forrekomme  v-billige  Creditorers  Exaet ioner  och  Ulxnamis 
siger:  det  er  en  Dommeres  Kald  och  Erabede,  saadan  haardhed 
at  forrekomme,  aff  Keyszer  Justiniano  udi  ligemaader  stadfæst. 

Huilchet  vi  udi  det  Rommersche  Rige  altid  fornehmer  at 
haffue    verret   practiccrei,    och    udi    Synderlighed    ohserverit 

strax  effter  den  Gennerall  udi  Eiget  sluttede  Fred,  huor  da 
offuer  alt  elm  aff  dierris  fornehmste  ombhu  haffuer  verret,  at 
som  Vnderszaatterne  aff  Findernis  vold  befried,  saa  at  en  huer 
nu  med  fred  vnder  sit  Figentræ  kunde  sicherligen  bygge  och 
boe,  de  arme  och  ælendige  Dehitores  tillige  och  saa  imod 
haarde  och  uden  ald  Medlidenhedt  Cycditores  kunde  for- 
szichres  iJe>"  indulta  moratoria.  nu  CapitaX^x  paa  nogle  Aar 
ey  at  opschriffue  nu  end  paa  somme  steder  aff  Eentten  at 
efftergiffuis.  Mens  omb  Eentte  paa  Eente  tallis  der  indtet 
om,  huor  saadanne  v-billige  begierringer,  udi  de  elendige  Tider 
holdis  for  Barbarische  och  v-Christelige,  och  huor  der  iche 
nogen  formodes  saa  v-Christelig  at  schuUe  findis,  som  det 
ville  begierre.  Thi  huad  Eett  och  Schin  haffuer  det  en  Eent- 
tenerer  forsticher  sinne  gieldz  breffue,  och  fordølger  iche  alle- 
eneste for  sin  fiende,  mens  end  ochsaa  for  sin  øffrigheed,  gif- 
fuer  der  lidet  eller  intet  aff,  giør  iche  merre  Eet  der  aff,  end 
som  et  gierigt  hiertte  pleyer  at  giørre,  och  dog  nu  saaledis 
engster  den  ved  huis  formue  och  Liff  hans  [Goedz]  forszichred 
fra  fiendens  vold  och  Haand  er  befriett.  Huad  Billighed,  ja 
huad  Eæt  er  det? 

Huad  Gudz  Aand  dømmer  om  saadan  haardhed,  læres  os 
udi  det  Euangelio,  som  os  forreholdis  huert  Aar  (om  det  ellers 
noget  frugted)  och  aff  vorres  forfædre  er  ordiner it  om  den  haarde 
Creditor,  som  nyligen  aff  sin  Herre  benaadiget  (som  vi  aff 
vorre  Finders  gevalt)  til  Tackszigelsze,  det  første  hånd  greb 
till,  var,  at  haffue  sin  betrengde  Medbroder  ndi  Fængszell, 
indtill  Hånd  betallede.  Jeg  troer  dersom  hånd  haffde  spurt 
endeeli  aff  disze  tiders  Eentenerer  til  Eaadz  de  haft"de  bifaldet 
hans  v-milde  Action  och  sagd:  det  er  ret,  hui  betaller  hånd 
iche?  Lad  ham  da  lide  paa  Kropen.  Ja  leg  vill  troe  de 
schulle  iche  giffue  bedre  domb  offuer  hans  børn,  endog  de  der 
udi  varre  v-schyldige.  Menz  Gudz  dom  fait  den  gang  ander- 
ledis,  den  haarde  och  strenge  Karll,  som  bleff  Sielff  for  sin 
v-mildhed  kiendt  till  Fængsell  och  Jern. 

Eetszindig  øffrighed  der  forre  her  udi  Eiget,  saavelsom 
det  Eommersche  haffuer  befunden,  imod  haarde  Creditorer  som 
huerchen  aff  Christen  Kierlighed  eller  Medlidenheed,  sig  haffuer 
kundet  lade  offuertalle,  eller  ochsaa  bevege  aff  sinne  dehiforevs 
enten  schade  eller  goede  tilbud,  huor  ved  de  dog  udi  fremb- 
tiden  kunde  bliffue  uden  schade,  beneficium  cessionis  honorum 
som  en  billig  och  ret  betalling,  effterszom  det  er  at  præsiiniere 
at  ingen  erllig  och  oprigtig  mand  bruger  saadan  exfremis 
remediis  uden  hånd  tilforn  ved  sinne  Crediforers  haardhed  ad 

extrema  reducerit.  Mens  naar  fornehme  folch  glemmer  all 
Kierlighed  ocli  Billiglied,  och  vill  tuinge  sin  Medbroder  vnder 
Ærres  fortabelsze  till  Y-muelighed,  da  kand  io  det  som  Landz 
Loven  holder  for  Rætt,  och  med  andre  folch  tillader  som  Eæt, 
ey  udi  sig  sielff,  holdesz  for  v-Lovligt,  fast  mindre  for  v-rett, 
och  der  for  til  saadant  Juris  henefichim  foruden  all  Suig  och 
Vnderfundighed  at  haffue  sin  tilflugt,  och  søge  der  udi  Red- 
ning. Thi  er  det  billigt  och  ret,  sit  Liff  naar  det  med  Ge- 
valt effterstræbis.  ved  en  andens  Liff  at  befrie,  som  dog  inted 
Mennische  igien  kunde  giffue,  da  er  det  ey  V-ret  sin  Ærre 
imod  haarde  och  uden  all  Medlidenhed  CreditoreY  at  befrie 
ved  sit  Godz,  om  en[d]  med  en  Andens  lidelig  Schade,  som  dog 
er  mueligt  en  anden  gang  at  oprette:  Fornehmeligen  naar 
disze  och  effter  følgende  Aarszager  der  till  tuinger,  och  disze 
derhos  tilbud  scheer. 

1.  Naar  en  ærllig  mand,  der  for  faa  Aar  siden  aff  Gud  be- 
gaffuet  med  en  anszeelig  formue,  at  hånd  af  sin  aarlig  Ind- 
kombst  iche  alleuiste  kunde  leffue  rc^?^ ferlig  sin  stand  gemesz, 
men  end  ochsaa  iche  allenniste  med  sin  Gield  at  forrentte, 
endda  tillige  Capital^n  afflege  och  goedz  uden  sin  incommoditet 
kiøbe,  huilchet  hannom  nu  f rakommen,  eller  mercheligen  for- 
ringet, iche  allenniste  ved  den  schadelige  Krig  (som  Pofenfafer 
imellem  kunde  komme,  och  iche  uden  Vnderszaatternis  schade 
och  forderffuelsze  kunde  førres  eller  fuldendis)  Mens  end 
ochsaa  ved  disze  Aars  beszuerlige  V-fredz  Tilstand  aff  Finden 
plyndred,  aE  AU  ler  fe  ndnerit  och  forderffuet,  endnu  ved  haarde 
Contrihiitioner  vnder  i)f/?^Y«rische  Execiition  saaledis  gravexi^, 
at  det  er  v-mueligt  tillige  at  vdgiffue,  och  sin  gield  at  forrentte, 
fast  mindre  Capitallen  at  betalle.  Thi  Goedz  kand  mand  ey 
der  till  selge,  sin  Credit  med  at  holde  och  forloffuere  for  be- 
suerring  at  befrie.  Ingen  vill  kiøbe  sig  udi  denne  tid  huor 
ingen  Penge  eller  handell  er  udi  Landet  merre  besuerring  till, 
end  hånd  haffuer  aff  sit  eget  goedz,  som  hånd  dog  ynscher  sig 
sielff  en  Kiøbmand  till,  och  vill  der  nogen  kiøbe,  saa  er  det 
ey  uden  for  halffue  værd  sig  at  berige  med  en  andens  V-Lyche, 
den  enne  kand  ey  liielpe  den  anden  neppe  sig  selft".  Thi 
entten  er  hånd  iche  sin  formue  selff  megtig  hosz  Andre 
vdszatt,  och  iche  kand  uden  at  ængste  sin  Ven  bekomme,  och 
endda  indtet  dem  verre  visze  eller  udi  det  at  hans  Goedz  er 
saa  rninerit  och  gravcrit  at  det  till  hans  fornødenhed  effter 
saadan  en  deell  CredifOYers  haardhed,  dog  iche  alle  (thi  ieg 
haffuer  hos  en  deell  imod  mig  allerstørste  fornufft  och  billighed 
at  kiende  och  berømme,    och  findis    mig  der   forre  desto   rede- 

ligere  imod  dem  at  handle  at  verre  ohligeret)  at  de  huerchen 
vilde  bedage,  end  der  de  haffde  goede  forloffuere,  ey  ville 
haliue  goedz  udi  Pant.  uden  for  halff  værd,  fast  mindre  sig 
der  ved  lade  betalle,  det  heder  hos  dem  effter  den  strengeste 
Lov,  betall  eller  hold  Maning,  eller  uden  all  Yndschyld  lid 
effter  forordningen.  Ja  de  escher  endda  iche  allenniste  Rentte 
paa  Rentte  som  Jøder  och  saa  gruer  for  udi  denne  tidt,  mens 
heelle  Enchende  Rixdaller  hi  Specie  som  iche  findis  Conrant 
her  udi  Eiget  till  fornødenheed  som  tilforn  verret  haffuer,  eller 
lader  de  sig  nøye  med  gangbarre  Myntt,  maa  mand  giffue 
dennem  paa  ehn  daller  4  6  ja  8  sk.  Huilchet  er  Frodilatoriis 
som  udi  andre  Lande  er,  brugeligt,  her  10  12  eller  14  pro 
Cento.  Endeligen  leffuer  vi  udi  de  Tider,  effter  den  tilstand 
offuer  all  Verden  er,  at  mand  maa  ideligen  frychte  sig  for 
Fienders  Geualt  och  Indfald,  huilchet  dersom  saa  scheede  (som 
Gud  forbinde  och  naadeligen  afvende)  da  er  re  vi  udi  Jydland, 
huor  all  min  ringe  formue  er,  jure  helU  quit,  och  dog  maa 
gielden  med  Rentte  paa  Rentte  betaalle,  dette  er  nu  ved 
Mande  minde  scheed  atschillige  gange,  kunde  endnu  (som  Gud 
naadeligen  affvende)  schee :  Brendt  Barn  redis  for  Ild.  Effter 
lige  der  for  en  Deel  strenge  Crediforers  haarde  Proced^Yer 
denne  Tidz  beszuerlige  tilstand,  imod  huilchet  alt  ieg  find  er 
ingen  Trøst,  hielp  eller  om  bedre  forhaabning,  derszom  en 
Creditori  tilladis  at  bruge  sin  yderste  och  scharpeste  R^tt, 
som  fordum  allenniste  var  optencht  och  brugelig  imod  be- 
dragelige och  vanartige  DehHores  end  ochszaa  imod  oprigtige 
och  redelige  Gemytter  der  vilde  och  kunde  med  tiden  betalle : 
Huo  kand  da  kiende  eller  dømme  v-rett  eller  v-billigt  at  den 
betrengde  reder  sig  ved  yderste  Middell  som  Loven  tillader, 
end  och  udi  ynschelig  och  udi  disze  Riger  fordum  gyldene  tider, 
som  er  i^er  cessioncm  l)onorum  effterszom  det  er  at  præsnmei'^ 
at  en  oprigtig  erllig  och  reputeerlig  Mand  iche  søger  sig  x)er 
extrema  vden  ad  extrema  per  extreme  iniqvos  redigerit  at 
befrie,  udi  synderlighed  naar  dolus  malvis  iche  er  der  hos : 
Som  et  huert  erligt  gemyt  udi  sinne  tancher,  fast  merre  udi 
Gierningen  at  beschyldes  for  haffuer  Affschye  till,  som  ved 
effterfølgende  tilbud  schuUe  bekrefftis. 

Først  huo  szom  vill  giffue  mig  DiJathn  och  effter  venlig 
forhandling  sig  lade  bequeme  til  Billighed  og  Mueligheed  effter 
disze  tiders  tilstand,  indtill  Gud  vill  tiderne  bliffue  bedre  for 
mig  och  det  heelle  Rige,  da  loffuer  ieg  och  tilsziger  mig 
saaledis  imod  dem  at  forholde,  at  de  schuUe  kiende,  at  dette 
opbud  er  imod   mit  hierte,  och  haffde  vell  forre  mig  til  største 

Profit  det  kunde  haffue  giort,  och  endnu  iche  giorde  om  andre 
der  til  iche  trengde  ved  dieris  haarde  sind  och  hiertter,  och 
der  med  forhindrer  at  betee  mig  imod  billige  och  dlscrete 
Creditorei'  med  Rættens  Affleggelse  som  ieg  burde  och  ynschede. 

Dernest  loffuer  ieg  udi  synderligheed  mine  Forloffuere, 
och  de  som  Pant  haffuer,  om  de  endschiønt  for  min  Schyld 
kunde  lide  paa  en  stachet  tid  nogen  schade  eller  fortræd 
(som  vaar  v-formodeligt  effter  min  tilstand,  den  tid  de  loffuede 
for  mig)  da  er  by  der  ieg  mig  udi  Frembtiden,  naar  mine  Vilkor 
kunde  bliffue  bedre,  det  verre  sig  ved  huad  Middel  det  och 
verre  kunde,  enten  kiøb,  Donation,  Handell  eller  Arff,  da  at 
betalle  och  oprette  all  den  Schade,  som  de  kunde  for  mig  lide, 
effter  den  Accorcl  de  med  huer  andre  der  om  oprette  kunde, 
mens  huo  som  imod  saadanne  oprichtige  och  goede  tilbud  ey 
tager,  och  der  offuer  lider  Schade,  haffuer  sin  egen  Haardheed 
at  tilschriffue. 

Och  Aarszagen  at  ieg  dette  saa  vittløfi'tig  vdfører,  er  for 
Alle  at  tillkiende  giffue,  at  ingenlunde  min  Intention  er  ved 
nogen  Vnderfundighed  eller  Bedrageri  fra  mine  Creditorer  at 
befrie,  som  Gud  ved  at  iche  haffue  noget  Rum  udi  mit  gemyt, 
mens  fast  merre  ved  dette  mit  merre  tilbud  end  opbud,  at 
obligere  mig  imod  alle  som  effter  disze  Tiders  tilstand  ville 
giffue  endnu  Bilation.  Huis  iche,  er  den  strengeste  Lov  for 
dem,  da  er  aff  Øffrigheden  der  imod  giffuen  Lov  for  mig. 
Actum  Hafniæ  den  28.  Decembris  1662. 


Aftrykt  efter  en  (ikke  god)  Afskrift  fra  det  17.  Aarhundrede  i 
ny  kongelig  Samling,  4",  Nr.  2093,  i  det  store  kongelige  Bibliothek, 
se  ovenfor  S.  208. 


Tilføjelser  og  Rettelser. 


s.  55,  Anm.  1.  Erkebiskop,  Hertug  Frederiks  Bryllup  med  Sofie 
Amalie  er  sat  til  1.  Oktober  1643.  Denne  Dag  for  Bryllupet 
anføres  i  J.  L.  Wolfs  Diarium  sive  Calendariura  perpetuum,  1648. 
S.  594,  og  paa  Titelbladet  af  et  Bryllups -Digt  afKuno  Dionysius: 
Amores  Baltici  Fortunopoli  Stormariorum  Calend.  Octobr.  1643 
celebr.,  trykt  i  Slesvig.  Lackmann  liar  ogsaa  denne  Datum. 
AVinkelmann  derimod  har  den  8.  Oktober,  medens  Slange,  Holberg 
og  de  fleste  nyere  Forfattere  anføre  den  18.  Oktober.  Se  Kønigs- 
feldt,  Geneal.  hist.  Tabeller  over  de  nordiske  Rigers  Konge- 
slægter, Kbh.  1856,  S.  63—64.  Mulig  er  ingen  af  disse  Datoer 
den  rigtige.  I  Theatrum  Europæum,  V.,  S.  178,  omtales,  at 
Bruden  kom  til  Glykstad  den  10.  Oktober,  og  i  Jac.  Fraiicii 
Histor.  Beschreib.  alier  merkw.  Geschichten,  Herbstmesse  1643— 
Ostermesse  1644.  Frkf.  a.  M.  1644,  S.  31  nævnes,  at  Bryllupet 
fandt  Sted  den  ^^^^  Oktober  1643,  Kl.  3—5. 

—  59,  Anm.  3.  I  Hans  Svanes  Diarium  siges,  at  Niels  Jørgensen 
døde  den  1.  Februar  1642  »expletis  vitæ  annis  78,  niense  uno  et 
diebiis  duobiis.«  Han  maa  da  være  født  1564.  Men  i  den  latinske 
Gravskrift  over  Niels  Jørgensen  i  Domkirken  i  Lund  staar  der, 
at  han  er  født  1.  Januar  1564  og  døde  1.  Januar  1619,  altsaa 
blev  han  55  Aar  gammel.  Joh.  Corylander,  Beråttelse  om  Lunds 
Domkyrka,  Utg.  af  Mart.  Weibull,  Lund  1884,  Afsnittet  »Lunds 
domkyrkas  graf  skrifter,«  S.  130.  Hvilken  af  disse  to  Angivelser 
er  den  rette?  Under  Gravskriften  læses  et  Epigramma  funebre 
underskrevet  P.  AA'.  D.  o.  Petrus  Winstrupius  Doctor;  Winstrup 
blev  1638  Biskop  i  Lund. 

—  60,  Anm.  2.  Brevvexlingen  i  Anledning  af  Prinds  Christians 
Valg  til  Thronfølger  er  nu  meddelt  til  Danske  Magazin  af  P. 
W.  Bocker  og  trykt  i  dette  Tidskrifts  fjerde  Række,  6.  Bd.  S. 
43  ff. 

S.  63,  Anm.  1,  Den  samme  Kilde  er  benyttet  af  G.  L.  Wad,  Per- 
sonalhistor.  Tidsskrift,  I.,  S.  263. 

—  i)6^  L.  16  f.  n.  Her  kunde  være  tilføjet,  at  Zwergius  nævner  tre 
tydske  Hofprædikanter  hos  den  udvalgte  Prinds  Christian  og  hans 
Gemalinde:  Mag.  Johannes  Bewerlin,  Mag.  Gotfr.  Gesius,  og  Hr. 
Ludvig  Braun,  —  men  ingen  danske.  Zwergius,  Det  siellandske 
Cleresie,  8.  609  ff. 

—  74,  L.  1,  »Hofraad«  Adam  Henrik  Pentz  var  1646  Hofmester 
for  Christian  den  Fjerdes  Søn  Grev  Valdemar  Christian,  da  denne 
rejste  til  Tydskland  for  at  gaa  i  kejserlig  Tjeneste.  Instruk- 
tionen for  Pentz  udstedt  i  denne  Anledning  er  udgiven  i  Nye 
danske  Magazin,  VL,  S.  176  ff.  af  L.  Engelstoft  efter  et  Udkast 
i  det  daværende  Kancelli-Archiv,  den  er  paa  Dansk. 

—  77,  L.  7.  r.  J.  Baistorf  var  i  andet  Ægteskab  gift  med  Bente 
Urne,  Enke  efter  Henrik  Willumsen  Rosenvinge.  Danmarks 
Adels-Aarbog  1885,  S.  68. 

—  — ,  L.  8  f,  n.  »Hans  Diepholt  von  den  Eottfelser«  var  en  Søn 
af  Ernst  Abraham  von  Dehn  fra  Sachsen,  gift  med  Anna  Eoth- 
felsser,  deraf  det  sammensatte  Navn.  Ernst  Abraham  var  en  Tid 
i  Christian  den  Ejerdes  Tjeneste,  han  døde  1645.  Sønnen  Hans 
Diepholt  døde  1665  paa  sit  Gods  i  Sachsen  Helffenberg;  han 
var  gift  med  Ermegaard  Wind.  Gauhe,  Deutsches  Adels-Lexicon, 
II.,  S.  409.  Sml.  dog  Kneschke,  Geneal.-hist.  Adelslexicon,  IL,  S.  442. 

—  87,  Anm.  1.    Holk,  læs:  Holck. 

—  92,  L.  8.  Johan  Lauremberg  har  allerede  i  sine  1652  udkomne 
Schertz-Gedichte  fremhævet  (og  satiriseret  over)  Lysten  til  at 
optage  franske  Moder  og  til  at  blande  franske  Ord  og  Udtryk  i 
sin  Tale  i  Modersmaalet.  Se:  L.  Daae,  Johan  Lauremberg, 
Christiania  1884,  S.  45  ff. 

,  L.  12.      Da   Frederik  den   Andens   Datter   Anna,    gift   med 

Jakob  den  Sjette  af  Skotland,  i  Aaret  1590  blev  kronet  i  Edin- 
burgh, var  Fransk  Hjælpesprog,  da  hun  ikke  kunde  Skotsk  og 
Skotterne  ikke  forstod  Dansk  eller  Tydsk.     Slange,  L,  S.  37. 

,  L.  18  f.  n.    Biblithek,  læs:  Bibliothek.  ^ 

,  L.   17   f.   n.     Frederik   den    Tredies   her  anførte  Valgsprog: 

Chacun  å  son  tour,  læses  paa  en  Stok  med  Aarstallet  1660 
som  bevares  paa  Rosenborg.  P.  Brock.  Rosenborg  Slot,  Kbh. 
1884,  S.  86. 

S.  92.  Aum.  3.  Christian  den  Fjerdes  Valgsprog  er  strevet  af  ham 
selv  1584,  12.  August  i  hans  ottende  Aar,  ikke  som  anført  1587. 
Se  Slange,  iibers.  von  Schlegel,  I.,  S.  63. 

—  94.  Anm.  1.  Et  fransk  Brev  fra  Oluf  Daa  til  Frederik  den 
Tredie  dateret  ^'"jo-^  févi-ier  1657  er  trykt  hos  F.  Hammerich,. 
Christiern  II.  i  Sverig  og  Carl  Gustav  i  Danmark,  Kbh.  1847^ 
S.  262. 

—  123,  L.  3.  Den  brandenborgske  Eesident  i  Kjøbenhavn,  Kammer- 
junker Friderich  v.  Brandt,  nævner  1670  Sofie  Amalies  »Had 
til  Gabel.«     Danske  Magazin,  IV.  E.,  6.  Bd.,  S.  78. 

—  144,  L.  5.  Hele  Digtet  »Icon  nobilium«  er  nu  udgivet  af  C.  F.. 
Bricka  i  Danske  Magazin,  IV.  E.,  6.  Bd.,  S.  57  S. 

—  156.  L.  7.     Krigsfornøder,  læs:  Krigsfornødenheder. 

—  176.  L.  4.     Eestorsion,  læs:  Eetorsion. 

—  204,  Anm.  1.  Gunde  Eosenkrantz  nævnes  »til  Vindinge«  i  et 
Dokument  af  1661  (se  S.  229),  »til  Skaarupgaard«  i  Dokumenter 
fra  1662  (se  S.  228.  229),  »til  Vidinge«  i  Højeste-Eets-Dommen 
over  Korfits  Ulfeld  1663  (se  S.  136),  medens  det  efter  et  Dokument 
af  1660  ser  ud,  som  om  Vindinge  allerede  var  solgt  til  Jørgen 
Eosenkrantz  i  dette  Aar.  Ejendomsforholdet  Jader  sig  derfor 
ikke  nøjagtig  udrede  efter  de  her  anførte  Aktstykker.  —  Lin.  3- 
f.  n,  læs:  overdrog  den. 


—  34,  L.  11.  I  Personalhist.  Tidsskr.  V,  S.  312  ff.  (1884,  udk. 
1885)  har  G.  L.  "Wad  udgivet  et  Brev  fra  Niels  Banner,  1651,. 
indeholdende  en  Liste  paa  Gjæster,  som  han  ønskede  indbudte 
til  sit  Bryllup  med  Anna  Katharina  Schult,  hvilket  Bryllup 
Kongen  gjorde  (sml.  ovenfor  S.  68).  Listen  indeholder  Eigs- 
raadets  23  Medlemmer,  88  Adelsmænd  foruden  Eentemestre, 
Over-Sekretærer,  alle  Hof  junkere  og  Kancelli-Herremænd,  alle- 
med  deres  Fruer  og  Jomfruer,  samt  10  særskilt  nævnte  Fruer. 

